
Fetiţa cu care nu se va 
întîmpla nimic 


Povestiri din viața unei fetiţe din secolul XXI, 
așternute pe hîrtie de către tatăl ei. 


ÎN LOC DE PREFAŢĂ 


Miine Alisa va merge la școală. Desigur, va fi o zi 
cu totul deosebită. De azi-dimineaţă prietenii și cu- 
noscuţii ei au și început să-i videofoneze și să-i ureze 
succes. Ce-i drept, însăși Alisa, de vreo trei luni 
încoace, le-a făcut capul calendar tuturor, tot vor- 
bindu-le despre zilele de școală care o așteaptă. 

Bus, marțianul, i-a trimis în dar un penar nemaji- 
pomenit. pe care, deocamdată, n-a putut să-l desfacă 
nimeni: nici eu şi nici tovarășii mei de muncă, prin- 
tre care trebuie să amintesc că se aflau doi doctori 
în ştiinţe şi mecanicul-șef al grădinii zoologice. 

În ceea ce-l privește pe Şuşa, acesta a declarat sus 
și tare că se va duce împreună cu Alisa la școală, 
ca să verifice personal dacă învăţătoarea ei are sufi- 
cientă experiență pedagogică. 


Teribil de multă zarvă ... Din cîte îmi amintesc, 
atunci cînd m-am dus eu prima oară la școală nimeni 
n-a stirnit atîta zarvă. 

Acum, agitația s-a mai potolit. Alisa a plecat la 
grădina zoologică să-și ia rămas bun de la Brontea. 

Iar eu, profitînd de faptul că-i liniște în casă, am 
hotărît să notez cu ajutorul dictafonului cîteva în- 
timplări din viaţa Alisei și a prietenilor ei. Şi le voi 
trimite învăţătoarei. Cred că nu i-ar strica să afle cu 
ce persoană neserioasă urmează să aibă de-a face. Și 
poate că însemnările astea au s-o ajute să-i facă edu- 
caţie fiicei mele. 

La început, Alisa era un copil ca toți copiii. Asta, 
cam pînă la virsta de trei ani. Drept dovadă poate 
sluji cea dintii pățanie pe care sînt gata să v-o 
istorisesc. 

Un an mai tîrziu însă, cam de cînd l-a întîlnit pe 
Brontea, în caracterul ei a început să se deslușească 
din ce în ce mai mult iscusința de a face totul altfel 
de cum s-ar cuveni, de a dispărea în momentul cel 
mai nepotrivit, ba chiar de a face cu totul întîmplă- 
tor unele descoperiri la care n-au putut să ajungă 
nici savanții cei mai vestiți ai zilelor noastre. Alisa 
se cam pricepe să tragă foloase de pe urma atenției 
care i se acordă, și cu toate astea are o sumedenie 
de prieteni credincioși. Nouă, însă, părinţilor ei, ne 
vine tare greu s-o strunim. Doar nu putem sta tot 
timpul acasă: eu lucrez la grădina zoologică, iar 
mama Alisei construiește case, adeseori chiar pe alte 
planete. 

De aceea vreau s-o previn din vreme pe învăţă- 
toare. ca să știe că n-o să-i fie nici ei ușor s-o scoată 
la capăt cu fiica mea. Să asculte deci cu atenţie în- 
tîmplările absolut autentice prin carea trecut Alisa 
în diferite locuri de pe Pămînt și din cosmos. pe par- 
cursul ultimilor trei ani. 

AM FORMAT UN NUMĂR 


Alisa nu doarme. E trecut de ora nouă și ea încă 
nu doarme. Îi spun: 

— Alisa, închide ochii imediat, că de nu... 

— „Că de nu“ ce, tăticule ? 

— Că de nu, îi videofonez Babei-Cloanţa. 

— Da! cine-i Baba-Cloanţa ?... 

— Păi, asta voi ar trebui s-o știți. Baba-Cloanţa- 
Cotoroanţa e o bătrînă urită și rea, care îi mănîncă 
pe copii. Pe cei neascultători. 

— Da' dece ? 

— Pentru că-i rea şi o înghesuie foamea. 

— Da’ de ce o înghesuie ? 

— Pentru că în bordeiul ei nu există conductă 
de alimente. 

— Da' dece nu există ? 


— Pentru că e un bordei vechi și prăpădit, aflat 
undeva departe, într-un fund de pădure. 


Alisa deveni atît de curioasă, încît mă pomenii că 
se mai ridică şi-n capul oaselor: 

— Da ce. lucrează la o rezervație naturală ? 

— Alisa, culcă-te imediat, m-auzi ?! 

— Păi. mi-ai promis c-o chemi pe Baba-Cloanța 
încoace. Haide, tăticuţule, de ce n-o chemi ? 

— Ba am s-o chem ! Dar să știi că o să-ți pară 
Tău. 

M-am apropiat de videofon și am apăsat la întîm- 
plare citeva butoane. Eram sigur că nu se va produce 
nici un contact și, în felul acesta, pe Baba-Cloanţa 
..n-o Voi găsi acasă“. 

Dar am dat greș. Ecranul videofonului se lumină, 
se aprinse și mai tare, apoi răsună un țăcănit scurt: 

cineva apăsase, la celălalt capăt, butonul de recep- 
ţie şi, încă înainte de a i se ivi chipul pe ecran, o 
voce somnoroasă spuse: 

— Aici, ambasada marțiană. 

— Ce face, tăticule ? Vine ? Îmi strigă din dor- 
mitor Alisa. 

— Doarme, i-am răspuns eu furios. 

— Aici, ambasada marțiană, repetă vocea. 

Am privit spre ecranul videofonului. De acolo se 
uita la mine chipul unui marțian tinerel. Avea nişte 
ochi verzi, lipsiţi de gene. 

— Scuzaţi-mă, i-am spus eu. Cred că am greşit 
numărul. 

Marţianul suriîse. Acum nu se mai uita la mine. ci 
undeva în spatele meu. Bineînţeles, Alisa se dăduse 
jos din pat și stătea desculţă pe duşumeaua rece. 

— Bună seara, îi spuse ea marțianului. 

— Bună seara, fetiţo. 

— Va să zică, la dumneavoastră locuiește Baba- 
Cloanţa ? 

Marţianul îmi aruncă o privire întrebătoare. 

— Ştiţi, i-am spus eu, Alisa nu vrea să doarmă 
şi-atunci m-am hotărît să-i videofonez Babei- 
Cloanţa, ca ea s-o pedepsească. Am format însă gre- 
şit numărul. 

Marţianul zîmbi din nou. 

— Noapte bună, Alisa, îi spuse. Trebuie să dormi, 
căci altfel tăticul tău are s-o cheme pe Baba-Cloanţa! 

Marțianul îmi ură și mie somn ușor, apoi între- 
rupse legătura. 

— Ei, acum ai de gînd să te duci la culcare ? am 
întrebat-o. Doar ai auzit ce ţi-a spus nenea ăla de 
pe Marte. 

— Mă duc. Da’ tu ai să mă iei cu tine pe Marte ? 


— Dacă ai să te porţi frumos, vom merge la vară 
acolo. 

În cele din urmă, Alisa izbuti să adoarmă, iar eu 
m-am așezat din nou să lucrez. Am rămas la birou 
pînă la unu noaptea. Chiar atunci bîzîi înăbușit sem- 
nalul de apel al videofonului. Am apăsat pe buton. 
De pe ecran mă privi țintă marţianul de la ambasadă. 

— Vă rog să mă scuzaţi că vă deranjez la ora asta, 
îmi spuse. dar mi-am dat seama că videofonul dum- 
neavoastră încă nu e blocat și am presupus că nu 
dormiți. 

— Nu mă deranjaţi deloc. 

— N-aţi putea oare să ne veniţi în ajutor ? spuse 
marțianul. Am răscolit aici toate enciclopediile, am 
studiat toată cartea de videoton și totuși nu izbutim 
să aflăm cine este Baba-Cloanţa și unde locuieşte ... 


BRONTEA 


Într-una din zile a fost adus la Grădina zoologică 
din Moscova un ou de brontozaur. Îl găsiseră niște 
turiști chilieni într-o surpătură de pe ţărmul fluviu- 
lui Enisei. Oul era aproape rotund și se păstrase de 
minune în straturile de pămînt cuprinse de îngheţul 
veșnic. Cînd se apucară specialiștii să-l studieze, își 
dădură seama că oul este cît se poate de proaspăt. 
De aceea fu luată hotărîrea să fie depus la incuba- 
torul grădinii zoologice. 

Desigur, nu prea spera nimeni să iasă ceva din 
treaba asta, totuși, chiar peste o săptămînă, radio- 
grafiile efectuate demonstrară că embrionul de bron- 
tozaur începuse să se dezvolte. Îndată ce informaţia 
fu comunicată prin interviziune, la Moscova înce- 

pură să sosească de pretutindeni, pe calea aerului, o 
mulțime de savanți și corespondenţi de presă. Am 
fost nevoiţi să le rezervăm întreg hotelul „Venus“, 
cel cu optzeci de etaje, din strada Maxim Gorki. 
Dar nici acesta nu i-a putut cuprinde pe toţi. Opt 
paleontologi turci au fost găzduiţi la mine în sufra- 
gerie, eu, împreună cu un gazetar din Ecuador, m-am 
retras la bucătărie, iar două reportere ale revistei 
„Femeile din Antarctida“ își găsiră adăpost în dor- 
mitorul Alisei. 

Cînd mămica noastră ne videofonă spre seară de 
pe planeta Nukus, unde lucrează la construcţia unui 
stadion, crezu mai întîi că n-a format bine numărul 
şi a nimerit în altă parte. 

Toţi telesateliţii tereștri retransmiteau imaginea 
oului. Oul din faţă, oul din profil, schelete de bron- 
tozaur şi iar oul... 

Participanţii la un congres al cosmofilologilor so- 
siră și ei în plen la grădina noastră zoologică. dar la 
ora aceea n-am mai permis accesul la incubator şi 
filologilor nu le mai rămase decît să se uite la urşii 
polari şi la insectele numite călugărițe, aduse de pe 
Marie. 

În cea de-a patruzeci și șasea zi a acestei agitații 
pe drept cuvînt nebunești, coaja oului începu să tre- 
salte. Şedeam în momentul acela, împreună cu prie- 
tenul meu, profesorul Yakata, în preajma clopotului 
transparent care proteja oul și beam ceai. Nu mai 
speram ca din oul acela să iasă ceva. În ultima pe- 
rioadă nu-i mai făcusem nici o radiografie, pentru 
ca razele Roentgen să nu-i dăuneze „,pruncului“ nos- 
tru. Şi nici de previziuni nu ne puteam ţine. măcar 
şi pentru faptul că nimeni dintre noi nu se mai ocu- 
pase de creșterea brontozaurilor. 


Așadar, oul tresări o dată și încă o dată, apoi... 
plesni. iar de sub coaja groasă ca o piele se ivi la 

lumina zilei un căpşor negru, ca de șarpe. Îndată 
răsună  ţăcănitul aparatelor automate de filmat. 
Ştiam de asemenea că la ușa incubatorului se aprin- 
sese o lumină roșie. Pe întreg teritoriul grădinii zoo- 
logice începuse desigur o agitaţie foarte asemănătoare 
cu ceea ce se cheamă panică. 

Cinci minute mai tirziu, în jurul nostru se adu- 
nară nu numai cei care trebuiau să se afle aici. ci și 
cei a căror prezenţă nu era deloc obligatorie, dar care 
încercau o dorință arzătoare să fie și ei de faţă. Și 
deodată atmosfera deveni înăbuşitoare. 

În sfîrșit, puiul de brontozaur ieşi din găoace. 

— Tăticule. cum îl cheamă ? îmi s"'nce la urechi 
o voce foarte cunoscută. 

— Alisa ! am exclamat eu. Cum ùi uns aici ? 

— Am venit cu reporterii. 

— Bine, dar copiii n-au voie să intre aici. 

— Ba eu am voie. Am spus că sînt fetița ta și 
m-au lăsat. 

— Doar știi prea bine că nu-i frumos să te folo- 
sești de asemenea relații în scopuri personale ! 

— M-am gîndit, tăticule, că lui Brontea, micuțul 
de el, o să-i fie urit să stea singur, fără copii în 
preajmă. De aceea am venit. 

Am dat din mînă a lehamite. Eram prea ocupat. ca 
s-o scot pe Alisa din sala incubatorului. Şi n-aveam 
pe nimeni în jurul meu care să se ocupe de treaba 
asta. 

— Stai aici şi nu pleca nicăieri. i-am spus, şi m-am 
repezit spre clopotul străveziu, sub care prinsese să 
mişte nou-născutul. 

În seara acelei zile n-am schimbat o vorbă cu Alisa. 
Mă supărasem pe ea. l-am spus la un moment dat 
să nu mai calce pragul incubatorului. dar ea îmi răs- 
punse că nu poate să-mi dea ascultare, întrucît îi este 
tare milă de Brontea. Așa că în ziua următoare îşi 

făcu din nou apariţia în sala incubatorului. De data 
asta o aduseseră aici cosmonauţii de pe nava spațială 
Jupiter-8. Cosmonauţii erau niște eroi vestiți și nu-i 
putea refuza nimeni. 

— Bună dimineaţa, Brontea, spuse Alisa apropiin- 
du-se de clopotul cu pricina. 

Puiul de brontozaur o privi cu coada ochiului. 

— Al cui e copilul ăsta ? întrebă cu voce aspră 
profesorul Yakata. 

Mi-a venit să intru în pămînt, nu alta. dar Alisa 
nu-i omul care să se piardă uşor cu firea. 

— Nu vă sînt pe plac ? îl întrebă ea. 

— Ba nu, dimpotrivă... Eu... eu am crezut că 
te-ai rătăcit pe aici... 

Profesorul nu se pricepea defel să stea de vorbă 
cu fetiţele. 

— În regulă, îi spuse Alisa, apoi se adresă nou- 
născutului: Să știi, Brontea, că am să viu şi miine 
să te văd. Aşa că n-are să-ţi fie urit. 

Și se tinu de cuvînt. Ba, de-atunci veni aproape 
zilnic. Toată lumea se obişnui cu ea și n-o mai oprea 
nimeni la ușă. Cit despre mine, cum se zice, m-am 
spălat pe miîini. Mai ales că de locuit, locuiam chiar 
în preajma grădinii zoologice, strada nici măcar nu 
trebuia traversată, iar tovarăşi de drum își găsea 
Alisa în fiecare zi, fără prea mare greutate. 

Puiul de brontozaur creştea văzînd cu ochii. O 
lună mai tirziu ajunsese să măsoare doi metri și ju- 
mătate lungime, astfel că-l mutarăm într-un pavilion 
anume construit. Brontozaurul se plimba prin ocol 
şi mesteca tulpini tinere de bambus și banane. Bam- 
busul ne era adus cu rachete de mărfuri din India, 
iar cu banane ne aproviziona sovhozul ,Cimpiile iri- 
gate“. Într-un bazin cu pereţii de ciment, aflat în 
mijlocul pavilionului, plescăia apa călduţă, ușor să- 
rată. Așa îi plăcea brontozaurului. 


12 


Într-o bună zi însă Brontea își pierdu pofta de 
mîncare. Trei zile la rînd nu se mai atinse nici de 
bambus și nici de banane. În cea de-a patra zi, se 
culcă pe fundul bazinului, cu capul mic și negru 
sprijinit de bordura din material plastic. Toate aces- 
tea vădeau că Brontea trage să moară. Bineînţeles că 
nu puteam admite una ca asta. Doar era unicul nos- 
tru brontozaur. Cei mai vestiți doctori din lume se 
grăbiră să ne vină în ajutor. Zadarnic însă. Brontea 
refuza iarba pe care i-o aduceam. vitaminele, porto- 
calele, laptele dulce, într-un cuvînt, refuza totul. 

Alisa nu aflase nimic despre această tragedie. O 
trimisesem la bunica ei, la Vnukovo. În cea de a patra 
zi însă deschise televizorul tocmai în clipa cînd se 
transmitea un comunicat privitor la starea din ce în 
ce mai proastă a sănătăţii lui Brontea. Nu știu cum 
a izbutit Alisa s-o înduplece pe bunica ei, știu doar 
atit că în dimineaţa aceleiași zile ne pomenirăm cu 
ea în pavilionul brontozaurului. 

— 'Tăticule ! ţipă ea. Cum ai putut să-mi ascunzi 
una ca asta ? Cum ai putut ?... 

— Vorbim mai tîrziu, Alisa. mai tîrziu, i-am răs- 
puns. Acum avem o consfătuire. 

Era, într-adevăr, așa. Constătuirea dura de trei 
zile, fără întrerupere. 

Alisa nu-mi mai spuse nimic și se depărtă. Citeva 
clipe mai tirziu. cineva de lîngă mine scoase o excla- 
maţie de uimire. Am întors capul și am văzut-o pe 
Alisa cum sare peste barieră în ocol şi se apropie în 
fugă de botul brontozaurului. Ținea în mînă o fran- 
zelă. 

— Ia şi mănîncă, Brontea, îi spuse. Dumnealor 
văd că te lasă să mori de foame. De-ș fi în locul tău, 
m-aş plictisi şi eu de atîlea banane... 

Nici n-am ajuns bine la barieră, că se şi petrecu 
un lucru de neînchipuit. Lucrul care i-a adus glorie 
Alisei, iar nouă, biologilor, ne zdruncină serios 
reputația. 

Brontozaurul înălță capul, se uită la Alisa, apoi îi 
luă cu băgare se seamă pîinea din miini. 

— Stai cuminte, tăticule, mă ameninţă cu degetul 
Alisa, văzînd că sînt gata să sar peste barieră. Bron- 
tea se teme de tine. 

— Nu vă speriaţi, că nu-i face nimic rău fetiţei, 
spuse profesorul Yakata. 

Mi-am dat seama şi eu de acest lucru. Dar mă 
gindeam ce-o să se-ntîmple dacă scena asta o va ve- 
dea bunica, la televizor ? 

Ulterior, savanții au discutat multă vreme în con- 
tradictoriu pe marginea acestui episod. De fapt, mai 
discută și astăzi. Unii afirmă că Brontea jinduise 
după o hrană mai variată. alții susțin că avusese mai 
multă încredere în Alisa decît în noi. Oricum ar îi 
fost. pericolul trecuse. 

Astăzi Brontea e pe deplin domesticit. Cu toate că 
a ajuns să măsoare treizeci de metri lungime, nimic 
nu-i face mai multă plăcere decît s-o ia pe Alisa în 
cîrcă şi s-o ducă astfel la plimbare. Unul din asis- 
tenţii mei a făcut o scară specială și-atunci cînd Alisa 
vine la pavilion, Brontea își întinde gitul. lung cît 
toate zilele, spre colțul încăperii, apucă ușor. cu din- 
ţii lui triunghiulari. scărița aflată acolo, apoi şi-o 
proptește cu îndemînare de trupul acoperit cu o piele 
neagră, lucioasă. 

După aceea, o plimbă pe Alisa prin pavilion. sau 
înoată cu ca prin bazinul cu apă. 

TUTEKŞII 


Plecînd spre planeta Marte. la o conferinţă, am 
luat-o și pe Alisa cu mine, așa cum îi promisesem. 

Am ajuns acolo cu bine. Ce-i drept, nu prea su- 
portam starea de imponderabilitate și de aceea am 
preferat să nu-mi părăsesc fotoliul Fiica mea însă 
zbura tot timpul, ca un fluturaș, prin încăperile na- 
vei spaţiale, ba chiar a trebuit o dată s-o dau jos din 
tavanul cabinei de comandă, întrucît îi venise în 
minte să apese un buton de culoare roşie, care nu era 
altceva decit butonul de frinare în caz de pericol. Pi- 
loţii însă nu s-au prea supărat. 

Ajungind pe Marte, ne-am plimbat prin oraș, am 
călătorit cu un grup de turiști prin deșert și am vizi- 
tat Marile peşteri. După aceea însă n-am mai avut 
răgaz să mă ocup de Alisa. așa că am dus-o pentru o 
săptămînă la internatul de acolo. Pe Marte lucrează 
mulţi specialiști de-ai noștri și marțienii i-au ajutat 
să clădească un orășel al copiilor, adăpostit sub o 
cupolă imensă. E tare plăcut în peisajul acela împo- 
dobit cu arbori aduși de pe Pămînt. Uneori copiii 
pleacă în excursie. Atunci îşi pun costume speciale, 
de astronauți, și ies, încolonațţi, în oraş. 

Tatiana Petrovna — așa o cheamă pe educatoare 
— mi-a spus să nu-mi fac griji pentru fiică-mea. La 
fel mi-a spus și Alisa. Și ne-am despărțit pentru o 
săptămină întreagă. 

A treia zi însă Alisa a dispărut. 

Întîmplarea era cu totul ieșită din comun. Ar fi 
suficient să amintesc că de cînd luase ființă interna- 
tul nimeni nu dispăruse de acolo și nici nu se rătă- 

cise prin preajma lui mai mult de zece minute. De 
fapt, în oraşul de pe Marte este exclus să se poată 
rătăci careva. Şi asta cu atît mai mult cînd e vorba 
de un copil, îmbrăcat în costum de astronaut. Primul 
marțian întîlnit în cale l-ar aduce fulger înapoi, la 
internat. Dar roboții? Dar serviciul de securitate? 
Nu, să dispari pe Marte e absolut çu neputinţă. 
Și totuși Alisa dispăruse. 


Trecuseră două ceasuri de la dispariţia ei în mo- 
mentul în care. fiind chemat de la conferință, am 
fost adus cu o autoșeniletă-săltătoare la internat. 
Pesemne că arătam cam răvășit, căci îndată ce 
mi-am făcut apariția sub cupola acestuia, toți cei 
care se aflau acolo tăcură, privindu-mă cu compa- 
siune. 

Și ce de lumc sc adunase! Toţi profesorii și robo- 
ţii din internat, zece marțieni în scafandre spaţiale 
(au nevoie de acestea cînd pătrund în atmosfera te- 
restră de sub cupolă), o seamă de astronauți. Naza- 
rian, şeful echipei de salvare, arheologi... 

Am aflat că de un ceas postul de televiziune al 
orașului începuse să comunice din trei în trei minu- 
te că a dispărut o fetiță sosită de pe Terra. Pe toate 
videofoanele de pe Marte  licăreau semnalele de 
alarmă. Cursurile școlilor marţiene fuseseră suspen- 
date, iar şcolarii, împărţiţi pe grupe, cercetau orașul 
și împrejurimile. 

Dispariţia Alisei a fost semnalată îndată ce grupa 
ei revenise de la plimbare. De atunci au trecut două 
ore încheiate, iar rezerva de oxigen de care dispunea 
costumul ei spaţial n-avea să dureze decit trei ore. 

Cunoscînd obiceiurile fiicei mele, i-am întrebat 
pe cei de față dacă cercetaseră ungherele mai neum- 

blate din clădirea internatului și din preajma aces- 
tuia. Poate că Alisa dăduse de vreo „călugăriță“ 
marțiană și sta acum s-o studieze . .. 

Mi s-a răspuns că nici o clădire din oraş nu are 
subsoluri, iar toate locurile mai retrase au și fost 
cercetate de școlari și de studenţii universității mar- 
tiene, care le cunosc ca pe propriile lor buzunare. 

Eram supărat foc pe Alisa. De bună seamă că avea 
să apară dintr-o clipă în alta de undeva, cu aerul cel 
mai nevinovat din lume. Şi cînd te gindești că fapta 
ei a provocat în oraș mai multe necazuri decit o fur- 
tună de nisip. Toţi marţienii și pămintenii din oraș 
au fost sustrași de la treburile lor, iar echipele de 
salvare au fost puse toate în stare de alertă. Cît des- 
pre mine, intrasem de-a binelea la idei. Aventura 
asta a fiicei mele putea să aibă un deznodămiînt tra- 
gic. 

Echipele de salvare ne comunicau fără încetare 
situația cercetărilor întreprinse: „Elevii gimnaziului 
marțian Nr. 2 au cercetat stadionul. Alisa nu se află 
acolo“. .,Fabrica de dulciuri marțiene comunică: pe 
teritoriul ei prezenţa fetiţei n-a fost semnalată“ . . . 

„Poate că într-adevăr s-a încumetat să se ducă în 
vreun deșert, m-am gîndit la un moment dat. Dacă 
s-ar fi aflat în oraș, pînă acum cei de aici ar fi gă- 
sit-o. Bine, dar deșertul... Se știe doar că deşer- 
turile de pe Marte n-au fost încă explorate în între- 
gime, astfel că te poţi pierde acolo în așa fel. încît 
nici peste zece ani să nu fii găsit. Și-apoi, regiunile 
mai apropiate ale deșertului au și fost cercetate pînă 
la ora asta, cu ajutorul autoșenilelor-săltătoare . ..“ 

— Au găsit-o! strigă deodată un marțian îmbră- 
cat într-un chiton albastru. 

— Unde? Cum? Unde? se agitară cei adunaţi sub 
cupolă. 


2 — Fetiţa de pe Terra 17 


— În deșert. La două sute de kilometri de aici. 

— La două sute de kilometri?! 

„Bineînţeles, m-am gîndit eu. De unde s-o cu- 
noască ei pe Alisa? De unde să ştie că de la ea te 
poţi aștepta și la una ca asta?!“ 

— Fetiţa se simte bine și în curînd va sosi aici. 

— Dar cum a ajuns acolo? 

— Cu o rachetă poştală. 

— Sigur că da! exclamă Tatiana Petrovna şi iz- 
bucni în plins. 

Fusese cea mai tulburată dintre cei care se aflau 
de față. Toată lumea sări s-o liniștească. 

— 'Trecusem, într-adevăr, și pe lîngă clădirea poș- 
tei. Tocmai atunci se încărcau acolo rachetele poș- 
tale automate. Dar eu nu le-am dat nici o atenţie. 
Doar le vedem cu toţii de cîte o sută de ori pe zi! 


Abia după vreo zece minute, cînd un pilot marțian 
sosi cu Alisa de mînă, aflarăm și noi cum s-au pe- 
trecut lucrurile. 


— M-am suit acolo ca să iau scrisoarea, îmi spu- 
se Alisa. 

— Care scrisoare? 

— Păi nu mi-ai spus chiar tu, tăticule, că mama 
trebuie să ne trimită o scrisoare? M-am uitat și eu 
prin rachetă ca s-o găsesc. 

— Ai intrat în rachetă? 

— Cum să nu? Ușşiţa aceea era deschisă şi am vă- 
zut o sumedenie de scrisori. 

— Şi pe urmă? 

— Nici n-am apucat să mă sui, că ușita s-a și în- 
chis, iar racheta și-a luat zborul. M-am apucat să 
caut butonul cu care s-o pot opri. Erau acolo o mulți- 
me de butoane. Cînd am apăsat pe ultimul dintre 
ele, racheta a prins să coboare și după aceea ușița 

s-a deschis din nou. Am coborit, dar n-am văzut în 
jurul meu decit nisip. Nu mai era nici tanti Tania. nu 
mai erau Nici copiii... 

— A apăsat butonul de coborire forţată, rosti cu 
admiraţie în glas marţianul cu chiton albastru. 

— Am plins şi eu un pic, pe urmă m-am hotărît 
să mă duc acasă. 

— Cum ai ştiut în ce direcţie trebuie s-o apuci? 

— Păi m-am suit pe un deluleţ ca să mă pot uita 
primprejur. În deluleţul acela era o ușiţă. De sus, 
de pe deluleţ, nu se vedea nimic. Atunci am intrat în 
odăiță şi m-am așezat acolo. 

— Care uşițţă? se miră marţianul. În regiunea 
aceea nu-i decît deșertul. 

— Ba nu. Era și uşița, și odăiţa. Iar în odăița 
aceea mai era și o piatră mare. Ca o piramidă egip- 
teană, doar că era micuță de tot. Îți amintești, tăti- 
cule: mi-ai citit tu mie cîndva o carte despre pira- 
midele egiptene. 

Pe neașteptate, cele spuse de Alisa produseră o 
puternică impresie nu numai marțienilor care erau 
de față, ci și lui Nazarian, șeful echipelor de salvare. 

— Tutekșii! țipară ei cu toții. 

— În ce loc a fost găsită fetița? Repede. coordo- 
natele! 

Și cît ai clipi din ochi, o jumătate din cei prezenți 
o zbughiră afară. 

Cît despre Tatiana Petrovna, care-o hrănea acum 
cu mîna ei pe Alisa, îmi povesti că în urmă cu mai 
multe mii de ani pe planeta Marte a existat miste- 
rioasa civilizaţie a tutekșilor. De la ei nu s-au păs- 
trat decît niște mici piramide de piatră. Pînă în ziua 
de astăzi, nici marţienii și nici arheologii veniți de 
pe Terra n-au izbutit să descopere măcar o clădire 
de pe vremea tutekșilor — doar acele mici piramide, 

risipite prin deşert și îngropate adînc în nisip. Și iată 
că Alisa a dat din întîmplare peste o construcție 
durată de misterioșii tutelkși. 

— Ai avut noroc și de data asta, i-am spus eu. 
Totuși, te voi duce imediat acasă la noi, pe Pămînt. 
Acolo te poţi rătăci cît poftești. Fără costum spaţial. 

— Dacă vrei să știi, și mie îmi place mai mult să 
mă rătăcesc acasă la noi, pe Pămînt, îmi spuse Alisa. 


... Două luni mai tîrziu am citit în revista 
„Vokrug Sveta“i un articol intitulat: „lată cum ară- 
tau tutekşii“. În cuprinsul articolului se relata că în 
deșerturile planetei Marte au fost, în sfîrşit, desco- 
perite monumente extrem de preţioase ale culturii 
tutekșilor și că actualmente savanții încearcă să des- 
cifreze inscripţiile găsite într-o construcţie din acea 
vreme. Dar cel mai interesant lucru era că pe una 
din fețele piramidei aflate în interior a fost desco- 
perită imaginea perfect conservată a unui tuteks. Pe 
aceeași pagină a articolului se afla fotografia pira- 
midei cu chipul tuteksului. 

Portretul cu pricina mi s-a părut cunoscut. Și pe 
loc m-a cuprins o teribilă bănuială. 

— Ascultă, Alisa, i-am spus cu multă severitate, 
vreau să recunoști cinstit: cînd te-ai rătăcit în deșer- 
tul de pe Marte n-ai desenat nimic pe piramida 
aceea? 

Înainte de a-mi răspunde, Alisa veni la biroul meu 
și privi cu luare-aminte fotografia publicată în re- 
vistă. 

— Exact. Ăsta ești tu, tăticule. Numai că eu n-am 
făcut un desen, ci am zgîriat piramida cu o pietrici- 
că. Mă plictisisem îngrozitor acolo . . . 


1 ¿In jurul lumii“. 

SFIOSUL ŞUŞA 


Alisa are mulţi prieteni în lumea necuvîntătoare- 
lor. Printre aceștia, doi pisoi, o călugăriţă marțiană 
care își are domiciliul chiar sub patul ei și imită 
noaptea cîntatul la balalaică, un arici care ne-a fost 
chiriaş pentru scurtă vreme, ca mai apoi să se în- 
toarcă acasă la el, în pădure, brontozaurul Brontea 
— căruia Alisa îi face vizite la grădina zoologică — 
şi, în finc, cățelul Rex al vecinilor noștri, după pă- 
rerea mea un boldei pitic, nu tocmai pursînge. 

Cu o nouă dihanie s-a pricopsit Alisa curînd după 
ce s-a întors pe Pămînt prima expediţie trimisă mai 
demult pe Sirius. 

Pe Poloskov, unul dintre cosmonauţi, l-a cunos- 
cut cu prilejul unei demonstrații de Întîi mai. Habar 
n-am cum a procedat; atîta știu, că Alisa mea eo 
persoană cu relații. Ce-a făcut, ce-a dres nu-mi ex- 
plic, dar s-a aflat și ea printre copiii veniţi să le 
ofere cosmonauțţilor buchete de flori. Imaginați-vă 
uimirea de care am fost cuprins, văzind-o la tele- 
vizor cum traversează în fugă piaţa. cu un mănunchi 
cît toate zilele de trandafiri albaștri, ca să i-l înmîne- 
ze lui Poloskov în persoană. 

Cosmonautul o luă în braţe. se uitară amîndoi la 
coloanele demonstranţilor, ca să plece apoi tot îm- 
preună. 

Acasă. fiica mea n-a revenit decit spre seară, ți- 
nind în mînă o geantă mare, roşie. 

— Unde ai fost? am întrebat-o. 

— Cel mai mult am stat la grădiniţă. 

— Dar cel mai puţin? 

— Păi ne-am mai dus și în Piaţa Roșie. 

— Şi pe urmă? 

Alisa pricepu că m-am uitat la televizor şi-mi răs- 
punse: 

— Pe urmă am fost rugată să-i felicit pe cosmo- 
nauți. 

— Și cine, mă rog, te-a rugat să faci acest lucru? 

— Un tovarăș. N-ai de ur ic să-l cunoști. 

— Spune-mi, Alisa, nu ţi s-a întîmplat niciodată 
să dai peste termenul de ‚pedeapsă corporală“? 

— Cum să nu? E atunci cînu fi se dă la popou. 
Dar cred că asta se-ntîmplă numai în basme. 

— Mi-e teamă să nu fac din basmul ăsta o poves- 
te adevărată. Ia spune-mi, de ce îți vîri mereu nasul 
pe unde nu-ţi fierbe oala? 

Alisa se pregăti să arboreze o min: jignită, cînd 
deodată în geanta cea roşie pe care o mai ţinea în 
mînă păru că mișcă ceva. 

— Asta ce-o mai îi? 

— E cadoul pe care l-am primit de la tovarășul 
Poloskov. 

— Te-ai ţinut de capul omului să-ţi ofere şi ca- 
douri! Asta-i culmea! 

— Ba nu m-am ţinut deloc. Ăsta e Șuşa. Tova- 
rășul Poloskov l-a adus tocmai de pe Sirius. E un 
pui de șușă, adică un șușănel. 

Și Alisa scoase cu grijă din geantă o vietate mi- 
cuță cu șase lăbuțe, asemănătoare cu un pui de can- 
gur. Şușănelul avea niște ochi mari, ca de libelulă. 
Şi-i învirlea în cap cu repeziciune, agățindu-se 
strîns cu lăbuţele superioare de costumașul Alisei. 

— Vezi? A și început să ţină la mine, spuse Alisa. 
Mă duc să-i fac culcușul. 

Cunoșteam prea bine povestea şuşilor. O cunoștea 
toată lumea şi cu atît mai mult noi, biologii. La gră- 

dina noastră zoologică, se și aflau cinci exemplare 
dintr-astea, iar noi ne așteptam din zi în zi ca fami- 
lia lor să sporească. 

Poloskov și Bauer dăduseră de șuși pe una din 
planetele aflate în constelația Sirius. Aceste vietăţi 
micuţe și pașnice, care se ținură scai de cosmonauți, 
se dovediră a fi niște mamifere, deşi, după firea și 
obiceiurile lor se apropiau mai mult de pinguinii noş- 
tri păminteni. Dovedeau aceeași calmă curiozitate şi 
“totodată același nărav de a se viri în locurile cele mai 
nepotrivite. Bauer a trebuit chiar să salveze într-o 
zi pe un șușănel care era gata-gata să se înece într-un 
borcan mare de lapte concentrat. Expediția adusese 
cu ea chiar și un film de lung metraj despre viața 
șușilor. film care a rulat cu mult succes la toate ci- 
nematografele şi videoramele de pe glob. 

Din păcate, membrii expediției n-au avut răga- 
zul necesar să studieze mai îndeaproape aceste vie- 
tăţi. Se știa doar că dis-de-dimineaţă șușii își făceau 
apariția în tabăra cosmonauților, iar spre seară dis- 
păreau undeva, pesemne în sălașele lor săpate prin- 
tre stinci. 

După ce expediția a părăsit planeta făcînd calea 
întoarsă spre Pămînt, Poloskov descoperi într-una 
din încăperile rachetei trei șuși care pesemne se ră- 
tăciseră pe acolo. Cosmonaultul presupuse mai întîi 
că şuşii fuseseră aduşi acolo pe ascuns de către vreu- 
nul din membrii expediției, însă tovarășii lui au ne- 
gat cu atita vehemenţă acest lucru, încît el a fost 
nevoit să-și retragă acuzaţia. 

Apariţia șuşilor a suscitat, desigur. o mulțime de 
probleme neprevăzute. Întîi și întîi ei ar fi putut să 
reprezinte sursa unor boli infecțioase necunoscute pe 
Pămînt. Apoi s-ar fi putut întîmpla să piară pe drum, 

neizbutind să suporte fenomenul de transbordare. 
În sfîrşit, nimeni nu știa cu ce se hrănesc... Şi aşa 
mai departe. 

Dar toate temerile cosmonauţilor se dovediră a fi 
lipsite de temei. Şuşii au suportat perfect operaţia 
de dezinfecţie și s-au hrănit foarte ascultători cu su- 
pă și cu fructe conservate. Numai că din această pri- 
cină și-au căpătat un dușman în persoana cosmo- 
nautului Bauer, căruia îi plăcea foarte mult compo- 
tul și care, în ultimele luni de zbor, a trebuit să 
renunţe la el: fructele aveau să le ronțăie călătorii 
clandestini. 

În decursul îndelungatei croaziere spațiale, una 
din șușe dădu naștere la șase șușănei. În felul acesta 
astronava ajunse pe Pămînt plină ochi de șuși şi de 
șușănei. Erau însă niște vietăţi foarte inteligente și 
n-au pricinuit nimănui, în afară de Bauer, nici un 
fel de necazuri. 

Îmi amintesc perfect momentul istoric al aterizării 
acelei nave interastrale, cînd, în faţa aparatelor de 
filmat şi a camerelor de televiziune, se deschise un 
chepeng, iar în deschizătura lui se ivi o dihanie ne- 
maivăzută, cu șase picioare. Urmă un șir întreg de 
exemplare aidoma, dar ceva mai mici. Peste întreg 
Pămîntul se rostogoli un strigăt de uimire. Încetă 
însă tot atit de brusc, cînd în spatele jivinelor apăru, 
cu surisul pe buze, cosmonautul Poloskov. Ducea în 
braţe un șușănel mînjit din cap pînă în picioare cu 
lapte concentrat. 

O parte din aceste vietăți au fost găzduite la gră- 
dina zoologică, iar alte cîteva rămaseră la cosmo- 
nauţii care le-au îndrăgit. Șușănelul lui Poloskov a 
ajuns, după cum s-a văzut, în brațele Alisei. Dum- 
nezeu știe cum a izbutit să-l vrăjească ea pe seve- 
rul cosmonaut Poloskov. 

Șușa al nostru își ducea traiul într-o coșniță mare, 
aflată chiar lîngă patul Alisei; nu mînca nici o fă- 
rimă de carne, noaptea dormea, își făcuse prieteni 
din cei doi pisoi, îi era cam frică de călugăriţă și se 
apuca să toarcă molcom atunci cînd Alisa îl mîngiia 
sau îi istorisea din bucuriile şi necazurile ei. 

Creștea Şuşa ăsta văzînd cu ochii, astfel că după 
vreo două luni de zile ajunsese cît Alisa. Se duceau 
amîndoi la plimbare în părculeţul din preajma casei, 
iar Alisa nu-i atîrna niciodată zgarda de gît. 

— Dar dacă bagă pe careva în sperieţi? o între- 
bam eu. Sau nimerește pe sub vreo mașină ? 

— Ba n-o să bage pe nimeni în sperieți, mă con- 
trazicea Alisa. Dacă îi pun zgardă, are să se simtă 
jignit. Să știi că-i foarte simţitor! 

Într-o seară, Alisa nu izbuti deloc să adoarmă. Fă- 
cu tot soiul de mofturi, rugîndu-se de mine să-i ci- 
tesc din isprăvile doctorului Aumădoare. 

— N-am timp, fetiţo, i-am spus. Trebuie să ter- 
min o lucrare urgentă. Și-apoi, a cam sosit timpul 
să citești de una singură. 

— Păi asta nu-i carte, e microfilm. Are litere 
prea mărunte. 

— Nu știi că-i un microfilm sonor? Dacă nu vrei 
să citești, dă drumul la sunet. 

— Nu pot să mă scol din pat. Mi-e frig. 

— Atunci stai și așteaptă. Isprăvesc de scris pa- 
gina asta și am să vin să-l pun în priză. 

— Dacă nu vrei și nu vrei, am să-l rog pe Şuşa. 

— N-ai decît, am zîimbit eu. 

O clipă mai tîrziu însă am auzit din odaia de ală- 
turi o voce duioasă, microfilmată: ,,... şi mai avea 
doctorul Aumădoare un căţel pe nume Hamham . . .“ 

Care va să zică, Alisa tot s-a sculat să pună apa- 
ratul în priză. 

— Marş în pat! i-am strigat eu. Vrei să răceşti? 

— Păi stau în pat! 

— Nu-i frumos să mă minţi. Cine a putut să des- 
chidă aparatul? 

— Şuşa. 

Nu-mi doream cîtuși de puțin ca fiica mea să ajun- 
gă o mincinoasă. Tocmai de aceea mi-am pus refe- 
ratul deoparte şi am trecut dincolo, să stau foarte 
serios de vorbă cu ea. 

Ecranul microproiectorului atîrna pe perete. Șușa 
mînuia de zor butoanele aparatului, iar pe ecran 
bietele animale bolnave făceau coadă la uşa bunului 
doctor Aumădoare. 

— Cum ai ajuns să-l dresezi atît de bine ? am în- 
trebat-o, mirat, pe Alisa. 

— Nu l-am dresat deloc. El singur se pricepe la 
toate. 

Ruşinat, Şuşa îşi frămînta lăbuţele din față. 

Se lăsă o tăcere penibilă. 

— Şi totuși?... am întrebat în cele din urmă. 

— Vă cer scuze. se auzi în clipa următoare o vo- 
ce guturală, niţel răgușită. Să ştiţi că, într-adevăr. 
am învățat singur să mă descurc. Dealtfel, nici nu-i 
atît de greu. 

Cel care vorbise era Şuşa în carne și oase. 

— Pardon? am rostit eu. 

— Ziceam că nu mi-a venit greu, repetă el. Şi- 
apoi. chiar aseară v-am văzut umblind la aparatul 
ăsta. Cînd i-aţi arătat Alisei microfilmul despre Îm- 
păratul călugărițelor . ... 

— Nu, nu, acum voiam să te întreb altceva: Cum 
ai învăţat dumneata să vorbeşti? 

— I-am predat eu lecţii, interveni Alisa. 

— Nu pricep absolut nimic! Zeci de biologi îi stu- 
diază de atita vreme pe șuși, dar nici unul din ei n-a 
rostit pînă acum o vorbă. 

— Uite că Şuşa al nostru vorbește. Ba chiar știe 
să și citească. Așa-i că știi, Şuşa? 

— Puţintel. 

— Îmi povestește niște lucruri grozav de intere- 
sante... 

— Sintem, într-adevăr, prieteni buni. 

— Dar ia spune-mi, Şuşa, de ce ai tăcut atîta 
vreme? 

— S-a sfiit, tăticule, i-o luă înainte Alisa. 

Suşa Îşi pironi ochii în pămînt, cu sfială. 


DESPRE O FANTOMA 


Vara, locuim la Vnukovo. Ne este foarte comod, 
întrucît pînă acolo călătorim cu monoraiul, iar de la 
coborîre pînă la vila noastră nu mai avem de mers 
decît vreo cinci minute pe jos. În pădure, de cealaltă 
parte a monoraiului, cresc pitărci şi mînătărci, nu- 
mai că sînt cu mult mai puține decît cei care vin să 
le culeagă. 

Mă duceam la vilă direct de la grădina zoologică, 
dar în loc să mă odihnesc, nimeream în clocotul eve- 
nimentelor locale. Centrul lor era un băiat de prin 
vecini, pe nume Kolea, care ajunsese vestit în între- 
gul Vnukovo prin faptul că le lua cu forța copiilor 
jucăriile. Venise la fața locului chiar și un psiholog 
din Leningrad, care a scris mai apoi o disertaţie des- 
pre băiatul Kolea. Psihologul îl studia pe Kolea, iar 
Kolea mînca dulceaţă și făcea nazuri. Ca să-l mai 
potolesc, a trebuit să-i aduc de la oraș o rachetă fo- 
tonică cu trei roate. 

În afară de el, mai locuiau acolo bunica lui, căreia 
îi plăcea să discute despre genetică şi care scria un 

roman despre Mendeli, apoi bunica Alifei, un alt 
băiat, Iura, și mama acestuia, Karma, trei gemeni de 
pe o stradă vecină care îmi cîntau în cor la fereastră 
şi, în sfîrşit, o fantomă. 

Fantoma își avea sălașul undeva la umbra unui 
măr și se oploșise pe acolo relativ recent. În existen- 
ţa ei credeau Alisa și bunica lui Kolea. Doar ele două. 

Într-o zi, ședeam cu Alisa pe terasă și aşteptam ca 
noul nostru robot, produs de fabrica din Șcelkovo, 
să ne facă niște griș cu lapte. Dar între timp robo- 
tului i se arseseră de două ori siguranțele, așa că eu și 
Alisa ne arătam indignarea faţă de produsele sus- 
amintitei fabrici, dar de făcut gospodărie nu ne dă- 
dea mîna, iar bunica noastră tocmai plecase la teatru. 

Alisa îmi spuse: 

— Să ştii că el vine şi astăzi. 

— Care „el“? 

— Fantomul meu. 

— Fantoma e ea și nu el, am corectat-o mașinal, 
cu ochii la robotul cel buclucaş. 

— Mă rog, consimţi Alisa. Las-să fie fantoma al 
meu. Ştii ce-a mai făcut Kolea? A luat de la cei trei 
gemeni niște nuci. Asta nu-i o faptă uluitoare? 

— Ba-i chiar uluitoare. Şi ce spuneai despre fan- 
toma aceea? 

— Că-i foarte cumsecade. 

— La tine toată lumea-i cumsecade. 

— Înafară de Kolea. 

— Mă rog. în afară de el... Cred că dacă ți-aş 
aduce acasă vipera aceea care scoate foc pe nări, 
te-ai împrieteni și cu ea. 

— Tot ce se poate. Da-i o viperă cumsecade? 


1 Mendel, Gregor Johann (1822-1884) — naturalist austriac, intemei 
torul geneticii. 

— De treaba asta încă n-a întrebat-o nimeni. E 
de pe planeta Marte și dacă te apropii de ea, te stro- 
peşte cu venin fierbinte. 

— Probabil că a jignit-o cineva. Da’ de ce ați 
adus-o de pe Marte? 

Aici n-am mai.avut ce să-i răspund. Fala avea 
dreptate. Cînd vipera a fost prinsă, n-a întrebat-o 
nimeni dacă vrea să plece de pe Marte. Iar în drum 
spre Pămînt, l-a hăpăit pe cîinele preferat al celor 
de pe astronava „Kaluga“. Din cauza asta cosmonau- 
ţii n-au mai avut ochi s-o vadă. 

— Aşadar, ce mai e cu fantoma aceea? am căutat 
eu să schimb subiectul. Cu ce seamănă? 

— Nu știu. că umblă numai pe întuneric. 

— Cred şi eu. Asta-i de cînd lumea. Văd că bu- 
nica lui Kolea ţi-a istorisit cam prea multe basme... 

— Bunica lui Kolea nu-mi povestește decît des- 
pre genctică. De exemplu, cum a fost prigonit Men- 
del. 

— Bine, dar ia spune-mi: cum reacționează fan- 
toma ta la cîntatul cocoșilor? 

— Nicicum. Da’ de ce mă întrebi? 

— Se zice că orice fantomă care se respectă tre- 
buie să dispară, blestemind cît o ţine gura, în zori, 
la primul cîntat al cocoșilor. 

— Să știi că-l întreb deseară. 

— Bine-bine. 

— Şi astăzi am să mă culc ceva mai tirziu. Că am 
de vorbit multe cu el. 

— N-ai decît. Haide, gluma-i glumă și treaba-i 
treabă. Văd că robotul a gătit grișul nostru. 

Alisa se așeză să mănînce griș cu lapte, iar eu — 
să citesc analele grădinii zoologice din Guyana. Era 
acolo un articol deosebit de interesant despre muș- 
căţei. O adevărată revoluţie în zoologie. Lucrători- 
lor de acolo le-a reușit înmulțirea mușcăţeilor în 


29 


condiții de captivitate. Nou-născuţii aveau o culoare 
verde-închis, în timp ce carapacea ambilor părinţi 
era albastră. 

Asfinţi soarele. Alisa îmi spuse: 

— Ei, eu am plecat. 

— Încotro? 

— Să mă întîlnesc cu fantoma. Doar mi-ai dat 
voie. 

— Am crezut că-i o glumă de-a ta. Mă rog, dacă 
vrei să cobori în grădină, du-te, dar pune-ţi jache- 
ta, că s-a cam lăsat răcoare. Şi să nu te duci mai de- 
parte de mărul acela. 

— Ce să caut mai departe? Elnu mă așteaptă 
decît acolo. 

Şi Alisa plecă în goană. O urmăream cu coada 
ochiului. Nu voiam să dau buzna în lumea fante- 
ziilor ei. N-au decit s-o înconjure și fantomele, și vră- 
jitoarele, și cavalerii neînfricațţi, şi uriașii cei buni, 
veniţi de pe albastra planetă din basme... Asta, fi- 
rește, cu condiţia ca ea să se culce la timpul potrivit 
şi să nu facă nazuri la mîncare. 

Am stins lumina din verandă, ca s-o pot vedea 
mai bine. Iat-o că se apropie de mărul cel bătrin şi 
rămuros, apoi rămine locului. 

Și în momentul acela... O umbră albăstruie se 
desprinse de trunchiul mărului și-i porni în întîm- 
pinare. Umbra părea că plutește prin aer, fără să 
atingă pămîntul. 

În clipa următoare, apucînd de pe birou un obiect 
mai greu, am şi năvălit spre scara verandei, cobo- 
rînd cîte trei trepte deodată. Treaba asta nu-mi mai 
plăcea deloc. Ori era o glumă proastă a cuiva, ori... 
Ori, ce anume, n-am mai avut timp să-mi imaginez. 

— Mai încet, tată, făcu Alisa într-o şoaptă răsu- 
nătoare, auzindu-mi pașii. Vezi că-l sperii. 

Am apucat-o de mînă. Înaintea mea silueta albăs- 
truie se destrăma încet în aerul înserării. 

— Tăticule, ce-ai făcut! Doar eram gata-gata 
să-l salvez! 

Şi, în timp ce o duceam în braţe spre verandă, 
Alisa se porni să urle în modul cel mai rușinos cu 
putinţă. 

„Oare ce să fi fost acolo, la poalele mărului? mă 
gîndeam eu. O halucinație de-a mea? . . .“ 


— De ce ai făcut asta? urla Alisa. Doar mi-ai dat 
voie... 

— N-am făcut nimic, i-am răspuns, nu există nici 
un fel de fantome. 

— Dar l-ai văzut şi tu. De ce nu recunoști? Să știi 
că el nu suportă nici o adiere. Nu-ţi dai seama că de 
el trebuie să te apropii încet, să nu faci vînt? 

Nu mai ştiam ce să-i răspund. De un lucru însă 
eram cu totul sigur: îndată ce Alisa avea să adoar- 
mă, eu, cu un felinar în mînă. aveam să scotocesce 
prin toată grădina să dau de fantomă. 

— Cînd te gîndești că ţi-a trimis și o scrisoare... 
Numai că acum nu ţi-o mai dau. 

— Asta-i bună! Ce scrisoare? 

— Nu ţi-o dau și gata. 

Abia atunci mi-am dat seama că Alisa ţine în pumn 
o foiţă de hîrtie. Mă privi lung. am privit-o lung şi 
eu și în cele din urmă catadicsi să mi-o întindă. 

Pe foița aceea erau notate, cu scrisul meu, orele 
la care trebuie hrăniţi krumșii roșii din grădina noas- 
tră zoologică. Orarul cu pricina îl căutam de trei zile 
încheiate. 


— Unde ai găsit notița asta, Alisa? 

—  Întoarce-o pe partea cealaltă. Fantoma n-avea 
hîrtie, de aceea i-am dat notița asta a ta. 

Pe dosul hîrtiei erau așternute, cu un scris necu- 
noscut. următoarele rînduri în limba engleză: 


„Stimate profesor! 


Îmi iau îndrăzneală să mă adresez Dv., întrucât 
am ajuns într-o situaţie din care nu pot scăpa fără 
ajutorul cuiva. Din nefericire, nu pot părăsi nici su- 
prajața circulară, cu raza de un metru, centrul că- 
reia îl constituie mărul din grădina Dv. De aseme- 
nea, în situația jalnică în care mă aflu, nu pot fi 
văzut decît pe întuneric. 

Mulțumită fiicei Dv., o ființă cu un suflet bun şi 
sensibil, am izbutit, în fine, să stabilesc o legătură cu 
lumea exterioară. 

Sînt profesorul Kuraki și am devenit victima u- 
nei experienţe nereuşite. Pînă de curînd experimen- 
tam posibilitatea transferului materiei la distanțe 
mari. Am izbutit să transfer în acest mod, de la To- 
kio la Paris, două curci și o pisică. Tustrele au fost 
recepționate satisfăcător de către colegii mei. În ziua, 
însă, cînd am decis să verific experimentul pe pro- 
pria mea persoană, siguranţele din laborator mi s-au 
ars chiar în momentul experienței, astfel că n-a mai 
fost suficientă energie pentru definitivarea transfe- 
rului. M-am destrămat în spațiu, iar partea mea cea 
mai concentrată se află pe teritoriul vilei Dv. În 
această tristă situaţie mă găsesc de aproape două 
săptămîni, iar colegii, de bună seamă, mă socotesc 
dus dintre cei vii. 

Vă implor ca de îndată ce veţi primi această seri- 
soare, să trimiteţi o telegramă la Tokio. Cei de acn- 

lo trebuie să repare de urgență siguranțele din la- 
boratorul meu. Atunci mă voi putea materializa din 
nou. 
Cu mulțumiri anticipate, 
Kuraki.“ 


Am cercetat îndelung cu privirea întunericul de 
sub mărul din grădină. Apoi am coborît de pe tera- 
să şi m-am apropiat de tulpina pomului. Acolo se 
legăna din nou o aureolă abia vizibilă, palid-albas- 
tră. Uitindu-mă mai bine la ea, am deslușit conturul 
unei siluete omeneşti. „Fantoma“ părea că-și înalță 
braţele a implorare. 

N-am mai stat să pierd timpul. Am ajuns în fugă 
la monorai şi, chiar de acolo, din staţie, am videofo- 
nat la Tokio. 

Toată această operaţiune n-a durat decît vreo ze- 
ce minute. 

Abia în drum spre vilă mi-am adus aminte că ui- 
tasem s-o culc pe Alisa. Mi-am grăbit paşii. 

Pe terasă era lumina aprinsă. 

Stînd la masă, Alisa își arăta ierbarul şi colecţia 
de fluturi unui japonez scund, cu chipul istovit. Ja- 
ponezul ținea în mîini o crăticioară și, cu mișcări de- 
licate, mînca griș cu lapte, neluîndu-și ochii de la 
comorile Alisei. 

Zărindu-mă, oaspetele nostru îmi făcu o plecăciu- 
ne adîncă şi-mi spuse: 

— Sînt profesorul Kuraki și vă rămîn veșnic în- 
datorat, pentru că, împreună cu fetița dumneavoas- 
tră, mi-aţi salvat viața. 

— Da, tăticule, dînsul e fantoma al meu, îmi spu- 
se la rîndul ei Alisa. Acum crezi c. există? 

— Cred, i-am răspuns eu. Îmi pare bine de cu- 
noștință. 

OSPEȚII DISPĂRUȚI 


Pregătirile pentru primirea labucililor se desfă- 
şurau cu multă pompă. Niciodată sistemul nostru 
solar nu mai fusese vizitat de ființe venite de pe un 
astru atit de îndepărtat. 

Primele semnale ale labucililor au fost recepţio- 
nate de către staţia aflată pe Pluton, pentru ca trei 
zile mai tîrziu legătura cu ei s-o stabilească observa- 
torul radioastronomic din Londale. 

Labucilii mai erau încă departe, dar cosmodro- 
mul Şeremetievo-4 era de pe acum gata să-i pri- 
mească. Fetele de la .,Trandafirul roșu“ îl împodo- 
biseră cu ghirlande de flori. iar cursanţii de la școa- 
la superioară de poezie alcătuiseră un montaj lite- 
rar-muzical. Toate ambasadele reţinuseră locuri în 
tribune, iar corespondenţii de presă vegheau zi şi 
noapte la bufetul cosmodromului. 

Alisa locuia în apropiere, la vila noastră de la 
Vnukovo. şi strîingea plante pentru ierbar. Voia să 
alcătuiască unul care să-l poată întrece pe cel al lui 
Vania Spitz, din grupa mare. De aceea Alisa nu par- 
ticipase la pregătirile ce se făceau pentru primirea 
labucililor. Nici măcar nu ştia de ele. 

De fapt, nici eu n-aveam o legătură directă cu 
aceste pregătiri. Activitatea mea avea să înceapă mai 
tîrziu, după ce oaspeţii vor fi aterizat. 

Între timp. evenimentele s-au desfășurat cam în 
felul următor: 

La data de 8 martie, labucilii au comunicat că se 
plasează pe o orbită circumterestră. Cam tot atunci 

însă a avut loc o coincidenţă tragică. În locul astro- 
navei labucililor, stațiile de dirijare au reperat sa- 
telitul suedez ,Nobel-29“, pierdut cu doi ani în ur- 
mă. Cînd eroarea a fost descoperită, s-a constatat că 
astronava labucililor dispăruse. Echipajul ei trecuse 
la executarea manevrelor de aterizare şi legăturile 
cu ea fuseseră temporar întrerupte. 

La data de 9 martie, la orele 6.33, labucilii au co- 
municat că nava lor a aterizat într-o regiune situată 
la 55*20' latitudine nordică și 37°40’ longitudine es- 
tică, după sistemul de coordonate terestre, cu o eroa- 
re posibilă de 15, deci pe undeva, prin împrejurimi- 
le Moscovei. 

Ulterior. legăturile cu nava au fost din nou între- 
rupte şi. cu excepția unui singur caz, despre care voi 
vorbi mai încolo, n-au mai putut fi restabilite deloc. 
Abia într-un tîrziu s-a aflat că radiaţia terestră avu- 
sese o acţiune nefastă asupra aparaturii de pe nava 
labucililor. 

Îndată. sute de mașini şi mii de oameni au și por- 
nit spre locul de aterizare al oaspeţilor. Toate căile 
de acces erau pline de cei ce doreau să-i găsească pe 
labucili. Cosmodromul Șeremetievo-4 a rămas pus- 
tiu. La bufet nu se mai afla nici urmă de gazetar. Ce- 
rul de deasupra împrejurimilor Moscovei era plin 
de elicoptere, ornitoptere, turbinoptere și alte aparate 
de zbor. Părea că nori de ţînțari uriași pluteau dea- 
supra pămîntului. 

Chiar dacă nava labucililor ar fi intrat sub pămînt 
și tot ar fi fost reperată. 

Dar ea n-a fost reperată. 

Nici un locuitor de prin partea locului n-a văzut-o 
aterizind. Faptul era cu atît mai ciudat, cu cît în răs- 
timpul acela aproape toți locuitorii Moscovei și ai 
împrejurimilor ei priveau spre cer. 

Se comisese deci o eroare. 

Către seară, cînd am revenit de la lucru la vila 
noastră, viața normală a planetei era serios pertur- 
bată. Toată lumea se temea ca oaspeților să nu li se 
fi întîmplat ceva. 

— Poate că sînt constituiți din antimaterie? dis- 
cuta lumea în monorai. Poate că, pătrunzînd în at- 
mosfera terestră, s-au volatilizat? 

— Fără să se producă nici o explozie, fără să lase 
nici o urmă? Vorbe de clacă! 

— Multe știm noi despre proprietăţile antimate- 
riei? 

— Dar atunci cine a comunicat că aterizarea a şi 
avut loc? 

— Vreunul care se ţine de glume. 


— Halal glume! Poate că tot el a vorbit şi cu cei 
de pe Pluton? 

— S-ar mai putea ca ei să fie invizibili. 

— Asta n-are nici o importanţă. l-ar fi reperat 
aparatele... 

Si totuşi părerea cum că oaspeții ar fi într-adevăr 
invizibili începuse să cîştige tot mai mulți adepți... 

Mă așezasem în verandă și mă gîndeam: se prea 
poate ca oaspeţii să fi aterizat chiar pe cîmpul din 
vecinătatea vilei noastre. Stau acum, sărmanii, lîngă 
astronava lor și se miră: de ce n-or fi vrînd pămîn- 
tenii să-i bage în seamă ? Te pomenești că se supără 
și își iau zborul!... 

Eram gata-gata să cobor scările și să mă duc spre 
cîmpul amintit, cînd am văzut un șir de oameni ie- 
șind din pădure. Se țineau cu toţii de mînă și înain- 
tau cu precauție, ca-ntr-o joacă de copii. Erau loca- 
tarii vilelor învecinate. 

Mi-am dat seama că-mi ghiciseră gîndurile şi mi-o 
luaseră înainte, orbecăind în căutarea oaspeţilor in- 
vizibili. 


36 


Chiar în clipa aceea însă toate posturile de radio 
de pe Pămînt difuzaseră un comunicat special. 

Era vorba de retransmiterea unei noi emisiuni a 
labucililor, recepționată de un radio-amator din Aus- 
tralia de Nord. În emisiune erau repetate coordona- 
tele locului de aterizare, apoi urmau cuvintele: „Ne 
aflăm într-o pădure... Am trimis o primă echipă 
în căutarea oamenilor. Recepţionăm în continuare 
emisiunile voastre. Ne miră întîrzierea contactului 
cu pămiîntenii ...“ Aici legătura se întrerupsese. 

Versiunea privitoare la structura invizibilă a oas- 
peţilor înregistră pe loc alte cîteva milioane de adepţi. 

De sus, de pe terasă, am văzut şirul vecinilor mei 
oprindu-se în loc, apoi revenind spre pădure. Chiar 
atunci pe terasă urcă Alisa, ținînd în mînă un co- 
șuleț plin cu fragi. ¥ 

— De ce se tot agită ăștia? mă întrebă ea, fără 
să-mi dea „bună ziua“. 

— Care „ăștia“? Și-apoi, s-ar cuveni să spui mai 
întîi „bună ziua“, de vreme ce nu ţi-ai văzut părin- 
tele de azi-dimineaţă. 

— Ba, de aseară. Cînd ai plecat azi, eu încă mai 
dormeam. Bună ziua, tăticule. Ce s-a întîmplat? 

— Au dispărut labucilii, i-am răspuns. 

— Da! cum arată? 

— Nimeni încă nu știe cum arată. 

— Și-atunci cum de-au dispărut? 

— Veneau spre Pămînt. Au sosit și-au dispărut. 

Mi-am dat seama că vorbesc anapoda. Și totuși 
ăsta era adevărul adevărat. 

Alisa îmi aruncă o privire bănuitoare: 

— Păi se poate întîmpla așa ceva? 

— Nu, nu se poate. De obicei, nu se poate. 

— Dar cum a fost: n-au nimerit cosmodromul? 

— Tot ce se poate. 

— Şi cam pe unde li s-a pierdut urma? 

— Pe undeva, prin preajma Moscovei. Poate 
chiar pe-aici, p rin apropiere. 

— Pe ei îi caută lumea? 

— Da. 

— Dar de ce nu vin ei singuri la lume? 

— Pesemne că aşteaptă să vină lumea la ei. Doar 
au sosit pentru prima oară pe Pămînt și nu cutează, 
probabil, să se <depărteze de astronava lor. 

Alisa tăcu, satisfăcută parcă de răspunsul meu. 
Se plimbă încolo şi încoace pe verandă. fără să-și 
lase coşulețul din mînă, apoi mă întrebă din nou: 

— Dar pe u nde or fi aterizat? Pe un cîmp sau în- 
tr-o pădure? 

— Într-o pădure. 

— De unde știi? 

— Au spus-o chiar ei. Au comunicat prin radio. 

— Atunci e bine. 

— Ce anume? 

— Că n-au aterizat pe cîmp. 

— De ce? 

— Mă temeam că am dat de ei. 

— Cum așa?! 

— Ei. am zis-o şi eu .. . Ín glumă... 

Am sărit de pe scaun. Ştiam că Alisa are o imagi- 
nație bogată și totuşi... 

— N-am intrat în pădure, tăticule. Pe cuvîntul 
meu că n-am intrat. Am umblat dincolo. pe cîmp. 
Asta înseamnă că nu i-am văzut. 

— Alisa. spune-mi imediat tot ce stii. Şi să nu-mi 
scornești nimic. Ai văzut în pădure niște ființe... 
așa, mai ciudat e? 

— Pe cuvîntul meu că n-am fost în pădure. 

— Bine-bine, pe cîmp. 

— N-am făcut nimic rău. Şi-apoi, ei nu sînt cituși 
de puţin ciudaţi. 

— Răspunde-mi omenește: unde și pe cine ai vă- 
zut? Nu mă mai chinui şi pe mine și întreaga omeni- 
re în persoana mea! 

— Da' ce, tu ești omenire? 

— Ascultă, Alisa... 

— Gata, tăticule. Să știi că ei sînt chiar aici. Au 
venit împreună cu mine. 

Fără să vreau, mi-am întors iute capul. Terasa 
însă era pustie. Dacă nu-l puneam la socoteală pe 
bondarul care zumzăia în jurul nostru, în afară de 
mine și de Alisa, nu mai era nimeni de faţă. 

— Nu te uita în jur, că te uiţi degeaba. Alisa oftă 
şi veni spre mine. Să-ţi spun drept. tăticule, voiam 
să mi-i las mie. Habar n-aveam că-i caută toată ome- 
nirea. 

Si-mi întinse coșulețul ei, plin cu fragi. Mi-l aduse 
chiar în dreptul ochilor. iar eu, nevenindu-mi a 
crede, am distins clar doua fiinţe mititele, îmbrăcate 
în scafandre spaţiale. Erau mînjite cu suc și stăteau 
călare amindouă pe o singură fragă. 

— Nu le-am făcut nici un rău. repetă Alisa, spă- 
şită. Am crezut că sînt piticii din poveste... 

Dar eu n-o mai ascultam. Strîngînd cu grijă la 
inimă coșulețul Alisei, alergam spre videofon și mă 
gindeam că e și firesc ca iarba să li se pară celor doi 
o pădure deasă. 

Așa s-a desfășurat cea dintii întîlnire a pămînteni- 
lor cu labucilii. 


PRIETENUL DIN TRECUT 


Experimentarea mașinii timpului avu loc în Sala 
mică a Casei oamenilor de știință. Trecusem în ziua 

aceea s-o iau pe Alisa de la grădiniţă şi abia acolo 
îmi dădusem seama că dacă aveam s-o duc pînă 
acasă, pierdeam începutul experienţei. De aceea, ob- 
ținînd de la Alisa promisiunea că va fi cuminte, am 
pornit amîndoi spre Casa oamenilor de știință. 

Reprezentantul venit de la Institutul timpului, un 
om foarte înalt și foarte chel, sta lîngă mașina tim- 
pului și le explica savanților adunaţi în jur cum e 
alcătuită. 

— După cum știți, spunea el, prima noastră ex- 
periență s-a soldat cu un eșec. Pisoiul pe care îl 
expediasem atunci în trecut a nimerit într-o perioadă 
de la începutul secolului al douăzecilea și a făcut 
explozie într-o regiune situată în preajma rîului 
Tunguska. Acest incident a dat naștere la legenda 
meteoritului de la Tunguska. De atunci n-am mai 
înregistrat eșecuri mari. Ce-i drept, în virtutea unor 
anumite legităţi, pe care oricine le poate afla din 
broşura editată de către institutul nostru, noi nu pu- 
tem expedia deocamdată oameni și obiecte decit în 
deceniul șapte al secolului douăzeci. Trebuie să men- 
ționez că unii dintre cercetătorii institutului nostru 
s-au şi deplasat pînă în acea perioadă, păstrind. fi- 
rește, cel mai desăvirşit secret asupra prezenţei lor 
acolo, și au revenit cu bine înapoi. Cît despre proce- 
deul însuși al deplasării în timp, el este relativ sim- 
plu, deşi constituie rezultatul unei activităţi îndelun- 
gate a sute de oameni. Este suficient să te încingi cu 
această centură cronocinetică pentru ca... Dar aș 
dori să urce pe podium un voluntar din rîndurile 
celor prezenţi, pentru ca să pot demonstra cu ajuto- 
rul lui modalitatea de pregătire a unei călătorii în 
timp... 

Se lăsă o tăcere penibilă. Nimeni nu se hotăra să 
urce primul pe podium. Și-atunci, pe treptele aces- 
tuia își făcu apariția — cine credeţi ? — Alisa, bine- 
înţeles. Alisa, care doar cu cinci minute în urmă își 
dăduse cuvîntul că se va purta frumos. 

— Alisa ! am strigat eu. Vino imediat înapoi ! 

— Nu vă speriaţi, mi se adresă reprezentantul in- 
stitutului. Copilul nu va păţi nimic. 

— N-o să păţesc nimic, tăticule! îmi strigă cu 
multă veselie și Alisa. 

Lumea din sală izbucni în ris, întorcînd capul, să-l 
caute din priviri pe severul părinte al fetiţei. 

M-am văzut nevoit să las impresia că n-aş fi eu 
cel în cauză. 

Reprezentantul institutului o încinse pe Alisa cu 
centura aceea, iar la tîmple îi fixă un fel de cască 
radiofonică. 

— Atit și nimic mai mult, spuse el. Acum omul 
este gata de a întreprinde călătoria în timp. E sufi- 
cient să intre în cabina aceea, ca să se și afle în anul 
o mie nouă sute șaptezeci și cinci. 

„De ce-a spus treaba asta ! am tresărit eu, fulge- 
rat de-un gînd înspăimîntător. Alisa doar atita aş- 
teaptă 1...” 

Era însă prea tirziu ca să mai pot interveni. 

— Încotro, fetițo ? Oprește-te ! strigă reprezen- 
tantul institutului. 

Alisa însă intrase în cabină şi, pe loc, în faţa în- 
tregii asistenţe, se făcu nevăzută. Sala întreagă a 
scos un țipăt de spaimă. 

Palid la faţă, reprezentantul institutului da din 
miini, încercînd să potolească larma ce se iscase. Vă- 
zindu-mă apoi că mă năpustesc pe interval spre po- 
dium, se aplecă peste microfon şi spuse în grabă: 

— Nu vă speriaţi. Copilul nu va păţi nimic. Peste 
trei minute se va afla din nou aici, în sală. Vă asigur 
că instalația noastră funcționează perfect. A fost 
verificată în repetate rînduri. Liniștiţi-vă ! 

Dumnealui îi venea ușor să vorbească ! Eu, însă, 
rămăsesem încremenit pe podium și nu mă gindeam 
decit la soarta pisoiului care se prefăcuse în meteo- 
rit la Tunguska. Îl credeam și nu-l credeam pe cel 
dinaintea mea. Gindiţi-vă şi dumneavoastră: să-ți 
știi copilul aflat aproape cu o sută de ani în tre- 
cut !... Dar dacă îi mai trece prin minte să plece 
de lingă mașină ?... Dacă se rătăceşte ?... 

— N-aş putea să mă duc și eu după ea ? l-am în- 
trebal pe conferenţiar. 

— Nu. Staţi, că n-a mai rămas decît un minut... 
Dealtfel, să știți că acolo are s-o întîmpine un om 
de-al nostru ... 

— Așadar, acolo se află un cercetător de-al dum- 
neavoastră ? 

— Nu. E un om pe care l-am găsit acolo şi care 
a înțeles foarte bine specificul preocupărilor noastre. 
Cealaltă cabină se află chiar la domiciliul său. Deşi 
trăieşte în secolul douăzeci, profesiunea pe care o 
are îi permite să călătorească în viitor. 

Chiar în clipa aceea Alisa apăru în interiorul ca- 
binei. Cobori pe podium cu aerul omului care şi-a 
îndeplinit în chip exemplar datoria. Ținea la sub- 
țioară o carte veche şi groasă. 

— Aţi văzut ?!... exclamă reprezentantul insti- 
tutului. 

În sală se stîrni un ropot de aplauze. 

— Fetiţo, ia povestește-ne și nouă ce-ai văzut 
acolo, i se adresă vorbitorul, nelăsîndu-mă nici să 
mă apropii de Alisa. 

— Am văzut niște lucruri grozav de interesante, 
îi spuse ea. Pac! și m-am pomenit într-o altă odaie. 
La masă şedea un nene și scria de zor. Cînd m-a 
văzut. m-a întrebat: „Ai sosit, fetițo, din secolul 
douăzeci și unu ?“* l-am răspuns că de acolo, pe- 
semne. numai că secolele astea nu le-am prea numă- 
rat. pentru că nu ştiu încă să număr foarte bine: 
umblu la grădiniță, sînt în grupa mijlocie. Nenea 
mi-a spus că-i pare bine şi că un pic mai tirziu va 
trebui să mă întorc de unde am venit. ,„.Dar pînă 
atunci, zice. nu vrei să vezi cum arăta Moscova cînd 
încă nici bunicul tău nu era născut ?“ Ba da, i-am 
spus, cum să nu ? Și nenea m-a dus să văd Moscova 
de atunci. Era un oraş ciudat și pipernicit. Pe urmă 
l-am întrebat pe nenea cum îl cheamă, mi-a spus că-l 
cheamă Arkadi și că scrie niște poveşti fantastice 
despre viitor. Dar nu scornește totul din capul lui, 
căci îi vin uneori în vizită oameni din vremea noas- 
tră și-i povestesc cum e pe aici. pe la noi. El nu poate 
să spună asta nimănui, căci e un secret nemaipome- 
nit. Mi-a dăruit şi o carte de-a lui... Pe urmă pac! 
şi m-am întors aici. 

Sala întîimpină relatarea Alisei cu aplauze furtu- 
noase. 

După aceea se ridică de la locul lui un academician 
venerabil și spuse: 

— Să ştii, fetițo. că ţii în mînă o carte extraordi- 
nară: este prima ediţie a romanului fantastic intitu- 
lat .„Petele de pe Marte“. N-ai vrea să-mi dăruiești 
mie cartea asta ? Că dumneata oricum nu ştii să 
citeşti. 

— Ba nu, îi răspunse Alisa. Am să învăţ curînd 
și am s-o citesc negreșit... 


43 


Călătoria Alisei 


Povestire fantastică 


Capitolul 1 


ALISA — INFRACTOARE 


Într-o bună zi, i-am făcut Alisei următoarea pro- 
misiune: „La vară, cînd ai să termini clasa a doua, 
am să te iau cu mine într-o expediţie. Vom porni cu 
astronava Pegas în căutarea unor animale rare pen- 
tru grădina noastră zoologică“. 

Treaba asta i-am spus-o încă în timpul iernii, în- 
dată după Anul nou. Totodată i-am pus și o serie 
de condiţii: să înveţe bine, să nu facă boacăne și să 
termine cu năstrușniciile ei. 

Alisa a respectat cum se cuvine toate aceste con- 
diții și părea că planurile noastre nu sînt amenin- 
tate de nimic. În mai însă, cu o lună înainte de a 
porni în călătoria noastră, avu loc o întimplare, gata 
să dea peste cap totul. 

În ziua aceea rămăsesem să lucrez acasă: scriam 
un articol pentru „Buletinul cosmozoologic“. Prin uşa 
deschisă a cabinetului meu am văzut-o pe Alisa că 
vine de la școală cu un aer posomorit și își trintește 
cît colo geanta cu dictafonul şi microfilmele. A refu- 
zat de asemenea să ia masa şi în locul cărții, „Anima- 

Jele de pe planete depărtate“, pe care o citea cu nesaţ 
în ultimele luni, se apucă să răsfoiască „Cei trei 
mușchetari“. 

— Ai cumva necazuri ? am întrebat-o. 

— Nici pomeneală ! îmi răspunse Alisa. Da’ de 
ce mă întrebi ? 

— Așa mi s-a părut. 

Alisa tăcu o vreme, apoi lăsă cartea de-o parte și 
mă întrebă: 

— 'Tăticule, n-ai cumva o pepită de aur ? 

— Îţi trebuie una mare ? 

— Cam de un kilogram și jumătate. 

— N-am aşa ceva. 

— Da’ una mai mică ? 

— Drept să-ți spun, nici una mai mică. N-am nici 
un fel de pepită. De fapt, la ce mi-ar folosi ? 

— Asta n-o ştiu, făcu Alisa. Dar eu aș avea ne- 
voie de-o pepită. 

Am ieşit din cabinet, m-am așezat lingă ea pe 
divan și i-am spus: 

— Ia povestește-mi mie ce ţi s-a întîmplat. 

— Nimic deosebit. Pur și simplu am nevoie de-o 
pepită. 

— Hai, fii tu sinceră... 

Alisa oftă adînc, întoarse capul spre fereastră, 
apoi îşi luă inima în dinţi şi-mi spuse: 

— 'Tăticule, sînt o criminală. 

— O criminală ? 

— Da. Am comis o spargere, iar acum, bineînţe- 
les, au să mă dea afară de la școală. 

— Păcat, i-am spus eu. Dar, haide, continuă. Sper 
să nu fie treaba chiar atît de înspăimîntătoare cum 
pare la prima vedere. 

— Păi, să vezi. De curînd... eu, împreună cu 
Alioșa Naumov, ne-am hotărît să pescuim ştiuca 

aceea uriaşă, care trăiește în lacul de acumulare 
Ikşinski şi se îndoapă cu puii de pește. Ne-a vorbit 
despre ea un pescar. Tu nu-l cunoşti. 

— Bine, bine, dar cu pepita ce-ai vrut să faci ? 

— Un vîrcolac. 

— Un vîrcolac ?! 

— O momeală, adică. Dintr-aia, metalică. Am 
discutat cu copiii în clasă și am hotărît să pescuim 
stiuca în felul ăsta. Pentru o știucă obișnuită folo- 
seşti un vîrcolac obişnuit. Pentru o știucă uriaşă îţi 
trebuie, desigur, unul mai deosebit. ȘŞi-atunci, 
Liova Zvanski ne-a adus aminte de pepita aceea. 
Avem o pepită la muzeul școlii. Mai bine-zis am 
avut-o. Grea, de vreun kilogram și jumătate. A dă- 
ruit-o şcolii un absolvent. O adusese de pe centura 
de asteroizi. 

— Şi voi aţi furat-o ? 

— Ei. nu-i chiar așa. tăticule. N-am luat-o decît 
sub formă de împrumut. Liova Zvanski ne-a spus 
că tatăl lui e geolog, așa că va putea să aducă la mu- 
zeu o altă pepită. lar deocamdată noi am hotărît să 
facem un vircolac de aur. Dintr-unul ca ăsta știuca 
noastră uriașă ar fi mușcat la sigur. 

— Şi cum aţi procedat ? 

— Foarte simplu. Cînd am hotărît totul, băieţii au 
spus că le e frică să spargă dulapul. Atunci am tras 
la sorţi. Şi sorții au scăzut pe mine. 

— Au căzut. 

— Poftim ? 

— Sorţii au căzut pe tine. « 

— Păi da, sorții au căzut pe mine așa că n-am 
mai putut să dau înapoi. Mai ales că nici n-ar fi bă- 
gat de seamă cineva că pepita lipsește. 

— Şipeurmă ? 

— Pe urmă ne-am dus la Alioșa Naumov acasă, 

am luat un laser și-am tăiat afurisita aia de pepită 
în mai multe bucăţi. După aceea am mers la lacul 
de acumulare. Știuca însă ne-a rupt lesa și ne-a În- 
ghițit vircolacul. 

Alisa rămase pe ginduri, apoi adăugă: 

— Poate că nici n-a fost știuca de vină. Poate că 
ni s-a agăţat lesa de vreun ciot. Vircolacul era foarte 
greu. L-am căutat, dar nu l-am mai găsit. Ne-am 
dat afund pe rînd cîte unul, dar degeaba. 


— Crima voastră a fost descoperită ? 


— Da. Pentru că Zvanski s-a dovedit să fie un 
mare mincinos. Ne-a adus de acasă un pumn de dia- 
mante. dar aur zicea că n-are nici o fărimă. L-am 
trimis înapoi cu diamantele lui cu tot. Cînd colo, vine 
Elena Aleksandrovna şi ne spune: „Copii, părăsiţi 
muzeul. Îndată am să-i aduc aici pe cei din clasa întîi 
să le arăt exponatele.“ Ca să vezi ce coincidență pă- 
cătoasă ! Bineînţeles. totul a fost descoperit chiar 
atunci. Elena Aleksandrovna a dat fuga la director. 
„Sintem în pericol, zice (noi trăgeam cu urechea la 
ușa cancelariei). cuiva i s-a trezit în singe vocea tre- 
cutului !* Ce-i drept, Alioșa Naumov ne-a spus c-o să 
ia vina asupra lui, dar eu n-am fost de acord. Dacă 
pe mine au scăzut sorții, eu să fiu şi pedepsită. Asta-i 
tot ce s-a întimplat. 

— Tot ? am întrebat-o surprins. Va să zică, ţi-ai 
și mărturisit vina ? 

— Nu mi-am mărturisit-o, recunoscu Alisa. N-am 
mai avut timp s-o fac. Dar ni s-a dat termen pînă 
miine dimineață. Elena Aleksandrovna ne-a spus că 
de nu va găsi miine pepita la locul ei, o să urmeze o 
discuţie foarte serioasă. Asta înseamnă că mîine vom 
fi eliminaţi din competiţie, ba poate chiar dați afară 
din școală. 

— Din ce îel de competiţie ? 

— Miine trebuie să participăm la o cursă de þa- 
loane. Interşcolară. lar din echipa clasei noastre fa- 
cem parte tocmai Alioșa, eu și încă unul, Egovrov. 
Doar n-o să poată zbura Egovrov de unul singur. 

— Ai omis încă o complicaţie, i-am spus eu. 

— Care complicaţie ? mă-ntrebă pe un ton care 
te făcea să ghicești că-și cam dă seama despre ce-i 
vorba. 

— Ai încălcat și convenţia pe care am stabilit-o 
noi amindoi. 

— Așa este. Am încălcat-o, dădu din cap Alisa. 
M-am gîndit, însă, că n-o să fie o încălcare prea 
gravă. 

— Serios ? Să furi o pepită de un kilogram și ju- 
mătate, s-o tai bucăţi ca să faci din ea vircolaci, s-o 
scufunzi în lacul de acumulare şi nici măcar să nu-ţi 
recunoști fapta ! Mă tem că va trebui să rămîi acasă. 
Pegas va pleca fără tine. 

— Vai, tăticule ! rosti Alisa cu glasul pe jumătate. 
Oare ce-i de făcut ? 

— Stai și meditează, i-am spus, apoi m-am dus în 
cabinet să-mi isprăvesc articolul. 

Dar nu mai aveam chef de lucru. Tare urită 
ispravă făcuse fiică-mea împreună cu colegii săi. 
Auzi, să strice ca niște copii mici un exponat de 
muzeu !... 

Un ceas mai tîrziu, am aruncat o privire prin uşa 
cabinetului în odaie. Alisa nu mai era acolo. Pesemne 
că plecase undeva. Și-atunci i-am videofonat, la Mu- 
zeul de mineralogie, lui Friedman, pe care îl cunos- 
cusem cîndva în munţii Pamir. 

Pe ecranul videofonului apăru un chip rotund, îm- 
podobit de-o mustață neagră. 

— Dragă Lionea, i-am spus, n-ai cumva în depo- 
zitele tale o pepită ? Cam de un kilogram și jumă- 
tate. 

— Am şi de cinci kilograme. Dar pentru ce-ţi tre- 
puie ? Pentru vreo lucrare de-a ta ? 

— Nu, pentru cineva de-al casei. 

— Ştiu eu ce să-ți spun ?! făcu Lionea, răsucin- 
du-și mustaţa. Toate astea sînt înregistrate. 

— Poate găsești pe acasă vreuna mai prăpădită. 
Are nevoie fiică-mea, la școală. 

— Alisa ? 

— Alisa. 

— Atunci ştii ceva ? spuse Friedman. Îţi fac rost 
de o pepită. Mai bine-zis nu ţie, ci Alisei. Dar pentru 
asta, fă-mi şi tu un bine. 

— Cu plăcere. 

— Împrumută-mi pentru o zi bleughepardul 
vostru. 

— Ce anume ? 

— Bleughepardul. Că pe-aici pe la noi s-au încui- 
bat şoarecii. 

— Printre pietrele voastre ?! 

— Nu știu cu ce s-or fi hrănind, dar s-au oploșit. 
De pisică nici că le pasă, iar cursele le ignoră cu 
desăvîrșire. Or, știe toată lumea că dacă văd și adul- 
mecă un bleughepard, au și luat-o la fugă. 

Ce puteam să fac ? Bleughepardul e un animal rar, 
de aceea trebuia să-l duc eu însumi la muzeu, ba să 
mai și stau acolo, să-l păzesc, să nu sfișie cumva 
vreun vizitator. 

— Bine, Lionea, i-am spus în cele din urmă. Tri- 
mite-mi însă pepita chiar miine de dimineaţă, prin 
poşta pneumatică. 

Am închis videofonul și chiar atunci zbîrnîi sone- 
ria de la intrare. Am deschis ușa. În pragul ei stătea 
un băieţel bălai, îmbrăcat cu un costum de cercetător 
al planetei Venus și avînd la mînecă o emblemă de 
prim-explorator al sistemului sideral Sirius. 

— Vă rog să mă scuzaţi, îmi spuse băiatul. Sînteţi 
cumva tatăl Alisei ? 

— Da. 

— Bună ziua. Mă numesc Egovrov. Alisa e acasă? 

— Nu-i acasă. A plecat nu ştiu unde. 

— Păcat. Spuneţi-mi: sc poate avea încredere în 
dumneavoastră ? 

— În mine ? Eu socot că se poate. 

— Atunci trebuie să discutăm ca de la bărbat la 
bărbat. 

— Vrei să spui ca de la cosmonaut la cosmonaut ? 

— Să nu rîdeți de mine, se îmbujoră Egovrov. Cu 
timpul voi avea tot dreptul să port costumul ăsta. 

— De asta sînt convins. Așadar, ce-ai vrut să-mi 
spui ca de la bărbat la bărbat ? 

— Trebuia să particip împreună cu Alisa la o 
competiție sportivă. dar s-a petrecut o treabă dato- 
rită căreia fiica dumneavoastră ar putea fi eliminată 
din această competiție. Pe scurt, trebuie să aducă la 
școală un obiect care s-a pierdut de acolo. Eu vi-l în- 
minez acum, dar vă rog să nu afle nimeni. M-aţi în- 
teles ? 

— Te-am înţeles. misteriosule, am răspuns eu. 

— Atunci, luațţi-l. 

Îmi întinse un săculeț. Săculeţul era destul de 
greu. 

— E o pepită ? 

— Ştiţi despre ce-i vorba ? 

— Ştiu. 

— Da. E o pepită. 

— Sper că nu-i furată și asta de pe undeva ? 

— Vai de mine, cum o să fie furată ! Mi-a dat-o 
cineva de la clubul turiștilor. Și-acum plec. La re- 
vedere. 

Nici n-am apucat să reintru în cabinet, că soneria 
zbîrnîi din nou. De data asta, în pragul ușii stăteau 
două fetiţe. 

— Bună ziua, rostiră ele în cor. Sintem eleve în 
clasa întîi. Vă rugăm să luaţi asta pentru Alisa. 

Si-mi întinseră două punguliţe identice, apoi ple- 
cară în goană. Într-una din pungi se aflau patru mo- 
nede vechi de aur, pesemne dintr-o colecție particu- 
lară. În cealaltă — trei linguriţe. Ce-i drept. lingu- 
rițele nu erau de aur, ci de platină, dar nu le mai 
puteam ajunge din urmă pe cele două fetiţe. 

Încă o pepită fu depusă de un binevoitor anonim în 
cutia noastră poştală. Veni după aceea Liova Zvanski 
și încercă să-mi vîre cu de-a sila în miini o cutie cu 
diamante. Mai veni și un elev din cursul superior 
şi-mi aduse trei pepite deodată. 

— Cînd eram mai mic. colecţionam minerale. îmi 
spuse el. 

Cît despre Alisa, ea nu reveni acasă decit spre 
seară. Încă din pragul uşii mi se adresă pe un ton 
solemn: 

— Tăticule. poţi să nu mai fii necăjit. Totul s-a 
rezolvat. Vom pleca amindoi în expediţie. 

— Cum s-a rezolvat ? am întrebat-o eu. 

— Am găsit o pepită. 

— Unde ? 

Alisa abia izbuti să scoată din geantă pepita pe 
care o adusese, căci aceasta părea să cîntărească vreo 
șase-șapte kilograme. 

— Am fost la nenea Poloskov. Comandantul 
astronavei noastre. Cînd a aflat despre ce e vorba, 
s-a apucat să videofoneze tuturor prietenilor lui. Ba 
m-a invitat şi la masă, așa că nici nu mai mi-e foame. 

În clipa aceea, zări pe masa mea de lucru pepitele 
și celelalte obiecte de aur care se adunaseră de dimi- 
neață în casa noastră. 

— Vai-vai-vai ! exclamă ea. Păi cu astea muzeul 
nostru o să se îmbogăţească serios de tot. 

— Ascultă, păcătoaso, i-am spus eu. Să știi că de 
n-ar fi fost la mijloc prietenii tăi, nu te-aș fi luat cu 
nici un chip în expediţie. 

— Ce legătură au cu treaba asta prietenii mei ? 

— O legătură directă. Sînt convins că n-ar fi stat 
să alerge prin toată Moscova ca să adune obiecte de 
aur pentru un om foarte rău. 

— Ei, nu sînt eu un om chiar atît de rău. spuse 
Alisa, fără exces de modestie. 

M-am cam încruntat auzind-o, însă chiar atunci 
răsună clinchetul instalaţiei de recepţie a poștei 
pneumatice. Am deschis chepengul și am scos la 
iveală pachetul cu pepita de la Muzeul de minera- 
logie. Friedman se ținuse de cuvînt. 

— Asta e din partea mea, i-am spus Alisei întin- 
zîndu-i pachetul. 

— Ia te uită ! rosti ea. Înseamnă că și tu îmi ești 
prieten. 

— Cam așa s-ar părea, i-am răspuns eu. Numai 
că te rog să nu-ţi iei nasul la purtare. 

A doua zi dimineaţă a trebuit s-o însoțesc pe Alisa 
la școală, întrucît tezaurul ce se strînsese la domici- 
liul nostru atinsese greutatea de optsprezece kilo- 
grame. 

Dindu-i, la uşa şcolii, geanta cu aurul, i-am spus: 

— Tii, am uitat cu totul de pedeapsă! 

— Care pedeapsă ? 

— Duminică dimineaţa ai să iei frumușel bleu- 
ghepardul de la grădina noastră zoologică şi ai să te 
duci cu el la Muzeul de mineralogie. 

— Cu bleughepardul la muzeu ? Păi ăla-i cam 
într-o ureche. 


52 


— Tocmai de aceea. Bleughepardul îi va speria 
pe șoarecii de acolo, iar tu vei sta să-l păzești, ca 
să nu-i sperie și pe vizitatori. 

— De acord, consimţi Alisa. Dar în expediție to- 
tuși plecăm amindoi, da ? 

— Plecăm. 


Capitolul 2 


CEI PATRUZECI ȘI TREI 


Ultimele trei săptămîni dinaintea startului au 
fost pline de agitaţie, de emoţii și de alergătură nu 
totdeauna necesară. Pe Alisa n-o mai vedeam cu zi- 
lele. 

În primul rînd. trebuiau pregătite, verificate, 
transportate și rînduite la bordul Pegasului tot soiul 
de cuşti. curse, momeli funcționind pe bază de ultra- 
sunete, capcane, plase, generatoare de energie și alte 
o mie de obiecte necesare pentru prinderea anima- 
lelor. În al doilea rînd, trebuia să facem şi rezerve 
de medicamente, produse alimentare, filme, cutii cu 
peliculă nouă, diverse aparate, dictafoane, sofite, mi- 
croscoape, mape pentru viitoarele ierbare, blocnote- 
suri, cizme de cauciuc, calculatoare, umbrele de soa- 
re și umbrele de ploaie, limonadă, pelerine, pălării 
de pai, îngheţată-pudră, autogire și alte un milion 
de obiecte care pot să fie și care pot să nu fie ne- 
cesare într-o expediţie. În al treilea rînd, de vreme 
ce în drumul nostru aveam să facem escale pe la di- 
verse baze ştiinţifice, staţiuni și planete, trebuia să 
luăm cu noi o seamă de alte mărfuri și colete: por- 

tocale pentru astronomii de pe Marte, scrumbii la 
borcan pentru exploratorii de pe Micul Arcturus, 
suc de vişine, tuş negru și clei de cauciuc pentru ar- 
heologii din sistemul 2-BC, halate din brocart și elec- 
trocardiografe pentru locuitorii de pe planeta Fiks. 
o garnitură de mobilă din lemn de nuc, ciştigată de 
către un locuitor de pe planeta Samora la concursul 
„Cine ştie cîștigă“ cu tema ..Cunoașteţi Sistemul 
solar ?, dulceaţă de gutui (vitaminizată) pen- 
tru licenieni. precum şi multe ale pachete şi cadouri 
carc ne-au tot fost aduse pînă în ultimul minut di- 
naintea decolării de către bunicile, bunicii. fraţii, 
surorile. taţii, mamele, copiii şi nepoţii acelor pă- 
mînteni și locuitori ai altor planete, pe care aveam 
să-i întîlnim în cursul expediției. Pînă la urmă, ,Pe- 
gasul nostru începu să arate, precum Arca lui Noe, 
a bilci ambulant. a magazin universal, ba chiar a 
depozit de mărturi. 

În ultimele două săptămîni eu am slăbit cu şase 
kilograme, iar căpitanul Pegasului, celebrul cos- 
monâut Poloskov. a îmbătriînit cu şase ani. 

Avînd în vedere că Pegas e o navă de dimensiuni 
reduse, echipajul său nu e nici el prea numeros. Atita 
timp cit ne aflăm pe Pămînt și pe alte planete, co- 
mandantul expediției sînt eu. profesorul Se'eznev 
de la Grădina zoologică din Moscova. Faptul că sînt 
profesor nu înseamnă defel că aș fi un om bătrin, 
grav și cu părul alb. S-a întîmplat doar ca încă din 
copilărie să iubesc animalele, şi niciodată nu mi-am 
permis să le dau amicilor, în schimbul unor minerale, 
timbre poștale. aparate de radio sau alte obiecte in- 
teresante de acest fel. La vîrsta de zece ani. m-am 
înscris în cercul tinerilor naturaliști de pe lingă gră- 
dina noastră zoologică. Pe urmă, absolvind școala, 
am mers să învăţ mai departe, de data asta la uni- 

versitate, ca să ajung biolog. În timp ce învăţam aco- 
lo. continuam să-mi petrec fiecare zi liberă la gră- 
dina zoologică și prin laboratoarele de biologie. Cînd 
am absolvit și universitatea, ştiam atîtea despre via- 
ta an'malelor. încît am putut să scriu despre ele pri- 
ma mea carte. Pe atunci încă nu existau nave cos- 
mice rapide, cum sînt navele care zboară astăzi pînă 
în cele mai depărtate colțuri ale Galaxiei, așa că 
nici zoologi cosmici nu erau decit prea puţini. Eu 
m-am numărat printre cei dintii. De atunci au trecut 
douăzeci de ani și zoologi cosmici găsești ciți vrei. 
Eu am rămas însă în rîndul celor dintîi. Am între- 
prins între timp călătorii pe o mulţime de planete și 
stele. şi am ajuns profesor aproape fără să bag de 
seamă. 

Cînd insă Pegas decolează de pe Pămînt, stăpînul 
navei şi şeful nostru. al tuturor, devine Ghenadi Po- 
loskov. cosmonaut vestit şi comandant de zbor. Ne 
cunoaştem demult. căci nu o dată ne-a fost dat să 
ne întîlnim pe îndepărtate planete şi baze ştiinţifice. 
El ne face adeseori vizite și acasă, fiind bun prie- 
ten în special cu Alisa. De fapt, nu aduce deloc a 
cosmonaut viteaz, iar dacă îşi scoate uniforma de 
căpitan-astronaut, chiar că-l poţi crede bibliotecar 
sau educator la grădinița de copii. Căci Poloskov e 
scund de statură, are părul bălai. e un om tăcut și 
foarte delicat. Și totuşi, în momentul cînd se aşază 
pe scaunul său de la postul de comandă a unei nave 
cosmice. capătă parcă o altă înfățișare: glasul îi de- 
vine răsunător, iar pe chip i se citeşte hotărîrea și 
dirzenia. Poloskov nu se pierde niciodată cu firea și 
este foarte respectat de membrii flotei noastre cos- 
mice. Cu mare greutate l-am înduplecat să preia co- 
manda navei Pegas, întrucît cam tot pe atunci Jack 
O'Konyola voia cu tot dinadinsul să-i dea pe mînă 

o nouă astronavă de pasageri pe ruta Pămînt — Fiks. 
Și dacă n-ar fi fost Alisa la mijloc, nici că aș fi iz- 
butit să-l înduplec. 

Cel de-al treilea membru al echipajului navei Pe- 
gas este mecanicul Zelionii. E un zdrahon de bărbat 
și poartă o barbă stufoasă şi roșie ca focul. E un me- 
canic de înaltă calificare și a mai fost de vreo cinci 
ori în cosmos împreună cu Poloskov. Cea mai mare 
plăcere pentru el e să-și facă de lucru pe la motoare, 
ori să repare cîte ceva în sala mașinilor. Acesta e, 
desigur, un lucru lăudabil, totuși se întîmplă uneori 
ca Zelionii să întreacă măsura și-atunci cîte un apa- 
rat sau un dispozitiv foarte important ajunge să fie 
desfăcut în piesele lui componente tocmai cînd tre- 
buie să fie pus urgent în funcţiune. Zelionii este de 
asemenea un mare pesimist. Zice mereu că ..asta“ 
nu prevestește nimic bun. Care „asta“ ? Indiferent. 
De exemplu, şi-a lăsat barbă numai din pricina unei 
cărţi vechi în care a citit că un oarecare negustor s-a 
tăiat cu briciul, a făcut septicemie și a murit. Deşi 
în ziua de astăzi nu mai există pe Pămint un brici cu 
care să te poți tăia, iar bărbații, în loc să se bărbie- 
rească, se ung dimineața pe obraz cu o pastă spe- 
cială, el și-a lăsat totuşi barbă. De asemenea, în clipa 
în care ajungem pe o planetă necunoscută, îl și auzim 
pe Zelionii că ne îndeamnă să plecăm de acolo. în- 
trucît nu crede să existe animale pe planeta respec- 
tivă şi chiar dacă ar exista, n-ar fi din cele necesare 
grădinii noastre zoologice, iar dacă ar fi totuşi din 
cele necesare, nu le-am putea transporta pînă acolo 
etc., etc. Noi însă ne-am obișnuit cu bombănelile lui 
şi nu le mai băgăm în seamă, iar el, la rindul său, 
nu se supără pentru asta cîtuşi de puțin. 

Cel de-al patrulea membru al echipajului nostru, 
dacă nu-l punem la socoteală pe robotul-bucătar ca- 

re se defectează cînd ţi-e lumea mai dragă, este Ali- 
sa. După cum se știe, e fiica mea, a absolvit de cu- 
rind clasa a doua, mereu face cite-o boacănă, totuşi 
pînă în prezent toate isprăvile ei s-au sfîrșit cu bine. 
În cadrul expediției noastre Alisa e un om folositor, 
căci se pricepe să aibă grijă de animale și nu se te- 
me aproape de nimic. 

În noaptea dinaintea startului am dormit prost: 
mi sc tot părea că umblă cineva prin casă și trinteș- 
te uşile. Cînd m-am trezit, am văzut-o pe Alisa îm- 
brăcată din cap pînă-n picioare, ca şi cînd nici nu 
s-ar fi culcat să doarmă. Citeva clipe mai tîrziu, am 
coborit spre autogirul care ne și aștepta. Bagaje 
n-aveam cu noi. în afara mapei mele negre și a gen- 
ţii pe care Alisa şi-o petrecuse pe după umăr și de 
care erau prinse înotătoarele și harponul pentru vi- 
nătoarea subacvatică. 

Era o dimineață proaspătă, care te înfiora cu ră- 
coarea ei. Meteorologii pronosticaseră ploaie pentru 
orele după-amiezii, dar, ca de obicei, făcuseră o mi- 
că eroare, astfel că ploaia lor stropise orașul încă în 
timpul nopţii. Străzile erau pustii. Luîndu-ne rămas 
bun de la ai noștri, le-am promis că le vom trimite 
scrisori de pe toate planetele pe care vom poposi. 

Autogirul se ridică încet și se îndreptă spre apus, 
în direcția cosmodromului. Am rugat-o pe Alisa să 
conducă ea aparatul, iar eu am scos la iveală listele 
de mărfuri, nesfirşit de lungi, cu mii de ștersături pe 
ele. şi-am început să le studiez din nou, cu multă 
atenţie. întrucît, doar cu o zi înainte, căpitanul Po- 
loskov susținuse sus și tare că de nu vor fi date jos 
din navă cel puţin trei tone de mărfuri, Pegas nu se 
va putea desprinde de Pămînt. 

Nici nu mi-am dat seama că am şi ajuns la cos- 
modrom. Alisa păstra o expresie concentrată, ca și 

cînd ar fi meditat întruna la ceva foarte important. 
Era atît de cufundată în gînduri, încit făcu autogi- 
rul să aterizeze în dreptul unei alte nave în care erau 
încărcați purceluși cu destinaţia Venus. 

Zărind namila care cobora spre ei din înaltul ce- 
rului, purcelușii o zbughiră care încotro, roboții ìn- 
soțitori se luară după ei, să-i prindă, iar șeful expe- 
diției îmi trase un perdaf zdravăn pentru faptul că 
am lăsat un copil mic să conducă autogirul. 

— Nu-i chiar atit de mică, am ripostat eu. Doar 
a absolvit clasa a doua. 

— E cu atît mai rușinos să facă ce-a făcut ! ex- 
clamă şeful stringind la piept purcelul pe care abia 
îl prinsese. Pe ăștia nu-i mai adunăm nici pînă de- 
seară. 

I-am aruncat Alisei o privire severă, apoi, luindu-i 
din miîini volanul. am mutat aparatul spre silueta 
albă ca zăpada a astronavei Pegas. 


În tinereţea lui, Pegasul nostru fusese o navă poş- 
tală de mare viteză. Mai tirziu, cînd au apărut nave 
mai rapide şi mai încăpătoare, Pegas a suferit trans- 
formări, devenind navă pentru expediţii. Avea cale 
mari, căci slujise la timpul său cu credință echipele 
de geologi şi arheologi, iar acum urma să fie de folos 
şi grădinii zoologice. 

La bordul navei, Poloskov ne și aștepta. Nici n-a- 
pucarăm să ne dăm „bună dimineaţa“, că el mă şi 
întrebă: 

— Te-ai gindit ce să facem cu cele trei tone ? 

— O soluţie cred că am găsit. i-am spus eu. 

— S-o auzim! 

Tocmai atunci veni la noi o bunicuţă spăsită. cu 
o broboadă albastră pe umeri și ne întrebă: 

— N-aţi vrea să luați un pachețel mic pentru fiul 
meu de pe Aldebaran ? 

— Poftim ! dădu din miini Poloskov. Asta ne mai 
lipsea ! 

— Un pacheţel numai atitica. insistă bunicuţa. 
Are cel mult două sute de grame. Gîndiţi-vă și dum- 
neavoastră: să nu primească băiatul meu chiar ni- 
mic de ziua lui ! 

Am stat şi ne-am gîndit. 

— Da' ce conţine pachetul ? întrebă delicatul Po- 
loskov, cedind poziţiile. 

— Nimic deosebit. Un tortuleţ. Lui Kolea îi plac 
atît de mult tortuleţele ! Mai e şi un stereofilmuleţ 
care arată cum a învăţat să meargă copăcel băieţe- 
lul lui, adică nepoţelul meu. 

— Fie, rosti morocănos Poloskov. Aduceţi-le. 

M-am uitat s-o văd pe Alisa, dar ea dispăruse. 
Deasupra cosmodromului prinse a se înălța soarele, 
iar umbra prelungă a rachetei noastre ajungea pînă 
la clădirea cosmoportului. 

— Ascultă, m-am adresat eu lui Poloskov. M-am 
gindit să transportăm o parte din încărcătura noas- 
tră pe Lună, cu nava care zboară pe ruta asta. De 
acolo ne va fi mai ușor să ne luăm startul. 

— Îmi venise şi mie ideea asta, spuse Poloskov. 
Pentru orice eventualitate, să dăm jos vreo patru 
tone. Asta, ca să avem o rezervă. 

— Cui să predau pacheţelul meu ? întrebă buni- 
cula. 


— O să vi-l primească robotul de la recepţie, îi 
răspunse Poloskov, apoi ne duserăm amindoi să ale- 
gem încărcătura care urma să fie dată jos din navă. 

Dar cu coada ochiului mă tot uitam s-o văd pe 
Alisa; cînd colo, îmi atrase din nou atenţia bunicuţa 
de adineauri. Sta acum în umbra Pegasului și par- 
lamenta pe șoptite cu robotul de la recepție. În spa- 
tele ei se înălța, cît muntele, au autocărucior peste 
măsură de încărcat. 

— Poloskov, am rostit eu, ia te uită acolo. 

— Aoleu ! exclamă neînfricatul comandant. As- 
ta-i de-a dreptul insuportabil. 

Și se repezi ca un tigru spre bunicuţă. 

— Ce-i asta ? ! răcni el. 

— Pacheţelul, răspunse cu sfială bunicuta. 

— 'Tortuleţul ? 

— Tortuleţul. (Glasul bunicuţței își recăpătase vi- 
goarea.) 

— Muntele ăla?! 

— Ascultă, căpitane, rosti cu severitate bunicu- 
ţa. Dumneata vrei ca feciorul meu să măniînce tor- 
tulețul de unul singur ? Fără să-l împartă cu cei o 
sută treizeci de colegi ai săi ? Asta vrei dumneata ? 

— Nu mai vreau nimic ! făcu, sleit de puteri. cos- 
monautul. Rămiîn acasă și nu mai plec nicăieri. Clar ? 
Nu mai plec nicăieri ! 

Înfruntarea cu bunicuța dură o jumătate de oră și 
se sfîrşi cu victoria lui Poloskov. Între timp, eu am 
urcat la bordul navei și am dat ordin să fie descăr- 
cate de acolo toate portocalele, precum și garnitura 
de mobilă din lemn de nuc. 

Pe Alisa am găsit-o într-un ungher depărtat al 
uneia dintre calele navei, lucru care mă umplu de 
mirare. 

— Ce faci tu aici ? am întrebat-o. 

Alisa piti într-o clipită la spate un șirag de co- 
vrigi și răspunse: 

— Fac cunoștință cu nava. 

— Du-te în cabina noastră, i-am spus eu și mi-am 
văzut de drum. 


În sfîrșit, către orele douăsprezece, transbordarea 
mărfurilor luă sfîrșit. Totul era în ordine. Contro- 
lasem din nou, împreună cu Poloskov, greutatea în- 
cărcăturii rămase, dîndu-ne seama că dispuneam 

acum de o rezervă egală cu două sute de kilograme. 
Asta însemna că ne puteam lua startul fără nici o 
dificultate. 

Poloskov luă pe circuitul interior legătura cu me- 
canicul Zelionii. Acesta şedea în fața tabloului de 
comandă și își pieptăna barba. 

— Putem porni ? îl întrebă Poloskov aplecîndu-se 
spre ecranul videofonului. 

— În orice moment, îi răspunse Zelionîi. Deşi 
nu-mi prea place cum se prezintă vremea. 

— Alo, dispeceratul, rosti Poloskov în microfon. 
Pegas e gata de start. 

— O clipă, răspunse dispecerul. N-aveţi cumva 
niște locuri libere ? 

— Nu, răspunse cu hotărîre  Poloskov. Noi nu 
luăm pasageri la bord. 

— Măcar cinci persoane, insistă dispecerul. 

— Pentru ce ? Oare n-au la dispoziţie navele de 
pasageri ? 

— Toate sînt arhipline. 

— Cum așa? 

— Păi nu ştiţi ? Pe Lună are loc astăzi meciul de 
fotbal pentru cupa Sectorului galactic Pămînt — 
planeta Fiks. 

— Da’ de ce pe Lună ? se miră Poloskov, pe care 
fotbalul nu-l prea interesa și care, în toiul pregătiri- 
lor de plecare, rămăsese în urmă cu evenimentele. 

— Siînteţi cam naiv, spuse dispecerul. Cum o să 
joace tiksienii fotbal în condiţiile gravitaţiei teres- 
tre ? De fapt, nici pe Lună n-o să le vină prea ușor 
s-o facă. 

— Prin urmare, scorul va fi în favoarea noastră ? 
întrebă Poloskov. 

— Mă îndoiesc, răspunse dispecerul. Fiksienii au 
momit trei apărători și pe Simon Brown din repre- 
zentativa marțienilor. 

— 'Treburile astea mă lasă rece, spuse Poloskov. 
Cind ne daţi cale liberă ? 

— Şi totuşi ai noștri vor învinge, interveni în dis- 
cuţie Alisa, care apăruse, fără s-o băgăm de seamă, 
pe puntea de comandă. 

— Ai perfectă dreptate, fetiţo, se înveseli dispe- 
cerul. Hai, poate luați totuși cîțiva microbiști ? Ca 
să-i pot transporta pe toţi amatorii, aş avea nevoie 
de vreo opt nave. Nici nu știu ce să fac. Solicitările 
curg întruna. 

— N-am locuri disponibile, i-o reteză Poloskov. 

— Mă rog, treaba dumneavoastră. Porniți motoa- 
rele. 

Poloskov luă legătura cu secţia mașinilor. 

— Zelionii, îi spuse el mecanicului, pornește mo- 
toarele planetare. Dar cu viteză mică. Să vedem dacă 
nu cumva mai există o suprasarcină. 

— De unde să fie suprasarcină ? am spus eu re- 
voltat. Doar am recalculat totul. 

Nava începu să vibreze, pregătindu-se să-și ia 
zborul. 

— Cinci-patru-trei-doi-unu — start ! rosti căpi- 
tanul. 

Nava tresăltă și rămase locului. 

— Ce s-a-ntîmplat ? întrebă Poloskov. 

— Ce-aţi păţit ? întrebă și dispecerul, care urmă- 
rea startul nostru. 

— Nu porneşte, rosti Zelionii. V-am spus eu c-o 
să dăm chix !... 

Alisa şedea prinsă în curele de fotoliul ei și nici 
nu se uita la mine. 

— Să mai încercăm o dată, spuse Poloskov. 

— Nu mai e cazul, se auzi vocea lui Zelionii. Na- 
va are o suprasarcină considerabilă. Că doar indica- 
toarele sînt în fața mea. 


Poloskov încercă din nou să ridice Pegasul de la 

pămînt, dar nava nici nu se clinti, parcă o ţintuise 
cineva. Atunci Poloskov îmi spuse: 

— Pesemne că în calculele noastre s-a strecurat o 
greşeală. 

— Da’ de unde, i-am răspuns eu. Doar le-am ve- 
rificat cu ajutorul calculatorului. Mai avem o rezer- 
vă de două sute de kilograme. 

— Dar atunci despre ce poate fi vorba ? 

— Va trebui să mai dăm jos o parte din încărcă- 
tură. Nu avem timp de pierdut. Cu care cală să în- 
cepem ? se auzi și glasul lui Zelionii. 

— Cu numărul unu. am propus eu. Acolo sînt co- 
letele. Să ne fie expediate ulterior pe Lună. 

— Ba nu cu numărul unu. spuse deodată Alisa. 

— Bine. am rostit eu, mașinal. Atunci, cu numă- 
rul irei. Acolo se află cuștile şi capcanele. 

— Ba nici cu numărul trei, spuse din nou Alisa. 

— Asta ce-o mai fi ? întrebă cu severitate Polos- 
kov. 

Chiar în clipa accea, însă, dispecerul luă din nou 
legătura cu noi. 

— Pegasule, spuse el, am primit o reclamaţie la 
adresa voastră. 

— Ce fel de reclamaţie ? 

— Vă fac legătura cu biroul de informații. 

Pe ecran apăru imaginea sălii de aşteptare. În fa- 
ţa biroului de informaţii se adunaseră o mulţime de 
oameni. Am deslușit chiar citeva chipuri cunoscute. 
Oare de unde le cunoșteam ? 

Una dintre femeile care stăteau mai aproape de 
ghișeu spuse, privindu-mă drept în ochi: 

— Asta-i chiar culmea ! Se poate să-i încurajați 
în felul ăsta pe ștrengari ? 

— Care ștrengari ? am întrebat-o, uimit. 


— Doar i-am spus clar lui Alioşa: pe Lună să 
ştii că nu pleci; ai cinci de trei pe trimestrul patru. 

— Nici eu nu i-am dat voie lui Liova să plece la 
meciul ăsta, îi întări spusele o altă femeie. Putea 
foarte bine să-l urmărească la televizor. 

— Aha-a ! am rostit eu încet. Abia atunci i-am 
recunoscut pe cei adunaţi în dreptul biroului de in- 
formaţii: erau părinţii copiilor din clasa în care în- 
văța și Alisa. 

— Totul e clar ! spuse Poloskov. Și avem mulţi 
călători clandestini la bord ? 

— N-am crezut c-o să iasă cu suprasarcini, făcu 
Alisa. Totuși, nu puteau copiii să piardă meciul se- 
colului ! Cum adică: eu să-l văd, iar einu ? 

— Şi avem mulţi călători clandestini la bord ? re- 
petă cu o voce metalică Poloskov. 

— Clasa noastră și alte două, paralele, rosti Alisa 
cu jumătate glas. Astă-noapte, cînd tata dormea, 
ne-am adunat la cosmodrom și am intrat în navă. 

— Nu mai pleci nicăieri, i-am spus eu. Nu putem 
lua în expediţie niște oameni iresponsabili. 

— Tăticule, n-am să mai fac ! se rugă Alisa. Dar 
crede-mă: am simţul datoriei foarte dezvoltat. 

— Ne puteam face zob din cauza simțului ăsta al 
tău, ripostă Poloskov. 

De obicei. îi iartă Alisei toate trăsnăile; acum însă 
se supărase din cale-afară. 

— Haideţi să-i scoatem la iveală pe dumnealor, 
adăugă el ridicîndu-se. Dacă izbutim s-o facem într-o 
jumătate de ceas, vei rămîne pe navă. Dacă nu, vom 
pleca fără tine. 

Pe ultimul „călător clandestin“ l-am scos din ca- 
lă după douăzeci și trei de minute. Şase minute mai 
tîrziu se și înșirau cu toţii, amăriţi foc, în preajma 
navei, iar spre ei veneau în goană din clădirea cos- 
moportului mamele, taţii și bunicile. 

În total, se aflaseră la bordul Pegasului patruzeci 
și trei de călători clandestini. Nici astăzi nu pot să- 

mi dau seama cum de-a izbutit Alisa să-i pitească 
prin calele navei, iar noi să nu-i observăm pe nici 
unul. 

— Drum bun, Alisa, îi strigă de jos Alioşa Nau- 
mov, în momentul cînd ajunserăm, în sfîrșit, la tra- 
pa navei. Să ţii cu ai noștri. Și să te întorci cît mai 
repede ! 

— La revedere ! îi răspunse Alisa. Urită treabă a 
ieșit. tăticule, mi se adresă ea ceva mai tîrziu, după 
ce ne depărtarăm de Pămînt și pornirăm în direc- 
ţia Lunii. 

— Urită, într-adevăr, i-am răspuns eu. Mi-e ru- 
şine pentru tine. 

— Da’ nu de asta vorbeam eu, spuse Alisa. Uite, 
cei dintr-a treia „B“ au plecat toți pînă la unul încă 
astă-noapte. În saci de cartofi, la bordul unei nave 
de marfă. Mă gîndesc acum că ei au să fie pe sta- 
dion, iar clasa noastră și cele paralele n-au să fie. 
Înseamnă că n-am meritat încrederea colegilor mei. 

— Da” cu cartofii din saci ce-au făcut ? o între- 
bă, mirat, Poloskov. 

— Nu ştiu, îi răspunse Alisa. Un timp rămase pe 
gînduri, apoi adăugă: Cu ce ochi au să mă privească 
la stadion cei dintr-a treia „B“ ? E îngrozitor !... 


Capitolul 3 


Al AUZIT VORBINDU-SE DESPRE 
CEI TREI CAPITANI? 


După ce Pegasul cobori pe cosmodromul de pe 
Lună, i-am întrebat pe tovarăşii mei de călătorie: 
„— Ce planuri v-aţi făcut ? Miine să știți că ple- 
câm de aici la ora șase fix. 

Poloskov, comandantul navei, îmi spuse că va ră- 
mine la bordul ei, s-o pregătească pentru zbor. 

Mecanicul Zelionîi ceru permisiunea de a asista 
la meciul de fotbal. 

Cît despre Alisa, îmi spuse şi ea că se va duce la 
meci, deși fără nici o plăcere. 

— De ce ? am întrebat-o. 

— Ai uitat ? Pe stadion o să fie toți cei dintr-a 
treia „B“, iar dintr-a doua, numai eu, singură. Și 
de vină ești numai tu. 

— Eu? 

— Păi cine i-a dat jos pe colegii mei de pe navă ? 

— Bine, dar altfel n-am fi putut lua startul. Şi- 
apoi, cum m-ar fi calificat părinţii acestor copii ? 
Dacă li se întîmpla mai știu eu ce ? 

— Unde ? rosti cu nâdut Alisa. În sistemul solar ? 
La sfîrşitul secolului douăzeci și unu ? 

După ce Alisa, împreună cu Zelionii plecară la 
meci. eu m-am decis să beau o cafea la un restau- 
rant adevărat și, în consecinţă, m-am îndreptat spre 
„Lunohod“. 

Uriaşa sală a restaurantului gemea de lume. 
M-am oprit în dreptul ușii căutînd un loc liber şi, o 
clipă mai tîrziu, am auzit o voce tunătoare: 

— Pe cine îmi văd ochii ? 

La una din mese şedea vechiul meu prieten Gro- 
mozioka. Nu-l mai văzusem de vreo cinci ani, dar 
îmi aminteam de el mereu. Cindva, prietenia dintre 
noi fusese foarte strînsă; ne cunoscusem în ziua cînd 
am izbutit să-l salvez în jungla planetei Euridice. Se 
depărtase de echipa arheologică din care făcea par- 
te, se rătăcise în junglă și fusese cît pe ce să fie 
sfișiat de Micul dragon, o namilă rapace, lungă de 
șaisprezece metri. 

Zărindu-mă la ușă, Gromozioka își coborî spre 
dușumea tentaculele ce le ţinuse pînă atunci înco- 
lăcite să nu-l incomodeze, își căscă într-un suris prie- 
tenesc gura lată de-o jumate de metru și, întinzînd 
spre mine ghearele sale ascuţite, se repezi spre lo- 
cul unde mă oprisem. 

Un turist care, pînă atunci, nu mai văzuse pesem- 
ne nici un locuitor al planetei Ciumaroz, scoase un 
țipăt de spaimă și-și pierdu cunoștința. Gromozioka 
însă nu se simți jignit. Mă îmbrăţișă cu tentaculele 
şi mă strînse la pieptul său împodobit cu plăci as- 
cuțite. 

— Bătrine ! răcni el ca un leu. De cînd nu te-am 
mai văzut ! Eram gata să plec spre Moscova, să te 
vizitez, cînd colo — să nu-mi cred ochilor !... Ce 
te-aduce pe aici ? 

— Plec într-o expediţie, i-am răspuns. Să caut 
animale rare prin toată Galaxia. 

— Splendid ! făcu încîntat Gromozioka. Sînt fe- 
ricit că ai izbutit să înfrîngi uneltirile duşmanilor 
tăi și să pleci în expediţie. 

— Dar eu n-am dușmani. 

— Las-că ştiu eu. Pe mine nu mă duci cu vorba, 
ripostă Gromozioka, fluturindu-mi pe sub nas, a 
mustrare, ghearele lui îndoite la vîrf. 

Știind ce imaginație bogată are amicul meu, n-am 
mai stat să-l contrazic. 

— Vino la masa mea, îmi spuse Gromozioka. Ro- 
bot ! O sticlă de vin de Gruzia pentru bunul meu prie- 
ten și trei litri de valeriană pentru mine. 

— S-a marcat, răspunse robotul-ospătar şi porni 
valvîrtej spre bucătărie să execute comanda. 

— Ce mai nou ? mă-ntrebă apoi Gromozioka. Ce 
face soția ? Dar fetița ? A învăţat să meargă copăcel ? 

— Ehei, acum e şcolăriță. A terminat clasa a doua, 
i-am răspuns eu. 

— Admirabil ! exclamă Gromozioka. Ce iute zboa- 
ră vremea... 

Și, pradă unui gînd nostalgic, prietenul meu — fi- 
re extrem de sensibilă — scoase un oftat asurzitor, 
în timp ce din cele patru perechi de ochi prinseră a 
se rostogoli lacrimi aburoase, înțepătoare. 

— Ce-i cu tine ? l-am întrebat eu plin de îngri- 
jorare. 

— Giîndește-te și tu ce iute zboară vremea, rosti 
el printre lacrimi. Copiii cresc, iar noi îmbătrînim. 

Cuprins de înduioșare, Gromozioka slobozi pe nări 
patru trîmbe de fum galben, înțepător, care umplu 
întreg restaurantul, dar pe loc se stăpîni şi zise: 

— Vă cer scuze, onorațţi clienţi ai acestui local. 
Promit să nu vă mai pricinuiesc nici un fel de ne- 
plăceri. 

Fumul se prelingea printre măsuţe, oamenii prin- 
seră ¿are mai de care a tuși, iar unii dintre ei o și 
luaseră din loc, părăsind sala. 

— Să mergem și noi, i-am propus eu, abia mai 
răsuflînd, că cine știe ce poznă mai faci pe-aici. 

— Ai dreptate, încuviinţă supus Gromozioka. 

Ne-am retras în hol, unde amicul meu ocupă o 
canapea întreagă, iar eu m-am aciuat pe un scaun, 
alături de el. Robotul ne aduse vinul și valeriana — 
mie îmi dădu pahar, iar ciumarozianului un borcan 
de un litru. 

— Pe unde mai lucrezi acum ? l-am întrebat. 

— Mă așteaptă o expediţie arheologică pe Coleida. 
Vom face acolo săpături pentru a dezgropa un oraș 
mort. Aici am venit după detectoare de infraroșii. 

— Şi-i un oraș interesant ? 

— S-ar putea, răspunse Gromozioka în doi peri. 
Era din cale-afară de superstițios. Și, pentru a se 

apăra de deochi, își petrecu de patru ori coada pe 
sub ochii din dreapta și spuse în șoaptă: Baskuri-ba- 
riparata. 

— Cînd începețţi treaba ? 

— Peste două săptămîni luăm startul de pe 
Mercur. Acolo se află momentan baza noastră. 

— E un tărim ciudat şi neprielnic, am spus eu. 
Jumătate de planetă-i fierbinte ca focul, iar jumă- 
tate — un pustiu glacial. 

— Nimic neobișnuit, mi-o întoarse el și întinse 
iar tentacula după valeriană. Anul trecut noi am 
căutat acolo vestigiile navei Pribegii nocturni. Şi-am 
tras de ne-am spetit. Dar de ce vorbesc mereu nu- 
mai despre mine ! la spune-mi și tu de itinerariul 
vostru. 

— N-aş putea să-ți spun decît cu aproximaţie, 
i-am răspuns eu. Atîta doar că mai întîi vom poposi 
pe la o serie de baze ştiinţifice din vecinătatea Sis- 
temului solar, iar apoi vom porni într-o altă călătorie, 
la libera noastră alegere. Avem timp berechet: trei 
luni încheiate, iar nava ne este destul de încăpătoare. 

— Nu-ţi faci drum și spre planeta Euridice ? 

— Nu. Fiindcă Micul dragon se află demult la 
Grădina zoologică din Moscova, iar pe Marele dra- 
gon n-a izbutit încă nimeni să pună mîna. 

— Chiar dacă ai pune mîna pe el, spuse Gromo- 
zioka, tot nu l-ai putea transporta cu nava asta a 
voastră. 

I-am dat dreptate, fie și numai pe motivul că raţia 
zilnică a acestei namile reprezintă nici mai mult, 
nici mai puţin de patru tone de carne și banane. 

Tăcurăm. E atît de plăcut să stai uite-așa, lîngă un 
vechi prieten, și să nu te gîndești nicăieri. Chiar în 
clipa aceea însă o turistă bătrîioară, purtînd pe cap 
o perucă violetă, împodobită cu flori de ceară, se 

apropie de noi şi, sfioasă, îi întinse lui Gromozioka 
un blocnotes. 

— Aveţi amabilitatea, îl rugă ea, să-mi dați un 
autograf drept amintire ? 

— Cum să nu ? rosti el, întinzînd spre blocnotes 
una din tentaculele lui cu gheare ascuţite. 

Bătrînica strînse îngrozită din pleoape, iar mînuța 
subțire începu să-i tremure. 

Gromozioka desfăcu blocnotesul și așternu cu un 
scris lăbărțat pe una din pagini: 

„Tinerei și frumoasei pămîntene de la admirato- 
rul ei credincios, venit de pe neguroasa planetă Ciu- 
maroz. Selena. Restaurantul ,„Lunohod“, 3 martie 
2074“. 

— Vă mulţumesc, șopti bătrînica și se depărtă, 
pășind mărunţel. 

— Ce zici, am scris bine ? mă întrebă Gromozio- 
ka. Emoţionant ? 

— E într-adevăr emoționant, i-am răspuns. Nu- 
mai că nu-i prea exact. 

— De ce? 

— Pentru că dumneaei a fost tînără cîndva, mai 
demult. Acum e o băbuţă în toată legea. 

— Aoleu ! exclamă Gromozioka. Păi avea florice- 
le la pălărie. Stai c-o ajung din urmă și-i scriu alt- 
ceva. 

— Lasă-te păgubaș, prietene, l-am oprit eu. Ai 
s-o viri și mai tare în sperieţi. 

— M-da, rosti Gromozioka. Grea e povara asta a 
gloriei. Și totuşi te încîntă să afli că marele cosmo- 
arheolog de pe planeta Ciumaroz e cunoscut chiar și 
pe îndepărtata Lună pămînteană ! 

N-am stat să-l contrazic. În sinea mea însă eram 
convins că băbuţa nu văzuse în viaţa ei nici un cos- 
moarheolog. Mai degrabă o impresionase înfățișarea 
atît de neobișnuită a bunului meu prieten. 

— Ascultă, îmi spuse Gromozioka. Mi-a venit o 
idee. Să ştii că te pot ajuta în cercetările pe care le 
întreprinzi. 

— Cum adică ? 

— Ai auzit vreodată de Planeta celor Trei Că- 
pitani ? 

— Parcă am citit undeva despre ea. Dar nu-mi 
aduc aminte cu ce prilej. 

— Atunci stai şi ascultă. 

Gromozioka se aplecă spre mine, îmi puse pe 
umăr o tentaculă grea și fierbinte ca focul, își ne- 
tezi plăcile sclipitoare de pe pîntecul rotund ca un 
balon și își începu istorisirea. 

— În sectorul 19—4 există o mică planetă nelo- 
cuită. Mai demult, nici măcar n-avea o denumire, 
fiind cunoscută doar printr-un cod cifric. Astăzi, 
cosmonauții îi zic Planeta celor Trei Căpitani. De 
ce îi zic așa ? Pentru că în prezent, pe-o culme pie- 
troasă a acestei planete se înalță trei statui uriașe. 
Au fost aşezate acolo în cinstea a trei căpitani astro- 
nauți. Tustrei fuseseră niște exploratori vestiți şi 
oameni neinfricaţi. Unul dintre ei era originar de pe 
Terra, altul de pe Marte, iar cel de-al treilea se năs- 
cuse pe planeta Fiks. Mereu nedespărțiţi, acești că- 
pitani călătoreau spre constelații depărtate, coborau 
pe planete unde alții dinaintea lor nu reușiseră să 
coboare și salvau lumi întregi amenințate de primej- 
die. Ei au fost cei care au străbătut pentru prima 
oară jungla planetei Euridice, iar unul din ei a iz- 
butit să-l împuște pe Marele dragon. Tot ei au fost 
cei care au descoperit şi au distrus cuibul piraţilor 
cosmici, deși aceștia erau înzecit mai numeroși. Ei 
au fost cei care au coborit în atmosfera de metan a 
Golgotei şi au găsit piatra filozofală pierdută odi- 
nioară de expediția lui Kursak. Tot ei au fost cei ca- 
re au aruncat în aer un vulcan otrăvitor ce ameninţa 


71 


să nimicească întreaga populație a unei alte planete. 
Dar despre faptele lor eroice s-ar putea vorbi şi două 
săptămîni la rînd... 

— Acum mi-am adus aminte, l-am întrerupt pe 
Gromozioka. Bineînţeles că am auzit şi eu despre is- 
prăvile celor trei căpitani. 

— Păi vezi, mormăi Gromozioka și mai dădu pe 
git un borcan de valeriană. Cam repede îi uităm pe 
eroii noştri. Și asta nu-i frumos. Amicul meu clătină 
din cap a mustrare, apoi își reluă vorba: În urmă 
cu cîțiva ani, spuse el, drumurile celor trei căpitani 
s-au despărțit. Pe unul dintre ei l-a captivat proiec- 
tul „Venus“... 

— Am cunoscut şi eu proiectul ăsta, l-am între- 
rupt din nou. Va să zică, a fost și căpitanul ăsta prin- 
tre cei care au pornit să schimbe orbita astrului ? 

— Da. Lui i-au plăcut dintotdeauna proiectele 
grandioase. Și-atunci cînd a aflat că s-a luat hotărî- 
rea de a se muta planeta Venus mai departe de Soa- 
re și a i se modifica perioada de rotaţie, spre a o trans- 
forma într-o planetă locuibilă, căpitanul de care-ţi 
vorbesc și-a oferit îndată serviciile. Și a săvîrșit o 
faptă măreaţă, întrucît savanții, hotărînd să facă din 
planeta Venus o gigantică navă interastrală, nu pu- 
teau găsi alt om în întreaga noastră Galaxie care să 
cunoască mai bine problemele tehnicii cosmice. 

— Dar ceilalţi doi ? l-am întrebat eu. 

— Despre Al Doilea căpitan se zice că şi-a pier- 
dut viaţa, deși nu se ştie pe unde și-n ce împrejurare. 
Cît despre Al Treilea, acesta a plecat recent spre una 
din Galaxiile vecine și nu va reveni decît peste cîțiva 
ani. Ceea ce vreau să-ți spun însă despre toți aceşti 
căpitani e că în peregrinările lor au întîlnit, desigur, 
o mulţime de păsări și animale rare. Și că fără doar 
și poate au lăsat în legătură cu asta o seamă de în- 
semnări și jurnale de bord. 

— Unde s-ar putea afla aceste jurnale ? 

— Pe Planeta celor Trei Căpitani, fireşte. Acolo, 
în prejma statuilor despre care ţi-am vorbit și care 
au fost înălțate de contemporanii lor recunoscători, 
în urma unei subscripţii întreprinse pe un număr de 
optzeci de planete, se află un laborator și un centru 
memorial, unde locuieşte în permanență un mare 
savant: doctorul Verhovţev. Este omul care cunoaște 
cel mai bine din întreaga noastră Galaxie toate amă- 
nuntele privitoare la viaţa și faptele celor trei căpi- 
tani. Dacă ai să-l vizitezi și pe dinsul, să știi că n-o 
să-ți pară rău. 

— Îţi mulţumesc, Gromozioka, i-am spus. Dar nu 
crezi că ai băut destulă valeriană ? Doar tu singur 
te-ai plîns cîndva că-ți face rău la inimă. 

— Așa e, plesni din tentacule amicul meu. Îmi 
face rău, într-adevăr. Dar ştii și tu că, spre deosebire 
de voi, eu am trei inimi în piept. Tocmai de aceea nu 
izbutesc să-mi dau seama care dintre ele suferă din 
pricina băuturii. 

Mai trecu un ceas, în care timp ne-am amintit de 
alți prieteni și de alte aventuri prin care ne-a fost 
dat să trecem împreună. Deodată, ușa holului se 
dădu de perete și în încăpere pătrunseră o mulțime 
de păminteni și locuitori de pe alte planete. Cu toţii 
îi purtau pe sus pe membrii selecționatei de fotbal 
de pe Terra. Cînta fanfara și răsunau strigăte de 
veselie. 


Din mulţime ţișni spre noi Alisa. 
— Bi, ce zici, tăticule ? îmi strigă ea, zărindu-mă. 
Nu le-au fost de folos fiksienilor nici vedetele de pe 


Marte. Scorul final e trei la unu. Urmează întîlnirea 
pe un teren neutru ! 


— Dar despre cei dintr-a treia „B“ ce se aude? 
am întrebat-o cu viclenie. 

— N-au asistat la meci, spuse Alisa. Altfel i-aș fi 
văzut negreşit. Pesemne că au fost prinși și transpor- 
taţi înapoi, pe Pămînt. Tot în saci de cartofi. Așa le 
trebuie ! 

— Eşti un om rău, Alisa, am remarcat eu. 

— Ba deloc ! răcni, lovit în sentimentele lui, Gro- 
mozioka. N-ai dreptul să jigneşti o fetiță lipsită de 
apărare ! Nu-ţi dau voie. 

Și, apucînd-o pe Alisa cu tentaculele, o ridică 
pină-n tavan. 

— Nu! repetă el indignat. Nu-ţi permit ! Fiica ta 
e şi fiica mea ! 

— Bine, dar eu nu sînt fiica dumneavoastră, rosti de 
sub tavan Alisa. Din fericire, nu se speriase prea tare. 

Cu mult mai tare s-a speriat însă mecanicul Ze- 
lionîi. Tocmai în clipa aceea intrase în hol și o zărise 
pe Alisa zbătindu-se în tentaculele monstrului uriaș. 
Pe mine nu mă observase. Din pragul ușii se și re- 
pezi, cu barba roșcată fluturînd ca un steag, și-l izbi 
cu putere pe Gromozioka drept în burtă. 

Gromozioka însă îl prinse cu altă tentaculă și-l 
puse sus, pe lustră. Apoi o cobori cu băgare de seamă 
pe Alisa, o așeză pe pardoseala holului și-mi spuse: 

— M-am cam enervat, nu-i așa ? 

— Numai un pic, îi răspunse în locul meu Alisa, 
apoi adăugă: Vă rog să-l daţi jos și pe tovarășul 
Zelionii. 

— Lasă-l acolo, să se înveţe minte. Să nu se mai 
repeadă în viaţa lui la arheologi, îi spuse Gromo- 
zioka. Nu vreau să-l dau jos. Iar acum, vă zic la reve- 
dere pe deseară. Mi-am adus aminte că pînă la înche- 
ierea zilei de muncă trebuie să mai dau o raită și 
pe la depozitul central. 

Făcîndu-i hîtru Alisei din ochi, porni cu paşi ne- 
siguri spre ieşire. Prin hol se răspîndi în valuri un 
iz de valeriană. 

Pe Zelioniîi l-am dat jos de pe lustră cu ajutorul 
celor din echipa de fotbal. Fapta asta a lui Gromo- 
zioka m-a cam supărat: deşi arheolog talentat și bun 
tovarăș, e niţel cam prost-crescut, iar umorul lui ca- 
pătă uneori aspecte ciudate. 

— Aşadar, încotro pornim de aici ? mă întrebă 
Alisa, în timp ce ne apropiam de Pegas. 

— Întîi și întîi, i-am răspuns eu, vom transporta 
o parte din încărcătura noastră pe Marte, precum și 
la baza exploratorilor de pe Micul Arcturus. De acolo 
vom pleca direct spre sectorul 19-4, mai precis spre 
stațiunea științifică de pe Planeta celor Trei Căpitani. 

— Trăiască cei trei căpitani ! exclamă Alisa, deși 
pînă în clipa aceea nu auzise niciodată de ei. 


Capitolul .4 


DISPARIȚIA MORMOLOILOR 


Exploratorii de pe Micul Arcturus i-au rezervat 
Pegasului o primire triumfală. Îndată ce nava cobori 
pe plăcile metalice ale pistei de aterizare ce prinse 
a se legăna sub povara ei în timp ce prin spaţiile din- 
tre plăci tișneau stropi de apă stătută, ruginie, veni 
in mare viteză spre noi o autoșeniletă. Din ea cobo- 
riră trei voinici ca din basme, purtînd caftane roșii, 
îmbrăcate peste scafandrele spaţiale. În urma lor 
veniră trei cosmonaute. Acestea purtau peste sca- 
fandre niște splendide sarafane. Flăcăii şi fetele du- 
ceau pe tăvi tradiționala piine și sare. 

După ce coborirăm cu toţii pe plăcile metalice ale 
cosmodromului, ei ne mai prinseră de gît și niște 
ghirlande, împletite din superbe flori specifice lo- 
cului. 

Tot în cinstea noastră exploratorii pregătiseră în 
micuțul salon al stațiunii un dejun festiv. Ni s-au 
oferit sandvișuri conservate, rață conservată și com- 
pot din fructe conservate. Mecanicul Zelionii, care 
îndeplinea pe nava noastră şi funcţia de bucătar-șef, 
nu se lăsă mai prejos. Aduse la masa festivă mere 
veritabile, frişcă veritabilă cu coacăze veritabile și 
— mai ales — cea mai veritabilă pîine neagră din 
cîte există. 

Oaspetele cel mai de vază fu, bineînţeles, Alisa. 
Toţi exploratorii erau oameni maturi, copiii le ră- 
măseseră acasă — pe Marte, pe Pămînt sau pe Gani- 
mede — și tuturor le era dor de un copil adevărat. 
Alisa răspundea la tot soiul de întrebări, încerca din 
răsputeri să pară mai naivă decît era în realitate, iar 
după ce revenirăm la navă, îmi spuse: 

— Dumnealor doreau atît de mult să vadă în 
mine o cocuţă neștiutoare, încît n-am vrut să-i dez- 
amăgesc. 

A doua zi descărcarăm toate mărfurile și coletele 
destinate exploratorilor, dar aflarăm că, din păcate, 
ei nu ne pot invita să vînăm animale din fauna lo- 
cală, întrucît începuse sezonul furtunilor, toate rîu- 
rile și lacurile ieșiseră din albiile lor, așa încît era 
aproape cu neputinţă să mai întreprinzi o călătorie 
pe suprafaţa planetei. 

— Vreţi să vă prindem un mormoloi ? mă întrebă 
șeful staţiei. 

— Fie şi un mormoloi, am consimţit eu. 


Auzisem pînă atunci de feluritele reptile care 
trăiau pe Arcturus, dar un mormoloi încă nu-mi fu- 
sese dat să văd. 

Peste vreo două ceasuri, exploratorii ne aduseră 
un acvariu de dimensiuni respectabile, pe fundul 
căruia dormitau cîțiva mormoloi lungi de cîte un 
metru și asemănători cu nişte salamandre gigantice. 
După aceea exploratorii urcară pe navă și o ladă 
plină cu alge. 

— Să aveţi pentru început cu ce să-i hrăniţi, ne 
spuseră ei. Dar băgați de seamă că mormoloii sînt 
lacomi şi cresc foarte repede. 

— Trebuie să-i mutăm într-un acvariu mai mare? 
i-am întrebat eu. 

— Mai bine, într-un bazin, îmi răspunse şeful 
echipei. 

Între timp, tovarășii lui ne mai aduseră încă o 
ladă de alge. 

— Cît de repede cresc mormoloii ăștia ? l-am în- 
trebat din nou. 

— Destul de repede, îmi răspunse șeful. Nu pot 
să vă spun precis, întrucît noi nu-i ţinem în capti- 
vitate. 

Apoi zîmbi enigmatic și începu să vorbească des- 
pre altceva. 

— Spuneţi-mi, l-am întrebat într-un tirziu, n-aţi 
avut prilejul să vizitaţi cîndva Planeta celor Trei 
Căpitani ? 

— Nu, îmi răspunse el. Uneori însă ne vine în 
vizită doctorul Verhovţev, care locuiește acolo. A 
trecut pe aici și în urmă cu o lună de zile. Trebuie să 
vă spun însă că-i un ins cam ciudat. 

— Ce vă face s-o credeţi ? 

— Mi-a spus, de exemplu, într-o zi, că ar avea 
nevoie de schema navei cosmice Pescărușul albastru. 

— Și ce lucru ciudat vedeţi în asta ? 


— Pescărușul albastru este nava celui de Al Doi- 
lea Căpitan, dispărut fără urmă acum patru ani. 

— Da’ de ce l-o fi interesînd pe Verhovţev nava 
asta ? 

— Tocmai! De ce l-o fi interesînd ? Să știți că 
întrebarea asta i-am pus-o și lui. Mi-a răspuns că s-a 
apucat să scrie o carte, un fel de roman documentar 
despre faptele eroice ale celor trei căpitani și că nu-și 
poate continua lucrarea neștiind cum era alcătuită 
nava Pescărușul albastru. 

— Era o navă deosebită ? 

Șeful staţiei zimbi îngăduitor. 

— Văd că nu prea sînteţi la curent. Trebuie să 
ştiţi că navele celor trei căpitani au fost construite 
la o comandă specială, fiind ulterior retușate chiar 
de către căpitanii lor. care, după cum se știe, se pri- 
cepeau la toate. Au fost niște nave extraordinare ! 
Construite în așa fel, încît să poată face față oricăror 
întîmplări neprevăzute. Una din ele, denumită Eve- 
rest și care aparținea Primului căpitan, se află astăzi 
expusă la Muzeul cosmic din Paris. 

— Şi-atunci de ce n-a solicitat Verhovţev acestui 
muzeu datele care îi sînt de trebuinţă ? am întrebat 
cu mirare. 

— Pentru că navele astea se deosebeau totuși una 
de alta, spuse șeful exploratorilor. Căpitanii erau 
niște oameni dintr-o bucată și nu le plăcea să se 
repete în ceea ce făceau. 

— Am înțeles, i-am spus eu. O să-l vizităm ne- 
greșit și pe doctorul Verhovţev. V-aș ruga chiar 
să-mi dați coordonatele staţiunii sale. 

— Vi le dau cu plăcere, rosti șeful exploratorilor. 
Transmiteţi-i din partea noastră cele mai bune urări. 
Și nu uitaţi să mutaţi mormoloii într-un bazin mai 
mare. 

Ne luarăm rămas bun de la exploratorii cei atît de 
ospitalieri, după care nava noastră se așternu iar la 
drum. 

înainte de a mă culca, am hotărît să-i mai cerce- 
tez o dată pe mormoloi. Mi-am dat seama că ase- 
mănarea lor cu salamandrele n-a fost decît aparentă. 
De fapt, aveau corpul acoperit cu niște solzi tari, 
sclipitori, ochii mari şi trişti, împodobiţi cu gene 
lungi, iar coada, bifurcată, se termina cu două perii 
dese și aspre. 

Mi-am zis că mormoloii pot fi mutaţi în bazin și 
a doua zi dimineaţa: în cursul nopții n-avea ce să 
li se întîmple în acvariul acela. Le-am zvîrlit două 
brațe de alge și am stins lumina în încăperea lor. În- 
ceputul fusese realizat: cele dintii animale destinate 
grădinii noastre zoologice se și aflau la bordul 
Pegasului. 

A doua zi Alisa m-a trezit, ca să zic așa, cu noap- 
tea-n cap. 

— 'Tăticule, mi-a spus ea, hai. scoală-te ! 

— Da” ce s-a întîmplat ? 

M-am uitat la cronometru: după ora navei noastre 
nu erau decît ceasurile șapte. 

— Ce-i cu tine așa de dimineaţă ? 

— Vreau să văd cum o mai duc mormoloii noștri. 
Doar sint animale cum n-a mai văzut nimeni pe 
Pămînt. 

— Şi ce-i cu asta ? Pentru aşa ceva crezi că e 
cazul să-l scoli cu noaptea în cap pe bătrînul tău 
tată ? Mai bine puneai robotul în priză, să ne fi pre- 
gătit micul dejun, iar între timp ne-am fi sculat fără 
grabă şi... 

— Da’ mai lasă-l încolo, tăticule, de micul dejun ! 
mă întrerupse destul de nepoliticos Alisa. Ți-am 
spus să te scoli şi să te duci la mormoloi. 

Ceva în glasul ei avu darul să mă neliniștească. 

Am sărit din pat și, așa cum eram, am dat fuga 
spre încăperea unde se afla acvariul. Spectacolul 
care mi se înfățișă acolo fu de-a dreptul uluitor. 

Mormoloii, deși lucrul pare de necrezut, crescuseră 
într-o singură noapte mai mult decît de două ori față 
de cum fuseseră în ajun, încît nici nu mai aveau loc 
în acvariu. Coada le ieșea în afară, spînzurind pînă 
aproape de pardoseală. 

— Nemaipomenit ! am exclamat eu. Trebuie să- 
mutăm de urgenţă în bazin. 

Am dat fuga să-l trezesc pe Zelionii. 

— Vino repede să-mi dai o mînă de ajutor. Mor- 
moloii au crescut într-atîta, că nu-i mai pot ridica 
de unul singur. 

— V-am prevenit eu, spuse Zelionii. Și ce o să 
mai fie de-aci încolo ! Of ! De ce-oi fi consimțit să 
lucrez într-o menajerie ambulantă ? De ce ?! 

— Habar n-am, i-am răspuns. Hai să mergem. 

Zelionii își puse halatul și mă urmă bombănind. 
Cînd îi zări pe mormoloi, își înfipse mîna în barbă 
Și scoase un geamăt prelung: 

— Miine, ăștia au să ocupe întreaga navă ! 

Din fericire, bazinul nostru era plin cu apă. Ajutat 
de Zelionii, i-am mutat acolo pe toți mormoloii. Nu 
erau grei deloc, dar se smuceau cu putere și ne lu- 
necau din mîini. astfel că după ce îl coborîrăm în 
bazin pe cel de-al treilea și ultimul, gifîiam de mama 
focului și eram lac de nădușeală. 

Bazinul de pe nava noastră nu este prea mare: 
măsoară trei metri pe patru și are o adincime de doi 
metri. Totuși, mormoloii se simţiră în el mai în voie. 
Începură chiar să înoate în căutare de hrană. Nici nu 
era de mirare că flămînziseră. Făpturile astea pă- 
reau că vor să bată recordul intergalactic la viteza 
de creştere. 

În timp ce-i hrăneam pe mormoloi — golisem cu 
acest prilej o jumătate din prima ladă cu alge — în 
încăpere intră Poloskov. Era spălat, proaspăt bărbie- 
rit și îmbrăcat cum scrie la carte. 

— Mi-a spus Alisa că mormoloii dumitale au cam 
crescut, îmi spuse, zîimbind. 

— Aş! Nu-i nimic extraordinar în asta, i-am răs- 
puns, dîndu-i să înțeleagă că asemenea miracole nu 
constituie pentru mine nici un fel de noutate. 

În clipa aceea însă, Poloskov aruncă o privire în 
bazin și rămase cu gura căscată. 

— Păi ăştia-s crocodili ! exclamă el. Adevăraţi 
crocodili ! Ar putea să înghită și un om. 

— Nu-ţi fie teamă, i-am spus, sînt ierbivori. Alt- 
minteri, cei de pe Arcturus ne-ar fi prevenit. 

Mormoloii înotau la suprafața apei, căscîndu-și 
boturile enorme și nesățioase. 

— Ia uite la ei, mai vor crăpelniţă, spuse Zelionii. 
Curînd au să ne hăpăiască și pe noi. 

Către prînz, mormoloii ajunseseră la doi metri și 
jumătate lungime și isprăviseră prima ladă de alge. 

— Ar fi putut totuși să ne prevină, bombănea 
Zelionii, avîndu-i în vedere pe exploratorii de pe 
Arcturus. Pesemne că știau prea bine treaba asta, 
dar ce și-or fi spus: lasă-i pe specialiști să se descurce. 

— Ba nu-i adevărat ! strigă, revoltată, Alisa, că- 
reia exploratorii i-au dăruit la plecare o autoşeniletă 
în miniatură, sculptată în lemn, un joc de șah făcut 
din osul unui paralelipiped dispărut cu milenii în 
urmă, un coupe-papier meșterit din coaja unui ar- 
bore de sticlă, precum şi alte obiecte interesante, fău- 
rite de ei în lungile seri astrale. 

— Om trăi şi-om vedea, rosti cu un aer filozofic 
Zelionii și plecă să verifice motoarele. 

Spre seară, lungimea mormoloilor atinse trei metri 
jumătate. Le venea greu să mai înoate prin bazin, 
astfel că nu făceau decît să se legene la fundul apei, 
nemaiieșind la suprafață decît pentru a înhăţa cîte 
un smoc de alge. 

Ducîndu-mă la culcare, încercam o grea presim- 
tire care îmi spunea că nu voi mai izbuti să ajung 
cu mormoloii la grădina noastră zoologică. Cu pri- 
mele animale pe care le urcasem la bordul navei o 
cam băgasem pe mînecă. Într-adevăr, Cosmosul le 
oferă uneori bieților biologi pămînteni niște enigme 
teribile, pe care nu totdeauna ei izbutesc să le des- 
cifreze. 

A doua zi dimineaţa, m-am trezit înaintea tutu- 
ror. Am pornit în vîrful picioarelor de-a lungul cu- 
loarului. gîndindu-mă la coșmarurile care mă chinui- 
seră toată noaptea. Visasem că mormoloii întrecuseră 
în lungime Pegasul, că scăpaseră afară şi zburau prin 
cosmos în rînd cu nava și încercau chiar s-o înghită. 

Am deschis ușa încăperii în care se afla bazinul și, 
citeva clipe, am rămas nemișcat în prag, uitîindu-mă 
cu băgare de seamă: nu cumva se urnesc din vreo 
parte murmoloii și o pornesc tîrîş spre ieșire ? 

Înăuntru însă era liniște. Apa din bazin — neclin- 
tită. Am pornit încet într-acolo. La fundul apei se 
întrezăreau siluetele întunecate ale mormoloilor, 
lungi acum de vreo patru metri. Am răsuflat ușurat, 
apoi am luat o prăjină aflată la îndemină și am plim- 
bat-o prin apă. Ia te uită ! De ce nu s-or fi mișcînd 
din loc mormoloii ? 

Prăjina se propti în spinarea unuia dintre ei și 
mormoloiul pluti ușor, inert, prin apă, împingîndu-i 
spre peretele bazinului pe confrații săi. Nici aceștia 
nu se clintiră. 

„Au murit, m-a fulgerat un gînd. Pesemne că au 
murit cu toţii de foame.“ 

— Ce s-a întîmplat, tăticule ? îmi ajunse la urecai 
glasul Alisei. 

Am întors capul. Fiica mea sta desculță pe par- 
doseala de plastic, de aceea. în loc să-i răspund la 
întrebare, m-am răstit la ea: 

— Treci și puneţi ceva în picioare ! Imediat ! Vrei 
să răcești ? 

Chiar atunci însă uşa se deschise și în încăpere in- 
tră Poloskov. În spatele lui străluci. ca o pălălaie, 
barba mecanicului Zelionii. 

— Ce s-a întîmplat ? mă întrebară și ei, în cor. 

Alisa plecă în fugă să-și pună pantofii, iar eu, fără 
să le răspund tovarășilor mei, am încercat din nou 
să-l trezesc la viață pe unul din mormoloii nemișcați. 
Trupul i se mișca ușor prin bazin, ca și cînd ar fi fost 
gol pe dinăuntru. Ochii îi erau închiși. 

— S-a isprăvit cu ei, rosti întristat Zelionii. Și 
cînd te gîndeşti cum ne-am străduit aseară să-i tă- 
bircim aici. V-am spus că nu-mi prea miroase a 
bine... 

Minuind prăjina, am întors mormoloiul cu burta 
în sus. Nu mi-a fost prea greu s-o fac. O clipă mai 
tîrziu ne-am dat seama cu toţii că avea burta spin- 
tecată de sus pînă jos. În bazin nu se aflau, de fapt, 
decît pieile celor trei monștri. Datorită solzilor tari, 
acestea le păstraseră forma trupurilor. 

— M-da ! făcu Zelionii privind jur împrejur. Văd 
că puii au ieșit din găoace. 

— Care pui ? întrebă Poloskov. 

— Ce bine ar fi s-o știu şi eu ! răspunse Zelionii. 

— Stimate profesore Seleznev. mi se adresă 
atunci, pe un ton oficial, Poloskov. După cum arată 
lucrurile, încep să cred că pe nava mea circulă în 
prezent niște monștri necunoscuţi care au stat pitiți 
pînă de curînd în trupul mormoloilor. Spune-mi, așa- 
dar, unde ar putea fi acești monștri ? 

Am întors cu prăjina trupurile celorlalți mormoloi. 
Arătau şi ele la fel. 

— Habar n-am unde ar putea să fie, am recunos- 
cut eu fără șovăire. 


83 


— Bine, dar, în momentul în care ai venit încoace, 
ușa era deschisă sau închisă ? 

Giîndurile mi se învălmășeau în cap. 

— Nu ştiu, Poloskov, i-am răspuns eu. Poate că 
era deschisă, poate că era închisă... Nu mai ţin 
minte. 

— M-da ! făcu Poloskov, apoi se întoarse și porni 
spre ieşire. 

— Încotro ? îl întrebă Zelionii. 

— Mă duc să fac o inspecție, zise Poloskov. Prin 
toată nava. Te sfătuiesc și pe dumneata să controlezi 
sala mașinilor. Dar nu uita să te şi înarmezi cu ceva. 
Nu se știe ce-a putut să iasă din pielea mormoloilor 
ăstora. Poate niscaiva balauri ? 

Plecară amîndoi, dar peste cîteva minute Poloskov 
reveni și-mi aduse un blaster, un pistol cu raze. 

— Mai știi ce se poate întîmpla ? îmi spuse clăti- 
nînd din cap. Cît despre Alisa, eu aș încuia-o în ca- 
bină. 

— Asta-i bună ! strigă fiică-mea. Eu, una, trebuie 
să-mi verific teoria mea. 

— Ia lasă-mă în pace cu teoriile tale, m-am răstit 
la ea. Hai în cabină. 

Alisa se zvîrcoli ca o pisică sălbatică, totuși am în- 
cuiat-o în cabină, ducîndu-ne apoi să controlăm în- 
căperile navei. 

Uimitor de multe cale, compartimente, culoare și 
alte încăperi se pot afla într-o navă pentru expediții 
de dimensiuni relativ reduse ! Ne-au trebuit trei 
ceasuri încheiate pînă izbutirăm tustrei, protejin- 
du-ne unul pe altul, să cercetăm întreg Pegasul. 

Monştrii erau de negăsit. 

— Asta-i situaţia, am spus în cele din urmă. Hai 
să luăm micul dejun, iar după aceea să mai contro- 
lăm o dată toată nava. Că trebuie să fie ei pe undeva. 

— Vreau şi eu să iau micul dejun, răzbi din ca- 
bină vocea Alisei, care ne auzise convorbirea prin 
intermediul telefonului interior. Daţi-mi drumul de 
la arest. 

Am eliberat-o pe Alisa și am dus-o sub escortă 
pînă la salonul central. 

Înainte de a ne începe dejunul, am încuiat ușa, 
apoi ne-am aşezat blasterele pe masă, ca să le avem 
la îndemînă. 

— Mister profund ! făcu Poloskov înghițind grișul 
cu lapte. Tare aș vrea să știu unde s-or fi ascuns 
fiinţele astea ? Poate în reactor ? Sau te pomenești 
că au izbutit să iasă afară ? 

— Misterul ăsta e cam sinistru, spuse Zelioniîi. Nu 
prea-s pe gustul meu asemenea mistere. Mormoloii 
mi-au repugnat de cum i-am văzut. Fii drăguţ și 
dă-mi ibricul cu cafea. 

— Eu mă tem că enigma asta e de nedezlegat, 
spuse Poloskov. 

Am dat din cap, în semn că sînt de acord cu el. 

— Ba e de dezlegat, interveni Alisa. 

— Tu să taci din gură. 

— Nu pot să tac. Dacă vreţi, vi-i găsesc eu. 

Poloskov începu să riîdă. Rise îndelung și din toată 
inima. 

— Trei bărbaţi în toată firea i-au căutat fără nici 
un rezultat timp de trei ceasuri, iar tu vrei să-i gă- 
sești de una singură ? 

— Păi aşa-i mai ușor, spuse Alisa. Pui rămășag 
cu mine c-am să-i găsesc ? 

— Cum să nu, rise în continuare Poloskov. Da’ 
pe ce? 

— Pe îndeplinirea unei dorințe, propuse Alisa. 

— S-a făcut, încuviință Poloskov. 

— Să știi însă că am să-i caut singură. 

— Ba deloc ! am sărit eu ca ars. N-ai să te duci 
singură nicăieri. Ai uitat că pe navă ar putea să cir- 
cule niște monștri despre care habar nu avem ? 

Eram supărat pe exploratorii de pe Arcturus pen- 
tru glumele lor primejdioase, eram supărat pe mine 
însumi că mă dusesem la culcare în loc să pîndesc 
momentul cînd ființele acelea necunoscute au ieșit 
afară din pielea mormoloilor, eram supărat şi pe 
Alisa, și pe Poloskov, care se ţineau de rămășaguri 
copilărești într-un moment de-o asemenea gravitate. 

— Să mergem, spuse Alisa, ridicindu-se de pe 
scaun. 

— Mai întîi, bea-ţi ceaiul, i-am spus cu asprime. 

Alisa își goli paharul cu ceai, apoi se îndreptă cu 
multă hotăriîre spre încăperea unde se afla bazinul. 
Pornirăm şi noi în urma ei, simţindu-ne proști de-a 
binelea. Cine ne-o îi pus, ma rog, să ne luăm după 
mintea ei ? 

Alisa cercetă în grabă toată încăperea. Îl rugă apoi 
pe Poloskov să mute din loc lăzile de lîngă perete, 
iar acesta se supuse, zimbind pe sub mustață. În 
cele din urmă, Alisa reveni la bazin și-l ocoli. privind 
cu luare-aminte înăuntru. La fundul apei se întreză- 
reau şi acum pieile negre ale mormoloilor, iar pe dea- 
supra pluteau fire de alge. 

— Uite-i. spuse Alisa. Luaţi-i de acolo. Dar cu 
băgare de seamă. că s-ar putea să vă sară din mină. 

Şi-atunci am văzut cu toţii că pe un smoc de alge 
stăteau, una lîngă alta, trei broscuţe. Mai bine-zis, 
trei ființe foarte asemănătoare cu broscuţele noas- 
tre pămîntene. Toate trei — mici cît un degetar. 

Am pus mîna pe ele și le-am dat drumul într-un 
borcan. Apoi, regretîndu-mi sincer încăpăținarea de 
pînă atunci, am întrebat-o pe Alisa: 

— Ia spune-mi, moţato, cum de-ai izbutit să des- 
coperi adevărul ? 

— Întrebarea asta mi-ai mai pus-o, tăticule, şi cu 
alte ocazii, zise ea, fără a încerca să-și ascundă mîn- 
dria. Fapt e că voi sînteţi cu toţii niște oameni mari și 
deștepți. Și judecaţi cu toţii — așa cum mi-ai spus 
cîndva — într-un mod logic. Eu nu sînt atît de deș- 
teaptă și judec așa cum îmi trăsnește prin cap. M-am 
gîndit cam aşa: de vreme ce ăștia sînt niște mormo- 
loci, înseamnă că mai încolo trebuie să apară și niş- 
te broaște. Broscuţele sînt însă totdeauna mai scurte 
decît mormolocii. Voi aţi umblat cu pistoalele prin 
navă să căutaţi niște monştri cît toate zilele, iar eu 
am stat în cabină şi m-am gîndit că nu trebuie pe- 
semne să te uiţi totdeauna în sus și să cauţi ceva 
uriaș. Poate că trebuie să mai scotocești și prin un- 
ghere şi să cauţi niște broscuţe numai atitica. Și așa 
am şi dat de ele. 

— Bine, dar de ce au stat broaștele în ditamai în- 
velișuri ? se miră Poloskov. 

— La asta nu m-am gîndit, recunoscu Alisa. Nu 
mi-a trecut prin cap să mă gîndesc. Dar dacă m-aș 
fi gîndit. poate că n-aş mai fi găsit nici o broscuţă. 

— Dumneata ce părere ai, profesore ? mă-ntrebă 
Poloskov. 

— Ce părere să am ? Va trebui mai întii să stu- 
diem cu toată atenţia învelișurile mormoloilor. Poa- 
te că sint aidoma unor fabrici care prelucrează ali- 
mentele. ca să obţină din ele un produs concentrat 
pentru hrana viitoarelor broscuţe ... Sau poate că 
unor asemenea ființe mari le vine mai ușor să se 
apere de duşmani... 

— Nu uita, nene Poloskov, că ai să-mi îndepli- 
nești o dorință, rosti cu severitate Alisa. 

— Eu nu uit nimic, niciodată, îi răspunse răspi- 
cat căpitanul. 

Capitolul 5 


SFATURILE DOCTORULUI VERHOVȚEV 


De la bordul astronavei noastre i-am expediat 
doctorului  Verhovţev o radiogramă cu următorul 
conţinut: „Sosim vineri. Ieşiți-ne în întîmpinare.“ 
Verhovţev ne răspunse îndată, arătînd că va fi feri- 
cit să ne întîmpine și să ne servească drept călăuză 
cu ajutorul cosmoșalupei sale, pentru ca noi să pu- 
tem traversa fără grijă periculoasa centură de aste- 
roizi care gravitează în jurul Planetei celor Trei Că- 
pitani. 

La ora fixată, frinarăm în dreptul centurii de as- 
teroizi. Un roi dens de uriașe blocuri de piatră 
ascundea, aidoma unui pilc de nouri, suprafaţa plane- 
tei. Pe toți ne cuprinse o ciudată emoție. Aveam im- 
presia că întîlnirea cu doctorul Verhovţev ne va oferi 
prilejul unor întîmplări deosebite și pline de tîlc. 
Poate chiar al unor aventuri pasionante. 

Cosmoșalupa doctorului ţîșni dintre asteroizi, ca 
o săgeată argintie. Dar iat-o că a și pornit înapoi, 
invitîindu-ne parcă s-o urmăm. 

— Mă auzi, Pegasule ? răsună în difuzor o voce 
joasă. Urmează-mă. 

— Tare aş vrea să știu cum o fi arătînd doctorul 
ăsta la față ? spuse Alisa, care şedea împreună cu 
noi la postul de comandă, într-un mic fotoliu de a- 
mortizare, construit anume pentru ea. Pesemne că 
s-a plictisit stînd atîta vreme de unul singur. 

Nu-i răspunse nimeni. Poloskov conducea nava, 
eu făceam pe ofiţerul de navigaţie, iar Zelionii nici 
nu se afla la postul de comandă: rămăsese în sala 
maşinilor. 

Pegasul își schimbă direcția, ocoli un asteroid col- 
turos și, îndată, lunecă ascultător spre suprafața pla- 
netei. 

Sub noi se desfășura cît vedeai cu ochii un deșert 
întins, doar ici-colo întretăiat de văi adinci și marcat 
de rotocoalele unor cratere. Săgeata argintie a cos- 
moșalupei zbura mereu înaintea noastră, indicîndu- 
ne traseul. 

Coborisem mult. Acum puteam deosebi stîncile 
răzlețe și albiile uscate ale rîurilor care șerpuiseră 
pe aici altcîndva. Pe urmă, drept în fața noastră, des- 
luşirăm pata verde întunecată a unei oaze. Printre 
arbori. se înălța cupola staţiunii științifice. Cosmo- 
șalupa lui Verhovțev făcu un viraj şi cobori pe o plat- 
formă. Exemplul doctorului îl urmarăm și noi. 

După ce Pegasul se opri, legănîndu-se pe amorti- 
zoare, iar Poloskov spuse „În ordine !“, am zărit pe 
terenul dintre verdeața oazei și nava noastră trei 
statui impunătoare. 

Pe un piedestal înalt stăteau, dăltuiţi în piatră, 
cei trei căpitani. Chiar din locul în care ne aflam se 
putea distinge că doi dintre ei sînt oameni. Cel de-al 
treilea era un fiksian înalt, cu trei picioare. 

— Am ajuns, făcu Alisa. Putem ieși afară ? 

— Ai răbdare, i-am spus. Încă nu ştim ce com- 
poziţie are atmosfera de aici și nici temperatura ei. 
Tu ce scafandru spaţial ai de gînd să îmbraci ? 

— Nici unul. 

Și Alisa îmi făcu semn spre unul din hublouri. 

M-am uitat afară. Din cosmoșalupa argintie cobo- 
rise un om purtînd un costum din cele mai obișnuite, 
iar pe cap o pălărie gri, cam mototolită. Ridicase 
mina, salutîndu-ne. 


89 


Poloskov puse în funcţiune difuzorul exterior şi 
întrebă: 

— În atmosfera de aici se poate respira ? 

Omul cu pălăria gri dădu energic din cap. Cu alte 
cuvinte: puteţi ieși fără nici o grijă. 

Cîteva minute mai tîrziu, ne întîmpină chiar în 
dreptul scării. 

— Fiţi bineveniţi la această stațiune științifică, 
ne spuse el și făcu o plecăciune. Am atît de rar pri- 
lejul să primesc aici oaspeţi ! 

Se exprima cam după moda veche, cum îi era, de 
fapt, și costumul. 

Părea să aibă vreo şaizeci de ani. Era un omuleţ 
scund, slăbuț, cu înfățișarea unei băbuţe blajine. 
Chipul îi era întretăiat de cute mărunte. Omuleţul 
ba își mijea ochii, ba suriîdea larg, iar atunci cînd 
obrazul i se mai și destindea, cutele se netezeau şi 
ele, arătînd mai albe. Degetele doctorului Verhov- 
tev erau lungi și subţiri. Dădu mîna cu noi, apoi ne 
invită să mergem cu el în clădirea staţiunii. Îl ur- 
măream. îndreptîndu-ne spre arborii verzi ai oazei. 

— Cum se face că atmosfera de aici conține oxi- 
gen ? l-am întrebat eu. Văd că suprafaţa planetei 
nu-i decit un vast deșert. 

— Atmosfera  ambiantă e artificială, îmi spuse 
doctorul. A fost creată pe vremea cînd s-a ridicat an- 
samblul sculptural pe care l-aţi văzut. Peste cîțiva 
ani tot aici va fi construit și un important muzeu, în- 
chinat eroilor cosmosului. Vor fi expuse navele cos- 
mice care și-au încheiat cariera, precum şi tot felul 
de rarități de pe alte planete. 

Doctorul se opri înaintea unui bloc de piatră, pe 
care se aflau săpate citeva cuvinte în limba cosmică: 


„Aici se va înălța Primul muzeu al Cosmosului“. 


— E ceea ce vă spuneam adineauri, zise Verhov- 
tev. Muzeul ăsta va fi construit prin colaborarea lo- 

cuitorilor de pe un număr de optzeci de planete. 
Deocamdată a fost instalat aici un reactor puternic, 
menit să extragă oxigenul din rocile planetei. În mo- 
mentul de faţă, aerul încă nu este de foarte bună 
calitate. La inaugurarea muzeului, însă, el va fi cel 
mai bun din întreaga noastră Galaxie. 

Între timp, ajunserăm cu toţii la poalele monu- 
mentului. Acesta era înalt cît o casă cu douăzeci de 
etaje. Ne oprirăm și, ridicînd privirea, contemplarăm 
îndelung siluetele de piatră ale celor trei căpitani. 

Primul căpitan era tînăr, zvelt, cu umerii largi. 
Avea nasul niţel cîrn, iar pomeţii ușor lătăreţi. Căpi- 
lanul zimbea. Pe urmărul lui şedea o pasăre ciuda- 
tă, cu două pliscuri şi cu o superbă coroniţă din pene 
dăltuite în piatră. 

Al Doilea căpitan era ceva mai înalt de statură. 
Avea un piept foarte lat și picioare subțiratice, așa 
cum sînt toți pămintenii care s-au născut și au locuit 
pe planeta Marte. Chipul îi era îngust și uscăţiv. 

Al Treilea căpitan, originar de pe planeta Fiks, 
avea, după cum am mai spus, trei picioare și purta 
un scafandru spaţial cu casca dată pe spate. Căpi- 
tanul se sprijinea cu mina de crengile unor tufe, și 
ele dăltuite în piatră. 

— Ce tineri sînt căpitanii ! exclamă Alisa. 

— Ai dreptate, fetiţo, zise doctorul Verhovţev. Ei 
s-au acoperit de glorie încă din tinerețe. 

Pătrunserăm în umbra așternută la poalele arbo- 
rilor și. mergînd de-a lungul unei alei largi, ajunse- 
răm curînd la clădirea staţiunii. Era alcătuită din 
încăperi vaste, pline pînă la refuz cu lăzi. containere 
și tot felul de aparate. 

— Am şi început să primesc exponate pentru vii- 
torul muzeu, ne spuse, încercînd parcă să se scuze, 
doctorul. Să mergem acum și la bîrlogul meu. 

— Aicea-i la fel cum era la noi pe navă la înce- 
putul călătoriei, rosti cu încîntare Alisa. 

Într-adevăr, croindu-ne drum spre sălașul lui 
Verhovţev, prin încăperile acelea ticsite de bagaje, 
avurăm și noi impresia că umblăm prin comparti- 
mentele Pegasului, înțesate la plecare de bagaje, 
colete și lăzi cu fel și fel de aparate. 

Un ungher aflat printre şirurile de containere și 
burdușit cu cărți, cutii cu microfilme și alte obiecte, 
constituia, de fapt, dormitorul și cabinetul de lucru 
al doctorului Verhovţev, unde abia izbutise să încapă 
un pat de campanie, plin și el de hîrtii și microfilme. 

— Staţi jos și simțiţi-vă ca acasă, ne spuse doc- 
torul. 

De fapt, era limpede pentru oricine — numai 
gazda nu sesizase — că în talmeș-balmeșul acela nu 
exista nici un loc unde să te așezi. În momentul ur- 
mător Verhovţev dărîmă fără voie un maldăr de 
hîrtii, foile zburară prin încăpere, iar Alisa se repezi 
să le adune. 

— V-aţi apucat să scrieţi un roman ? îl întrebă 
Poloskov. 

— Da’ de unde ! Dar nu-i mai puțin adevărat că 
viața celor trei căpitani e incomparabil mai intere- 
santă decît orice roman. Şi merită cu prisosinţă să 
fie descrisă, spre a sluji drept exemplu generațiilor 
viitoare. Din păcate, însă, eu sînt lipsit de har scrii- 
toricesc. 

M-am gîndit că Verhovţev o cam face pe modes- 
tul. Oare nu se dusese chiar el la baza exploratorilor 
de pe Micul Arcturus, spre a găsi schiţele navei cu 
care călătorise cîndva unul din cei trei căpitani ? 

— Aşadar, zise doctorul, cu ce aș putea fi de folos 
dragilor mei oaspeţi ? 

— Ni s-a spus, am început eu, că dumneavoastră 
știți absolut totul despre viața și călătoriile celor trei 
căpitani. 

— E o apreciere cam exagerată, făcu Verhovţev 
și l-am văzut că se îmbujorează de emoție. De-a drep- 
tul exagerată !... 

Își pusese pălăria pe un teanc de cărţi, pălăria lu- 
neca de acolo, iar el o tot prindea şi o așeza la loc. 

— Cei trei căpitani, mi-am reluat eu vorba, au 
avut prilejul să colinde un mare număr de planete 
necălcate de piciorul omului. Au întîlnit în peregri- 
nările lor tot soiul de păsări și animale nemaivăzute. 
Se zice că au rămas de la ei o seamă de caiete cu în- 
semnări. Or, noi am pornit tocmai în căutarea unor 
animale care ar putea să viețuiască pe asemenea 
planete necunoscute. N-aţi vrea să ne daţi o mînă de 
ajutor ? 

— Va să zică, aşa stau lucrurile ?... rosti Ver- 
hovțev și căzu pe gînduri. Pălăria lui se folosi de 
acest prilej, lunecă din nou de pe teancul de cărţi și 
dispăru sub pat. Ah, dacă aș fi știut asta mai 
demult !... 

— 'Tăticule, pot să-i spun și eu ceva dumnealui ? 
mă întrebă Alisa. 

— Te ascult, fetiţo, se răsuci spre ea Verhovțev. 


— Am observat adineaori că pe umărul unuia din- 
tre cei trei căpitani se află o pasăre cu două pliscuri 
și cu o coroniţă pe cap. La grădina noastră zoologică 
nu există o asemenea vietate. Poate știți dumnea- 
voastră ceva despre pasărea asta ? 

— Nu, zise doctorul. Nu știu aproape nimic. Da' 
pălăria mea unde-i ? 

— Sub pat, spuse Alisa. V-o scot eu, numaidecit. 

— Te rog să nu te oboseșşti, zise Verhovţev şi se 
vîri el sub pat. Afară nu-i mai rămăseseră decît pi- 

cioarele. Își căuta pălăria prin întunericul de acolo, 
stîrnind foșnet de hirtii și vorbindu-ne în continuare. 

— Sculptorilor care aveau să realizeze monumen- 
tul, zise el, li s-au dat ultimele fotografii ale căpita- 
nilor, iar ei le-au ales pe acelea care le-au plăcut mai 
mult. 

— Să fi scornit această pasăre din capul lor ? l-am 
întrebat eu, aplecîndu-mă spre pat. 

— Nu-nu ! exclamă Verhovţev și ghetele îi tresă- 
riră. Pozele acelea le-am văzut și eu. 

— Şi nu știe nimeni unde au fost fotografiaţi ? 

— Primul căpitan nu se despărțea niciodată de 
pasărea asta, îmi răspunse Verhovţev, dar în ziua în 
care a pornit spre planeta Venus, a dăruit-o celui de 
Al Doilea căpitan. După cum știți, însă, mai tirziu, 
Al Doilea căpitan a fost dat dispărut. Împreună cu 
el, a dispărut și pasărea. 

— Prin urmare, nu se știe nici măcar de pe ce 
planetă provine ? 

Verhovţev ieși, în sfîrșit, de sub pat. Pălăria o 
ţinea, mototolită, în pumn și părea tare stînjenit. 

— Vă rog să mă scuzaţi, ne spuse el. Am cam 
întrecut măsura cu pălăria mea. 

— Deci nu se ştie de unde provine pasărea asta ? 
am repetat întrebarea. 

— Nu-nu, răspunse în grabă Verhovţev. 

— Păcat, am oftat eu. N-am avut noroc. Văd că 
nu ne puteţi ajuta cu nimic. Iar noi ne pusesem ati- 
tea speranțe în dumneavoastră ! 

— Cum să nu vă pot ajuta ? se simți ofensat doc- 
torul. Doar am călătorit și eu foarte mult. Lăsaţi-mă 
doar să mă gîndesc niţel . . . 

Și doctorul se gîndi preţ de trei minute, apoi ne 
spuse: 

— Gata ! Mi-am adus aminte ! Pe planeta Euri- 

dice se găseşte o fiară căreia îi zice Micul dragon. Ba 
cică s-ar mai afla tot acolo și Marele dragon... 

— Asta o ştiam. Marele dragon a fost împușcat 
cîndva chiar de către unul din cei trei căpitani. 

— De unde știți treaba asta ? mă întrebă Ver- 
hovţev. 

— Mi-a spus-o un prieten de-al meu, arheologul 
Gromozioka. 

— Ciudat ! făcu Verhovţev și își aplecă fruntea 
într-o parte, cercetîindu-mă cu privirea, ca şi cînd 
m-ar fi văzut întiia oară. În cazul ăsta, am să mă mai 
gîndesc niţel. 

Se mai gîndi cîteva minute, apoi aduse vorba des- 
pre călugărițele de pe Marte. Era o informaţie de-a 
dreptul ridicolă. Călugăriţele de pe Marte nu numai 
că se găsesc la toate grădinile zoologice, dar unii le 
tin chiar pe lîngă casă. Are și Alisa o călugăriţă 
dintr-astea. 

Verhovţev ne mai vorbi despre mormoloi, despre 
muscoţepii de pe planeta Fiks, despre păsările infer- 
nului care se întilnesc pe planeta Trul și despre alte 
animale la fel de binecunoscute, descrise toate în 
cartea ‚Fauna Galaxiei noastre“. 

— Nu. De aceste animale n-avem nevoie. 

— Vă rog să mă scuzaţi, zise din nou, cu multă 
politețe, Verhovţev. Să știți însă că în activitatea 
mea m-au interesat în primul rînd ființele raționale. 
Animalele nu mi-au prea ieșit în cale. Totuși, poate 
că mă lăsaţi să mă mai gîndesc oleacă ? 

Și se cufundă din nou în meditație. 

— Unde am mai fost eu oare ? se întrebă apoi și 
își răspunse tot el: Da, da, am mai fost și pe Planeta 
pustie. 

— Pe care planetă ? 

— Pe Planeta pustie. E destul de aproape. Se află 
într-un sistem sideral vecin cu al nostru. 

— Bine, dar dacă i se zice Planetă pustie, în- 
seamnă că acolo nu trăiesc nici un fel de animale, 
spuse Alisa. 

— Asta încă nu se știe precis. Eu, de exemplu, 
am sosit acolo odată, într-o zi de luni. Am văzut că 
tot cerul gemea de păsări. A doua zi însă, adică marţi, 
n-am mai văzut nici una. Ne-au înconjurat în 
schimb haite întregi de lupi. Precum și nenumărate 
turme de cerbi. Miercuri, au pierit și unii, și alţii. 
Planeta a ajuns cu totul pustie. 

— Poate că lupii și cerbii au plecat într-o altă 
regiune ? 

— Nicidecum, zise Verhovţev. La mijloc trebuie 
să fie cu totul altceva. Noi aveam la bord o șalupă 
cosmică de recunoaștere și, din curiozitate, am dat 
ocol întregii planete. Ţipenie de animal, ţipenie de 
pasăre. O planetă pustie și nimic mai mult. S-au mai 
mirat și alții de treaba asta. Dacă vreți, vă dau chiar 
acum coordonatele planetei. 

— Vă mulțumesc, i-am spus eu. Dacă nu vă mai 
puteți aminti nimic, nu v-aș ruga decît să ne daţi 
caietele acelea cu însemnările căpitanilor. Sînt con- 
vins că au văzut tot soiul de animale. 

— Dag’ cine v-a vorbit, mă rog, despre însemnă- 
rile lor ? mă întrebă doctorul și din nou l-am văzut 
că-și înclină capul într-o parte. 

— Arheologul Gromozioka, prietenul nostru. 

— Să ştiţi că nici n-am auzit de aceste caiete. 
Și-apoi, ce nevoie aveţi de ele ? Uite că mi-am mai 
adus aminte de niște animale. De sklișii aceia de pe 
planeta Șeșineru. Sînt acolo — puzderie. Mi-a vorbit 
despre ei multă lume. 

— Vă mulțumesc și pentru această informaţie, 
i-am spus eu, dar în sinea mea ţineam morţiș să dau 
cu ochii de însemnările căpitanilor. Doctorul Verhov- 

tev însă nu ţinea cîtuşi de puţin să ni le arate. Ceva 
de care nu-mi dădeam seama îl făcuse să nu aibă 
încredere în noi. 

— Cu multă plăcere, zise Verhovţev. 

— Și totuși, cum rămîne cu însemnările ? întrebă 
Alisa. 

— Vai, fetițo, la ce-ţi mai trebuie niște biete în- 
semnări ? Şi-apoi, nici nu se găsesc aici. Am impresia 
că se află tocmai pe planeta Fiks. Sînt depuse acolo 
la arhivă. Da-da, la arhivă. Doctorul Verhovţev se 
învioră. ca și cînd s-ar fi bucurat de-o minciună bine 
ticluită. 

— Mă rog, faceţi cum credeţi, zise Alisa. 

Doctorul păru din nou stingherit, îşi înfundă pînă 
peste sprîncene pălăria mototolită și rosti cu jumă- 
tate glas: 

— Aţi mai putea vizita și tîrgul de animale de la 
Palaputra. 

— Îl vom vizita neapărat, i-am spus eu. De tîrgul 
ăsta am auzit demult. 

— Atunci sînt gata să vă conduc la navă, zise 
doctorul. Se ridică și ne purtă iar printre lăzile și 
containerele acelea, de data asta spre ieșire. Mergea 
repede. ca și cînd s-ar fi temut că ne vom răzgîndi 
și vom rămîne acolo. 

Ajunserăm iar în dreptul monumentului și ne opri- 
răm în preajma lui. 

— Ce s-a întîmplat, de fapt, cu Al Doilea căpitan ? 
l-am întrebat pe Verhovțev. 

— Şi-a pierdut viaţa; o știți tot atit de bine ca 
şi mine, îmi răspunse el. 

— Ba noi știam că a fost dat dispărut. 

Doctorul Verhovţev se mulţumi să înalțe din ume- 
rii lui înguști. 

— Da’ pe Primul căpitan îl putem găsi ? nu m-am 
dat eu bătut. El o mai fi trăind ? 

— Da. Lucrează pe undeva, prin cosmos. 

— La realizarea proiectului „Venus“, nu-i aşa ? 
Bine, dar acolo muncesc cîteva mii de persoane. 

— Păi văd că știți singuri cum să-l găsiţi. În rest, 
nu veți mai afla nimic de la mine. 

— Vă priveşte, am dat eu din umeri. În cazul ăsta 
n-avem decît să vă mulțumim pentru ospitalitate. 
Ce-i drept, ne închipuiam că întîlnirea noastră se va 
desfășura mai altfel. 

— Așa mi-am închipuit și eu, sună laconic răs- 
punsul lui Verhovţev. 

— Poate după ce vă veţi isprăvi romanul. ne veţi 
trimite și nouă un exemplar. 

— V-am mai spus doar că nu scriu romane. Nu 
mă pricep. Cine a mai născocit și treaba asta ? 

— Mă refer la romanul care v-a determinat să vă 
duceţi în urmă cu o lună la exploratorii de pe Micul 
Arcturus şi să le cereţi informaţii privitoare la Pes- 
căruşul albastru. 

— Poftim ? Doctorul Verhovţev își agită braţele. 
Care Pescăruș albastru ? Care exploratori ? De şase 
luni n-am mai dat pe acolo. 

— Bine, bine. am spus eu, văzindu-l total des- 
cumpănit. Să știți că n-am vrut să vă jignesc cu 
nimic. 

— Așa mai zic și eu, făcu Verhovţev. În orice caz, 
dacă o să mai aveţi drum pe aici, am să fiu bucuros 
să vă revăd. Mai ales pe această fetiță încîntătoare. 

Întinse mîna s-o mîngiie pe Alisa, dar ea făcu un 
pas înapoi și mîna doctorului rămase spînzurată în 
aer. 

— Deci, să nu uitaţi, spuse el, oprindu-se în drep- 
tul monumentului celor trei căpitani. Sklișii de pe 
Șeşineru și enigma Planetei pustii... 

— Vă mulţumesc, i-am spus. N-o să uităm. 

Capitolul 6 


BOSCHEȚEII 


Doctorul mai stătu multă vreme în dreptul uriaşe- 
lor statui de piatră care îi înfățișau pe cei trei căpi- 
tani și își flutură spre noi pălăria mototolită. Razele 
discurilor solare care coborau spre asfinţit scăldau în 
lumină chipul doctorului, preschimbîndu-l parcă și 
pe el într-o statuie, dar cu mult mai mică decît cele 
din preajma lui. 

— A-a-a ! auzirăm deodată un strigăt din de- 
părtare. 

Ne întoarserăm capetele și-l văzurăm pe doctor 
cum aleargă spre navă, înotînd prin nisipul uscat. 

— Am uita-a-at ! striga el. Am uitat să vă spun 
ceva-a-a ! 

Ajunse gifiind în dreptul nostru și, timp de vreo 
două minute, stătu să-și tragă răsuflarea. Tot voia 
să zică ceva şi nu-şi mai isprăvea vorba. 

— Bos... gifiia doctorul. De pe piede... 

Alisa încercă să-i vină în ajutor: 

— Bostanul ? îl întrebă ea. 

— Ba nu-u... boschețeii. Am uitat... să vă 
amintesc... despre boscheţei... 

— Care boscheţei ? 

— Stăteam chiar lingă ei... şi-am uitat să vi-i 
arăt. 

Doctorul întinse mîna spre statuia celui de Al Trei- 
lea căpitan. Pînă și de aici, de departe, unde ne aflam 
acum, deslușeam limpede că la picioarele statuii 
sculptorul înfăţișase o tufă înaltă, dăltuindu-i cu pri- 
cepere crengile și frunzișul. 

— Eu am crezut că stă acolo doar așa, de frumu- 
sețe, spuse Alisa. 

— Ba nu. Asta-i unul din boscheţei. N-aţi auzit 
niciodată de ei ? 

— Niciodată. 

— Atunci vă rog să mă ascultați. Numai două 
minute... Așadar, cînd Al Treilea căpitan a coborit 
pe-al optulea satelit al stelei Aldebaran, i-a fost dat 
să se rătăcească prin deşertul de-acolo. Rămăsese fără 
apă şi fără pic de hrană. Știa însă că dacă nu va 
ajunge pină la clădirea staţiunii de pe acea planetă, 
nava cu care sosise va fi sortită pieirii, căci toți mem- 
brii echipajului zăceau bolnavi de febră cosmică, iar 
vaccinul se găsea numai la stațiunea științifică: o 
stațiune părăsită. aflată în munţii Sierra-Barracuda. 
Și iată că atunci cînd puterile începură să-l pără- 
sească pe căpitan, cînd rătăcise drumul prin nisipurile 
care îl înconjurau. auzi deodată un cîntec ce răsuna 
din depărtare. Mai întîi a crezut că-i o halucinație. 
Totuși și-a adunat ultimele puteri şi a pornit în di- 
recia de unde veneau sunetele. După vreo trei cea- 
suri a ajuns tirîș la un boschet scund. Boscheţeii cu 
pricina cresc acolo numai în jurul micilor bazine de 
apă, iar înainte de a se porni cîte-o furtună de nisip, 
frunzele lor se freacă una de alta și scot niște sunete 
melodice, lăsînd astfel impresia că boscheţeii cîntă. În 
același chip boscheţeii din munţii Sierra-Barracuda 
i-au arătat căpitanului, prin cîntarea lor, drumul 
spre apă, l-au adăpostit de teribila furtună de nisip 
și au salvat viața celor opt cosmonauți care trăgeau 
să moară, doborîți de febra cosmică. În cinstea aces- 
tui eveniment, lingă statuia celui de Al Treila căpi- 
tan a fost sculptat un asemenea boscheţel. De aceea, 
zic eu, ar fi nimerit să vă abateţi și dumneavoastră 
pe cel de-al optulea satelit al stelei Aldebaran şi să 

căutaţi în munții Sierra-Barracuda boschețeii de 
care vă vorbesc. Și-apoi, în afara celorlalte calități 
ale lor, Al Treilea căpitan zicea că în fiecare seară 
în vîrful boscheţeilor se desfac niște flori gingașe, 
fosforescente. 

— Vă mulţumesc, i-am spus doctorului Verhov- 
tev. Vom încerca negreșit să găsim boscheţeii și să-i 
ducem pe Pămînt. 

— Da' în ghivece pot să crească ? îl întrebă Alisa. 

— Probabil că da, zise doctorul. Deși, drept să vă 
spun, eu nu i-am văzut niciodată. Sînt foarte greu de 
găsit. Nu cresc decit în jurul izvoarelor aflate chiar 
în centrul deșertului din preajma munţilor Sierra- 
Barracuda. 

.. . Sistemul sideral Aldebaran nu era prea de- 
parte de locul unde ne aflam. de aceea am hotărît să 
căutăm boschețeii despre care ne pomenise doctorul 
şi, dacă avea să fie cu putinţă, să le ascultăm cîntarea. 

De optsprezece ori a înconjurat în zbor șalupa 
noastră cosmică deșertul în care se rătăcise căpitanul 
şi doar la a nouăsprezecea încercare am zărit într-o 
vale adincă urme de verdeață. Şalupa noastră cobori 
spre dunele de nisip și văzurăm cu toţii un briu de 
tufe care împrejmuia ochiul unui izvor. 

Boscheţeii aceia nu erau înalți, abia dacă îmi 
ajungeau pînă la briu. Aveau niște frunze lungi, ar- 
gintii dedesubt, și niște rădăcini scurte şi groase, care 
ieşeau ușor din nisipul afînat. Am scos astfel, cu 
multă băgare de seamă, cinci boscheţei, alegîndu-i pe 
aceia în virful cărora zărisem flori îmbobocite, apoi 
am umplut o ladă mare cu nisip și am urcat trofeele 
la bordul Pegasului. 

În aceeași zi nava își luă zborul de pe planeta aco- 
perită de deșerturi și porni mai departe. 

Îndată ce operațiunea de accelerare luă sfîrşit, 
mi-am pregătit aparatul de filmat în speranţa că bo- 
bocii din vîrful boscheţeilor vor înflori cît de curînd. 
Alisa își scoase și ea hiîrtia de desen și acuarelele. 

La un moment dat, auzirăm cu toţii o melodie 
plăcută. 

— Ce-i asta ? se miră mecanicul Zelionii. Că doar 
n-am pus magnetofonul în priză. Cine i-a dat dru- 
mul ? De ce nu mă lăsaţi să mă odihnesc ? 

— Boscheţeii noștri cîntă ! strigă Alisa. Pesemne 
că se apropie o furtună de nisip ! 

— Poftim ? se miră Zelioniîi. De unde pînă unde 
furtună de nisip în cosmos ? 

— Să mergem, tăticule, să vedem boscheţeii, mă 
trase de mină Alisa. Haide ! 

Apoi o zbughi înaintea mea spre cala unde îi depo- 
zitasem. Eu am mai întîrziat puţin, ca să-mi încarce 
aparatul de filmat. 

— Vin şi eu, zise mecanicul Zelionii. N-am văzut 
în viața mea niște boscheţei cîntători. 

M-am gîndit atunci că o fi vrînd, de fapt, să 
arunce o privire prin hublou: dacă vine într-adevăr 
o furtună de nisip spre navă. 

Nici nu apucasem să-mi încarce bine aparatul. cînd 
am auzit un țipăt răsunător. Am recunoscut glasul 
Alisei. 

Am lăsat totul baltă şi m-am repezit spre cala în 
care intrase Alisa. 

— 'Tăticule ! ţipa Alisa. Ia te uită ce s-a-ntimplat! 

— Ajutor! răsună și glasul mecanicului. Ne 
atacă ! 

Am ajuns în goană la uşa calei. În prag, am dat 
nas în nas cu Alisa și cu Zelionii. Mai bine-zis cu 
Zelionii, care o ducea pe Alisa în braţe. Mecanicul 
părea tare speriat, iar barba îi flutura, bătută parcă 
de vînt. 


102 


Și-atunci, tot acolo, în pragul ușii, am zărit bos- 
cheţeii. Priveliștea fu pe drept cuvînt înfricoșătoare. 
Tufele ieșiseră cu toate din lada cu nisip și pășeau 
acum spre noi, trăgîndu-și anevoie rădăcinile lor 
scurte și urite la vedere. Înaintau în semicerc, legă- 
nîndu-și crengile, bobocii li se desfăcuseră și flori 
trandafirii le pilpiiau printre frunze ca tot atîția ochi 
pătrunși de amenințare. 

— La arme! strigă Zelionii și mi-o întinse pe 
Alisa. 

— Închide uşa mai repede ! i-am strigat eu, însă 
era prea tîrziu. În timp ce ne împingeam unul pe 
altul ca să ne facem loc, cel dintii dintre boscheţei 
trecu pragul, astfel că am fost nevoiţi să ne retragem 
în coridor. 

Unul după altul, boscheţeii îşi urmară căpetenia. 

Zelionii, apăsind în drum toate butoanele de alar- 
mă, fugi spre puntea de comandă după armă, iar eu 
am înșfăcat o perie de dușumea care sta sprijinită 
de perete și-am încercat s-o apăr pe Alisa. Fiica mea 
se oprise lingă mine și se uita la boscheţei cu o pri- 
vire fixă, ca un iepure în ochii unui şarpe boa. 

— Fugi ! i-am strigat eu. Prea mult n-o să-i pot 
ține locului ! 

Boscheţeii își înfipseră crengile viguroase în coada 
periei şi încercau să mi-o smulgă din miîini. Eu am 
bătut în retragere. 

— Mai ţine-i așa, tăticule ! îmi strigă Alisa şi o 
luă la fugă. 

„Noroc că măcar Alisa nu mai e în primejdie“, 
mi-a trecut prin minte, căci în ceea ce mă privea pe 
mine, pericolul încă nu trecuse. Boscheţeii încercau 
să mă împingă într-unul din ungherele încăperii, iar 
eu nu mă puteam apăra cu nimic; peria nu-mi mai 
era de nici un folos. 

— La ce-i trebuie lui Zeliunii aruncătorul de flă- 

cări ? am auzit deodată, venind din difuzor, glasul 
căpitanului Poloskov. S-a întîmplat ceva ? 

— Ne-au atacat boscheţeii, i-am răspuns precipi- 
tat. Dar să nu-i dai lui Zelionii aruncătorul acela. Am 
să încerc să-i încui în cală. După ce trec pragul ușii 
de legătură, îţi dau de veste ca să manevrezi dum- 
neata dispozitivul de închidere. 

— Eşti cumva în pericol ? mă întrebă Poloskov. 

— Nu. Deocamdată rezist pe poziţii, i-am răspuns. 

În clipa următoare, boscheţelul care se apropiase 
cel mai mult de mine trase cu putere de perie și mi-o 
smulse din miîini. Peria zbură tocmai la celălalt capăt 
al coridorului, iar boscheţeii, însuflețiți parcă de fap- 
tul că acum eram dezarmat, porniră spre mine strîn- 
gîndu-și rîndurile. 

Chiar atunci am auzit în spatele meu niște pași 
grăbiţi. 

— Încotro, Alisa ? am ţipat, îngrozit. Întoarce-te 
numaidecit ! Aștia sînt mai tari ca leii ! 

Dar Alisa se și strecurase pe lîngă mine, repezin- 
du-se înspre boscheței. 

Ținea în mînă un obiect mare și sclipitor. M-am 
năpustit pe urmele ei. dar am alunecat și am căzut. 
Ultima imagine pe care am reţinut-o a fost cea a 
fiicei mele, înconjurată de crengile amenințătoare 
ale tufelor care prinseseră viaţă. 

— Poloskov ! am răcnit eu. Ajuto-o-r ! 

Tocmai atunci însă cîntecul boscheţeilor amuţi fără 
veste. Se auzi în schimb un plescăit însoțit de sus- 
pine. 

M-am ridicat în picioare și am văzut un tablou din 
cele mai pașnice. 

Alisa se afla chiar în mijlocul boscheţeilor și turna 
peste ei apă dintr-o stropitoare. Boscheţeii își legă- 
nau crengile, străduindu-se să nu piardă nici un strop 
de lichid și suspinau de plăcere... 

După ce am dus boscheţeii înapoi în cală, am ridi- 
cat de jos peria cu mînerul rupt și, ștergînd duşu- 
meaua, am întrebat-o pe fiică-mea, plin de curiozi- 
tate: 

— Cum de ţi-a trecut prin minte să procedezi așa 
cum ai procedat ? 

— Păi n-a fost, tăticule, o treabă prea complicată. 
Boscheţeii doar sînt și ei niște plante. Asta înseamnă 
că trebuie să fie și ei stropiți cu apă. Așa cum ai 
stropi nişte morcovi. Pe cînd noi i-am scos frumușel 
din nisipul lor, i-am pus în ladă, dar de stropit, am 
uitat să-i stropim. Cînd m-a luat în braţe Zelionii. ca 
să mă salveze, mi-a trecut prin minte un gînd: oare 
acasă la ei boscheţeii nu trăiesc chiar în preajma 
apei ? Păi pe Al Treilea căpitan tocmai cîntarea lor 
l-a ajutat să dea de apă. Iar de cîntat, ei cîntă pentru 
că simt că se apropie o furtună de nisip care va usca 
aerul și va astupa ochiurile de apă. Îi sperie, adică, 
faptul că ar putea să sufere de sete. 

— Dece nu mi-ai spus-o atunci ? 

— Păi m-ai fi crezut ? Doar te-ai luptat cu ei de 
parcă ar fi fost tigri. Ai uitat cu totul că nu sînt decît 
niște tufe obișnuite pe care trebuie să le stropești 
zilnic. 

— Astea și tufe obișnuite ? mormăi Zelionii. Să 
dea buzna pe coridoare după apă ! 

Aici îmi veni rîndul mie, ca unui biolog ce sint, să 
trag concluziile. 

— Așa luptă ei pentru a supraviețui, am rostit 
eu. În deșert, apa se găsește în cantitate mică, izvoa- 
rele se întîmplă să sece, şi, ca să nu moară, bosche- 
țeii pleacă să-și astîmpere setea în altă parte. 

Din ziua aceea boscheţeii au viețuit pașnic în lada 
lor cu nisip. Doar unul din ei, cel mai mic și mai 
neastimpărat, ieșea adesea din ladă și ne pindea la 
capătul coridorului, tot scuturindu-și crengile și cîn- 

tînd, doar-doar i-om mai da niște apă. Am rugat-o 
pe Alisa să nu-l răsfeţe stropindu-l peste măsură, 
căci și așa apa îi picura din virful rădăcinilor. Ei 
însă îi era milă de năpirstoc şi, pînă a luat sfîrșit că- 
lătoria noastră, i-a tot dus apă cu paharul. Nici asta 
însă n-ar fi fost o nenorocire. Dar într-o zi Alisa i-a 
dat să guste niște compot și de atunci boscheţelul ne 
aține mereu calea. Lipăie prin coridoare, lăsînd urme 
peste tot, și ni se viră orbește, cu frunzișul lui, prin- 
tre picioare. 

N-are în el minte nici de două parale. Compotul 
însă îi place la nebunie. 


Capitolul 7 


ENIGMA PLANETEI PUSTII 


— Încotro pornim mai întîi ? mă-ntrebă Polos- 
kov. 

Sta lingă mine, cercetind o hartă cosmică. Era in- 
dicat acolo traseul spre Palaputra. unde știam că 
există un tirg de animale. Pe aceeași hartă, însă, 
punctasem un alt traseu: era cel ce ducea către Pla- 
neta pustie despre care ne vorbise doctorul Verhov- 
tev. 

— La Palaputra putem ajunge oricînd, i-am 
răspuns lui Poloskov. Cît despre Planeta pustie, ea 
nu este trecută în nici un ghid cosmic. Ce zici, poate 
riscăm un drum pînă acolo ? 

— Bine, dar însuși doctorul Verhovţev ne-a spus 
că animalele de acolo au cam dispărut. Şi dacă au 
pierit toate, face să ne pierdem vremea în zadar ? 


— Afară de asta, nici carburanţi nu prea mai 

avem cît ne-ar trebui, interveni Zelioniîi în convorbi- 
rea noastră. Tot la Palaputra va trebui să facem și 
plinul. Că pe Planeta aceea pustie n-avem nici o nă- 
dejde. O să rămînem în pană de carburanţi cînd ne-o 
fi lumea mai dragă. Stai și-așteaptă după aceea să 
mai treacă cineva pe acolo. 

N-am prea ţinut seama de spusele lui Zelionii: 
doar îl ştiam cît e de pesimist. Aveam carburanţi în 
cantitate suficientă, de asta eram sigur. Zelionii 
exagera ca de obicei. 

— Să dăm totuși o raită și pe Planeta pustie, am 
spus eu. E o planetă enigmatică. iar dezlegarea unei 
enigme e tot ce poate fi mai interesant. 

Și astfel nava noastră porni în direcţia Planetei 
pustii. 

Din păcate, însă, două zile mai tirziu, ne-am dat 
seama că doctorul Verhovţev ne oferise nişte coor- 
donate nu tocmai exacte. După calculele noastre, ar 
fi trebuit să ne și apară în fața ochilor steaua în ju- 
rul căreia se rotea planeta, totuşi nici acum nu ve- 
deam înainte decît vidul. 

Ce era de făcut ? Am hotărît să mai colindăm prin 
spaţiu încă douăzeci și patru de ore, iar dacă situa- 
ţia avea să rămînă neschimbată, să ne întoarcem. 

Am luat această hotărire seara. înainte de cină. iar 
după ce stăturăm la masă, Zelioniîi se duse la staţia 
de radio să transmită pe Pămint o radiogramă cum 
că la noi totul e în ordine și că zborul decurge nor- 
mal. L-am însoțit şi eu. 


Îmi place foarte mult să stau lingă Zelionii în timp 
ce începe să apese butoanele aparatului de emisie- 
recepție, iar cosmosul, atît de imens și de pustiu, 
prinde viață. Ascult atunci cum stau de vorbă între 
ele planetele şi bazele cosmice, cum se interpelează 
navele interastrale și cum transmit radiofarurile au- 
tomate, instalate pe asteroizi și pe planete nelocuite, 

tot soiul de informaţii privitoare la situaţia de aco- 
lo, la traseele torentelor de meteoriți și la pulsari., 

În timp ce Zelionii își alcătuia radiograma, înce- 
pusem să răsucesc și eu butonul aparatului. 

Deodată mi-a ajuns la urechi o abia auzită voce 
de femeie: 

— Mă aflu în sectorul 16-2, zicea femeia. Am ob- 
servat un torent de meteoriți cu totul necunoscut, 
care se îndreaptă spre sistemul Bluk. Peste 72 de ore 
torentul va traversa ruta de pasageri Bluk — Fiks. 
Rog a fi avertizate toate navele cosmice. 

— Ne găsim și noi chiar în sectorul ăsta i-am spus 
lui Zelionii. 

— Am auzit și eu comunicarea, îmi răspunse el. 
Mi-am dat seama că lăsase radiograma deovparte şi 
nota acum în jurnalul de bord ştirea transmisă de 
nava anonimă. 

— De vreme ce nava asta se găsește în sectorul 
nostru, hai să-i întrebăm pe cei de acolo dacă ne pot 
spune ceva despre Planeta pustie, i-am propus lui 
Zelionii. Poate ne-am depărtat de traiectoria sta- 
bilă ? 

Zelioniîi începu să-mi spună că nava cu pricina se 
găseşte la o prea mare depărtare de noi, astfel că cei 
de acolo n-o să ne poată auzi, că staţia noastră de 
emisie-recepție se va defecta cu siguranţă, că femeia 
care a transmis avertismentul privitor la meteoriți 
n-are de unde să ştie ceva de Planeta pustie, căci 
aceasta precis că nici nu există. Mecanicul îi da 
înainte cu bombăneala, dar mîna lui nu înceta să 
răsucească butoanele aparatului și cînd. în cele din 
urmă, nava necunoscută ne recepționă apelul, el 
spuse: 

— Aici nava Pegas. Ne aflăm în sectorul dum- 
neavoastră, îndreptindu-ne spre Planeta pustie, dar 
nu știm dacă zburăm pe o traiectorie corectă. 

— Vom verifica imediat, rosti aceeași voce de fe- 
meie. Comunicaţi-mi. vă rog, coordonatele dumnea- 
Voastră exacte. 

Am luat legătura cu puntea de comandă și Polos- 
kov ne dădu informația cerută. Am transmis chiar 
atunci coordonatele. 

— E clar. rosti glasul de femeic. Să știți că între 
dumneavoastră și Planeta pustie se află un nor de 
praf cosmic și datorită lui nu puteţi vedea steaua 
care vă interesează. Continuaţi-vă drumul fără nici 
o grijă: miine veţi depăși norul despre care v-am 
vorbit. 

— Vă mulțumim foarte mult, m-am adresat eu 
navei aceleia necunoscute. Coordonatele să știți că 
le-am aflat pe Planeta celor Trei Căpitani, dar nu 
ni le-a comunicat un cosmonaut, ci custodele mu- 
zeului de acolo. Ne-a fost teamă să nu le fi greșit. 

— Vorbiţi despre doctorul Verhovţov ? întrebă 
vocea. 

— Da. Îl cunoaşteţi și dumneavoastră ? 

— Ba chiar foarte bine, zise femeia. Este un bă- 
trin minunat, un om foarte cumsecade. Ce păcat că 
nu v-am întîlnit mai devreme. Trebuia să-i transmit 
o scrisoare, dar nu mai pot ajunge la dînsul. Nu am 
timp. Veţi reveni cumva la Verhovţev ? 

— Nu. i-am răspuns. Mai avem de călătorit spre 
planeta Bluk, în orașul Palaputra. Sîntem biologi și 
am plecat în căutarea unor animale rare. 

— Sint biolog și eu, zise glasul de femeie. Poate 
că ne vom întîlni cîndva. Acum n-am timp. Trebuie 
să mă grăbesc. Scopul meu e să găsesc nebuloasa vie. 

— O ultimă întrebare, i-am spus. Dumneavoastră 
v-aţi abătut vreodată pe Planeta pustie ? 

— Cum să nu ? zise femeia. Mările de acolo sînt 
pline de pești, însă pe uscat nu există nici un fel de 
animal. Vă doresc succes. 

Din difuzor se auzi un vuiet surd și trosnete de 
paraziți. 

— A pornit motoarele cu toată viteza, spuse Ze- 
lionîi. Se grăbeşte. Ce-o mai fi și cu nebuloasa acee 
vie ? 

— O asemenea nebuloasă nu există. i-am răspuns. 
Pe femeia asta am mai întilnit-o cîndva la o confe- 
rință și i-am spus încă pe-atunci că se înșală. Și-apoi, 
n-ai auzit ce părere are despre doctorul Verhovţev ? 
Cică ar fi un bătrîn minunat. 

— O fi, dar eu unul nu pot avea încredere în el, 
mormăi Zelionii. Dacă-i un om minunat, de ce ne-a 
spus lucruri neadevărate ? Ba zice că scrie un ro- 
man, ba că nu-l scrie. De ce a încercat să ne con- 
vingă că nu a fost pe Micul Arcturus ? Şi de ce n-a 
vrut să ne arate însemnările celor trei căpitani ? 

Zicînd acestea, Zelionii se apucă iar să-şi alcă- 
tuiască radiograma. 

Femeia a avut dreptate. Chiar a doua zi zărirăm 
înaintea noastră o stea de dimensiuni reduse. în ju- 
rul căreia nu se rotea decit o singură planetă. Pe- 
semne că era tocmai cea pe care o căutam, adică 
Planeta pustie. 

Am ajuns spre seară pe malul unui lac, aflat la 
capătul unei cimpii întinse pe care creştea o iarbă 
scundă, gălbejită. Ploua mărunt: o ploaie intermina- 
bilă și plictisitoare. Stăturăm multă vreme privind 
afară prin hublourile navei. Nicăieri nu se zărea 
nici un animal, nici o pasăre. Poate că planeta e. în- 
tr-adevăr, lipsită de vieţuitoare ? - 

Alisa și Zelionii se duseră să aducă apă din lac. 
Lipsiră cam multă vreme, dar eu nu mi-am făcut 
griji, întrucît îi vedeam prin hublou cercetind cu 
atenţie ceva pe malul lacului. 

Pe urmă Zelionii reveni la navă, dar nu urcă spre 
puntea de comandă, ci se duse la el în cabină. 


110 


— Ce cauţi ?l-am întrebat prin interfon. 

— Îmi caut undiţa, zise el. În locul ăsta i-o puz- 
derie de peşti. Am luat apă cu găleata și cînd colo, 

edem în ea trei pești uite-atita. N-ai vrea să mă- 
pine şi dumneata o ciorbițļă de peşte ? 

— Nu, i-am răspuns cu hotărire. Şi nici pe voi nu 
vă sfătuiesc. Pînă şi pe Pămint există peşti otrăvi- 
tori. iar a găti ciorbă de pește pe-o planetă nelo- 
cuită mi se pare un lucru cel puţin neserios. 


— Bine, bine. zise Zelionii. Atunci o să pescuim 
ceva pentru colecția dumitale. 

Plecă iar, în fugă. spre malul lacului, iar eu, luînd 
cu mine pelerina Alisei, ca nu cumva fata să-mi ră- 
cească, precum și un mic năvod. am pornit la rîndul 
meu într-acolo. 


Zelionii refuză categoric să folosească năvodul, zi- 
cînd că asta nu-i o treabă demnă de un sportiv care 
se respectă. or el se consideră a fi tocmai unul din- 
tr-aceştia. În schimb eu, cu Alisa împreună, prinse- 
răm cu năvodul atit pește, că ne umplurăm cu el 
găleata. Duserăm apoi peștele la bordul navei. În 
urma noastră veni şi Zelionii, ud leoarcă, şi-și trans- 
portă prada în vivieră. 

— Nu uita să închizi trapa navei, i-am spus, pu- 
nindu-mi jos găleata. 

— N-am să uit, îmi răspunse el cu un glas care ii 
vădea tulburarea. Dusese atît de mult dorul pescui- 
tului, încît acum, dacă n-ar fi fost afară atît de în- 
tuneric. ar fi stat cu undiţa în mină toată noaptea. 

Primul lucru pe care l-am făcut a doua zi, a fost 
să mă uit afară printr-unul din hublouri. Dincolo 
de geamul acestuia strălucea aprig soarele, iar în 
jurul navei se roteau o mulțime de păsări. 

— Ia te uită ce mai Planetă pustie ! am rostit eu 
cu glas tare și m-am dus să-mi trezesc tovarășii. Așa 

Planetă pustie mai zic şi eu, am repetat. Ieri am 
prins peşte, astăzi ne înconjură  cîrduri întregi de 
păsări. 

I-am deşteptat pe Alisa şi pe Poloskov, cît despr 
Zelionii, acesta se și afla în picioare. Umbla prin re 
zervele lui de lese și cîrlige de undiţă. 

— Îmi pregătesc uneltele pentru o pradă grasă, 
îmi spuse. Simte inimioara mea că-și fac pe-aici ve- 
leatul știuci cît mine de mari. 

— Numai să fii cu băgare de seamă, am căutat 
eu să-l previn. Vezi să nu te pescuiască pe dumneata 
vreo știucă dintr-astea. 

După aceea m-am dus la trapă, cu gîndul să văd 
păsările mai de aproape. Curînd am descoperit o 
treabă cam neplăcută: cuprins de febra pescuitului, 
mecanicul uitase aseară trapa larg deschisă. Noroc 
că nu pătrunsese înăuntru vreun animal. peștii însă 
dispăruseră toţi, fără urmă. Pesemne că păsările in- 
traseră totuși pe gura trapei, ca într-o peșteră, și 
luaseră cu ele tot ce pescuisem noi în ajun. 

— E o încălcare foarte gravă a disciplinei cosmi- 
ce, zise Poloskov, aflînd la micul dejun despre gre- 
şeala lui Zelionii. Port însă și eu o vină în treaba as- 
ta. Dealtfel, ca și profesorul. Era de datoria noastră 
să verificăm trapa. 

— Bine, dar nu s-a întîmplat nici o nenorocire, 
zise Alisa. Zelionii și cu mine o să prindem acum 
zece vedre. Nici nu vă închipuiţi cît pește mișună în 
lacul ăsta ! 

— Nu-i vorba de asta, ripostă Poloskov. Trebuie 
să ne fie clar că dacă se mai întîmplă o dată o ase- 
menea greşeală, nu ne rămîne decit să ne intoarcem 
acasă. Înseamnă că nu sîntem cu toţii decît niște gu- 
ră-cască şi, prin urmare, nu avem ce căuta în cos- 
mos. 

— [Iartă-mă, căpitane, spuse Zelionii. 

Își dădea seama, firește, de boacăna săvirşită, în- 
să gîndul la pescuit îl tulburase atît de mult, încît 
cu un picior se şi afla pe malul lacului. 

Mi-am pregătit plasele pentru prins păsări și am 
scos afară arma la care, în loc de gloanțe, foloseam 
niște ace unse cu o substanță somniferă. În timp ce- 
mi isprăveam pregătirile, Zelionii se și așezase pe 
malul apei. Îl urmăream cu coada ochiului, mirîn- 
du-mă de aerul lui posomorit. ,Pesemne că-i și acum 
cu gîndul la greşeala făcută“, mi-am zis eu. 

Chiar atunci vremea se înrăutăţi brusc. Din se- 
nin se abătu un vînt puternic. Răbufnirile lui pleca- 
ră iarba la pămînt, duseră cu ele păsările din văz- 
duh și stîrniră valuri înalte pe întinderea lacului. În 
cîteva minute sus, pe cer, nu mai rămase nici o pa- 
săre. 

Zelionii se ridică şi porni spre navă. 

Mi-am spus și eu că este cazul să-mi duc plasele 
înăuntru şi să aştept ca vîntul să se potolească. iar 
păsările să iasă din ascunzişuri. 

— Ei, cum e? l-am întrebat pe Zelionii. Pot să 
te felicit pentru o pradă grasă ? 

— N-am pescuit nimic, zise el. Nu mușcă deloc. 

— Cum așa ? Chiar dumneata mi-ai spus că lacul 
geme de pește. 

— Asta a fost aseară. Acum, pesemne că tot peș- 
tele s-a lăsat la fund. 

— Mi-au zburat şi mie toate păsările, i-am spus 
eu. Asta înseamnă că am avut ghinion amindoi. Să 
așteptăm să se mai însenineze. Nu vrei să mergi şi 
deseară la pescuit ? Poate că aici peștele nu-l poţi 
prinde decît la asfinţitul soarelui ? 

— Nu știu, zise morocănos Zelionii. Planeta asta 
nu-mi face o impresie bună. Doar nu degeaba i s-a 
spus Planeta pustie. Uite peștele, nu e peștele ! Uite 
pasărea, nu e pasărea ! 

— Priviţi ! strigă Alisa, care venise lingă noi şi ne 
auzise discuţia. Uitaţi-vă colo ! Un iepure! 

Prin iarbă sălta într-adevăr un animal mititel. Îl 
urmărea în goană un altul, ceva mai mare. Nici nu 
apucarăm să-i desluşim ca lumea, că ne și pieriră din 
ochi. doar iarba continua să se legene în urma lor, 
bătută de vînt. 

— Ai văzut ? i-am spus mecanicului. Nu-i cîtuși 
de puţin o planetă pustie. Sînt și animale pe-aici. 

— N-avea grijă: o să dispară şi ele, prevesti Ze- 
ionii. Nu-ţi amintești de vorba lui Verhovţev ? Chit 
că în Verhovţev n-am pic de încredere. 

— Ascultă, Zelionii, i-am spus, hai să vedem unde 
ți s-a vîrît peștele. Dăm drumul unui biosemnaliza- 
tor în apele lacului, îl reglăm pentru indicarea de 
pești și cum dă de-un pește, ne și transmite semna- 
lul. 

— Fie, spuse Zelionii. Să știi însă că în lacul ăsta 
nu mai e nici urmă de pește. Sînt pescar bătrîn și 
știu cînd o apă rămîne pustie. 

Am adus de la bordul navei biosemnalizatorul şi 
i-am dal drumul în lac. Aparatul avea o carcasă im- 
permeabilă și era prevăzut cu un motoraș. Mi-am 
pus căștile la urechi, gata să-i recepționez semnalele. 
Indicatoarele arătau că biosemnalizatorul  coborise 
pînă-n fundul lacului, apoi se deplasase spre mijlo- 
cul acestuia. Dar nu transmitea nici un semnal. La- 
cul părea lipsit cu totul de vieţuitoare. O jumătate 
de oră mai tîrziu, a trebuit să mă las păgubaș. Bio- 
semnalizatorul n-avea cum să greșească, or, asta în- 
semna că în lac nu mai era nici urmă de pește. 

— Dacă n-aş fi pescuit aseară cu mîinile mele, 
i-am spus lui Zelionii, n-aş fi crezut în ruptul capu- 
lui că-n lacul ăsta se poate afla vreo viețuitoare. Ver- 
hovţev a avut dreptate: e o planetă cam ciudată. 

— Asta ziceam şi eu, mormăi Zelionii, stringîn- 
du-și undițele și pornind-o spre Pegas. 

— La orizont se vede o turmă de antilope, rosti 
cu glas răsunător dituzorul. 

De fapt, era vocea lui Poloskov, care, aflat sus, pe 
puntea de comandă, zărise pesemne antilopele de de- 
parte. 

Eu însă îmi și dădusem seama că stepa mișună de 
animale. Prin iarbă se fugăreau șoarecii de cîmp, 
un ţistar se ridică în două piciorușe, aidoma unui ță- 
ruş, iar pe malul lacului trecu un alt animal, semă- 
nînd cu un pui de urs. 

— Nu-i nimic care să ne sperie, am spus eu. 
N-avem decît să scoatem autoșenileta și să pornim 
spre turmă. Poate mai prindem și alte animale. 

Dar nici n-am coborit bine autoșenileta de la bor- 
dul Pegasului, că se porni o ploaie torențială. Era cu 
mult mai puternică decit cea de ieri: se năpustisc 
brusc, iar picurii ei răpăiau cu zgomot pe caroseria 
autoșeniletei. M-am repezit în mașină, cu Alisa du- 
pă mine. și, fără a ne mai păsa de ropotul ploii. am 
pornit prin stepă, în direcţia turmei de antilope. 

Antilopele însă dispăruseră. N-am mai găsit nici 
alte animale, iar mai tirziu, cînd am coborit din ve- 
hicul şi m-am aplecat să văd mai bine șoarecii care 
se zbenguiseră prin iarbă, mi-am dat seama că şoa- 
recii pieriseră şi ei. De data asta am lansat biosem- 
nalizatorul pe deasupra cîmpiei. După ce ajunse 
pînă aproape de orizont, aparatul reveni spre mine, 
spulberîndu-mi orice îndoială: pe planeta unde po- 
posisem nu se mai afla picior de animal. 

— Poţi să mai zici ceva ? i-am spus cu amără- 
ciune lui Poloskov după ce urcarăm autoșenileta la 
bord şi ne adunarăm cu toţii în salonul navei. E în- 
tr-adevăr o planetă pustie. Tare n-aş pleca de aici 
pînă ce nu i-am dezlega misterul. 

— Doar nu putem rămîne aici o veșnicie, ripostă 
Poloskov. Şi-apoi, nici nu sîntem noi primii care 
am descoperit că aici există o enigmă. Poate că mis- 
terul Planetei pustii nici nu va fi descifrat. 

— Ce rău îmi pare că Zelionii a uitat trapa des- 
chisă, spuse Alisa. Am fi rămas măcar cu cîţiva peş- 
tișori. 

— Să nu mai vorbim de asta; omul e și aşa foar- 
te necăjit, am întrerupt-o eu. Totuși e la mijloc o 
treabă curioasă: cînd am sosit aici, ploua. iar lacul 
era plin de pește; a doua zi dimineaţa zburau pe sus 
stoluri întregi de păsări; cum s-a pornit vintul, s-au 
împrăștiat păsările, și-au apărut animalele . . . 

— 'Tăticule, spuse brusc Alisa, află că am dezle- 
gat taina acestei planete ! 

— Păi sigur, zise morocănos Zelionii. Pină acum 
n-a putut s-o dezlege nimeni, și uite că vestitul Sher- 
lock Holmes, alias Alisa, a venit și a dezlegat-o ! 

— Fii mai prudent. Zelionii, i se adresă Poloskov. 
Eu, de exemplu, am mai pierdut un rămășag făcut 
cu Alisa. Mai demult. cînd am avut de-a face cu 
Mormoloii . .. 

— Aşa este, dădu din cap Alisa. Asta pentru că 
gîndirea mea nu-i ca a unui om de ştiinţă. 

— Hai, moţato, povesteşte, am îndemnat-o eu. 

— Pot să nu vă povestesc, ci să vă arăt ? 

— Cum vrei. 

— Atunci vă rog să mă așteptați niţel. Viu numai- 
decît. 

— Vrei să cobori din navă ? Păi afară plouă. 

— Nu-ţi face griji, tăticule. Mă strecor printre 
picături. Iar dacă ţi-e frică să nu pățesc ceva, ur- 
măreşte-mă prin hublou. Mă reped pîn-la malul 
lacului şi vin înapoi. 

Apropiindu-mă de un hublou, am și văzut-o pe 
Alisa alergînd spre lac, cu pelerina pusă pe cap, apoi 

luînd apă din el cu o căldărușă. O dată, încă o 
dati... În cele din urmă, porni iar în fugă spre navă. 
Intrind în salon, Alisa puse căldărușa pe masă. 

— Uitați-vă și voi, ne spuse. 

În căidărușă înota alene un peștișor. 

— Ho, ho! exclamă Zelionii. Am uitat cu totul 
că cel mai bine pescuiești aici pe înserat. Unde-mi 
sînt undiţele ? 

— Stai niţel. spuse Alisa și cufundă mînă în apă. 
Scoase peștele din căldare și-l azvirli pe masă. 

— Ce faci, Alisa ? 

— Dacă e așa cum gîndesc... începu Alisa, dar 
chiar atunci, sub ochii noștri se petrecu o stranie 
metamorfoză.  Peștișorul zvicni de vreo două ori, 
dădu din coadă și, pe dată, aripioarele începură ai 
se preschimba în aripi, solzii — în pene și, cîteva 
clipe mai tîrziu. văzurăm pe masă, netezindu-și ful- 
gii. o păsăruică de-o șchioapă. 

În timp ce urmăream cu gurile căscate cum se 
transformă peștele acela în pasăre, ea bătu din aripi 
şi își luă zborul. Se lovi curînd de tavanul salonului. 


— Puneţi mîna pe ea ! am strigat eu. O să se lo- 
vească rău de tot ! 


Stai. tăticule, că asta nu-i totul, spuse Alisa. 


Pasărea se mai lovi de cîteva ori de tavan apoi 
căzu din nou drepi pe masă. Căzînd acolo, continuă 
să-și schimbe înfăţişarea. De data asta îi pieriră pe- 
nele, aripile începură a i se zgirci şi, în cele din urmă, 
văzurăm pe masă un şoricel. Șoricelul lunecă în jos 
pe piciorul mesei și dispăru într-un colț. 

— Acum ţi-e clar totul ? mă-ntrebă Alisa. 

O spuse pe un ton triumfător. Cam avea dreptate 
s-o facă: doar nu ţi se întîmplă prea des să dezlegi 
o taină care s-a dovedit a nu fi pe măsura atîtor bio- 
logi de renume. 

— Cum de ţi-ai dat seama ? am întrebat-o. 

— Păi chiar tu mi-ai deschis ochii. Ţi-ai amintit 
că. ieri cînd a plouat — am dat de pești, cînd s-a 
înseninat — au apărut păsările, iar cînd a început să 
bată vîntul — am văzut animale. 

— Ai perfectă dreptate, i-am spus. Este un sistem 
de adaptare de-a dreptul uimitor, însă, pe planeta 
asta, cu totul justificat. Vietăţile de aici adoptă de 
fiecare dată forma cea mai potrivită împrejurărilor. 
În felul acesta nu se tem nici de vînt, nici de ploaie, 
nici de soare. Poate că la venirea iernii mai născocesc 
și altceva. 

— Asta se poate verifica, zise Alisa. Hai să punem 
peștişorul în frigider. 

Nu l-am mai pus acolo, dar i-am confecționat o 
colivie în care se află și un acvariu, ca să petrecem 
apoi ceasuri întregi urmărind cu nesaț cum iese peş- 
tele din apă ca să zboare pe sus în chip de pasăre ori 
s-o zbughească după aceea într-un ungher al coliviei, 
unde îi pusesem cutiuţa cu mîncare. 


Capitolul 8 


CE NE-AU ISTORISIT URECHEAȚII 


Toţi colecţionarii şi amatorii de lucruri exotice din 
sectorul opt al Galaxiei obişnuiesc să viziteze planeta 
Bluk. Aici, în preajma orașului Palaputra. se orga- 
nizează o dată pe săptămînă un tirg special. 

Întreaga noastră Galaxie numără citeva miliarde 
de colecționari. Cei din Sistemul solar, de pildă, se 
adună în prima duminică a fiecărei luni pe planeta 
Marte, unde tîrgul are loc pe un podiș aflat lîngă 

Marele canal. Mi s-a povestit, de asemenea, că și în 
nebuloasa Andromeda există o puternică asociaţie 
de colecționari, iar pe una din planetele de acolo sînt 
atit de numeroși, încît au preluat conducerea, şi în- 
treaga industrie a planetei nu mai produce acum de- 
cît albume de mărci, pensete filatelice și acvarii. 

Pe la colecționarii de pe Marte m-am mai abătut 
şi altcindva. Am făcut rost acolo de niște pești zbu- 
rători rar întîlniți. pentru grădina noastră zoologică. 
Planeta Bluk însă n-am avut prilejul s-o vizitez. 

Palaputra se dovedi să fie un oraș nu prea întins. 
Se aflau însă acolo o mulţime de hoteluri și depozite. 
Cît despre cosmodromul din Palaputra. acesta putea 
fi pe măsura oricărei capitale. 

Îndată ce nava Pegas cobori pe pista de beton, se 
îndreptă spre ea un automobil în care se aflau cîțiva 
străjeri. 

— De unde veniţi ? l-au întrebat ei pe Poloskov, 
frinind chiar în dreptul scării. 

— De pe Pămînt, le răspunse căpitanul. 

— Ăsta pe unde o mai fi ? 

— În sectorul trei. Face parte din Sistemul solar. 

— Îhî. Așa bănuiam și eu, zise șeful străjerilor. 

Semăna foarte mult cu un ventilator. Avea trei 
urechi mari, iar în timp ce vorbea, își rotea capul cu 
atita iuțeală, încît stîrnea cu urechile un vînt în toată 
regula. Tocmai din această cauză locuitorilor de pe 
planeta Bluk li se și zice „urecheaţi“. 

Străjerii urcară la bordul Pegasului și intrară în 
salon. 


— Ce aveţi de vînzare ? ne întrebă unul din ei. 


— Am venit să vedem, i-am răspuns eu, dacă nu 
cumva am putea găsi pe la dumneavoastră niscaiva 
animale interesante, ca să le ducem la Grădina zoo- 
logică din Moscova. 

— Asta înseamnă că nu vreți să vindeți nimic ? 
întrebă străjerul. 

— Nimic. 

— Și n-aveţi la bord nici un fel de animale ? 

— Animale avem, i-am spus eu. dar nu le vindem. 

— Vă rog să mi le arătaţi, zise străjerul. 

— De ce să vi le arătăm ? interveni Poloskov. Vă 
sîntem oaspeţi și e cazul să ne credeţi pe cuvint. 

— Pe dumneavoastră v-aș crede, zise urecheatul, 
dar văd că-i cunoașteți prea puţin pe colecționari. Ne 
cară aici din toată Galaxia fel și fel de jivine, iar noi 
pe urmă tragem ponoasele. Altă dată eram politicoși 
şi nu controlam nimic. Astăzi însă controlăm toate 
navele. Sîntem păţiți. 

Și străjerul, stîrnind vînt cu urechile, ne istorisi 
următoarea tristă întimplare: 

— Nu demult, aici în tîrg. a apărut un ins care 
venise cu marfă de vînzare. Adusese cu el un săculeţ 
mititel şi un borcan. În borcan avea niște viermi albi. 
Amatorii de păsări i-au apreciat pe dată. Viermii 
aveau calorii multe și erau pe gustul păsărilor. A 
venit, deci, un colecţionar și i-a cumpărat un borcan. 
A mai venit altul, a mai venit şi al treilea. Neguţă- 
torul își desfăcea săculeţul și scotea de acolo mereu 
alți şi alţi viermi. Pînă la urmă s-a alcătuit un şir 
întreg de colecționari care voiau să-i cumpere. Al 
două sute douăzeci și treilea din cei care ședeau la 
rînd, s-a dovedit să fie renumitul colecţionar de peș- 
tișori exotici, pe nume Krabakas din Barakas. Sta 
acolo, la rînd și, neavînd ce face, se uita cum scoate 
neguţătorul viermii din săculeţ cu borcanul. Pină la 
urmă și-a făcut socoteală că în săculeţul acela n-ar 
putea să încapă decît trei borcane și jumătate de 
viermi. În clipa aceea Krabakas din Barakas şi-a dat 

seama că la mijloc i-o treabă necurată. S-a apropiat 
de neguţător și l-a întrebat: ,„,Sacul dumitale e fără 
fund ?“ 

— Ba nu, urechimea-ta, îl întrerupse ajutorul său, 
cînd străjerul-șei tocmai ajunse aici cu istorisirea. 
Krabakas din Barakas l-a întrebat așa: „De unde 
scoţi dumneata viermii ăștia ?“ 

— Vezi-ţi de treabă ! sări cu gura cel de-al treilea 
străjer. Nici pomencală de-așa ceva. Krabakas din 
Barakas i-a spus: „Dă-mi te rog sacul să mă uit 
în el“. 

— Gura ! se oțări străjerul-şef la cele două aju- 
toare. Vă mănînc urechile dacă mă mai întreru- 
peţi !... Așadar, neguţătorul acela, deși a auzit lim- 
pede vorbele lui Krabakas, nu le-a acordat nici un 
fel de atenție. Poate pentru că acest Krabakas e lat 
numai de-o jumătate de milimetru, deși în 
lungime măsoară opt metri în cap și seamănă el în- 
suşi cu un vierme subțirel-subțirel, de culoare al- 
bastră. Văzînd cum stă treaba. Krabakas s-a întors 
către colecționarii aflaţi în urma lui și le-a strigat: 
„Mie nu-mi place deloc neguţătorul ăsta suspect !“ 

— lartă-mă, urechimea-ta, nu izbuti nici de astă 
dată să-și țină gura ajutorul străjerului-șef, dar îmi 
permit să observ că în momentul acela Krabakas din 
Barakas le-a strigat celorlalți colecționari așa: „Pu- 
neți mîna pe hoţ !* 

— Eşti nebun ! sări cu gura cel de-al treilea stră- 
jer. Krabakas le-a strigat: ,„.Sînd o fiinţă tot atît de 
raţională ca și dumneata, neguțătorule, și te poitesc 
să-mi acorzi atenţia cuvenită. Așa că. fă-te mata cu 
săculeţul încoace !“ 

— Basta ! îşi vîntură furios urechile străjerul-șef. 
Miine imi dau demisia ! 

Străjerii se luară la ceartă, de data asta în graiul 
lor cu totul de neînțeles, care consta în aceea că-și 

fluturau într-un fel foarte curios urechile. În salon 
se iscă o adevărată furtună şi nu se ştie cum s-ar fi 
isprăvit sfada aceea a străjerilor, dacă o răbuînire de 
vînt n-ar fi dat jos de pe masă cafetiera care se afla 
acolo. Cafetiera se sparse, iar străjerilor li se făcu 
rușine pentru felul în care se purtaseră. 

— Vă rugăm să ne scuzațţi, zise șeful urecheațţilor. 
Am cam întrecut măsura. 

— Nu-i nimic, nu-i nimic, am spus eu, străduin- 
du-mă să nu zîmbesc și adunînd de jos cioburile 
cafetierei, în timp ce Alisa dăduse fuga să aducă 
o cîrpă pentru a șterge băltoaca din dreptul mesci. 

— Krabakas din Barakas. deci, continuă mai- 
marele urecheaților, le-a făcut cunoscute colecţiona- 
rilor bănuielile sale și, unindu-și cu toţii forțele. au 
izbutit să-i ia neguţătorului săculețul său cel mititel. 
Au văzut într-adevăr că din viermii aceia nu puteau 
încăpea înăuntru decît numai vreo doi pumni. Scu- 
turînd însă mai mulţi viermi din săculeț, aceştia. în 
văzul tuturor. au început să se dividă în două şi să 
crească. Deodată. de la celălalt capăt al pieţei s-a 
auzit un țipăt de spaimă. Ce se întîmplase ? Unul din 
amatorii de păsări cîntătoare a presărat într-o colivie 
viermii abia cumpăraţi și şi-a dat seama că ei au 
pornit să se înmulțească chiar acolo, sub ochii lui. 

— Ba nu, zise al doilea străjer, zvicnind din 
urechi. Îmi permit să te contrazic, urechimea-ta . . . 

Dar şeful său nu mai stătu să-i asculte părerea. 
Își apucă adjutanţii de urechi, îi dădu afară din sa- 
lon, trînti ușa în urma lor și zise, ușurat: 

— Acum am să vă pot povesti în liniște. 

Dar în clipa aceea ușa se întredeschise și prin cră- 
pătură se ivi urechea străjerului celui atît de îndă- 
rătnic. 

— Îmi permit să . . . începu el. 

— Ei nu, aşa nu se mai poale! Străjerul-șef se 


122 


propti în ușă cu spatele și numai astfel izbuti să-și 
continue istorisirea: S-a constatat în cele din urmă 
că viermii aceștia se înmulţesc, într-adevăr, cu o vi- 
teză fantastică. Atit de repede, încît în zece minute 
se fac de trei ori, iar într-o oră de şase sute de ori 
mai mulți decît fuseseră iniţial. 

— Dar de hrănit cu ce se hrănesc ? întrebă, mi- 
rată, Alisa. 

— Cu aer, răspunse şeful. Cu aer, firește. 

— Ba cu oxigen ! ţipă din spatele său cel de-al 
doilea străjer. 

— Ba nu: cu azot ! răcni cel de-al treilea. 

Străjerul-șei își cuprinse obrazul cu urechile de 
ruşine pentru subalternii săi. Abia peste cinci minute 
își reveni atit cît să-și poată sfîrși istorisirea. 

— În concluzie, n-au trecut nici trei ore și întreg 
tîrgul din Palaputra era acoperit cu un strat de 
viermi, gros de-un metru. Colecţionarii fugiseră care 
încotro. 

— Dar neguţătorul ? făcu Alisa. 

— Neguţătorul a dispărut și el în învălmășeală. 

— Adică a şters-o, răsună din spatele ușii. 

— Curînd mormanul de viermi s-a lăţit în toate 
direcţiile. Către seară a ajuns în centrul orașului. 
Maşinile pompierilor, care turnau peste ei apă şi 
spumă din extinctoare, nu izbuteau să facă față ca- 
lamităţii. Lumea încerca să dea foc viermilor, să-i 
otrăvească, să presare peste ei D.D.T., să-i zdro- 
bească în picioare, dar totul era în zadar. Aerul din 
jurul planetei se împuţina clipă de clipă. Semnale 
S.O.S. porniră de pe planeta Bluk spre toate colţu- 
rile Galaxiei. De salvat însă planeta a salvat-o tot 
Krabakas din Barakas. Le-a asmuţit împotriva vier- 
milor pe mîncăroaice — niște păsăruici numai de-o 
șchioapă, dar atit de lacome, încît nici un colecționar 
care se respectă nu se încumetă să le țină acasă, în 

colivie, căci ar ajunge curînd la sapă de lemn. În cele 
din urmă, deci, am izbutit să scăpăm de potopul vier- 
milor, deși mîncăroaicele, odată cu aceștia. au hă- 
păit şi toate furnicile, albinele, viespile, ţinţarii, flu- 
turii, gîndacii, tăunii, precum și gîndacii de bălegar 
care li s-au aflat în preajmă. 

— Dar de ce pusese neguțătorul în vînzare niște 
viermi atît de periculoși ? întrebă Alisa. 

— Cum — de ce ? Pentru că voia să aibă șiel un 
cîştig. Doar săculețul acela era pe drept cuvînt fără 
fund. 

— Nu, zise Alisa, ăsta nu-i un motiv. Doar negu- 
țătorul nu era un prost: pînă la urmă, colecționarii 
tot s-au dumirit despre ce-i vorba. 

— Sigur că nu era un prost! strigă de după ușă 
un străjer. A vrut, de fapt, să ne distrugă planeta ! 

— Păi, dece ? 

— Asta n-o mai știm, mărturisi străjerul-șef şi, 
depărtindu-se de ușă, își lăsă ajutoarele să intre 
înăuntru. N-o știm, însă de-atunci ne-am apucat să 
controlăm toate navele care ne sosesc din Sistemul 
solar. 

— De ce tocmai din Sistemul solar ? 

— Asta-i un secret al nostru, spuse primul străjer. 

— Nu-i nici un secret, interveni cel de-al doilea. 
Adevărul e că de-acolo venise neguțătorul. Adică din 
Sistemul solar. Era Om. 

— Din ce în ce mai ciudat, am spus eu. Dispuneţi 
măcar de vreo descriere a lui ? Cam cum arăta omul 
ăsta la faţă ? 

— Nicicum. Nouă ni se pare că toţi oamenii arată 
la fel. 

— Totuşi nu se poate să nu fi avut unele parti- 
cularităţi mai deosebite. 

— Avea, într-adevăr, o particularitate, spuse aju- 
torul străjerului. 

— Ia mai taci !îl repezi șeful. 

— Ba n-am să tac, spuse ajutorul. Omul acela 
purta pe cap un acoperămiînt cu boruri orizontale și 
cu o adîncitură transversală deasupra. 

— Nu pricep, am înălțat eu din umeri. Ce adiînci- 
tură transversală o mai fi și aia ? 

— Urechimea-ta, arată-i, rogu-te, fotografia, zise 
ajutorul. Poate că dînșii o să ne dea o mînă de ajutor. 

— Nu-i voie. E o fotografie secretă. 

— Ba este voie. De vreme ce eu am și vorbit des- 
pre ea, înseamnă că nu mai e secretă. 

— Ba n-ai vorbit. Tu ai trădat un secret de stat ! 

— Cu atît mai mult... 

— Nemaiavind încotro, urechimea-sa scoase din 
buzunar o fotografie. Una mototolită, cu contururi 
neclare, făcută pesemne de un amator, totuși nelă- 
sînd loc nici unei îndoieli: cel din poză nu era alt- 
cineva decit doctorul Verhovţev în persoană. Într-o 
mînă ţinea un borcan, în cealaltă — un sac mititel. 

— Extraordinar! am exclamat eu în culmea 
mirării. 

— Îl cunoașteţi ? 

— Cum să nu. Locuiește pe Planeta celor Trei 
Căpitani. 

— Vai-vai-vai ! Pe-o planetă atît de frumoasă să 
locuiască un om atît de urîcios ! Cind l-ați văzut ul- 
tima oară ? 

— Doar cu trei zile în urmă. 

— Pe la noi a fost luna trecută. Şi-acum, urma- 
ți-ne, să vă controlăm nava. Poate aveţi și dumnea- 
voastră niscaiva viermi la bord. 

— Nu avem nici un fel de viermi. 

— Toarnă la gogoși, îi suflă șefului cel de-al doi- 
lea urecheat. Nu vrea să mărturisească. 

— Dacă o luaţi așa, să ştiţi că n-o să vă dăm voie 
să ieșiți în oraș, ne spuse șeful. Unde aveţi telefonul? 

O să vă socotim pe toţi bolnavi de ciumă galactică. 
Atunci, vrînd-nevrind, o să vă luaţi zborul. Altmin- 
teri vă trîntim o dezinfecţie, de-o să vă mîncaţi un- 
ghiile că aţi venit pînă aici. 

— Să știți că nu v-am pus nici un gînd rău, am 
încercat eu să-l potolesc. Pe omul din fotografie nu 
l-am văzut decit o singură dată. Ba poate nici n-a 
fost el. Doar există și oameni care seamănă leit 
între ei. Şi-apoi, la ce i-o fi trebuit unui doctor, di- 
rector de muzeu, să facă negoţ cu viermi ? 

— Nu ştiu, rosti cu tristeţe străjerul-șef. Știu doar 
atit, că se ţin belelele lanţ de capul nostru. Nu ve- 
deți ? Pînă şi încrederea în cei ce ne vizitează ne-am 
pierdut-o. 

— Dar ce-aţi mai păţit ? 

— Nici nu mă întrebaţi. Cineva ne-a nimicit 
aproape toți guralivii. 

— Guralivii ? 

— Da, da. Păsările noastre preferate. 


Capitolul 9 


AVEM NEVOIE DE UN GURALIV 


Spre tîrgul colecționarilor am plecat, împreună cu 
Alisa. pe jos, urmînd ca autoşenileta să vină tot acolo 
cam peste două ceasuri. 

Era o dimineaţă frumoasă, cu cerul senin, porto- 
caliu, cutreierat de niște nori pufoși, verzui; nisipul 
de sub picioarele noastre era moale, albastru. 

Ajunserăm curînd pe strada principală a orașului. 
De-o parte și de alta se înălțau hoteluri. Nu semănau 
deloc unul cu celălalt, întrucît fiecare din ele fusese 

construit pentru locuitorii unor planete sau sisteme 
siderale diferite. 

Se afla acolo, de pildă, hotelul „Krak“, asemănă- 
tor unui balon cu care se joacă copiii, numai că avea 
un diametru de vreo sută de metri. De sub clădirea 
hotelului răsăreau capetele unor antigravitatori. Aici 
poposeau tot felul de peregrini cosmici. nomazi, obiș- 
nuiți cu starea de imponderabilitate. Aveau obiceiul 
să călătorească folosind cometele sau torenții de me- 
teoriţi, unde își instalau corturile. 

Trecurăm după aceea pe dinaintea hotelului ..Cui- 
buşorul-minune“. Avea și el forma unei sfere, dar a 
uneia cu suprafaţa solidă de tot şi fiind pe jumătate 
îngropat în pămînt. La intrarea în hotel zărirăm o 
inscripție: .,Numai pentru locuitorii planetelor cu 
atmosferă de gaz metan“. Prin uşa întredeschisă se 
strecurau șuierînd șuviţe subţiri de gaz. 

Următorul era hotelul numit .,Tigaia“: pereţii săi 
— deşi prevăzuţi cu o sută de straturi izolatoare — 
erau atît de încinşi, încît nu te puteai atinge de ei. 
Hotelul era destinat locuitorilor a tot felul de stele, 
pentru care o baie în lavă încinsă e la fel cum ar fi 
pentru noi scăldatul în apele unui iaz într-o zi de 
vară. 

Mai erau și alte hoteluri: unele suspendate în aer, 
altele îngropate în pămînt, altele cu ușa de intrare 
pe acoperiș, ori neavînd deloc nici uși, nici ferestre. 
Deodată însă văzurăm în faţa noastră o clădire nu 
prea mare, cu coloane la fațadă, cu niște ferestre din 
cele mai obișnuite și cu o ușă la fel de obişnuită. Pe 
firma aflată deasupra intrării sta scris: „Volga“. 

— Ia te uită, tăticule, îmi spuse Alisa. Hotelul 
ăsta pesemne că-i pentru oameni. 

Ne oprirăm înaintea lui, căci ne făcea multă plă- 
cere să-l privim: ca şi cînd am fi întîlnit un vechi 
prieten. 

Pe ușa hotelului ieși un om înalt, purtînd uniforma 
de cosmonaut al flotei comerciale. Ne salută cu o 
mișcare a capului. 

— Bună ziua, îi răspunserăm. De unde sînteţi ? 

— Am adus de pe Terra pe planeta Bluk niște 
regeneratori de oxigen, ne răspunse cosmonautul, 
oprindu-se. Aţi auzit pesemne și dumneavoastră de 
pățania celor de aici: erau cît pe ce să-și piardă tot 
oxigenul. 

În timp ce am continuat să discut cu cosmonautul, 
Alisa sta lingă mine şi cerceta cu privirea fațada ho- 
telului. Deodată mă apucă de mînă. 

— Tăticule, exclamă ea, priveşte cine-i acolo ! 

La una din ferestrele aflate la etajul al doilea sta 
doctorul Verhovţev în carne și oase şi se uita la mine. 
Întîlnindu-mi privirea, se trase iute din dreptul gea- 
mului. 

— Imposibil ! am strigat eu, plin de uimire. Omul 
ăsta n-ar fi avut timp să ajungă pînă aici ! 

— Hai să vedem cum a izbutit să vină, zise Alisa 
și mă smuci de mînă. 

Ușa de intrare era masivă, cu incrustaţii, iar mî- 
nerul îi era poleit cu aur. Holul avea și pe dinăuntru 
înfățișarea unui palat împărătesc. Pe ziduri erau zu- 
grăviţi inorogi şi felurite zîne, iar de-a lungul pere- 
ţilor se înșirau laviţe de lemn. Pesemne că arhitecţii 
cei urecheaţi urmăriseră la televizor celebrul serial 
în douăzeci de episoade, intitulat „Boris Godunov“. 
Ajungînd în mijlocul holului, m-am oprit. 

— Ia stai niţel, Alisa, i-am spus. Mie povestea 
asta să știi că nu-mi place deloc. 

— De ce, tăticule ? 

— Păi, gîndește-te și tu: abia ne-am despărţit de 
doctorul Verhovţev și am ajuns aici, unde străjerii 
ne spun Că dumnealui era cît pe ce să le distrugă 

planeta cu potopul acela de viermi, iar acum, după 
numai cîteva clipe de la istorisirea urecheaţilor, să-l 
vedem pe doctoraş la fereastra hotelului ?! E im- 
posibil ! 

— Cu atit mai mult, zise Alisa. E cazul să-l între- 
băm cum și ce. 

— Mă rog, am ridicat eu din umeri, apoi m-am 
apropiat de o masă lungă la care, între o lebădă îm- 
păiată şi-o cupă din material plastic, sta recepțione- 
rul. îmbrăcat într-un căftănel alb. 

— Spune-mi, te rog, l-am întrebat, ce cameră 
ocupă doctorul Verhovțev ? 

— Un bob zăbavă, flăcăule, îmi spuse recepţione- 
rul. apoi își duse urechile la spate şi deschise o căr- 
ţoaie legată în piele şi prevăzută cu cheutori meta- 
lice. Verhovţev... murmură el. Verhov-țev. Da, se 
află. 

— Şi unde îl pot găsi ? 

— A tras la iatacul al optulea. Catul al doilea, 
iatacul al optulea. Îi sînteţi niscaiva ortaci ? 

— Da, îl cunoaștem, i-am răspuns cu prudenţă. 

— Păcat mare, zise recepționerul, ca un călător 
hain și nedomolit să aibă ortaci, la prima vedere atît 
de blînzi şi inimoși. 

— Cum vine asta ? l-am întrebat. V-a supărat cu 
ceva ? 

— Duceţi-vă, zise urecheatul. Al optulea iatac. Și 
spuneţi-i abrașului ăluia că de-o mai fierbe cîrnați 
în pat și de ne-o mai strica roboțţii-stolnici și postel- 
nici, l-om ruga să-și cam ia tălpășița de la hanul 
nostru. 

— Şi cînd te gîndești, i-am spus Alisei în timp ce 
urcam scara, cînd te gîndești că mi s-a părut a fi un 
om din cei mai pașnici !... 

În faţă ne veneau, coborînd treptele, tot felul de 
ființe umane : lineieni, fiksieni și multe altele, care 

locuiesc pe planete cu aceleași condiţii ca cele de pe 
Pămînt. Unii dintre ei duceau în miîini colivii cu pä- 
sări, acvarii, albume de mărci, ori numai genţi și 
sacoșe. Pesemne, se duceau şi ei la tîrgul colecțio- 
narilor. 

Camera cu numărul opt se afla chiar la capătul 
unui coridor lung, pe dușumeaua căruia erau așter- 
nute o mulțime de covoare persane. Ne oprirăm în 
dreptul unei uși din plastic, vopsită în așa fel ca să 
imite lemnul de stejar, și-am apăsat butonul sonerici. 

Nici un răspuns. 

Atunci am bătut ușor în tăblie. Zguduită, ușa se 
întredeschise. Încăperea. de dimensiuni reduse, era 
mobilată și împodobită cam așa cum se poate vedea 
în ilustrațiile unor romane istorice despre trecutul 
pămiîntenilor. Se afla aici o lustră de cristal și-o 
lampă de gaz fără fitil, un samovar din wolfram şi 
un paravan japonez. Doctorul Verhovţev însă nu se 
afla nicăieri. 

— Doctore ! am rostit eu cu glas tare. Eşti aici ? 

Nici un răspuns. 

Alisa intră în încăpere și aruncă o privire în spa- 
tele paravanului. Stînd în pragul ușii, i-am spus, 
stînjenit: 

— Să mergem, Alisa. Nu se cade să pătrundem 
aşa într-o odaie străină... 

— Imediat, tăticule. 

În spatele meu se auzi tocmai atunci o respiraţie 
întretăiată. Am întors capul şi-am văzut un om gras 
din cale-afară, îmbrăcat într-un costum de piele 
neagră. Avea niște buze groase și citeva bărbii su- 
prapuse, care i se revărsau peste guler. 

— Pe cine căutaţi ? ne întrebă el cu o voce sub- 
tire, delicată, ca de copil. 

— Căutăm o cunoștință de-a noastră, i-am răs- 
puns eu. 

— Vă rog să mă scuzaţi, zise omul, dar eu stau 
în camera de alături și doar cu cinci minute în urmă 
mi-am auzit vecinul plecînd. Tocmai de aceea m-am 
gindit să vă anunţ și pe dumneavoastră. 

— Nu știți unde a plecat ? 

Grăsanul își scărpină bărbiile, se gîndi niţel, apoi 
spuse: 

— Cred că la tîrgul colecționarilor. Altundeva, 
unde să plece ? 

Am părăsit hotelul și, la rîndul nostru, ne-am în- 
dreptat spre tîrgul cu pricina. „E un om tare curios 
doctorul Verhovţev ăsta“, m-am gîndit în sinea mea. 

Lăsarăm în urmă un hotel în formă de acvariu — 
aici poposeau locuitorii planetelor acoperite în între- 
gime de apă — precum și un altul, care arăta ca un 
ceainic. Din giîrliciul ceainicului țișneau șuvițe de 
aburi — aici locuiau kukşii, veniți de pe planeta Pa- 
rasel. Acolo domnește o atmosferă toridă, toate apele 
dau în clocot, iar planeta e veșnic învăluită în niște 
aburi fierbinți. 

Din hoteluri ieşeau grupuri, grupuri de călători. 
Mulţi purtau scafandre spaţiale, care mai de care mai 
deosebite. Unii se tîrau pe jos, alţii ne treceau în zbor 
pe deasupra capetelor. La picioarele noastre mișunau 
colecționari ceva mai mari decit furnica, iar alături 
de ei defilau alți colecționari ceva mai mici decit 
elefantul. 

Pe măsură ce ne apropiam de tîrg, mulțimea de- 
venea tot mai compactă, de aceea am luat-o pe Alisa 
de mînă, să nu calce din nebăgare de seamă pe careva 
pe picioare sau să nu o calce pe ea careva din în- 
timplare. 

Tîrgul se întindea pe o rază de mulți kilometri şi 
era împărțit în cîteva sectoare. Iniţial am trecut prin 
sectorul colecționarilor de scoici, apoi prin cel al bi- 
bliofililor, ne-am strecurat anevoie prin puhoiul de 

oameni masaţi în sectorul colecționarilor de minerale 
şi pietre prețioase. Printre tarabele cu flori am îna- 
intat destul de ușor, doar într-un singur loc am fost 
nevoit s-o iau pe Alisa în braţe, deoarece era gata- 
gata să-i vină rău de la parfumul trandafirilor fik- 
sieni. 

De cum am ajuns însă în sectorul filateliștilor, am 
auzit-o pe Alisa spunîndu-mi: 

— Tăticule, stai puţin. 

Pe o întindere de vreo mie de metri se aflau înși- 
rate o sumedenie de măsuțe pliante. Din spusele unui 
băștinaş am aflat că numărul lor ajungea la paispre- 
zece mii trei sute. În dreptul măsuţelor ședeau fila- 
teliștii — cîte doi, iar pe ici, pe colo și cîte patru. 
Făceau între ei schimb de mărci poștale. Cei care nu 
mai aveau loc la măsuţe se tocmeau stind în mijlocul 
drumului sau pur și simplu plimbîndu-se prin bazar. 
Alisa cumpără o serie de mărci mobile în relief, re- 
prezentînd păsări de pe planeta Sirius, o marcă 
muntenegreană din anul 1896, un clasor pentru măr- 
cile fiksiene, care avea darul de a așeza automat. la 
locul cuvenit, marca, de cum o apropiai de el. În 
scurt timp fiică-mea schimbă marca muntenegreană 
pe altele două de pe planeta Șeșineru. 

— Astea sînt anume pentru tine, tăticule. imi 
spuse Alisa. 

Una dintre mărci era complet albă, iar pe cea de 
a doua se putea distinge doar o incripție cu litere 
mărunte: „Un tînăr sklis la pășune“. 

— Tu, tăticule, voiai să vezi un sklis, nu-i așa ? 

— Bine, dar unde-i sklisul ? 

— O să apară miine, rosti grăsanul pe care-l în- 
tilnisem mai adineaori la hotel. Ne ajunsese din 
urmă. 


— Cum adică — miine ? 

— Pe mărcile astea imaginea nu apare în fiecare 
zi, ci doar în zilele cu soţ, mă lămuri grăsanul. 

— Dar cealaltă marcă ce va înfățișa ? 

— Cealaltă ? Cealaltă n-o să înfăţișeze nimic. E 
o marcă folosită. 

— Şi-atunci ce rost mai are ?! m-am mirat eu. 

— Asta-i o marcă rarisimă. Locuitorilor de pe pla- 
neta Şeşineru nu le place să scrie scrisori, și de aceea 
aproape toate mărcile lor poștale ajung în mîna fila- 
teliștilor nefolosite. Iar cele folosite sînt extrem de 
rare. Fetița dumitale a procedat bine procurîndu-și 
o marcă atît de rară. 

Rostind aceste vorbe, grăsanul ne făcu din mînă 
și o luă din loc, în salturi, mai departe. 

Iar noi era cît pe-aci să ne rătăcim prin mulţimea 
aceea de sectoare, sectorașc și secțiuni în care era 
împărţit tîrgul. Dar tocmai atunci răsunară undeva 
în fața noastră țipete de pasăre, răcnet de fiare și 
țiuit de insecte. Ajunsesem în altă piaţă ticsită de 
colivii, acvarii, cuști, țarcuri. Acesta era tocmai sec- 
torul destinat lighioanelor cosmice. 

Pînă și mie, vechi cosmobiolog, îmi venea foarte 
greu să mă descurc în lumea aceea pe care o aveam 
în faţa ochilor. Jivinele şi orătăniile se dovedeau a 
fi atît de felurite, iar posesorii lor de asemenea, ba 
chiar mai abitir decît ele, încît mi-am început călă- 
toria prin piață comițind o mare gafă. M-am apro- 
piat de o pasăre cu penajul de un albastru închis, ce 
sta proptită pe trei picioare galbene, de vreo doi 
metri lungime. Unul dintre ele era legat cu un lăn- 
tug întins pînă la stăpînul ei, o apariţie închipuită 
din globuri multicolore, descinsă de pe o planetă ne- 
cunoscută mie; l-am întrebat pe stăpîn cît costă 
pasărea aceea minunată. În aceeași clipă însă, pasă- 
rea îmi răspunse intr-o curată limbă cosmică: 

— Eu nu mă vînd. Dar dacă vrei, pot să-ți vînd 
acest pluribalon bulinar. Iar pe mine te-aş ruga să 
nu mă jigneşti. 

Așadar, încurcasem lucrurile, n-am băgat bine de 
seamă care pe care-l ţine de lanţ. Colecţionarii și 
negustorii din jur izbucniră în rîs, iar pasărea, mî- 
niindu-se pe loc, mă pocni cu clonţul ei lung drept 
în moalele capului. 

M-am grăbit s-o iau la sănătoasa, fiindcă pe pa- 
săre o apucaseră năbădăile şi se pregătea acum de 
altă lovitură. 

— 'Tăticule, rosti deodată Alisa, vino puţin în- 
coace. Ia uite ce interesant e. 

Mi-am întors privirea de la gîndacii cristaloizi, pe 
care voiam de mult să-i achiziționăm pentru grădina 
zoologică, și m-am uitat la Alisa. 

Se oprise în faţa unui acvariu mare și gol. Alături 
se afla un scăunel pe care sta cuibărit un pitic. 

— Uită-te şi tu, ce animale interesante vinde 
omul acesta. 

— Dar nu văd nimic. Acvariul e gol ! 

Omuleţul oftă amărit și-și șterse o lacrimă. 

— Nu ești dumneata primul, rosti el, nu ești pri- 
mul care spune una ca asta ! 

— Dar ce ai în acvariu ? l-am întrebat eu respec- 
tuos. Microorganisme ? 

— Ei, asta-i chiar culmea ! zise piticul. Insupor- 
tabil ! Gata, plec. Îmi iau lumea-n cap. 

— 'Tăticule, îmi şopti Alisa, dar atît de tare, că 
se auzi la zece metri distanță, acolo are pești aerieni 
invizibili. Mi-a spus-o chiar dumnealui. 

— Invizibili ? ! 

— Fetiţa ştie ce spune, glăsui piticul. AĂștia-s cei 
mai obișnuiți pești invizibili. 

— Foarte interesant ! am răspuns eu. Dar cum 
anume îi pescuiţi ? 

— Cu plasele, mă lămuri piticul. Cu plasele invi- 
zibile. Peștii zboară cît zboară, cad în plasele invizi- 
bile și eu îi duc acăsică. 

— Aş putea să apuc și eu unul ? am întrebat. 

— Să apuci unul?! Piticul era uimit la culme. 
Cum adică să apuci unul ? 

— Cu mîna. 

— Păi, n-o să ai cum să-l ţii. 

— De ce? 

— Pentru că peștii ăștia invizibili sînt foarte alu- 
necoși. Îți scapă una-două, nici n-apuci să-i atingi, 
că-ți şi scapă din mînă. Mi se pare că nu mă crezi 
pe cuvînt. 

Nu i-am răspuns. Atunci piticul prinse a gesticula 
și exclamă: 

— Poftim ! Uită-te, apucă-i, dă-le drumul afară. 
Fă ce vrei ! Umilește-mă ! Jignește-mă ! 

Piticul smulse de pe acvariu o cîrpă mare, mă 
înșfăcă de braţ și mă sili să vîr mina înăuntru. 

— Ei? ţipă el. Cum e ? Ai prins ceva ? Nu, n-ai 
să izbutești dumneata să prinzi nimic. 

Mina mea nu simți decît golul din acvariu. Nu era 
acolo nici urmă de pește. 

— Aici nu-i absolut nimic, am declarat eu. 

— Ei poftim, aţi văzut ? se adresă piticul, cu obra- 
jii şiroind de lacrimi, către grupul curioșilor ce fă- 
cuseră cerc în jurul nostru. Dumnealui s-a convins 
personal că peștii sînt atît de lunecoși, încît nu-i poţi 
prinde, dar nu vrea s-o recunoască. 

Atunci am început să-mi vîntur mîna prin acva- 
riul gol-goluţ, și numai ce am scos-o afară, că piti- 
cul se porni iar pe țipat. 

— Vai de mine, mi-a mătrășit toţi peştişorii. I-a 
băgat în boală ! D-apoi nu mi-am bătut eu gura pînă 
acum că nu-i voie să vinturi mîna prin acvariu? 
Poftim, am rămas sărac lipit ! Sînt ruinat ! 

Privitorii murmurau posomoriți în vreo douăzeci 
de graiuri și mă priveau cu dezaprobare. 

Pînă și Alisa găsi cu cale să-mi spună : 

— De ce ai făcut asta, tăticule ? 

— Bine, da-i posibil să nu pricepeţi că-n acvariu 
nu se află nimic ? m-am adresat eu celor din jur. 

— De unde s-o ştim noi ? îmi răspunse printr-o 
altă întrebare un ins vărgat ca un tigru, cu mustăţi 
albe, locuitor al planetei Ikes. Şi dacă omul spune 
adevărul ? Dacă peștii lui sînt chiar invizibili şi nu 
pot fi prinşi ? Ce dovezi avem că ne minte ? 

— Just, fu de aceeași părere urecheatul. Ce rost 
avea să zboare el încoace, de pe cine ştie ce planetă, 
cu acvariul gol ? 

— Ca să-l vîndă iar și iar în fiecare zi, am răspuns 
Cu. 

Dar nimeni nu mă mai asculta. 

N-am avut încotro și i-am plătit piticului costul 
celor zece exemplare rare de pești. Profund mișcat 
de gestul meu, piticul, care nu se așteptase pesemne 
să cedez cu atita ușurință, îmi mulţumi și mă asigu- 
ră că, dacă va prinde vreun pește invizibil, mi-l va 
aduce neapărat mie. Iar în clipa în care am dat să 
plecăm, îi spuse Alisei : 

— Fetiţo, îngăduie-mi să-ți ofer un mic dar. 

— Cum să nu, rosti Alisa. Voi fi chiar foarte bu- 
curoasă. 

— Ține. 

Piticul se scotoci prin buzunare şi scoase de-acolo 
mîna goală. Își potrivi apoi mîna căuș, de parcă ar 
fi avut într-însa cine știe ce, şi i-o întinse Alisei. 

— Asta, făcu el, e căciulița fermecată care te face 
invizibilă. Ia-o, nu te jena. Îmi place să fac oameni- 
lor de treabă daruri nepreţuite. Numai să fii cu bă- 
gare de seamă. Căciuliţa e ţesută dintr-un fir atît de 

subțire, încît n-are pic de greutate, nici nu simţi cînd 
o ţii în mină. 

Alisa îi mulțumi escrocului, schiță gestul că ascun- 
de darul în gentuţa ei, după care o pornirăm amîndoi 
mai departe. 

Deodată, la picioarele noastre se repezi o făptură 
foarte ciudată: aducea cu un balon pufos proptit în 
niște bastonașe, ajungîndu-ne nouă pînă la genunchi. 


Făptura asta avea o culoare uimitoare — roșu-a- 
prins cu picățele albe, cum e ciuperca pălăria şar- 
pelui. 


— Tăticule, prinde-l ! îmi strigă Alisa. A fugit 
de la cineva. 

— Nici nu mă gîndesc, i-am răspuns, virind în 
buzunar portmoneul zdravăn ușurat. S-ar putea să nu 
fie animal, ci vreun colecţionar care caută vreo jivi- 
nă ce i-a fugit de acasă. Atîta ar mai lipsi ca eu să-l 
prind, iar el să cheme de îndată poliţia, să se plîngă 
că l-am jignit, nebănuind ce individ înţelept este. 

În aceeași clipă însă ne apăru în faţa ochilor, ți- 
nînd-o tot într-o goană pe urmele balonului roşu, un 
ditamai șarpe grăsan, cu două capete, îmbrăcat în- 
tr-un sclipitor scafandru spaţial. 

— Ajutor ! striga șarpele. Mi-a fugit indicatorul ! 

Balonul cel roșu da să se pitească îndărătul picioa- 
relor mele, dar șarpele își întinse unul din cele o sută 
de piciorușe ce i se bălăbăneau de-o parte și de alta 
a trupului și-l prinse pe fugar. Ca prin farmec, ba- 
lonul își schimbă culoarea din roșu în galben și-și 
strînse piciorușele lui drepte, ca niște bastonașe. 

— Iertată fie-mi întrebarea, m-am adresat mătă- 
hălosului șarpe, ce animal e ăsta ? 

— Nimic de soi, răspunse șarpele. Avem din- 
tr-ăştia o mulțime pe planeta noastră. Noi le zicem 
indicatori. De vorbit, nu știu să vorbească, dar își 
schimbă culoarea în funcție de dispoziţia în care se 

află. Iar culorile ce le îmbracă sînt grozav de intere- 
sante. N-aveţi întimplător o bucată de zahăr ? 

— Nu. 

— Păcat, făcu șarpele și scoase la iveală nu știu 
de unde o bucată de zahăr. 

Cum dădu cu ochii de zahăr, balonașul se muie tot 
în liliachiu. 

— Uitaţi-l cum se bucură, spuse şarpele. Nu-i așa 
că-i frumos ? 

— Foarte, am încuviinţat eu. 

— Noi născocim pentru ei alte și alte senzaţii, ca 
să obţinem culori neobișnuite. Dacă vreţi, îi trag o 
scatoalcă și el se face negru. 

— Nu, nu e cazul, am spus eu. N-aţi vrea să ni-l 
vindeţi nouă pentru Grădina zoologică din Moscova ? 

— Asta nu, răspunse unul din capetele șarpelui; 
în vreme ce capul celălalt se plecă în tăcere. Putem 
face schimb. 

— Bine, dar eu n-am ce vă oferi în loc. 

— Păi, îmi daţi exemplarul ăsta, jivina asta micu- 
tă, spuse şarpele arătînd simultan cu zece picioruşe 
spre Alisa. 

— Imposibil, m-am împotrivit eu, străduindu-mă 
să nu mă supăr, mai ales că puțin mai înainte chiar 
eu luasem o făptură raţională drept pasăre. Asta-i 
fiica mea. 

— Pfui, ce grozăvie! exclamă șarpele înfuriat. 
Voi chema de îndată autorităţile de ordine. Aseme- 
nea faptă este cu desăvirșire interzisă ! 

— Ce anume ? l-am întrebat eu cu uimire. 

— Să faci negoţ cu propriile tale odrasle. După 
cum interzis e și să le schimbi pe alte jivine. Oare 
n-aţi citit instrucțiunile afișate la intrarea în bazar? 
Sînteți un monstru și un barbar ! 

— Da de unde ! am izbucnit eu în ris. Eu pot s-o 

vînd pe Alisa în aceeași măsură în care mă poate și 
ea vinde pe mine. 

— Cu atît mai rău ! ţipă șarpele, strîngînd la piept 
balonul colorat; indicatorul se speriase, probabil, 
căci spinarea i se făcu albă, cu cruciuliţe roşii de 
sus pînă jos. Auzi, să facă fata negoţ cu propriul ei 
tată ! Unde-aţi mai pomenit una ca asta ? 

— Vă dau cuvîntul meu de onoare că noi nu fa- 
cem negoţ unul cu altul! La noi, pe Terra, nu se 
obişnuiește, în general, ca un părinte să facă negoţ 
cu propriii săi copii, și nici copiii, cu părinții lor. Noi 
am venit împreună aici să cumpărăm niște animale 
rare pentru grădina noastră zoologică. 

Șarpele stătu puţin pe gînduri, apoi rosti: 

— Nu știu ce să fac: să vă cred, au ba ? Mai bine 
să-l întrebăm pe indicator. E atît de sensibil! Și, în- 
clinîndu-şi capetele spre indicator, îl întrebă: Pot fi 
crezute pe cuvînt făpturile astea ciudate ? 

Indicatorul se învălui deodată într-un verde fru- 
mos ca smaraldul. 

— Oricît ar părea de ciudat, dumnealui mă în- 
credințează că vă pot da crezare. 

Șarpele se linişti brusc, adăugînd pe un alt ton: 

— Dar ai vrea să te dau dumnealor ? 

Indicatorul deveni auriu, întocmai ca o rază de 
soare. 

— Vrea. şi încă foarte tare, tălmăci șarpele starea 
afectivă a indicatorului. Luaţi-l pînă nu mă răzgin- 
desc. Și să luaţi și îndrumarul „Regimul alimentar al 
indicatorilor și modul în care se dobîndesc stările 
afective de un trandafiriu gingaș“. 

— Dar nu ştiu ce v-aș putea da în schimb. 

— Nimic, răspunse șarpele. Eu mi-am manifestat 
neincrederea față de dumneavoastră și astfel v-am 
ofensat. Dacă în schimbul indicatorului veți găsi de 

cuviinţă să-mi acordaţi scuzele cuvenite, voi fi fe- 
ricit pînă la apusul soarelui. 

— Bineînţeles, noi nu sîntem cîtuși de puţin su- 
păraţi pe dumneavoastră, l-am asigurat eu. 

— Nici un pic, întări și Alisa. 

În același moment, șarpele îi făcu vînt cu mulți- 
mea piciorușelor sale balonului-indicator; acesta 
zbură prin văzduh şi căzu drept în mîinile Alisei. 
Rămase la fel de auriu la culoare, doar pe spate, vii 
parcă, alergau mereu dunguliţe albastre. 

— E mulţumit, spuse şarpele și se urni iute din 
loc, tîrîş, fără a mai lua seama la vorbele noastre. 

Indicatorul sări jos din mîinile Alisei și porni du- 
pă noi, legănindu-se pe piciorușele lui subțiri şi 
drepte. 

În drum, ne-am întîlnit cu o întreagă familie de 
urecheați: un ditamai urecheat, cu niște urechioaie 
mai ceva decît ale elefantului, nevasta lui, urechea- 
ta, și șase urecheaţi mititei. Duceau cu ei o colivie 
cu un canar. 

— Ia uite, tăticule ! exclamă Alisa. Ala-i canar ? 

— Da. 

— Ba nu-i canar, spuse urecheatul-tată. E pa- 
sărea paradisului. Noi n-am avut de gînd s-o cum- 
părăm, că, de fapt, căutam un guraliv. 

— Și n-am găsit, strigă în cor liota urecheaţilor, 
stîrnind o pală de vînt cu urechiușele lor. Nici unul 
măcar. 

— E de-a mirare ! intră în vorbă și urecheata. Nu 
mai departe decît anul trecut jumătate din tîrg era 
plin de guralivi, iar acum nu găsești țipenie, poţi 
să dai cu tunul. Dumneavoastră nu aveţi știre care să 
fie pricina ? 

— Nu, am răspuns eu. 

— Nici noi, spuse urecheatul. Nu ne rămîne decît 
să prăsim pasărea paradisului. 

— 'Tăticule, îmi spuse Alisa după plecarea ure- 
cheaților, și noi avem nevoie de un guraliv. 

— De ce ? m-am mirat eu. 

— Fiindcă toţi au nevoie de guralivi. 

— Perfect, să mergem atunci să căutăm un gura- 
liv, am încuviințat eu. Dar mai întîi uită-te cu luare- 
aminte la paingul-ţesător-troglodit de colo. Dacă-i 
de vînzare, îl cumpărăm numaidecit. Asta-i visul 
dintotdeauna al grădinii noastre zoologice. 


Capitolul 10 


ANI CUMPĂRAT UN GURALIV 


Împreuna cu Alisa am colindat tîrgul de la un ca- 
păt la altul, achiziţionînd pentru grădina noastră 
zoologică optsprezece exemplare de animale și pă- 
sări, în marea lor majoritate absolut necunoscute pe 
Pămint. 

— Nu ştiţi unde am putea face rost de un gura- 
liv ? întreba Alisa la tot pasul pe colecţionarii sau 
vinzătorii întîlniți în cale. 

Răspunsurile erau dintre cele mai felurite. 

— Ehe, guralivii au încetat să mai facă ouă. 

— Guralivii au pierit din pricina unei boli miste- 
rioase. 

— Pe guralivi nu-i poți ține pe lîngă casă. 

— Cineva a cumpărat toți guralivii de pe planetă. 

— Dar nici n-au existat vreodată guralivi pe-aici. 

Și alte, și alte răspunsuri de felul ăsta. Așa se face 
că n-am putut să ne dumirim ce anume s-a petrecut 
in realitate. Toţi recunoșteau că odinioară guralivii 
fuseseră păsări dintre cele mai obișnuite și mai în- 

drăgite în gospodăriile băștinașilor și în grădinile 
zoologice. Dar în ultimul an dispăruseră aproape cu 
desăvîrşire. Se zvonea că umblaseră niște oameni 
din casă în casă şi cumpăraseră toţi guralivii. Se zvo- 
nea că cineva furase guralivii de prin grădinile 
zoologice. Se zvonea că toate păsările din principala 
crescătorie de guralivi se îmbolnăviseră de friguri și 
pieriseră pînă la una. Și cu cît mai zadarnice erau 
strădaniile noastre de a găsi un guraliv, cu atît mai 
aprig dorea Alisa fie şi numai să vadă o pasăre din- 
tr-astea. 

— Dar, de fapt, prin ce se distinge guralivul, l-am 
întrebat pe Krabakas din Barakas, cu care tocmai 
făcusem cunoștință. 

— Prin nimic, îmi spuse politicos Krabakas. fă- 
cîndu-și colac coada lui albastră. Atîta doar că vor- 
beşte. 

— Păi şi papagalul vorbeşte, am spus eu. 

— De papagali n-am auzit, habar n-am cum ara- 
tă. Dar s-ar putea ca la dumneavoastră acolo să li se 
spună la guralivi papagali. 

— Tot ce se poate, am încuviințat eu, deși con- 
sideram puţin probabil să întilnești papagali pe 
această planetă. Dar unde-ar putea să existe ? 

— Ce nu știu, nu știu, îmi spuse Krabakas din 
Barakas. Poate că au existat chiar pe planeta asta. 
Am auzit că guralivii pot să zboare prin spaţiul in- 
terstelar, dar că se întorc întotdeauna la cuibul na- 
tal ! 

— Nu cred să mai găsim vreun guraliv, i-am spus 
Alisei. Va trebui să facem calea-ntoarsă. Cu atit mai 
mult, cu cît indicatorul tău a flămînzit de-a binelea. 


Indicatorul mi-auzi vorba și, în semn de aprobare, 
se făcu verde-deschis la chip. 
Tocmai o cotiserăm spre ieșire, cînd deodată mă 

opri locului strigătul lui Krabakas. Ca un vîrtej al- 
bastru, se ridicase-n văzduh deasupra coliviilor. 

— Hei, țipa el, pămînteanule, vino iute încoace ! 

M-am dus. Krabakas se făcu ghem și spuse: 

— Aţi vrut să vedeţi un guraliv ? Puteţi spune că 
aţi avut un noroc fantastic. În dosul coliviilor s-a pi- 
tit un om care a adus un guraliv get-beget, în toată 
puterea cuvîntului. 

Fără a mai asculta pînă la capăt, Alisa se și repezi 
înapoi, iar în urma ei lipăia iute-iute indicatorul, 
muiat de curiozitate în toate culorile curcubeului. 

Îndărătul zidului închipuit de colivii se ascunsese 
un urecheat mărunțţel, cu urechile strîns lipite. Ținea 
de coadă o pasăre mare, albă, cu două pliscuri și cu 
o coroniţă aurie în creştet. 

— Vai, exclamă Alisa. O recunoști, tăticule ? 

— Oarecum. am spus eu. 

— De ce „oarecum“ ? ! mă îngînă Alisa. Păi asta-i 
pasărea ce stă pe umărul statuii Primului căpitan. 

Alisa avea dreptate. Mi-am reamintit pe loc. Fi- 
rește, chiar un guraliv dăltuise sculptorul pe umă- 
rul căpitanului. 

— Vindeţi pasărea asta ? l-am întrebat pe ure- 
cheat. 

— Sst! șopti el. Tăceţi, că altminteri mă duceţi 
şi pe mine, și pasărea asta la pierzanie. 

— Cumpăraţi-o iute, fără multă vorbă ! îmi șopti 
la ureche Krabukas din Barakas. Aş fi cumpărat-o 
chiar eu, dar dumneavoastră vă e mai de folos. S-ar 
putea ca ăsta să fie ultimul guraliv de pe planetă. 

— Dar nu înţeleg de ce atita mister ? ! am între- 
bat cu nedumerire. 

— Nici eu, răspunse stăpinul guralivului. Lo- 
cuiesc departe de oraș și vin rareori pe aci. Cîndva, 
demult, cu ani în urmă, guralivul ăsta a venit în zbor 
la mine acasă. Era sleit de puteri și rănit. I-am acor- 

dat îngrijirile cuvenite, l-am tămăduit și de atunci 
a rămas să trăiască în casa mea. După cum mi-am 
dat seama, pasărea asta a colindat la viaţa ei pe cele 
mai diferite planete. Vorbeşte multe limbi. Acum 
cîteva zile, venind în oraș cu niște treburi, m-am în- 
tilnit la cantină cu un vechi prieten. Am stat pe în- 
delete de vorbă de una. de alta și la un moment dat 
mi-a spus că nu se mai află nici un guraliv în oraș, 
că umblă nu știu cine care îi cumpără sau îi ucide. 
Atunci i-am mărturisit că am și eu acasă un guraliv. 
„Ai grijă de el“, m-a sfătuit amicul. Şi taman atunci 
s-a apropiat de noi un pămîntean, care ne-a spus că 
vrea să cumpere el guralivul meu... 

— Purta pălărie ? întrebă brusc Alisa. 

— Da, răspunse urecheatul. Da’ dumneata de un- 
de știi ? 

— Bătrin şi slab ? 

— Da-da. 

— Înseamnă că-i el, hotărî Alisa. 

— Care — „el“? întrebă Krabakas din Barakas. 

— Chiar acela care vindea viermișori. 

— Bineînțeles, ăla e, mișelul ! exclamă Krabakas. 

— Staţi puțin, nu mă Întrerupeți, ne opri ure- 
cheatul. Atunci am refuzat să-i vînd pasărea mea în- 
drăgită și m-am întors acasă. Și ce credeți ? În aceeași 
noapte m-am pomenit cu cineva care da să se stre- 
coare la mine în casă. lar a doua noapte era cit pe 
ce să-mi pună foc la casă. Noroc de guraliv că s-a 
deşteptat la timp și m-a trezit și pe mine. Aseară am 
descoperit un șanț neterminat, săpat la temelia ca- 
sei mele. Iar pe la o bucată de noapte cineva mi-a 
zvirlit în odaie un pietroi cît toate zilele. Mi-am dat 
seama astfel că dacă mai ţin pasărea în casă, pot 
să-mi iau adio de la viață. Dacă nu vă e frică de 
moarte, luați-o dumneavoastră, dar să știți că eu 
unul nu răspund de urmări. 

— Luaţi-o, ne sfătui Krabakas. E o pasăre rară, 
blîndă, și-apoi, dumneavoastră oricum urmează să 
plecaţi de pe planeta asta. N-aveţi a vă teme de ni- 
mic. 

— O luăm, tăticule ? mă întrebă Alisa, întinzînd 
mîna spre guraliv. 

Nici n-apucai să răspund, cînd guralivul își luă 
ușor avînt și se lăsă drept pe umărul Alisei. 

— La revedere, prietene, oftă din adînc urechea- 
tul. 


I-am plătit cum se cuvine urecheatului, care o și 
luă iute la picior. Nici măcar banii nu stătu să-i nu- 
mere. 

— Guralivul poate fi hrănit cu piine albă, ne 
spuse la despărțire Krabakas, și cu lapte. N-ar stri- 
ca să-i dați și sirop de măceșe. 

Spunînd acestea, Krabakas se făcu iarăşi un ghem 
albastru și se aşeză la loc pe colivia canarilor. 

Ne-am îndreptat spre ieşirea din tîrg. Alisa mer- 
gea în frunte, purtîndu-l pe guralivul ei pe umăr. 
E drept că nu scosese între timp nici un cuvînt, dar 
asta nu mă neliniştea cîtuși de puțin. În urma Alisei 
venea piîș-pîș indicatorul, care, îngîndurat, își tot 
schimba culoarea. După indicator pășeam eu. ducînd 
de legătoare paingul-ţesător-troglodit, făptura accea 
aproape raţională, extrem de rară și silitoare, pe care 
dădusem o sumă astronomică. Paingul împleica de 
zor, cu îndemiînare, un fular de lînă în carouri; ca- 
pătul fularului, împletit, se și tîra acum pe jos. Din 
spate înainta o autoșeniletă, încărcată vîrf cu acvarii 
și colivii, încît n-ai fi găsit, să fi căutat cu lumîna- 
rea, un loc cel puţin pentru o persoană. De pretutin- 
deni întorceau spre noi privirile colecționarii, repe- 
tînd în zeci de graiuri: 

— Ia uitaţi-vă, ăia duc un guraliv. 

— Un guraliv! 

— Un guraliv viu şi nevătămat ! 

Deodată guralivul nostru își înclină capul într-o 
parte și începu a vorbi. 

— Atenţie, spuse el. Debarcarea pe această pla- 
netă este imposibilă. Eu trec pe o orbită planetară, 
iar tu, scumpe amice, nu uita să pui în funcţiune 
amortizoarele. 

Spunînd asta, guralivul începu să turuie, fără nici 
o pauză, într-o altă limbă, necunoscută nouă, și o 
tinu astfel vreo două minute. 

— Aşa papagal mai zic și eu ! spuse Alisa. 

Guralivul tăcu, își plecă urechea la vorbele Alisei 
și repetă: 

— Aşa papagal mai zic și eu ! 

Apoi mai cugetă un timp și rosti cu glasul meu: 

— Dar nu înţeleg de ce atita mister ! 

Apoi din nou cu glasul fostului său stăpîn: 

— În aceeași noapte m-am pomenit cu cineva 
care da să se strecoare la mine în casă. lar a doua 
noapte era cît pe ce să-mi pună foc la casă. 

— E clar ca bună ziua, am spus eu. Am avut un 
noroc orb, Alisa: ăsta-i un superpapagal, mai papa- 
gal decît toți papagalii. Dumnealui memorează cite 
cuvinte poftești, și încă din prima clipă. 

În vremea asta guralivul  se-apucă din nou să 
turuie: 

— Ascultă căpitane Doi, eu unul n-am ce să-ţi 
ofer în schimb. Dacă vrei, ia-l pe guralivul meu. El 
îți va aminti mereu de peregrinările noastre, că doar 
căpăţina lui înmagazinează totul, pînă la ultimul cu- 
vînt. Iar tu știi cum să-l ghidezi ca să obţii textul 
dorit. 

Guralivul își răspunse lui însuși cu alt glas: 

— Mulţumesc, căpitane Unu. Ne-om mai întilni 
noi.. 

Apoi, din gitlejul guralivului răzbiră niște sunete 
tremurate, niște duduituri, ca și cînd undeva în de- 
părtare își lua startul, spre înălțimile cerului, o navă 
cosmică. 

— 'Tăticule, tu înţelegi ce spune el ? mă întrebă 
Alisa. 

— Parcă da, i-am răspuns eu. Am impresia că 
astea sînt glasurile celebrilor căpitani. 

Lăsarăm piaţa în urmă, străduindu-ne să ocolim 
sectorul filateliștilor, spre a nu ne înghesui prin 
mulțime cu încărcătura noastră neobișnuită. La un 
moment dat se repezi în întîmpinarea noastră cu- 
noscutul grăsan în costum negru de piele. 

— Ei, cum e ? ne întrebă el. Aţi găsit ce căutaţi ? 

— Da, i-am răspuns eu. Totul e-n ordine. 

— Am cumpărat și un guraliv, spuse Alisa, miîn- 
dră nevoie-mare. Și dumnealui și-a amintit niște lu- 
cruri atît de interesante, cum nici nu vă închipuiţi. 

Şi-n același timp, guralivul își deschise iar pliscu- 
rile, își potrivi coroniţa în creştet şi prinse a vorbi 
cu glasul Primului căpitan: 

— Tu ştii bine, căpitane Doi, cît jinduiesc să plec 
din nou în cosmos. Dar toate în lumea asta au o li- 
mită. 

Grăsanul se-ntoarse spre Alisa. îl observă pe gura- 
liv şi faţa i se lăţi ca o lipie. iar ochii i se albiră. 
pierzîndu-se în adincul găvanelor. 

— Vindeți-mi-l mie, spuse grăsanul. 

— Dar de ce ? ! m-am mirat eu. 

— Așa trebuie. urmă grăsanul, și întinse mîinile 
spre pasăre. 

Guralivul se sumeţi și-și înfipse cu sete clonțurile 
în degetele grăsanului. 

— Au! ţipă grăsanul. Creatură blestemată ! De 
cînd te caut eu ! 

— Luaţi-vă mîna! l-am avertizat. 

Grăsanul își veni în fire. 

— Scuzaţi-mă, rosti el. Dar caut de mult un gu- 
raliv. Am pornit special după el în călătoria asta, de 
la o depărtare de optzeci de ani-lumină. Dumnea- 
voastră nu mă puteţi refuza ! Vă dau pe el cît îmi 
cereți. 

— Dar eu n-am nevoie de banii dumneavoastră, 
am spus. Și apoi, noi, cei de pe Terra, nici nu-i mai 
folosim. Luăm bani cu noi doar cînd plecăm în cos- 
Mos, pe planete unde ei mai sînt în vigoare. 

— Atunci vă dau pe pasărea asta orice doriţi! 
Vă dau o întreagă grădină zoologică ! 

— Nu, am răspuns eu ferm. După cîte-mi amin- 
tesc, guralivii au dispărut aproape cu desăvirșire. 
La grădina noastră zoologică el va fi în plină sigu- 
ranţă. 

— Daţi-mi-l ! spuse grăsanul cu răutate. Că de 
nu, vi-l iau cu de-a sila ! 

— Încerceaţi numai ! i-am întors-o eu. 

Pe alături trecură doi urecheaţi în uniformă de 
polițiști. M-am întors spre ei să le cer ajutor, dar 
n-a mai fost nevoie, grăsanul se făcu nevăzut, de 
parcă-l înghiţise pămîntul. 

Iar noi am pornit-o mai departe. 

— Ai văzut, tăticule, de guralivii ăștia e legată 
o taină, îmi spuse Alisa. Tu să nu-l dai nimănui. 

— Nu-ţi fie teamă, am liniștit-o eu. 

Am luat-o pe un drum pustiu. Dincolo de împrej- 
muirea joasă a pieţei stăruia larma. În faţă se și 
profilau siluetele hotelurilor din oraşul Palaputra. 
Deodată, se auziră în urma noastră niște paşi ușori. 
M-am întors cît ai clipi şi-am rămas înmărmurit de 
uimire. 

Pe drum alerga, încercînd să ne ajungă din urmă, 

doctorul Verhovţev. Avea pălăria dată-ntr-o parte, 
costumul boţit, iar la înfățișare arăta și mai slab ca 
înainte. 

— Profesore, îmi spuse el gifiind, vă paşte o 
mare primejdie. Nici nu-ţi închipui ce bine-mi pare 
că v-am ajuns din urmă ! Sînt de-a dreptul fericit ! 

— Despre ce primejdie-i vorba ? l-am întrebat. 

— Toată primejdia vine de la guraliv. Dacă nu 
vă lăsaţi imediat păgubași de el, nava voastră e sor- 
tită pieirii. V-o spun cu siguranţă. 

— Ascultă, doctore Verhovţev, i-am spus eu su- 
părat, comportarea dumitale mi se pare mai mult 
decît stranie. Te-ai cam înconjurat de mister acolo 
pe Planeta celoi Trei Căpitani, ne-ai spus că habar 
n-ai ce pasăre este înfățișată pe monument. În afară 
de asta, după cum ne-a fost dat să auzim, dumnea- 
ta ai venit aici și ai încercat să distrugi oxigenul de 
pe planetă, vînzind în stînga și-n dreapta viermii 
aceia albi. Te-ai purtat urit și la hotel: ai fiert cren- 
vurști pe pat și ai stricat roboții-stolnici de acolo. 
lar acum pretinzi să-ți dăm dumitale guralivul... 
Stai așa, nu mă-ntrerupe. Cugetă mai bine la toate 
astea, după care poţi să vii la noi pe navă, şi-acolo 
vom discuta în tihnă şi pe îndelete. 

— O să regreţi, îmi spuse Verhovţev și-și stre- 
cură mina în buzunar. 

Indicatorul se făcu roșu de spaimă. Paingul-ţesă- 
tor-troglodit îl amenință pe Verhovţev, scuturînd 
fularul încă neterminat. 

— Atenţie, tăticule, are pistol! strigă Alisa. 

— Poloskov ! am rostit eu în microfonul ce-mi 
atirna la gît. Notează coordonatele mele ! Sîntem în 
primejdie. Urgent — ajutor ! 

Auzindu-mi vorbele, Verhovţev rămase în cum- 
pănă, înmărmurit. Spre norocul nostru, pe drum 
apăru o ceată mare de colecționari, care tîrau după 

ei un îndărătnic elefant verde. Verhovţev sări peste 
împrejmuirea pieţei și dispăru. 

— Vai, ce-mi plac mie toate astea! o auzii pe 
Alisa. Ce aventuri de-adevăratelea ! 

— Să-ţi spun drept, mie nu-mi prea plac ase- 
menea aventuri. Noi venisem doar să adunăm ani- 
male pentru grădina noastră zoologică și nu să ne 
războim cu doctorul Verhovţev. 

Trei minute mai tîrziu plutea deasupra noastră 
șalupa de pe Pegas. Era Poloskov, care zbura în aju- 
torul nostru. Șalupa ne acompanie din văzduh, înain- 
tînd încetișor și conducîndu-ne pînă la navă, unde 
ajunserăm fără nici un fel de complicații. 


Capitolul 11 
SPRE SISTEMUL MEDUZEI 


De cum am aranjat animalele în cuști și le-am dat 
de mîncare, am trecut pe punte și am expediat o te- 
legramă la baza exploratorilor de pe Micul Arkturus. 
Telcgrama avea următorul conţinut: 


„Verificaţi unde se află doctorul Verhovţev. Am 
impresia că nu este cel drept care se dă.“ 

Spre seară ne veni răspunsul: 

„Doctorul Verhovtev nu se află pe Planeta celor 
Trei Căpitani. Altceva nu vă putem deocamdată co- 
munica.“ 


— Faptul că nu se află pe Planeta celor Trei Că- 
pitani îl știam și fără să ne-o spună ei, zise Poloskov 
descifrînd telegrama. Dumnealui se află aici. 

Pentru guraliv am meșterit o colivie mare pe care 
am atîrnat-o în salonul navei. Cît era ziua de lungă, 

pasărea îndruga îel și fel de vorbe în graiuri necu- 
noscute nouă, în schimb nici o iotă despre vreunul 
din căpitani. Totuși Poloskov credea în spusele mele 
și ale Alisei. 

— Şi eu sînt de părere că ăsta-i guralivul care a 
aparținut Primului căpitan, iar acesta i l-a dăruit 
celui de Al Doilea atunci cînd s-au despărțit. 

— N-a pornit oare Verhovţev prigoana după toţi 
guralivii, tocmai pentru că voia să-l prindă pe aces- 
ta ? întrebă Alisa. 

— La ce i-ar fi folosit ? am întrebat eu. 

— Cum la ce ? Noi știm doar că Al Doilea căpi- 
tan a dispărut fără urmă. Și nimeni nu are habar 
unde se află. Ştim de asemenea, că el avea un gura- 
lv... 

— Așa e ! spuse mecanicul Zelionii. Nici vorbă ! 
Fetiţa noastră are perfectă dreptate. Căpitanul nu-i, 
în schimb guralivul se află aici. Rezultă că guralivul 
știe unde-i căpitanul. Lucru pe care vrea să-l afle și 
Verhovţev. 

— Atunci de ce face din asta un mister ? am în- 
trebat. Noi i-am fi dat cu plăcere o mină de ajutor. 
Se auzi un ciocănit. Cineva ne venise în vizită. 

— M-am dus să deschid. Pe scara navei se afla 
grăsanul în costum negru de piele. 

— Iertaţi-mi deranjul, rosti el. Am venit să-mi 
cer scuze pentru felul în care m-am purtat cu dum- 
neavoastră acolo, la tîrg. Dar, ştiţi, doream atît de 
mult să cumpăr un guraliv, încît mi-am pierdut cum- 
pătul. 

— Nu face nimic, i-am spus. Ce-a fost a fost. Nu- 
mai că guralivul oricum nu ţi-l dăm. 

— Dar nici n-am nevoie, rosti vesel grăsanul. Aș 
vrea numai să nu rămiîneți cu o impresie proastă 
despre minc. De aceea, contînd pe amabilitatea dum- 

neavoastră, vă rog să nu mă refuzațţi şi să primiţi, la 
despărțire, acest dar din partea mea. 

Îmi întinse un animal extrem de rar: o broască- 
țestoasă de diamant de pe Menata. Carapacea acestei 
broaște este din diamante veritabile şi strălucește 
atît de tare, încît îţi ia ochii. 

— Vă rog s-o luaţi, nu vă sfiiți, mă îndemnă gră- 
sanul, am trei exemplare dintr-astea. 

Nu trebuia să primesc, firește, cadoul din partea 
acestui individ atît de ciudat; s-ar fi cuvenit să fiu 
mai prudent. Dar o broască-țestoasă de diamant nu 
se afla în nici o grădină zoologică de pe Mapamond. 
Cinci ani de zile colindasem în căutarea ei, și uite 
că se găsise un om care ne-o oferea în dar. 

— Nu mă refuzati, repetă grăsanul. La revedere. 
Poate că ne-o fi dat să ne mai întîlnim. Luaţi aminte: 
numele meu e cunoscut pe vreo sută de planete şi mi 
se spune Mucalitul U. 

Și, tropăind cu încălțările sale pe scară, vizitatorul 
nostru o porni în salturi spre Palaputra. 

Se așterneau umbrele amurgului, cei doi sori ai pla- 
netei scăpătară în acelaşi timp într-o parte și în cea- 
laltă a orizontului, astfel că deasupra cosmodromului 
strălucea jariștea a două asfinţituri, unul mai fru- 
mos decit altul. Și mi-am zis atunci că nu se cade 
totuşi să gîndești rău despre oameni. Să-l luăm, de 
pildă, pe grăsan, e un adevărat entuziast în domeniul 
biologiei. Şi cu cîtă generozitate ne-a oferit exem- 
plarul acesta de animal atît de rar. 

M-am întors în salon într-o excelentă dispoziţie 
sufletească, arătîndu-le prietenilor mei darul primit. 
Broasca-ţestoasă trecu din mînă în mînă, încîntîn- 
du-i pe toţi cu jocul acela fantastic de lumini în dia- 
mantele carapacei sale. 

— Încotro ne luăm zborul? întrebă Poloskov 
după cină. 

— Spre sklişi, spuse Alisa, pe planeta Şeșineru. 

— Fie, am încuviinţat eu, oricum aveam de gînd 
să mergem într-acolo. 

Și deodată, guralivul nostru, care pînă atunci stă- 
tuse molcom şi ne privise cum ne beam ceaiul, că- 
pătă iar grai. 

— Tu te pregătești de zbor ? întrebă el cu glasul 
Primului căpitan. 

— Da. Plec în întîmpinarea lui, răspunse tot el cu 
glasul celui de Al Doilea căpitan. 

— Bine, căpitane Doi, dacă dai cumva de greu, 
cheamă-mă-n ajutor. 

— Dacă-mi va fi cu putinţă. 

— Trimite guralivul. El îmi va desluși ce şi cum. 
Doar ştiu să-l fac să vorbească. Îi transmiţi lui toate 
amănuntele. 

— Și-acum, la revedere. 

— La revedere. 

Guralivul amuți. 

— Ei, ai auzit, nene Poloskov ? întrebă Alisa. 

— Am auzit, cum să nu, dar nu țipa așa tare, răs- 
punse Poloskov și căzu pe gînduri. 

Guralivul clătină coroniţa din creștet, cumpănind 
parcă dacă e cazul să continue sau nu. Şi brusc rosti 
rar și sacadat, cu glasul celui de Al Doilea căpitan. 

— Ia-o spre sistemul Meduzei. 


Așteptam să vedem dacă nu va continua să vor- 
bească. Dar guralivul închise ochii și-și vîri capul 
sub aripă. 

— Rezultă că Al Doilea căpitan, aflat în primej- 
die, l-a trimis pe guraliv după ajutor, spuse Alisa. 
Oare cum să-l facem să vorbească ? 

— Aşteptaţi puţin, am sărit eu. De unde pînă unde 
aţi ajuns la concluzia asta ? Doar guralivul nu s-a 
dus pe Venus, unde lucrează Primul căpitan, ci s-a 
întors pe planeta natală. Înseamnă că nu l-a trimis 

nimeni nicăieri. Al Doilea căpitan putea pur și sim- 
plu să piară. Şi-atunci guralivul s-a întors în zbor 
acasă. 

— Totu-i posibil, spuse Poloskov, și se ridică de 
la masă. 

Ieși din salon și reveni peste vreo cinci minute, 
aducînd cu sine o hartă a Galaxiei. O întinse pe 
masă, împingînd ceștile mai la o parte, și împunse cu 
degetul în marginea hărții. 

— Aici, spuse el, se află sistemul Meduzei. Com- 
plet neexplorat. În cadrul lui sînt o seamă de planete. 
Propun să ne luăm zborul într-acolo. Dacă Al Doilea 
căpitan mai e viu, îi vom veni în ajutor. Dacă a pie- 
rit, vom afla, în ultimă instanţă, unde s-a întîmplat 
accidentul. 

— Dar el putea să moară chiar în cosmos, am 
observat eu. 

— Păi, ce putea să i se întîmple unui vestit căpi- 
tan ca el în spațiul cosmic ? 

— Să explodeze nava, de pildă. 

— Dar guralivul a rămas teafăr şi nevătămat. 

— Cite nu se pot întîmpla ! 

Am tăcut. La urma urmelor, expediția noastră 
avea de rezolvat o seamă de probleme ale ei, or, nı- 
meni nu știa dacă în sistemul Meduzei există. în 
general, vreo specie de animale. Pînă am fi ajuns în 
sistemul acela și ne-am fi întors, s-ar fi scurs tot 
timpul destinat misiunii noastre. Și-apoi, în afară de 
spusele guralivului, nu cunoșteam nimic altceva. Al 
Doilea căpitan putea să fi fost acolo, dar să fi pierit 
într-o altă zonă a Galaxiei. Toate aceste presupuneri 
le-am şi împărtăşit tovarășilor mei. Dar cu cît vor- 
beam mai mult, cu atît mai puțin eram convins de 
justeţea spuselor mele și cu atît mai lesne îmi dădeam 
seama că nu izbutisem să-i conving nici pe Poloskov 
şi nici pe Alisa. 

— Bine, am încuviințat eu, încercarea moarte 
n-are. Plecăm. Dar cu o condiţie: să dăm mai întîi o 
raită pe planeta Șeșineru. Trebuie totuși să ne du- 
mirim și noi ce hram poartă sklișii ăia. 

— Bun, fu de acord Poloskov, urmărind cu dege- 
tul pe hartă. Planeta asta ne e în drum. În plus, pe 
parcurs vom putea să facem popas şi pe alte planete, 
să căutăm și pe acolo animale rare pentru grădina 
noastră zoologică. 

— Şi-acum, la culcare, am spus eu. Miine de di- 
mineață ne luăm startul. Au fost hrănite și adăpate 
toate animalele ? 

— Da, să trăiţi, tovarășe conducător al expediției, 
răspunse Alisa, căreia îi revenea această treabă. 

— Dar broasca-țestoasă de diamant unde-i ? am 
întrebat eu. 

— Adineaori era aici, răspunse Poloskov. Unde-a 
dispărut ? 

Am pierdut o oră întreagă, scotocind prin toată 
nava, ca s-o găsim, în sfîrşit, doar cu ajutorul indi- 
catorului, care o dibui chiar lîngă trapă. 

— Se vede că avea de gînd să-și ia tălpășiţa, își 
dădu părerea Zelionii. Și doar v-am prevenit. Cu 
broaștele astea țestoase trebuie să fii numai ochi. 

Indicatorul se îngălbeni. 

Am scos tabelul de nuanţe ale sentimentelor expri- 
mate de indicator, pe care mi-l oferise șarpele cu 
două capete, și am spus: 

— Culoarea galbenă — neîncredere. 

— Va să zică, nu ai încredere în broasca-ţestoasă? 
îl întrebă Zelionii pe indicator. Nici eu. 

Indicatorul se îngălbeni atît de tare, încît pînă și 
lumina becurilor păru că păleşte. 

— Perfect, am rostit atunci eu. O virim într-o 
CUȘCĂ. 

Indicatorul rămase la fel de galben, dar de-a lun- 
gul spinării prinseră a pluti dungulițe negre. Tabe- 
lul ne arăta că dunguliţele negre pe fond galben în- 
seamnă împotrivire. 

— Bine, am spus eu. Dacă ești atît de suspicios, o 
vom încuia peste noapte în seif. 

Și pe loc indicatorul nostru îmbrăcă nuanţa aceea 
verde-închis, de fericire. 


Capitolul 12 


O INVENȚIE ATÎT DE TRISTĂ 


Cînd nava Pegas ajunse în apropierea planetei Şe- 
șineru, încărcătura îi scăzu sensibil. Puteai trece pe 
coridoarele ei fără să te mai împiedici de tot felul de 
colete, saci, lăzi și containere. 

Lăsasem în urmă cam o treime din cuprinsul Ga- 
laxiei și ajunseserăm prin locuri nemaiumblate de 
astronavele de pasageri de pe Pămînt. 

Planeta Şeşineru se află într-o zonă mai retrasă 
față de marile trasee spaţiale. Lumea ei animală e 
puţin bogată — cu trei sute de ani în urmă supra- 
faţa îi era aridă și nelocuită, dar mai apoi au venit 
coloniștii de pe Rozodor, care au creat aici o atmo- 
sferă artificială, au împînzit planeta cu livezi și au 
așternut-o cu pajiști. 

N-am fi stat nicidecum să ne pierdem vremea, 
poposind pe aceste tărîmuri, dacă nu ne-ar fi spus 
doctorul Verhovţev, încă pe cînd ne aflam pe Pla- 
neta celor Trei Căpitani, vestea pe care o auzise și 
anume: că pe Șeșineru trăiește un animal cu numele 
de sklis. 

Astronava noastră ajunse pe planetă în plină 
noapte, undeva aproape de periferia unui orăşel mar- 
cat de luminițe opalescente. Am coborit încetișor, ca 
să nu-i trezim pe orășeni și să nu stirnim panică 
printre ei. Pe Şeșineru fac rareori popas corăbiile 
spaţiale şi o parte dintre locuitorii planetei n-au avut 
niciodată prilejul să vadă un asemenea vehicol. 

Motoarele amuţiră, mecanicul Zelionii își pieptănă 
barba și se duse la culcare, căpitanul Poloskov ră- 
mase la postul de comandă, spre a face o seamă de 
retușuri la învechita noastră hartă de navigaţie, Alisa 
se apucă să scrie o scrisoare bunicii, sperînd să o 
poată expedia de pe Şeșineru, iar eu am coborit în 
cala numărul unu, să iau de-acolo o cușcă pentru 
sklis și să dau hrană la animale. 


Pe navă era cald și liniște. Păşeam aproape fără 
zgomot pe covorul moale şi mă gîndeam în sinea 
mea că s-ar cuveni să facem aici rezerve de apă și 
rost de lînă pentru paingul-ţesător-troglodit. Bosche- 
țelul încrengat mă aștepta, firește, după colţ. 

— Treci imediat la culcare, i-am spus eu. Că de 
nu, mîine nu-ți mai dau apă. 

Înfricoșat, boschețelul își scutură frunzișul și, foș- 
nind, se fofilă în sălașul lui. 

Deodată mi-ajunse la urechi un clefăit ușor. Ci- 
neva se strecurase în magazia în care păstram cole- 
tele restante. M-am oprit şi-am tras cu urechea. 
Pesemne că unul dintre animale ieșise afară din cușcă 
— dar cum să știi care anume și de-l poți prinde cu 
una, cu două ? 

Mi-am strecurat cu prudenţă privirea prin ușa 
întredeschisă a magaziei. Înăutru nici ţipenie. Dar 
clefăitul se auzea mai limpede. Am intrat în încă- 
pere.Clefăitul răzbea de după uşa frigiderului în- 
cuiat. Acolo păstram noi ananașii. 

Am rămas uimit văzînd cheia în broască. Nu putea 
nimeni să se vire în frigider și să se încuie acolo fără 
cheie. 

Am întins incetişor mîna spre cheie, am răsucit-o 
și am deschis larg ușa. 

În frigider stătea, dirdiind de frig, un omuleţ ver- 
zui şi rodea la ananas cu dinţișorii lui ascuţiţi. 

Luat prin surprindere, omulețul se sperie crunt și 
strînse ananasul la piept. 

— Să nu îndrăznești !. .. glăsui el. 

— Barem să ţi-l fi curățat de coajă, i-am răspuns 
eu. Dar, de fapt, cum ai pătruns aici ? 

— Ei, poftim, nici măcar la cină nu te lasă ăştia 
să-ți tihnească îmbucătura, spuse omuleţul și dis- 
păru cu ananas cu tot. 

M-am frecat la ochi. Frigiderul era gol. De pe raft 
lipseau trei ananași. Pe neașteptate, cineva îmi atinse 
piciorul, făcîndu-mă să tresar. 

Era tot neastîmpăratul de boscheţel care umbla 
hai-hui prin cală. 

— Marş la culcare ! m-am răstit la el, deși, în ge- 
neral, nu obișnuiesc să ţip la animale și plante. 

Boscheţelul își sumese crenguţele și o tuli cu 
coada-ntre picioare. 

M-am uitat din nou în frigider. Întors cu spinarea 
spre mine, stătea omuleţul verzui săltat pe vîrfuri și 
căznindu-se să tragă de pe poliţă un ditamai ananas. 

— Stai! am ţipat eu. 

Omulețul șşi-ntorsese fața spre mine şi-atunci 
mi-am dat seama că nu-i nicidecum același hoțoman 
care acum trei minute rodea la ananas. 

— Nu te mai alarma degeaba, spuse omuleţul, că 
n-am venit să iau așa, de capul meu: am aprobare. 

Și pe loc dispăru, luînd cu el ananasul. 


Nu mai văzusem de cînd mă știam asemenea mi- 
nune. Ba chiar am simţit cum mi se învîrte capul. Și, 

într-o pornire de-a dreptul prostească, m-am apucat 
să cercetez cu privirea prin frigider, ca și cînd cineva 
s-ar fi putut ascunde acolo, prin ungherele lui. 

În clipa aceea însă am simţit cum mă împinge ci- 
neva: pe raft se afla al treilea omuleţ verzui. 

— Nu mă deranja, că s-ar putea să-ţi scap o sca- 
toalcă ! rosti el şi, nici una, nici două, se întinse după 
ananas. 

— Ei, asta-i chiar prea din cale-afară ! m-am în- 
furiat eu. De unde-ai mai apărut şi dumneata ? 

— De pe-aici, de pe-aici, răspunse omulețul și, 
înșfăcînd un ananas, se dizolvă în aer. 

Treaba asta mă scotea din răbdări. Am apăsat bu- 
tonul telefonului și l-am chemat pe Poloskov. 

— Ghena, nu dormi ? l-am întrebat. 

— Nu. Lucrez. Dar ce-i cu glasul tău ? întrebă 
căpitanul. 

— Cu glasul meu ? Nimic. 

— Văd că-ți tremură cum îi tremură iepurelui 
coada. S-a întîmplat ceva ? 

— Spune-mi, trapa navei e închisă ermetic ? 

— Bineînţeles. Doar n-a ieşit nimeni afară. 

— Dar Zelionii doarme ? 

— Doarme. Şi Alisa la fel. Mai adineaori am ve- 
rificat asta. Fiică-ta s-a apucat să scrie o scrisoare și 
a furat-o somnul pe la jumătate. Dar ce s-a întîm- 
plat ? 

— Ia spune-mi, în ce împrejurări li se poate 
năzări oamenilor că văd omuleţi verzui ? 

— De-ăia de-o şchioapă ? Cu codiţă ? mă întrebă 
cu un aer preocupat căpitanul. Care le stau, chipu- 
rile, pe umăr bețivanilor ? Am citit eu pe undeva 
despre ei. Într-o carte mai veche. 

— Nu, ăștia-s destul de măricei, fără coadă și 
se-ndoapă cu ananașşi. Uite-l... Uite-l colo! Al pa- 
trulea ! 

Și, într-adevăr, se mai ivise un hoțoman dintr-ăia 
în frigider, care îmi făcu cu ochiul și dispăru. 

— Vin imediat ! spuse Poloskov alarmat. Deo- 
camdată stai și așteaptă-mă, nu întreprinde nimic. 
Păstrează-ţi calmul. 

În momentul cînd Poloskov intră valvîrtej în cală, 
pe rafturile frigiderului nu se mai afla nici jumătate 
din cantitatea de ananas pe care o pusesem la păs- 
trare acolo; acum doi omuleţi deodată se ajutau unul 
pe altul, aburcîndu-se, să ajungă la raftul de sus al 
frigiderului. 

— Stai ușor, nu-i speria, mă sfătui Poloskov. Asta 
nu mai e halucinație, te-asigur. 

— Auzi la ei, halucinație ! se supără unul dintre 
omuleţi. Dacă nu credeţi, poftim de vă convingeți. 

— Lasă vorba că n-avem vreme de asta ! i-o re- 
teză celălalt. 

— Complimente Alisei, adăugă primul. 

Și dispărură amîndoi, ca să-i mai facă loc şi altuia. 

— Alisa doarme într-adevăr ? l-am întrebat pe 
căpitan. 

— Doarme. 

— Atunci de unde știu dumnealor de ea ? 

— Nu mă taie capul. Curat casă de nebuni, zău 
așa ! 

Frigiderul era acum pustiu. Nu se mai ivise nici 
un client.. 

— Hai să închidem uşa frigiderului, propuse 
Poloskov. E cel mai bun lucru ce ne rămîne de făcut. 

Am trîntit ușa frigiderului și am repetat între- 
barea: 

— De unde ştiu dumnealor de Alisa ? Am coborit 
aici abia acum un ceas și doar nici unul dintre noi 
n-a apucat să iasă afară ... 

Am stat treji multă vreme, căznindu-ne amîndoi 
să găsim explicaţia acestui atît de ciudat fenomen. 

Dar n-am ajuns la nici un rezultat. Am mai verificat 
o dată încuietorile la toate calele, am inspectat în- 
treaga navă. Nicăieri nici țipenie; pretutindeni stă- 
pînea pacea şi liniștea. 

Pentru orice eventualitate. m-am dus să mă cule 
în cabina Alisei. Nu era prea comod să dormi pe car- 
peţica aceea scorțoasă, așternută jos, iar sub cap, în 
loc de pernă să ai înotătoarele de gumă ale Alisei. 

Din fericire, am izbutit să mă scol mai devreme 
decit Alisa, așa că în clipa în care ea deschise ochii, 
eu mă și aflam instalat în fotoliu și, ca și cînd nimic 
nu s-ar fi întîmplat, răsfoiam „Îndrumătorul pentru 
identificarea locuitorilor din Galaxia“. 

— Ce faci aici ? mă întrebă Alisa. 

— Ei, am venit și eu să mă uit prin biblioteca ta, 
să aflu cum arată locuitorii de pe aici. 

— Dar de ce nu te-ai pieptănat ? 

Am închis volumașul — l-oi răsfoi mai tirziu — 
şi m-am dus glonţ în cabina mea să-mi fac toaleta 
de dimineaţă. 

În vreme ce mă spălam, era cît pe ce să mă con- 
ving pe mine însumi că nu au existat nici un fel de 
omuleţi verzi. că totul a fost un miraj, un vis şi o 
năzărire. 

Cu acest gînd în minte. am coborit în cală, să mă 
uit în frigider. 

Frigiderul era deschis, gol-goluţ, nu se mai zărea 
nici urmă de ananas, iar lîngă el stătea îngîndurat 
Poloskov. 

— Am impresia că băștinașii ăștia au dexteritatea 
de a trece prin zid, deși acest lucru contrazice toate 
legile naturii. 

— Nu. după toate aparențele, ăștia nu sînt lo- 
calnici, am spus eu. Probabil că în drumul nostru 
prin spațiu ne-am procopsit cu niscai indivizi dintr-o 
civilizație parazitară. 

În momentul acela intră în cală Alisa. 

— Bună dimineaţa, nene Poloskov, rosti ea. 
Unde-aţi ascuns ananasul ? 

— Ni l-au furat, spuse Poloskov. Iar noi stăm 
acum și ne gîndim cum să-i pedepsim pe infractori. 

— Pe cine ?! se miră Alisa. 

— Pe diavolii ăștia verzi, răspunse Poloskov. Ah, 
de-aș pune eu mîna pe ei ! Gîndiţi-vă numai cum am 
să mai dau eu ochii cu cei de pe Redvait. Ei abia 
așteaptă să le ducem ananas !... Uite-l iarăși! Îl 
vedeți ? Puneţi mîna pe el ! 

Şi, într-adevăr, în frigider apăru pe neașteptate un 
omuleţ verzui; își petrecu privirea peste rafturi și 
spuse, fără a ne băga în seamă: ,,Venii și eu la spar- 
tul tîrgului“: şi se dizolvă în aer. 

— Uite-l, repetă Poloskov. Şi nici măcar nu-l poți 
prinde. 

— Dar e un locuitor de pe planeta asta. M-am 
uitat în cartea pe care a lăsat-o tăticu pe fotoliu. 

— Eşti sigură ? 

— Foarte sigură. 

— Atunci e cu atît mai rău pentru ei. Am să tri- 
mit imediat o plîngere guvernului lor. Oare așa se 
întîimpină nişte oaspeţi ? Poloskov era mînios la 
culme. 

— Iartă-i, nene căpitane! 

— Dar nici prin gind nu-mi trece să-i iert. Unde-i 
telefonul ? 

— Ba să-ţi treacă prin gînd, insistă Alisa. Că doar 
sînt niște oameni atît de drăguți și buni! Ei n-au 
vrut să fure ananas. Aşa s-a întîmplat. Pe negîndite. 

— Tu eşti prea bună la suflet, Alisa, spuse Polos- 
kov. Totuşi stai un pic și cugetă; nici n-am apucat 
bine să aterizăm, că dumnealor s-au şi strecurat în 
cală și au început să vămuiască ananasul; peste puțin 
au så dea iama și-n celelalte mărfuri. 

— Nene Poloskov, rosti Alisa cu fermitate, ai 
uitat că ai pierdut la mine un pariu ? Ai să-mi înde- 
plinești o dorinţă. 

— Da, ţin minte. 

— Atunci uite dorința mea: iartă-i ! 

Chiar în clipa aceea dincolo de pereţii navei ră- 
sună un zgomot înfiorător. Atît de înfiorător, încît 
răzbi prin bordaj. Am uitat de omuleţii verzui și-am 
pornit-o glonţ spre scara navei. Poloskov izbuti să 
tragă din mers miînerul de alarmă și pe culoare prin- 
seră a clipi beculeţele roșii. 

Căpitanul deschise trapa de sus și, de la înălțimea 
celui de-al doilea etaj, ne-am aruncat ochii afară. 

La orizont se vedea răsărind un soare imens, în- 
văluit în ceaţă și purpură. Pe cer alergau nori pre- 
lungi, sinilii. Întreaga pajiște ce se întindea în fața 
Pegasului era ticsită de omuleți verzui. Toţi fluturau 
steaguri, pancarte, panouri cu urarea „Bine aţi ve- 
nit“ şi strigau în cor care mai de care: 

— Bine aţi venit !... Noroc bun, Alisa !... Vă 
mulțumim !... Ur-r-a-a !... şi alte urări, rostite pe lim- 
ba lor, neînțeleasă pentru noi. 

Văzind-o pe Alisa, bucuria lor se dovedi fără mar- 
gini. Ai fi zis că bolta cerului stă gata să se năruie pe 
planetă. Cît ai clipi din ochi, ne pomenirăm la gura 
trapei cu o ceată de omuleţi verzui care o înhățară 
pe Alisa; n-am apucat să zic nici pis, că omuleţii dis- 
părură cu ea cu tot, ca să apară în inima mulțimii. 
Apoi, ridicînd-o pe Alisa în miini, porniră cu tot 
alaiul spre orașul ce se vedea albind la orizont. 

Un omuleț mai bătrîn, rămas în urmă, aşteptă pînă 
ce coborîrăm pe scara navei şi, salutîndu-ne, spuse: 

— După cîte observ, aveţi unele nedumeriri, dragi 
oaspeți. 

— Într-adevăr, așa este, răspunse Poloskov. 

— Alisei nu i se va întîmpla nimic ? am întrebat 


eu. 
— Absolut nimic. Îmi îngăduiţi să vă explic ? 
— Fireşte. 
— Așşezaţi-vă pe iarbă, că pămîntul e cald și nu 
veţi răci. 


I-am dat ascultare bătrinului omuleţ şi iată ce 
ne-a fost dat să auzim din gura lui: 

— Într-un trecut nu prea îndepărtat, planeta Şe- 
șineru nu se deosebea cu nimic de celelalte planete 
sărăcăcioase, provinciale, ale Galaxiei. Cu vreo zece 
ani în urmă însă. unul dintre locuitori a făcut o in- 
venție — niște pilule care-ţi îngăduiau să călătoreşti 
în timp pe o durată de un an, doi în orice direcţie. 
La început, întreaga suflare de pe planetă fusese cu- 
prinsă de euforie, se repezeau care mai de care să 
înghită pilule dintr-alea și să pornească la drum ba 
într-o parte, ba într-alta. Peste cîteva săptămîni însă 
au suferit o amară deziluzie. 


Unul pleca în viitor şi acolo afla că o să-l lase ne- 
vasta sau că o să i se prade casa. Altul se îndrepta 
in trecut. ca să-și repare vreo gravă eroare pe care a 
săvîrșit-o cîndva. dar de reparat nu mai putea s-o 
repare, cel mult ajungea s-o repete. Dacă, să zicem, 
îl bănuiai pe careva că te-a minţit într-o bună zi, 
n-aveai decît să te întorci în ziua aceea și să-l urmă- 
rești pe făptaș. Dacă ţi-era teamă că ai să mori de 
vreo boală anume. n-aveai decît să faci un drum în 
viitor şi să vezi de nu te-au minţit cumva doctorii. 
Încetul cu încetul însă oamenilor a început să le fie 
frică de viitor — și nimeni nu mai cuteza să călăto- 
rească într-acolo. În schimb, au dat cu toţii năvală 
spre trecut. Orice om are la viaţa lui o seamă de 
amintiri dragi, și-atunci o ia spre trecut, ca să mai 
trăiască o dată acele clipe frumoase. Revine acasă şi 
pleacă iar în trecut și iar, și iar . . . la infinit. 

Să mergem în oraş, spuse bătrinul omuleţ. și o 
să vă convingeţi singuri unde a dus această stare de 
lucruri. 

Am pornit-o pe urmele lui, spre oraș. Ajunşi la 
faţa locului, am constatat că orașul era părăginit și 
murdar. Procesiunea triumfală în care se afla Alisa 
dispăruse undeva înaintea noastră, iar pe străzi ra- 
reori întiîlneai trecători. Pășeau fără a ne învrednici 
cu privirea și din cînd în cînd observai cum dispare 
cîte unul ba ici, ba colo. Alţii, în schimb, puteau să 
apară așa din senin în mijlocul străzii, ca. după o 
clipă de cugetare, să se facă iar nevăzuți. 

— Uitaţi-i pe vilegiaturiștii în timp, ne spuse că- 
lăuza. Prezentul nu-i interesează. De viitor se tem. 
Nimeni nu mai ridică un pai de ici-colo. Guvernul a 
încercat să interzică pilulele, dar ele se prepară atît 
de simplu. încît fiecare și le face la el acasă. 


— Abia acum pricep de ce compatrioţii dumnea- 
voastră au aflat încă de ieri şi despre Alisa, și despre 
sosirea navei noastre, am spus eu. 


— Bineînţeles. Cei care au nimerit în frigiderul 
dumneavoastră veneau din viitor. 


— Şi totuşi nu înţeleg de ce se bucură atît de ve- 
nirea Alisei ? întrebă Poloskov. De ce, bunăoară, 
nu-și manifestă bucuria că am venit eu ? 

— E o treabă simplă, răspunse bătrinul. Noi sîn- 
tem un neam de oameni deosebit de blajini şi pașnici. 
Şi-i prețuim pe cei ce se poartă frumos cu noi. 

— Şi ce-i cu asta ? Alisa doar nu știa că semenii 
dumneavoastră se vor strecura în frigider la noi. 

— Ah. ce naivitate ! spuse cu reproş omulețul 
verzui. 

Pe neașteptate, bătrînelul se topi în văzduh, ca să 


reapară peste trei secunde cu un coșcogea ananas în 
mîini. 

— Chiar acum vin din frigiderul dumneavoastră, 
ne anunţă el. 

— Bine, dar acolo nu mai sînt ananași. 

— Da. dar eu am fost acolo astă-noapte. Ce, nu 
pricepeţi cum vine asta? Mai simplu nici că se poate! 
Am zburat acuşica în trecut și am luat ieri-noapte 
din frigider ananasul ăsta. Dar nu l-am furat, ci l-am 
luat, pentru că Alisa i-a amintit azi-dimineaţă lui 
Poloskov de dorinţa pe care el trebuia să i-o îndepli- 
nească, iar dorinţa ei a fost să ni se dea nouă ana- 
naşii. De aceea azi-dimineaţă noi am întîmpinat-o cu 
atîta recunoștință, fiindcă ea ne-a îngăduit să luăm 
ananasul astă-noapte . .. 

— Simt că mă apucă nebunia, rosti Poloskov. Mai 
întîi a fost azi-dimineaţă, pe urmă a fost ieri-noapte, 
iar dumneata ai luat niște ananas pe care n-aveai voie 
să-l iei, pentru că ai fi avut voie să-l iei abia după 
aceea ... 

— Iar nouă viaţa ne rezervă atît de puţine bucu- 
rii, spuse omuleţul verzui, neluînd în seamă vorbele 
lui Poloskov. Pînă acum habar n-am avut ce gust 
are ananasul. Eu, bunăoară, am să mă duc de azi îna- 
inte în fiecare zi în ziua de ieri, ca să mănînc anana- 
sul pe care l-am mîncat aseară . .. 

Am rămas o vreme tăcuţi, pritocind în minte nou- 
tățile. Apoi bătrînelul oftă şi spuse: 

— Eu unul nu mai pot răbda. Am plecat în tre- 
cut să termin de mîncat ananasul. 

— Stai, l-am oprit eu. Aș avea de discutat cu 
dumneata o chestiune de afaceri. 

— Ai face bine să nu mă întrebi, mi-o trînti omu- 
leţul verzui. Doar știu ce vrei să afli de la mine. 

— Ah. da, uitasem ! am răspun eu. 

— Ai să mă întrebi de animalul acela cu numele 
de sklis, datorită căruia ați și venit aici. 

— Întocmai. 

— Noi vă putem aduce şi o sută de skliși. dar o 
să-i refuzaţi. Uitaţi unul acolo, stă culcat după colț. 
Acum o să strîngeți din umeri şi o să spuneţi: „Păi 
asta-i o vacă din cele mai obișnuite !“ 

Ne-am uitat după colţ, unde stătea culcată chiar o 
vacă. 

Am strîns din umeri și am spus: 

— Păi asta-i o vacă din cele mai obișnuite ! 

— Ei. aţi văzut ? 

Și omulețul verzui își luă la revedere de la noi şi 
plecă. mai bine-zis dispăru, pentru că toţi locuitorii 
acestei planete aveau ciudatul obicei de a se topi în 
aer. Dar bătrinelul n-a mai avut posibilitatea de a 
vedea ce s-a întîmplat mai apoi, căci îndemiînarea lui 
de a privi în viitor şi-n trecut nu i-a mai ajutat de 
astă dată. Pentru că noi am luat vaca aceea, am dus-o 
la Grădina zoologică din Moscova și ea se află pînă 
şi în ziua de azi acolo, ca unul din exponatele cele 
mai populare. 

De cum călăuza noastră dispăru, vaca își întinse 
mădularele, se ridică agale de jos și își desfășură 
aripile lungi, membranoase, pe care și le ţinuse pînă 
atunci adunate în jurul pîntecului. Vaca răsuflă din 
adînc. se uită la noi cu ochii ei mari și trişti, bătu din 
aripi. scuturind praful de pe ele şi, luîndu-și avînt 
cu copitele-i tocite, trecu în zbor strada. Zbura ca 
o vacă — dizgraţios și stîingaci, dar, orice s-ar zice, 
zbura ! 

Atunci l-am întrebat pe un băiețaș verzui, apărut 
pe neașteptate alături de noi. 

— A cuie vacaaia ? 

— Sklisul ? întrebă el. 

— Da, al cui e sklisul ăla ? 

— Păi, al nimănui, spuse băiețașul. Cine să aibă 
nevoic de skliși ? Nu poţi cu nici un chip să-i paști, 

că zboară care încotro. Dacă vreţi luaţi-l dumnea- 
voastră, că nu-i nici o supărare. 

Ne-am îndreptat spre Pegas, mînînd din urmă 
sklisul cu jordia. Cînd şi cînd animalul se înălța în 
văzduh, dar obosea repede și cobora, înaintînd în- 
tr-un trap lenevos. 

Mai apoi se atașă de noi un alt sklis, dar nu ne-am 
încumetat să-l luăm și pe el, era destul de greu să 
hrănești chiar și unul. Sklisul mugi îndelung. îmbuf- 
nat, scuturîndu-și coada. 

Alisa reveni curînd. în urma noastră; ajunsese să 
se plictisească în mijlocul omuleţilor verzui. Dealt- 
fel, şi dumnealor uitaseră iute de existenţa ei, luîn- 
du-și zborul care încotro: unii în trecut, iar alții 
chiar în viitor. 


Capitolul 13 


ROBOȚII PARALIZAȚI 


— Hei, şi-acum s-o croim de-a dreptul spre siste- 
mul Meduzei, zise Poloskov de îndată ce ne-am luat 
startul de pe planeta pe care am rămas păgubiţi de 
întreaga rezervă de ananas. Sînteţi toți de acord ? 

Nimeni nu obiectă. Era cît pe ce să obiectez eu, dar 
Alisa mi-aruncă o asemenea privire. încit m-am po- 
menit spunînd: 

— În ceea ce priveşte traseul astronavei, căpita- 
nul e suveran. Cum zice dumnealui, așa să fie. 

— Atunci nu ne vom mai opri nicăieri, hotări 
Poloskov. 

Peste două zile, însă, am fost nevoiţi să ne oprim 
și chiar să ne modificăm traseul. 

Staţia de radio de pe nava noastră spaţială inter- 
ceptă un semnal S.O.S. 

— De unde vine ? l-am întrebat pe Poloskov. 

— Vom afla îndată, răspunse căpitanul, aplecîn- 
du-se asupra aparatului de recepție. 

M-am aşezat în fotoliul liber de la postul de co- 
mandă, hotărît să-mi rezerv un răgaz de odihnă. De 
dimineaţă avusesem mult de lucru și obosisem. Pe 
indicator îl duruse stomacul și-și schimba culorile ca 
un semafor la o intersecţie aglomerată. Paingul-ţesă- 
tor-troglodit, aflat în criză de materii prime, ajun- 
sese la snukul cel somnolent, cu lîna lungă, din cuşca 
alăturată. şi-l tunsese pînă la piele, astfel că atunci 
cînd am dat cu ochii de el nici nu l-am mai recu- 
noscut. Ca urmare, snukul răci zdravăn şi tușea de 
se zguduia toată cala. A trebuit să închipuim pentru 
el un punct de izolare. Guralivul bolborosi întreaga 
noapte într-o limbă necunoscută nouă, pină-l apucă 
răgușeala şi glasul prinse a-i scîrții ca o căruţă ne- 
unsă. A fost nevoie să-l dezmorțim cu lapte fierbinte 
amestecat cu bicarbonat. Boscheţeii se luară la ceartă 
în toiul nopții din pricina unor sîmburi de prună și 
cel mai mititel dintre ei s-a ales cu rămurișul ferfe- 
niță. Broasca-ţestoasă de diamant tăie cu muchiile 
ascuţite ale carapacei sale o spărtură în uşa ce dădea 
în sala mașinilor, silindu-ne să o încuiem iarăşi în 
seif. 

Obosisem, dar ştiam că aşa se întîmplă întotdea- 
una cînd transporți o menajerie de animale rare. Dar 
toate aceste maladii, neplăceri, bătălii și conflicte nu 
insemnau nimic în comparație cu operațiunea de 
hrănire a animalelor. Drept e că la treaba asta mă 
ajuta de regulă Alisa, dar în ziua aceea ea dormise 
pînă tîrziu, aşa că dimineaţă am fost nevoit să iau 
numai asupra mea totul. 

Bine cel puţin că deocamdată animalele nu erau 
prea multe la număr și majoritatea lor puteau să res- 
pire aer terestru. Numai sub caseta de sticlă, în care 
păstram gîndacii bej, a trebuit să instalăm o 
sobiță, întrucît aceşti gîndăcei erau deprinși să tră- 
iască în inima vulcanilor . . . 

— Totul e-n ordine, am auzit glasul lui Poloskov. 

Oare la ce se referă ? Ah, da, eu mă cufundasem 
în gînduri şi uitasem că a fost recepționat un sem- 
nal S.O.S. 

— Semnalul este transmis de pe planeta Şele- 
zeaka. Ce li s-o fi întîmplat oare ? 

Poloskov deschise ultimul volum al ghidului nos- 
tru planetar și citi cu glas tare: 

— „Planeta Șelezeaka. Descoperită de o expedi- 
ție de pe Fiks. Se constată aici o cultură materială 
metalică mult inferioară. Se presupune că locuitorii 
planetei sînt urmașii unor roboţi care s-au salvat de 
pe o necunoscută navă spaţială. Francheţea şi ospita- 
litatea constituie trăsăturile lor distinctive. În 
schimb. sînt deosebit de susceptibili și capricioşi. Pe 
planetă nu există minereuri. Nici apă. Nici atmo- 
sferă. Nimic. Chiar dacă a existat cîndva, roboții 
le-au epuizat pe toate și trăiesc acum în sărăcie.“ 
M-da, spuse Poloskov, nu-i o planetă prea intere- 
santă. Dar ce li s-o fi întîmplat oare acelora de 
acolo ? 

« S.O.S.. semnaliza într-una aparatul de recepţie. 
La noi biîntuie o epidemie. Rugăm ajutor !» 

— Va trebui să ne abatem din drum, oftă Polos- 
kov. Nu putem lăsa la nevoie niște ființe raționale. 

Și ne îndreptarăm spre planeta Șelezeaka. 

Abia cînd am observat din cosmos globul planetei, 
cenușiu și lipsit de aer, de munţi și oceane, Poloskov 
izbuti, în sfîrşit, să ia legătura cu dispeceratul de 
acolo. 

— Ce vi s-a întîmplat ? întrebă căpitanul. Cu ce 
vă putem fi de folos ? 

— La noi bîntuie o epidemie, hîrîi glasul din difu- 
zorul dinamic. Sîntem toţi bolnavi. Avem nevoie de 
un medic. 

— Medic ? se minună Poloskov. Dar la dumnea- 
voastră e o civilizație metalică. Poate vreţi să vă 
trimitem un mecanic ? 

— Se poate şi un mecanic, încuviinţară cei de pe 
Șelezeaka. Dar şi un medic. 

Am coborit pe cîmpul drept ca-n palmă, prăfuit 
şi pustiu al cosmodromului. Se vedea limpede că nu 
mai poposise demult pe aici vreo navă cosmică. 


Cînd praful stirnit de noi se așeză la loc, am slo- 
bozit scara și am scos din navă autoşenileta. Polos- 
kov rămase pe navă, iar Zelionii, Alisa şi cu mine 
ne-am îndreptat spre clădirea lungă, joasă și posomo- 
rîtă a cosmogării. În jur nu se vedea ţipenie. Nici 
umbră. Dacă n-am fi discutat cu cei de-aici puțin 
mai înainte, nimeni n-ar fi bănuit că pe planeta asta 
sint ființe vii. Un picior rupt și mîncat de rugină al 
unui robot zăcea aruncat în mijlocul drumului. Ceva 
mai încolo am dat peste o roată cu spiţele făcute 
bucăți. 

Nu era deloc vesel să mergi printr-o asemenea pa- 
ragină. Îţi venea să strigi în gura mare: ‚E cineva 
viu pe aici ?“ 

Uşile cosmogării erau larg deschise. Înăuntru stă- 
ruia aceeași tăcere, acelaşi pustiu. Am coborit din 
autoșeniletă şi ne-am oprit în prag, neștiind încotro 
s-o apucăm mai departe. 

Din difuzorul mare și cenușiu ce atîrna sub tavan 
razbi un foșnet, apoi glasul acela scîrțiitor, rostind: 

— Urcaţi pe scară pînă la ușa aceea mică și nea- 
gră. Împingeţi-o şi ea sc va deschide. 

Am procedat întocmai: am găsit scara îngustă, 
abruptă și la fel de prăfuită ca toate cîte se aflau în 
jur. În capătul scării se afla o ușiță neagră. Am îm- 
pins-o. dar ea nu cedă. Să fie încuiată ? 

— Împingeţi-o mai tare ! răsună glasul dindără- 
tul ușii. 

— la lasă-mă pe mine, spuse mecanicul Zelionii. 

Și. proptindu-și umărul în ușă, se opinti din răs- 
puteri; uşa se deschise scrîşnind de mama focului. 
Zelionii nu-și mai putu ţine echilibrul și năvăli val- 
vîrtej înăuntru. 

—  Întocmai cum bănuiam, rosti el din zbor, cu 
glas posomorit, prăvălindu-se peste locuitorul meta- 
lic al acestei planete, care stătea la o masă. 

Robotul era și el plin de praf, din creștet pînă-n 
tălpi. 

— Vă mulţumesc mult că aţi venit, spuse robotul 
ridicînd braţul ca să-i ajute lui Zelionii să se ridice. 
Credeam că n-o să vreţi să veniţi la noi. Ne-aţi făcut 
o mare surpriză. Nimeni nu se abate pe planeta 
noastră. 

— Dar aveţi o staţie de emisie foarte slabă. i-am 
spus. V-am sesizat semnalele numai datorită faptului 
că am trecut foarte pe aproape. A fost pur şi simplu 
o întimplare că v-am auzit. 

— Odinioară era cea mai puternică staţie din zona 
aceasta, ne spuse robotul. 

În clipa aceea se auzi un ghiorăit în burta lui me- 
talică și robotul încremeni cu gura căscată. Doar bra- 
tele și le mai plimbă încoace și-ncolo, cerînd în tăcere 
ajutor. M-am uitat descumpănit la Zelionii. 

— Nu-i nevoie de nici un medic, mă linişti el. Şi, 
apropiindu-se de robot. îi arse un pumn sub bărbie. 
Gura i se închise cu un clănțănit și robotul rosti: 


— Mulţu... 

Zelionii fu din nou nevoit să se poarte brutal cu 
robotul. De astă dată îi spuse: 

— Te rog să nu mai deschizi gura așa de tare. Că 
doar n-o să stau o veșnicie cu pumnul pe dumneata. 

Robotul înclină din cap şi continuă să vorbească cu 
gura abia întredeschisă, ca să nu se blocheze din nou. 

— Am trimis semnalul S.O.S., pentru că iată, de 
două săptămini nu vine nimeni să mă schimbe la 
serviciu, spuse el. Am impresia că pe toţi concetățenii 
mei i-a lovit paralizia. 

— De ce crezi asta ? 

— Pentru că și mie mi-au paralizat picioarele. 

— De mult ? l-am întrebat eu. 

— Nu prea de mult, spuse robotul. În ultimii ani. 
pe-aici pe la noi a cam fost criză de unsoare, şi totuși, 
cum-necum o scoteam la capăt. Dar după ce s-a 
miîniat crunt pe noi un oarecare om şi a proferat un 
blestem cumplit împotriva noastră. o paralizie mis- 
terioasă și înfricoșătoare a început să facă ravagii 
printre noi, de la mic la mare. Și tare mi-e teamă că 
cu am rămas singurul robot mai mult sau mai puțin 
zdravăn de pe toată planeta. Dar paralizia dă să-mi 
atingă şi inima. Precum vedeţi şi dumneavoastră. 
îmi blochează pînă și fălcile. 

— Ia stai puţin să mă uit. Poate că ai uitat totuși 
să-ți primeneşti unsoarea, spuse pe un ton bănuitor 
Zelionii. 

Se apropie din nou de robot, îi desfăcu capacul de 
la piept și-și vîri degetul înăuntru. Robotul prinse a 
chicoti: 

— Mă gidilă ! 

— Rabdă, rosti cu asprime Zelionii. Verifică arti- 
culaţiile de la miini şi de la picioare, apoi se îndreptă 
de spate și glăsui, ştergîndu-se cu batista pe mîini: 
Văd că are unsoare. Nu mai înţeleg nimic ! 

— Nici noi nu mai înțelegem nimic, glăsui 
robotul. 

Am plecat prin oraș și am început să colindăm prin 
case — niște construcții lungi și posomorite, în inte- 
riorul cărora se vedeau șiruri întregi de laviţe iden- 
tice. Pe laviţe stăteau întinși roboţi identici, acope- 
riti de praf. Pe frunţile lor licăreau beculeţele 
indicatoare: dovadă că roboții erau vii. Ochii li se 
plimbau de jur împrejur, dar de mișcat, roboții nu 
puteau să se miște. În cele din urmă, fără a ne dumiri 
cîtuși de puţin despre ce-i vorba, ne-am întors la cos- 
mogară și l-am luat cu noi în autoşeniletă pe robotul 
de serviciu. Acesta cel puțin mai putea să vorbească. 
L-am transportat pe navă să-l consultăm pe îndelete 
acolo, în speranța că vom da de capăt acelei ciudate 
epidemii care făcuse ravagii pe planetă. 

Însuși robotul ne ajută sa-l demontăm, arătîndu-ne 
piulițele ce trebuiau desfăcute, butoanele pe care să 
apăsăm. Robotul era neîngrijit, murdar, dar nu pre- 
zenta nici un fel de defecţiuni deosebite. În general, 
roboții de acest tip, scos demult din fabricaţie în Ga- 
laxie, aveau o trăinicie seculară și capacitatea de a 
lucra deopotrivă în străfundurile cosmosului, în cra- 
terele vulcanilor, sub apă și sub sol. Atita doar că 
trebuiau din cînd în cînd unși, operație pe care. de 
fapt, ştiau să o facă ei înșiși la perfecţie. 

În sfîrșit, izbutirăm să demontăm piesă cu piesă 
robotul, să rînduim părțile lui componente pe masa 
noastră cea mare de lucru din laborator, iar capul i 
l-am așezat într-un colț şi l-am cuplat la rețeaua 
electrică a navei. 

— Ei, cum e? întrebă căpățina robotului cînd 
Zelionii prididi să-i demonteze corpul. 

Mecanicul strînse din umeri. 

— Ce-i de făcut acum ? întrebă căpăţina în şoaptă. 
Gîndiţi-vă că piere o întreagă civilizaţie. 

— Nu ne rămîne decît să expediem o radiogramă 
pe Terra sau pe altă mare planetă, am sugerat eu. 
Să trimită încoace o expediţie specială și specialiști 
în bolile roboților. 

— Păi despre ce boli poate fi vorba aici la noi! 
exclamă căpăţina robotului şi gura-i rămase căscată. 

Îmi veni mie rîndul să mă apropii şi să-i lipesc 
una peste bărbie. 

— Vă mulțumesc, spuse căpățina. Ar fi totuși pă- 
cat să ne lăsați în părăsire. Gîndiţi-vă că nu se mai 
află nici o ființă mișcătoare pe planeta noastră. La 
prima aversă ori inundație vom pieri cu toţii fără 
urmă. că nu sîntem în stare nici măcar să ne ștergem 
de apă. 

— Bine, dar nici noi nu putem rămîne aici pînă 
vor sosi ajutoarele, am replicat eu. 

— Păi aveţi o treabă atît de importantă ? întrebă 
căpățina robotului. 

N-am apucat să-i răspund, fiindcă interveni 
Zelionii. 

— Mai ştii de unde sare iepurele ? Ia să-i schimb 
unsoarea. Spune-mi, pot să te ung cu ulei de maşină ? 

— Dacă-i de calitate, merge, răspunse căpățina. 

Și Zelionii se apucă imediat să curețe bucată cu 
bucată toate piesele robotului și să le ungă din nou 
cu ulei de mașină de la noi. 

Între timp căpăţîna robotului mai întrebă o dată: 

— Dar ce treabă aveţi dumneavoastră ? 

— Colecţionăm animale pentru Grădina zoologică 
din Moscova. Animale rare. Trebuie să încheiem cît 
se poate de repede expediţia şi să ne întoarcem acasă. 
Nu-i deloc simplu să transporți o întreagă menajerie 
de-aici pe Terra. 

— Să ştiţi că dacă ne veţi ajuta, o să vă dăm ani- 
male și de pe la noi. Dintr-astea nu mai există nică- 
ieri altundeva, spuse căpăţîna robotului. 

— Dar ce fel de animale sînt ? 

Și robotul ne povesti următoarele: 

Cîndva, cu mulți ani în urmă, pe această planetă 
s-a prăbuşit o astronavă automată, la bordul căreia 
se aflau cîțiva roboți universali. Roboții au scăpat 
teferi și s-au apucat să-și construiască niște colibe din 
rămăşiţele navei. Ulterior au descoperit aici zăcă- 
minte de fier şi de alte metale, au descoperit uraniu 
și multe alte minereuri. Şi au început a-și construi 
cOpii, așa că, încetul cu încetul, neamul roboților s-a 
înmulţit nespus pe suprafața planetei. 

Dar, deși gîndesc, roboții nu se pricep să prevadă 
viitorul. In vremurile acelea planeta avea apă şi aer, 
iarbă și pomi. Numai că roboților puţin le păsa de tot 
ce se petrecea în jurul lor. Neavînd nici o îngrădire, 
au construit într-un timp record o sumedenie de 
uzine, și toate fabricau roboţi, iar noii roboţi înălțau 
alte uzine și fabricau alți roboți. Și tot așa pînă în 
ziua cînd oxigenul de pe planetă a fost consumat pe 
de-a-ntregul în focare, pomii retezaţi pînă la unul şi 
transformați în depozite pentru piese de schimb. ani- 
malele își dădură cu toatele duhul, munţii fură să- 
paţi pînă la temelie și apa tuturor mărilor a fost 
irosită pentru răcirea motoarelor. S-au isprăvit și 
zăcămintele minerale. Au rămas pe planeta pustie 
doar roboții — milioane de roboţi identici. care la 
un moment dat n-au mai avut ce face. 

Și s-au văzut atunci nevoiţi să tragă între ei la 
sorți; cei care n-aveau noroc erau fie demontaţi pen- 
tru piese de rezervă, fie dați în schimb pe valvolină 
echipajelor de pe corăbiile spațiale sau hoinarilor 
astrali care se abăteau pe aceste tărimuri. Astfel își 
duceau zilele roboții. Încetul cu încetul li se micșora 
numărul, şi totuşi pe planetă se mai aflau încă vreo 
cîteva milioane de pierde-vară. S-ar fi apucat ei să 
construiască o navă cosmică şi să-şi ia zborul pe altă 

planetă nepopulată, unde să ia totul de la capăt, dar 
o asemenea treabă nu era pe puterile lor, căci nu dis- 
puneau de proiecte în acest sens, iar de invenţii 
proprii nu erau în stare. Şi așa au decurs lucrurile 
pînă în ziua cînd printre roboți s-a răspîndit molima 
aceea ciudată, paralizîndu-i pe toţi, de la mic la mare. 

— Dar la ce animale te referi dumneata ? m-am 
adresat căpăţinii robotului. 

— La animalele-roboţi. Noi am dorit ca toate aici 
la noi să fie aidoma cu cele ale oamenilor. Și cînd 
ne-am dat seama că animalele băștinașe au pierit, 
fiindcă n-au putut trăi pe o planetă pustie, ne-am 
apucat și am construit animale artificiale. Pe urmă 
însă nu ne-a mai păsat de ele şi am hotărit să le 
demontăm. ca să avem piese de schimb pentru roboți. 
La ora actuală nu se mai fabrică asemenea animale. 
Sesizînd primejdia care le paşte, animalele noastre 
au luat-o la sănătoasa. Şi pînă în ziua de azi rătăcesc 
prin văile netede ale planetei Șelezeaka. Dacă dum- 
neavoastră ne veţi da ajutor, vă vom prinde la rîndul 
nostru cîteva exemplare cu totul neobișnuite din spe- 
cia acestor animale metalice. 

— Mulţumesc, i-am spus căpăţinii robotului, dar 
în sinea mea mă îndoiam că asemenea animale ar 
putea constitui o achiziție pentru grădina noastră 
zoologică: orice copil de pe Terra poate construi o 
broască-ţestoasă mecanică ori un arici electronic. 

În timp ce eu mă întreţinusem cu căpăţina robo- 
tului, Zelionii curățase lună toate piesele lui şi le 
unsese frumos cu ulei proaspăt. Apoi îi înșurubă în 
trup braţele și picioarele, îl asamblă la loc şi apăsă 
pe butonul roșu. Noi, ceilalţi, aşteptam cu răsuflarea 
tăiată să vedem ce se va întîmpla. Robotul ridică 
neîncrezător un braţ, după care făcu un pas. Piciorul 
răspundea prompt la comandă. Făcu al doilea pas şi, 
avintîndu-și deodată amîndouă braţele. se aplecă 

înainte, apoi pe spate și începu să ţopăie. Nicicînd 
pînă atunci nu-mi mai fusese dat să văd un robot 
jucînd. Era cît pe ce să răstoarne masa, să mă calce 
pe picior; aveai impresia că, de atîta bucurie, robotul 
ride. 

Și țopăind astfel pe săturate, robotul ţipă deodată: 

— Mulţu... şi încremeni. 

Nici nu era de mirare, căci Zelioniîi uitase să-i dea 
cu ulei proaspăt și căpăţina. 

De astă dată însă mecanicul nostru nu-l mai pocni 
cu pumnul peste bărbie, ci luă frumușel un borcan cu 
ulei și-l turnă tot în gura larg deschisă a robotului. 

Robotul se înecă, în măruntaie i se stîrni un clocot. 
gura i se închise, apoi se deschise din nou, și el în- 
cepu să cînte cu glas muzical și sonor melodia 
„N-avem nici o frică de lupul cenușiu“, auzită pe- 
semne cîndva, foarte demult. 

— Va să zică, tot secretul stă în unsoare, glăsui 
robotul. ceva mai liniștit. Dar unsoarea noastră era 
aproape proaspătă. O schimbasem de curînd. 

Fără a spune o vorbă, Zelionîi puse pe o lamelă de 
sticlă puţină unsoare dintr-aia curățată de pe piesele 
robotului şi se duse cu ea la microscop. 

— Totul e limpede, rosti el după un minut. Tre- 
buia s-o fi bănuit din capul locului. În unsoarea asta 
s-au oploșit niscai bacterii care au prefăcut-o într-o 
pastă abrazivă, ca şmirghelul. Sînt curios să aflu 
cum au putut ajunge aceste bacterii în uleiul vostru? 

Robotul căzu pe ginduri. Ne-am mutat cu toţii în 
salon, ca să ne continuăm discuţia. Robotul cugeta 
mai departe. Ne-am umplut fiecare cîte o ceașcă de 
ceai, iar robotului i-am pus dinainte un borcan cu 
ulei de floarea-soarelui — o mare delicatesă în lumea 
roboților. Cu un aer absent, robotul dădu de dușcă 
borcanul și rămase mai departe gînditor. 

Deodată, deasupra capului său se trezi guralivul. 

Îl observă pe oaspetele nostru și, desfăcîndu-și larg 
pliscul, începu să cînte: 

— „N-avem nici o frică de lupul cenușiu ...“ 

Și colac peste pupăză, cînta și cu glasul robotului. 

Am rămas de-a dreptul uluiţi. Robotul, în schimb, 
nu se miră cîtuși de puțin. Îşi înălţă capul şii se 
adresă guralivului: 

— Noroc, pasăre ! Ce mai faci, cum te simţi ? 

Guralivul însă cîntă mai departe, fluturînd din 
aripi, pentru că nu era în stare să răspundă la nimic 
— de fapt, guralivii nu-s păsări prea înțelepte. 

— Dumneata îl cunoşti pe guraliv ? întrebă Alisa. 

— Îl cunosc, răspunse cu mintea aiurea robotul. 
Doar eu cu mîinile mele l-am reparat. 

— Cum puteai să repari o pasăre vie ? se miră 
Alisa. 

— Acum cîțiva ani, pasărea aceasta a venit din 
cosmos pe planeta noastră, răspunse robotul. Pe- 
atunci, aici la noi nu mai era decit puţin aer. iar ani- 
malele dispăruseră cu desăvîrșire. Guralivul, în 
schimb, după cum poate știți, n-are neapărat nevoie 
de aer. El poate zbura printre aștri fără să respire 
săptămîni în șir, ba chiar luni. Numai că acest gura- 
liv abia-abia a răzbit pînă la noi. În timp ce zbura, 
a tăbărit cineva asupra lui și l-a rănit rău de tot. Noi 
i-am purtat de grijă, l-am hrănit cu ulei de uns. dar 
o aripă nu i s-a tămăduit și a trebuit să i-o tăiem 
Şi să-i punem în loc proteză. 

— E cu neputinţă ! am exclamat eu. N-am fi ob- 
servat noi una ca asta ? 

— Uitaţi-vă acum, spuse cu mîndrie robotul. Noi 
sintem foarte buni meșteri. 

M-am ridicat de la locul meu și m-am apropiat de 
guraliv. Pricepînd parcă ce doresc, guralivul își în- 
tinse aripa dreaptă. Am pipăit-o. Sub penele ei am 
dat de metal. Robotul spusese adevărul. 

— Ei, aţi văzut ? mă întrebă robotul cu un aer 
triumfal. Nici măcar dumneavoastră n-aţi băgat de 
seamă. 

— Și ce s-a întîmplat cu pasărea mai apoi ? în- 
trebă Alisa. 

— Ea venise la noi din sistemul Meduzei, urmă 
robotul. Era urmărită de cineva. care voia s-o ucidă. 
Pînă am reparat-o. ne-a povestit o mulțime de lu- 
cruri, din care am înțeles că cineva a suferit un acci- 
dent în cosmos ori se află la mare ananghie pe o 
planetă din sistemul Meduzei, iar pasărea se grăbește 
să-i dea de știre prietenului aceluia peste care dăduse 
năpasta. I-am fi venit noi în ajutor, dar n-aveam 
nici o navă cosmică la dispoziţie. 

— Și i-aţi dat drumul păsării ? 

— l-am dat, firește, spuse robotul. Dar ne-am 
străduit să-i arătăm că n-o să poată zbura pină în 
zona aceea a Galaxiei, spre care zorea ea să ajungă. 
Chiar dacă aripa artificială nu se deosebea cu nimic 
de cea naturală, ea n-ar fi putut să reziste la un zbor 
atît de îndepărtat. Din păcate însă, pasărea nu ne-a 
priceput. Fiindcă nu-i o pasăre prea înțeleaptă. 
Ne-am consolat însă la gîndul că undeva, nu departe 
de noi. se află planeta Bluk, patria guralivilor, și că 
pasărea va izbuti să ajungă acasă. De-atunci n-am 
mai văzut-o. 

— Ce zici, tăticule ? îmi spuse Alisa. Acum cred 
că nu mai ai nici o îndoială că Al Doilea căpitan era 
în viaţă şi l-a trimis pe guraliv după ajutor ? 

— Dar de-atunci au trecut patru ani, i-am răs- 
puns eu. Așa că nu mai poate fi în viaţă. 

— Trebuie să vă mai povestesc o întîmplare ciu- 
dată, rosti robotul. O întîmplare petrecută foarte de 
curînd. Acum o lună. Cu trei zile înainte de a se fi 
răspîndit molima printre noi. Nu mi-aş fi amintit 
de ea, dacă nu l-aş fi văzut pe guraliv. .. Pe planeta 

noastră a coborit o navă micuță. de culoare neagră, 
din care a ieșit afară un om cu pălărie. Iniţial am 
crezut că venise cu scopul de a face cu noi schimb de 
roboţi, dintr-ăia care ne prisoseau, dar apoi ne-am 
lămurit că nava lui se defectase şi avea nevoie de aju- 
torul nostru ... Şi l-am ajutat cu multă plăcere pe 
omul acela ... 

— Era doctorul Verhovţev, îmi șopti Alisa. 

— Iar cînd nava lui era gata de plecare, l-am în- 
trebat dacă n-ar vrea să ne ofere drept răsplată niște 
ulei de uns sau niște ziare mai recente. Omul cu pă- 
lărie însă ne-a răspuns cît se poate de grosolan că 
nu ne va da nimic. Ba mai mult, a pretins că noi ar 
trebui să-i fim recunoscători pentru că ne lasă cu 
zile. Atunci nu m-am mai putut stăpîni şi i-am spus: 
„Să-ţi fie rușine, veneticule ! Dacă ajutînd-o pe pa- 
sărea aceea cam nătîngă, pe nume guraliv, n-am 
primit de la ea nimic în schimb pentru că i-am repa- 
rat aripa, lucrul ăsta nu miră pe nimeni și e de înţe- 
les. Dar dumneata ești o fiinţă înzestrată cu rațiune, 
iar după înfățișare pari a fi descins de pe Măreaţa 
planetă Pămînt. Ruşine să-ţi fie!* Atunci el m-a 
întrebat: ,„„Cărui guraliv i-aţi reparat aripa ?“ I-am 
spus că asta-i o poveste mai veche, de aproape patru 
ani şi că n-are nici o legătură cu problema noastră. 
Dar dumnealui nu s-a lăsat pînă nu i-am povestit 
întîimplarea cu pasărea aceea rănită. Să-l fi văzut 
cum s-a înfuriat ! Şi a început să ne blesteme pen- 
tru că i-am venit în ajutor guralivului, iar cînd a 
aflat că pasărea și-a luat zborul spre planeta Bluk, s-a 
apucat să-și strîngă iute catrafusele, blestemîndu-ne 
intruna. .,Poftim, trebuie acum să-mi irosesc vremea 
cu afurisita aceea de pasăre, bombănea el. Altmin- 
teri te pomenești că o ia gura pe dinainte.“ Iar în 
noaptea din ajunul plecării l-am văzut umblind prin 
preajma cisternei ăleia mari... 

— Care cisternă ? 

— Totul e clar, se dumiri robotul. El s-a apropiat 
de cisterna cea mare, în care păstram uleiul de uns. 
E un om viclean și putea să arunce într-însa bacterii 
dăunătoare... 

I-am spus robotului că bacteriile acelea ar fi putut 
nimeri pe planeta lor şi pe altă cale, dar el clătină 
din cap și nu mai voi nici măcar să audă de altceva. 

La despărțire, i-am oferit robotului un butoi cu 
ulei de uns, ca să poată repara măcar vreo zece con- 
frați de-ai săi, făgăduindu-i totodată că, imediat ce 
pătrundem în cosmos, vom expedia o radiogramă pe 
cea mai apropiată planetă, pentru ca cei de acolo să 
le trimită o navă cu ulei. 

În clipa cînd robotul plecă, prietenii mei prinseră 
a se agita. 

Mai iute, mă zoreau ei, s-o pornim mai iute la 
drum ! Îl mai putem salva pe căpitan ! Acum nu mai 
există nici un dubiu că el se află la mare ananghie 
şi doctorul Verhovțev se teme cumplit să nu afle 
careva adevărul. 

— Mie unul, mi-e pur și simplu ruşine pentru 
pămiînteni, spuse Zelionîi posomorît. Și pînă nu vom 
descifra acest mister, n-am să mă mai pot uita în 
ochii extratereștrilor. Dacă printre locuitorii de pe 
Pămînt s-a găsit un individ atît de josnic. datoria 
noastră este să-l descoperim și să-l facem inofensiv. 
Iar în treaba asta ne va ajuta Al Doilea căpitan, pe 
care-l vom găsi negreșit. Cît despre animale. ele mai 
pot să aștepte. 

Am oftat din adînc și am consimțit, pentru că 
Alisa și Poloskov erau întru totul de acord cu 
Zelionii. 

— Asta e, am spus eu. Mă supun majorităţii. Deși 
socot că speranțele noastre sînt întemeiate pe zvonuri 
și că nu vom da peste nici un Al Doilea căpitan în 

sistemul Meduzei. Dar de cum ne vom convinge că 
ne aflăm pe o pistă greșită, ne vom întoarce imediat 
în centrul Galaxiei să achiziționăm grabnic alte 
animale... 

— Să fie pregătită nava pentru decolare ! rosti 
Poloskov cu glas ferm. Zelionîi, coboară în sala ma- 
șinilor. Porneşte supermotoarele. 

M-am apropiat de hublou, să mai arunc o ultimă 
privire asupra planetei pustii, pe care o distruseseră, 
fără să-și dea seama de ce fac, roboții aceia buni de 
treabă. Uitîndu-mă afară, l-am observat pe robotul 
nostru alergînd pe cîmpul prăfuit spre Pegas. În 
miîini ținea ceva. 

L-am întimpinat la scară. 

— V-am adus niște animale, îmi spuse el. Dar să 
le schimbaţi neapărat unsoarea. Deocamdată sînt 
toate paralizate. 

Spuniînd astea, vărsă la picioarele mele un mor- 
man de obiecte metalice. 

— La revedere, spuse el, privind cu luare-aminte 
cum strîng scara navei. Dacă-l veţi descoperi pe rău- 
făcătorul acela cu pălărie şi nu veți ști ce să faceţi 
cu el, vă rog să-l dați pe mîna noastră. Să-l ungem 
noi pe dumnealui cu unsoare stricată. 

Robotul rîse cu poftă și o luă la pas prin prăfăraie. 

Pînă ce Pegas atinse viteza cosmică, eu am izbutit 
să primenesc unsoarea la toate animalele metalice: 
Orice s-ar spune, eram curios să văd ce fel de ani- 
male-roboţi se prăsiseră pe această planetă. Iar cînd, 
două ceasuri mai tirziu, Zelionii aruncă o privire în 
laborator, era cît pe ce să leşine de uimire. Pe dușu- 
meaua laboratorului alergau niște jivine mici pe 
rotile. 'Tipau care mai de care, se ciondăneau între 
ele și încercau să se caţere pe pereţi. Jivinele erau 
cam hide. dar aduceau întrucîtva cu șoarecii și pisi- 
cile. Se vede că atunci cînd le-au meșterit, roboții 
și-au adus aminte dc pisicile și șoarecii adevăraţi. 


183 


Am vîrît animalele-roboţi într-o cușcă de fier, dar 
uneori scăpau afară și fugăreau pe culoarele navei 
broasca-ţestoasă de diamant. 


Capitolul 14 


GOANA DUPĂ LADY WINTER 


Sistemul Meduzei se pierdea undeva într-unul din 
cele mai îndepărtate colțuri ale Galaxiei noastre. În 
jurul unei stele mari, cu lungi protuberanţe, aidoma 
unor plete răvășite, se înviîrteau doar trei planete. 
Prima, aflată în imediata apropiere a stelei, era atît 
de încinsă, încît ne-am dumerit din capul locului că 
nu avem ce căuta acolo. 

Am pornit-o în zbor spre cea de-a doua. 

Ne întimpină o planetă pustie, sumbră. Razele 
soarelui se răsfrîngeau în luciul albăstrui al stincilor, 
în oglinzile de asfalt ale lacurilor, în trunchiurile 
rare și desfrunzite ale copacilor. Peste întinderea 
astrului sufla vîntul cel veșnic nepotolit. 

— Ei, cum e? l-am întrebat pe guraliv. Asta-i 
planeta aceea sau nu ? 

Guralivul își înclină capul într-o parte și nu răs- 
punse nimic. 

— 'Tăticule, sări Alisa de la locul ei, apropiindu-se 
de hubloul din salon, tu nu știi să vorbeşti cu el. 
Guralivului îi e frică de tine. 

— Dar detine nu ? 

— Află că de mine nu se teme nici un animal, 
spuse fiică-mea. 'Ţinea în braţe o pisică metalică pe 
rotile, care tot da s-o lingă pe nas cu limba ei rece, 
plină de unsoare. Guralivule scump, fii bun și ne 

spune dacă pe această planetă ţi-ai lăsat stăpînul ? 

Pasărea ascultă cu luare-aminte vorbele Alisei şi 
răspunse cu glasul celui de Al Doilea căpitan. 

— Fereşte-te de miraje ! Nu te încrede în ele! 
Dar privește cu multă băgare de seamă ! 

— Ei poftim, ce pasăre nătîngă ai ! m-am înfuriat 
cu. O întrebi de planetă și ea vorbește de miraje ! 

— Rămâne de văzut, făcu Alisa. 

Afară începu să plouă. O ploaie domoală, dar care, 
din pricina vîntului, bătea pieziş, biciuind bordajul 
Pegasului. Pînă şi o simplă privire asupra acestei 
planete avea darul de a te indispune. Curînd se aş- 
ternură umbrele unei înserări lungi, apăsătoare. 

— E clar, spuse Poloskov. Să mergem la masă și 
la culcare. Că, oricum, nu mai putem ieși azi afară 
din navă. 

După cină, Alisa își trimise pisoii metalici în cușcă, 
luă de pe poliţă o carte şi se așeză să citească pe 
canapeluţa din salon. Eu m-am dus — a cîta oară !— 
s-o caut pe neastîmpărata broască-țestoasă de dia- 
mant, să nu facă cine ştie ce poznă. Cît despre Polos- 
kov și Zelionii, se duseră și ei să-și vadă de treburile 
lor. 

Trecură astfel vreo două-trei ceasuri. Am revenit 
în salon. Alisa stătea acolo și citea. În încăpere 
era confortabil, cald și deosebit de plăcut, mai ales 
că afară vuia același vînt nepotolit, chiar dacă ploaia 
contenise. 

M-am apropiat de hublou și am privit prin semi- 
întunericul din jur. Spre platoul pe care poposisem 
își trimiteau cu zgircenie lumina două mari discuri 
de lună. Deodată, am încremenit de uimire. 

Dintr-o vîlcea se apropia cu pași rari de nava 
noastră o ceată de oameni. Erau oameni ca toţi 
vamenii, fără scafandre spațiale, dar îmbrăcaţi în 

nişte straie bizare. Înaintau discutînd cu aprindere 
și, pare-se, nici nu observaseră nava. 

— Alisa, ia vino și priveşte, am chemat-o eu în 
șoaptă. 

Fiică-mea lăsă iute cartea pe canapea și veni fu- 
guţa la mine. 

Oamenii se apropiaseră destul de mult, astfel încît 
puteam distinge că sînt îmbrăcați în niște pieptare; 
pe cap purtau pălării cu boruri largi, iar peste piep- 
tare — pelerine largi și scurte. Patru erau bărbați. 
În urma lor venea agale, în silă parcă, o femeie cu 
pieptănătura înfoiată și cu o rochie largă și lungă 
pînă la pămînt. Bărbaţii vorbeau cu însufleţire între 
ei. Femeia tăcea. 

— Alisa, nu-i o halucinație ? am întrebat-o eu, 
nevenindu-mi să-mi cred ochilor. 

— Nu, răspunse fiică-mea. Să nu-i sperii. Eu îi 
cunosc. 

— Seleznev ! tună pe neaşteptate difuzorul chiar 
deasupra urechii mele. Seleznev, tu nu dormi ? 

Am recunoscut glasul lui Poloskov. 

— Unde ești ? am întrebat eu. 

— La postul de comandă. Mă uit afară prin hu- 
blou. Tu pricepi ceva din toate astea ? 

— Mă uit şi eu şi nu pricep nimic, i-am răspuns. 
De unde să fie aici oameni ? 

— Ba, eu, una, pricep, o auzii pe Alisa. Eu îi cu- 
nosc pe acești oameni. 

M-am întors spre ea. Oare nu aiurează ? 

— Se poate, tăticule, să nu-i recunoști ? se miră 
Alisa. Mă rog, pe femeie probabil că ai uitat-o, dar 
pe omul acela, al doilea din dreapta, trebuie să-l 
știi ! 

— Nici pomeneală ! Spune odată, nu mă mai 
fierbe ! i-am răspuns eu. 

— Al doilea din dreapta e Porthos, mă lămuri 
Alisa. Observi, s-a înclinat spre d'Artagnan, ascultă 
ce-i spune el. Se vede că au hotărît totuși s-o execute 
pe lady Winter. 

— Cine mai e și lady Winter ? ! am ţipat eu. Simt 
că-mi ies din minţi ! De unde a apărut aici Porthos ? 

— Nu ştiu, spuse Alisa. Dar ei sînt. Mușchetarii 
regelui. Dacă ar fi fost ofițerii cardinalului, i-am fi 
deosebit imediat. 

— Auzi, Poloskov ? am întrebat eu. 

— Aud, rosti Poloskov netulburat. Cred că Alisa 
are perfectă dreptate. Dacă ar fi fost ofiţerii cardi- 
nalului, i-am fi deosebit imediat de mușchetarii 
regelui. 

Între timp, cei patru mușchetari se apropiară de 
navă. Mi-am lipit nasul de hublou, să văd ce aveau 
să facă mai departe. Muşchetarii se opriră locului și 
unul dintre ei, Aramis mi se pare, o mîndrețe de băr- 
bat cu mustăcioară, schiță un gest galant cu mîna, 
invitînd-o pe lady Winter să treacă înainte. 

— Grozav de interesant ! făcu Alisa, săltindu-se 
pe virfuri, ca să poată vedea mai bine. Sînt curioasă 
să știu dacă au s-o execute sau nu? Tu cum gîn- 
dești, tăticule ? 

— Eu, unul, nu mai gîndesc defel, i-am răspuns. 
Poloskov, poate că ar trebui să coborîm scara. 

Şi-n clipa aceea mușchetarii porniră mai departe, 
croindu-și drum prin pereţii navei, şi dispărură din 
vedere. 

— Văd că trec prin pereţi, se auzi glasul pierdut 
al lui Poloskov. 

Greu se putea găsi ceva care să-l uimească pe că- 
pitan. Văzuse la viaţa lui lucruri înzecit mai multe 
decît îi este dat să vadă unui om de rînd de-a lungul 
întregii sale vieţi. Nu-l speriau nici Micul dragon, 
nici bulele de pe Jela, nici piraţii cosmici. Dar să-i 

vadă trecînd prin pereţii Pegasului pe mușchetarii 
maiestăţii-sale, una ca asta nu mai pomenise nici- 
cînd. 

— Să fie oare și ăștia niște călători în timp, cum 
erau cei de pe Şeşineru ? am întrebat eu. 

Alisa se duse în cealaltă parte a salonului și se uită 
afară prin hubloul de-acolo. 

— lată-i, rosti ea. Întocmai cum m-am gîndit eu. 
Ei au trecut prin pereții navei fără ca măcar să bage 
de seamă. 

M-am repezit și eu la celălalt hublou. Într-adevăr, 
mușchetarii ieşiseră din navă și se îndepărtau ca și 
cînd nimic nu s-ar fi întîmplat, în timp ce spadele 
lor străluceau sub razele celor două discuri selenare. 
Ocoliră o stincă și dispărură într-o văgăună... 

— Să mergem la postul de comandă, i-am spus 
Alisei. De-acolo se vede mai bine. 

— Sa mergem, încuviinţă ea, apucînd de pe ca- 
napea cartea din care citise întreaga seară. Se intitula 
„Cei trei muşchetari“. 

Ceva-ceva începu să mi se limpezească în minte. 

— Dă cartea încoace, i-am spus Alisei. 

Am deschis-o din mers. Și se nimeri să fie tocmai 
poza în care era înfățișat unul dintre mușchetari — 
d'Artagnan, cu pelerină și spadă. 

Cînd am dat buzna în incinta postului de comandă, 
Poloskov, care stătea lîngă hubloul cel mare. ridică 
mina şi ne îmbie să ne apropiem. 

Afară, în mijlocul platoului, se înălța un mestea- 
căn subțirel, cu frunzele tremurînd în bătaia vîntu- 
lui, parcă însufleţite. În jurul mesteacănului creștea 
iarbă, iar jos, chiar la rădăcina lui, se putea distinge 
pălăria mare a unei pitărci. 

— Priveliștea asta mi se pare cunoscută, glăsui 
Poloskov îngîndurat. Am mai văzut-o undeva. 

— Ştiu eu unde, sări Alisa. E ilustrata cea mai 

îndrăgită a lui nenea Zelionii. Se află în cabina dum- 
nealui, deasupra patului. Se uită mereu la ea și 
recită cu glas tare niște versuri: „Ram după ram 
isca-n văzduh un verde zvon...“. 

— Astea-s miraje, hotărî Poloskov. 

— Da-a, am confirmat și eu. Sînt miraje, firește. 
Aşadar, guralivul n-a greşit atunci cînd, cu glasul 
celui de Al Doilea căpitan, ne-a spus să ne ferim de 
miraje. Dar cine anume şi cu ce scop le produce? 
Cui să-i datorăm oare noi această rarisimă dis- 
tracție ? 

Mesteacănul se topi în beznă. iar dinspre versan- 
tul îndepărtat al muntelui prinse a înainta spre navă 
o stranie procesiune. O adunătură de oameni, fik- 
sieni, ființe de pe planete şi stele necunoscute nouă, 
roboţi, jivine. Cohorta mirajelor împresură nava, ca 
și cînd nici n-ar fi observat-o. Făpturile străbăteau 
prin ea, se topeau în văzduh. se dedublau. treceau 
unele prin altele. 

— 'Tăticule, hai să ne uităm la ele mai de aproape, 
îmi propuse Alisa. 

— Las’ că se vede şi de-aici, m-am împotrivit eu. 
Şi-apoi habar n-avem de caracteristicile lor. Dacă 
dumnealor nu sînt chiar atît de imateriale precum 
par ?! 

Am stat îndelung și-am urmărit cu privirea pro- 
cesiunea mirajelor, iar cînd platoul deveni pustiu, 
Alisa începu din nou să se milogească: 

— Hai, tăticule, hai să coborîm un pic, că doar 
nu-i tîrziu. Poftim, uită-te, a rămas numai un singur 
miraj — d'Artagnan. 

Și într-adevăr, în vilceaua pustie se ivi singura- 
ticul mușchetar și, abordînd o mină îngîndurată, 
prinse a se plimba încoace și încolo nu departe de 
navă. 

— Duceţi-vă, spuse atunci Poloskov. Numai să 
nu vă îndepărtați prea mult. Eu am să vă suprave- 
ghez de aici, pentru orice eventualitate. 

Ca întotdeauna, căpitanul îmi ghicise dorinţa. 
Voiam și eu, firește, şi încă nespus de mult, să mă 
uit mai de aproape la mirajele acelea. Un singur lu- 
cru însă mă neliniştea: să nu i se întîmple ceva 
Alisei. Dar să plec fără ea, ar fi însemnat să ne 
supărăm pentru multă vreme. În afară de asta, Alisa 
pretindea că mirajele sînt ale ei; și pe bună drep- 
tate, căci tocmai ea fusese aceea care-i recunoscuse 
mai întîi pe cei trei mușchetari. 

Am coborit pe scara navei jos, pe platou. Preajma 
era cu desăvirșire pustie. D'Artagnan dispăruse din 
vedere. 

— Să aşteptăm puţin, spuse Alisa. Ele au să re- 
vină, probabil. 

M-am apropiat de locul în care, pînă mai adi- 
neaori, se înălțase mesteacănul. Pe pămint zăceau 
doar pietricele ovale — nici un firicel de iarbă, nici 
o frunză măcar. 

— Priveşte, tăticule, cine vine, mă vesti Alisa. Ce 
zici de asta ? 

Am ridicat capul și-am tresărit. Din faţă veneam 
chiar eu, cu Alisa de mînă. Numai că amindoi eram 
fără scafandre spaţiale, cu papuci de casă în picioare 
şi, după toate aparențele, nu simțeam cîtuși de puţin 
nevoie de aer. 

Alisa se repezi spre ea însăși. 

— Stai ! am ţipat eu. Unde-ai plecat ? 

Dar Alisa apucase să ajungă la dublura ei și, în 
goana mare, trecu prin miraj, se-mpiedică de-o pia- 
tră şi căzu în genunchi. Mirajul se destrămă pe dată. 
Pînă am ajuns eu să-i vin în ajutor, apăru un alt 
miraj. Înainta cu repeziciune spre Alisa, vrînd parcă 
s-o înhaţe. De astă dată însă năluca avea înfățișarea 

doctorului Verhovţev. Pălăria îi era trasă peste ochi, 
iar umerii ascuțiți și înguști — săltaţi pînă la sfîr- 
cul urechilor. 

Am izbutit la iuțeală să mă interpun între miraj 
și fiică-mea, apărînd-o, întrucît nu eram deloc sigur 
că Verhovţev e doar un miraj. 

Dar doctorul n-o observă pe Alisa. Se prelinse 
chiar pe lîngă noi, cu un zîmbet pe buze, ca și cînd 
ar fi zărit în faţă pe cineva. M-am uitat în urmă-i. 
Spre el venea grăsanul în costum negru de piele. Își 
întinseră unul altuia braţele. şi-apropiară capetele și 
prinseră a discuta cu aprindere. 

Alisa se ridică de jos şi mă luă de mînă. 

— Pe planeta asta nu poţi păstra nici un secret, 
spuse Alisa. În schimb, ştim acum că Verhovţev şi 
grăsanul se cunosc între ei și că nu degeaba ne-au 
rugat şi unul. și altul să le dăm guralivul. 

Cele două miraje discutau mutește, în timp ce din 
cealaltă parte se apropia de noi un al treilea miraj. 
Înfăţișa imaginea celor trei căpitani. Dar nu pe aceea 
dăltuită-n piatră, pe care o văzusem pe Planeta celor 
Trei Căpitani, ci figurile lor absolut autentice. în 
uniforma albastră a flotei cosmice. Căpitanii se 
opriră în loc, se prinseră de miîini, parcă şi-ar fi luat 
rămas bun. Şi, ca la un semn, se topiră în văzduh, 
pierind din vedere. În locul celor trei, se ivi pe platou 
unul singur. Al Doilea. Înalt, subţiratec, cu nasul 
coroiat. Stătea mohorit, cugetînd parcă la ceva. Pe 
umărul său trona un guraliv. Căpitanul aruncă o pri- 
vire spre vale și o luă iute spre un alt miraj iscat la 
orizont. Era o navă cosmică de culoare albastră, la 
bordul căreia se afla încrustat cu pietre prețioase un 
pescăruș mare, vineţiu. 

Se topiră și aceste miraje. Dispărură şi Verhovţev, 
ŞI grăsanul. 

— Niciodată n-am mai văzut o navă așa de fru- 
moasă, făcu Alisa. 

lar în căștile mele răsună glasul lui Poloskov. 

— Ascultă profesore, ţi-a mai fost dat vreodată 
să vezi o navă atît de frumoasă ? Asta-i probabil 
Pescărușul albastru, nava celui de Al Doilea căpitan. 

—. Sigur că da, sări de colo Alisa. Poate că el se 
ascunde pe undeva pe-aci. Va trebui să-l căutăm. 

Acolo la orizont, unde se profila silueta Pescăru- 
șului albastru, se aprinse o lumină vie. Sub ochii 
noștri nava se ridică în spațiu, deasupra planetei. 

— Şi-a luat zborul mirajul tău, spuse Zelionii. S-a 
întîmplat întocmai precum gîndeam eu. 

— Da, se poate că Pescărușul albastru și-a luat 
zborul de pe aceste tărimuri, încuviință Poloskov. 

M-am aplecat asupra locului unde căzuse Alisa, pe 
cînd fugea spre dublurile noastre. M-am aplecat, 
deoarece mă uimise un anume lucru: două pietricele 
ovale se uniră deodată din rosturile lor și prinseră 
a se rostogoli încetişor, mînate parcă din urmă de 
careva. Totuși în preajmă nu se afla ţipenie. Pînă şi 
vîntul se potolise. Am întins mîna ca să culeg o pie- 
tricică dintr-alea, dar ea își spori viteza, ducîndu-se 
de-a dura mai departe. Și, pe neașteptate, din pie- 
tricică începu să răsară un miraj. Ceţos la început, 
străveziu, se preschimbă mai apoi în lady Winter. 
Femeia o luă la fugă spre măguri, aranjindu-și din 
mers poalele rochiei înfoiate. 

— N-ai să pleci, am spus eu cu glas tare. E așa 
cum am gîndit. Minuni nu există ! 

Am făcut un salt înainte, vrînd parcă s-o prind 
pe milady. În clipa cînd am căzut în locul unde se 
aflase ea, mirajul dispăruse. Sub mîinile mele zăcea 
o pietricică ovală. 

— Ce-i cu tine ? se miră Alisa. De ce alergi după 
milady ? 

— Am și prins-o, i-am spus eu. 

Zelioniîi surise: 

— Ai vrut, dar nu ţi-a mers. Milady a dumitale 
a dispărut fără urmă. 

— E-n mîinile mele, l-am asigurat eu. Uite, mă-n- 
torc acum pe navă și vă explic totul. 

Ajuns în salon, am pus pietricica pe masă, dim- 
preună cu alte cinci aidoma ei, pe care le adunasem 
în drum spre navă. Pietricelele stăteau neclintite, în 
rind. Erau pietre ca toate pietrele, de mărimea unui 
cartof. ba chiar şi prin forma lor aduceau cu cartoful. 

— Îngăduiţi-mi să vi-i prezint pe locuitorii acestei 
planete, am spus eu. 

— Fiinţe vii ?! se miră Zelionii. Nu mi-aş fi închi- 
puit una ca asta niciodată! 

— Ba mai au și o particularitate foarte intere- 
santă. Pot crea iluzii optice — copii ale oamenilor, 
lucrurilor, și nu numai ale celor pe care le-a fost dat 
să-i vadă, cum ar fi, de pildă, cei trei căpitani sau 
doctorul Verhovţev, dar sînt în stare să și perceapă 
chipuri care trăiesc în imaginaţia oamenilor. Iată un 
exemplu: Alisa, citind „Cei trei mușchetari“, se uita 
la pozele din carte, imaginîndu-și cum trebuiau să 
arate mușchetarii, și în felul acesta i-am văzut noi. 
Ce zici, Alisa, sînt întocmai cum ți i-ai închipuit tu ? 

— Întocmai așa, răspunse Alisa. 

— De ce pietricelele de-aici au nevoie de miraje 
și cum anume le creează, lucrul acesta rămîne deo- 
camdată o enigmă. 

— Poate că o fac pur și simplu din plictiseală, își 
dădu cu părerea Alisa. Stau pe pămîntul acesta pus- 
tiu şi se plictisesc. Așa că orice vizitator, orice musa- 
fir reprezintă pentru ele o minunată delectare. 

— Tot ce se poate, am aprobat-o eu. Și acum, ce 
facem ? Rămînem aici să ne continuăm investigațiile, 
sau ne luăm zborul spre cealaltă planetă ? 

— Eu am impresia că cea de-a treia planetă e și 
mai interesantă, spuse Poloskov. M-am uitat pe foto- 
grafii și-am constatat că acolo există vegetație, aer 
Și apă. 

În momentul acela una din pietricele luă chipul 
celui de Al Doilea căpitan. Vestitul astronaut se uită 
la noi cu tristețe. Iar guralivul rosti cu glasul căpi- 
tanului: 

— Vei face investigaţii pe planeta-trei. Vei face 
investigaţii pe planeta-trei. 

— Ei, aţi văzut ? spuse Alisa. 

Si, fără a mai zăbovi, ne luarăm zborul spre cea 
de-a treia planetă din sistemul Meduzei. 


Capitolul 15 


PUIUL PĂSĂRII KROK 


Patru sori se roteau cu repeziciune pe deasupra 
acestei planete, noaptea o învăluia doar arareori, și 
nu izbuteai nicicum să ghicești, fără un complicat 
calcul prealabil, în ce moment va cobori brusc întu- 
nericul; doar un scurt răstimp se îngiîna ziua cu 
noaptea şi peste cuprinsul planetei se așternea bezna. 
Trecea astfel vreo jumătate de ceas, uneori chiar 
mai puţin şi un soare nou se ridica iute deasupra 
tufișurilor ghimpoase și cît ai clipi ajungea de-a ros- 
togolul în înaltul cerului. 

Planeta era toată numai păduri și desișuri. La poli 
pădurile erau pipernicite, cu rămurișul aproape lipit 
de pămînt, pe cînd la tropice atingeau înălțimi neve- 
rosimile. 

Pentru un biolog aceste tărîmuri constituiau un 
adevărat paradis. Şi cîte altele nu se mai aflau aici ! 
Oceanele colcăiau de pești, meduze, viermi, șerpi de 
mare, pădurile gemeau de jivine de tot soiul, de flu- 
turi cu aripi de cîte un metru lungime, iar ceva mai 
sus. peste steiurile de stîncă şi peste colinele cu panta 
dulce zburătăceau fel şi fel de păsări. 

— Aici vom face o haltă mare, am declarat eu de 
cum am coborit cu nava pe culmea unui deal năpădit 
de tufișuri. Fauna de pe această singură planetă ar 
ajunge berechet pentru cincizeci de grădini zoologice. 

— Foarte bine, spuse Poloskov. Cu acest prilej o 
să punem și noi nava la punct. 

— Da, însă mai întîi să-l găsim pe Al Doilea căpi- 
tan, propuse Alisa. Eu sînt convinsă că se află pe-aici 
pe undeva. 

— Numai să n-o pornești de una singură în cău- 
tarca lui, am prevenit-o eu. Planeta-i plină de fiare 
extrem de periculoase. 

— Bine, dar eu sînt împăratul naturii, făcu ea. 

— Aşa e, nimic de zis, numai că fiarele habar 
n-au de asta. Ele sînt analfabete. 

— Şi-atunci, cum o să-l găsim pe Al Doilea căpi- 
tan ? întrebă Alisa. 

— Primul lucru pe care-l vom face, vom lansa în 
spaţiu, deasupra planetei, un cercetaş mecanic, un 
căutător de metale, îi spuse Poloskov. 

— Da' dece? 

— El se va roti în jurul planetei pe o orbită joasă 
Și, imediat ce va descoperi urme de metale ce se folo- 
sesc în construcția navelor cosmice, ne va da de știre. 


— Și o să se rotească mult ? 


— O să-i cam trebuiască vreo două săptămîni ca 
să investigheze planeta de la un capăt la altul. 


— Vai, ce mult! 

— Între timp, tu ai să-mi dai o mînă de ajutor. Ţie 
ți se încredinţează sarcina de a hrăni animalele, i-am 
spus eu. 

— Şi udatul boscheţeilor, adăugă Alisa. Că altfel, 
o iau cu toţii la sănătoasa. 

În clipa aceea năpirstocul de boscheţel se și strecură 
pe ușă în salon și, plin de sfială, se opri în prag. Clă- 
tinîndu-și ușurel crenguţele și, îngînîndu-și cîntecul, 
se căznea să ne dea de înţeles că vrea compot. 

— Ei poftim, sări de colo mecanicul Zelionii, îţi 
place cum i-ai răsfățat ?! Asta-i opera ta. Acuși-acuși 
au să înceapă să și muște! Hai, dă-i mai iute compot 
și ducă-se-n plata Domnului. 

A doua zi, ne-am sculat cu noaptea-n cap. Polos- 
kov se apucă să pregătească pentru lansare cerceta- 
şul, iar eu să încarc în autoșeniletă plasele și camera 
de luat vederi. 

Eram atît de absorbiți de treburile noastre, încît 
am scăpat totalmente din vedere momentul în care 
avea să-și facă apariția pasărea Krok. Am observat 
numai cum asupra mea se prăvălește o umbră, iar 
în urechi îmi răsună un plesnet puternic de aripi. 
ce-mi aminti de zbuciumarea unor pinze de corabie. 

— La pămînt! strigă Poloskov. 

M-am trîntit în iarbă. 

Chiar deasupra capului meu se ciocniră niște 
gheare, şi pasărea Krok, dînd greș, săgetă în văzduh, 
ca să se năpustească din nou asupra mea. 

Abia atunci am putut-o observa acătărea. 

Era o creatură uriașă, de dimensiunile unui avion 
obișnuit de pasageri. Avea nişte aripi înguste și lungi, 
o coadă scurtă și un plisc ascuţit și coroiat, ca ghea- 
rele unei macarale. Pasărea schiță un mic rotocol în 
văzduh şi, aidoma unui bombardier în picaj, porni 
săgeată în jos. 

Am încercat să mă furișez, tîrîș, dar mi-am dat 
seama că n-am să izbutesc. 

Strîngînd din ochi, mi-am încleștat mîinile pe 
roata autoşeniletei. O clipă mai tîrziu răsună o îm- 
pușcătură. 

Pesemne că mecanicul Zelionii izbutise să dea fuga 
pînă la trapă cu pistolul și să ţintească pasărea în 
momentul în care aceasta se afla doar la vreo trei 
metri de mine. 

Pasărea se înălță în văzduh cu un țipăt jalnic. Ală- 
turi de mine se prăbuși o pană de a ei. Lungă de 
vreun metru şi atît de tare, că se înfipse cu capătul 
în pămînt uscat și pătrunse într-însul ca paloșul unui 
voinic din basme. 

Am smuls pana și i-am arătat-o Alisei. 

— Ia aminte, i-am spus, stăpînul acestei pene e 
miînios foc şi vrea să înhațe pe careva dintre noi, să 
aibă ce înfuleca la cină. Pricepi ce vreau să spun ? 

— Pricep. Da’ autoşenileta n-o poate înhăţa, 
aşa-i ? 

— N-o poate. 

— Atunci am să merg cu tine în autoșeniletă. 

— Nu-nu, fetițo. Tu trebuie să rămii, i-am spus 
Alisei. Eu plec acum în recunoaștere și mă întorc pe 
la prînz. Iar ceilalți membri ai echipajului, în afară 
de tine, sînt ocupați. Nu are cine să pregătească nici 
măcar hrana animalelor, să le astimpere foamea. Și 
apoi, nu uita că paingul-țesător-troglodit mai are 
doar un pic de lînă. 

— Bine, tăticule, rămîn, fu de acord Alisa. 

— Ei, cum stăm cu cercetașul mecanic ? l-am în- 
trebat pe Poloskov, în timp ce mă așezam în auto- 
șeniletă. 

— Nu pricep de ce nu merge, răspunse el. Nu 
mi-a făcut niciodată nazuri, iar acum nu vrea şi 
pace. 

Autoşenileta o porni încetișor printre tufișuri, le- 
gănîndu-se la hîrtoape şi lunecînd uşor de pe coline 
în vale. Tutișurile se răzlețeau înaintea ei și se-nfră- 
teau din nou în urmă-i. Mă gîndeam ce bine ar fi 
dacă am putea prinde pasărea aceea. În Palaputra i 
se spunea pasărea Krok. Voiam nespus să pun mina 
pe un asemenea monstru pentru grădina noastră 
zoologică, dar mi-am dat seama că ar fi puțin pro- 
babil s-o putem transporta cu Pegasul. Ar fi cu totul 
altceva dacă i-am descoperi cuibul şi am lua cu noi 
niște puişori. Cuibul ei trebuie să fie undeva sus, pe 
stînci, căci nici un arbore n-ar putea susține povara 
unui lăcaș ca al păsării Krok. 

Am cîrmit-o spre munţii din depărtare. La un 
moment dat îmi tăie calea un cortegiu de șopîrle gal- 
bene. cu picioare lungi. În frunte înainta repejor, cu 
paşi mărunți, şopîrla cea mai înaltă, iar în urma ei 
— celelalte, mai mici... Am numărat douăzeci și 
trei de bucăţi. Ultima era micuță de tot. Aș fi putut 
s-o prind, dar n-am făcut-o; trebuia mai întîi să iei 
seama cu ce se hrănesc, altminteri n-aveai cum s-o 
transporți pînă pe Pămînt. 

Sus în tării, deasupra capului meu, zbura pasărea 
Krok. Se îndrepta spre munţii din zare. Mai mult ca 
sigur că își avea cuibul chiar acolo. 

Am lansat plasa automată și am prins cu ea un 
fluture albastru, mare de vreun metru. În vreme ce 
eu mînuiam manipulatoarele, spre a narcotiza flu- 
turele și a-l vîri în portbagajul autoșeniletei, astfel 
încît să nu-i vatăm aripile, ecranul videofonului se 
lumină și pe el apăru chipul răvăşit al lui Poloskov. 

— Ascultă, rosti el, am lansat cercetașul. 

— Foarte bine, i-am spus eu. Așteaptă puţin să 
pun și eu bine fluturele. 

— Dar s-a întrerupt legătura cu el. 

— Cu cercetașul mecanic ? 

— Cu el. Una ca asta încă nu mi s-a mai întîm- 
plat. Am verificat totul cu de-amănuntul. La trei 
minute după lansare a amuţit. 

— Va trebui să te îmbarci în șalupă, să-l ajungi 
din urmă și să-l repari, i-am spus eu așezînd flutu- 
rele într-un container. 

— Tocmai asta și voiam să-ţi comunic. Eu plec 
în căutarea lui, iar tu întoarce-te la navă. Să știi că 
nu-mi prea place planeta asta. 

— N-ai dreptate, dragul meu. E o planetă gro- 
zavă. Sînt încîntat că am nimerit aici. 

— Dar dacă Al Doilea căpitan și-a aflat, într-ade- 
văr, tocmai aici sfîrşitul ? 

— Crezi una ca asta ? 

— Nu ştiu ce să mai cred. Dar dacă totuși un 
căpitan atît de încercat şi-a putut afla moartea aici, 
rezultă că planeta asta ascunde o primejdie cumplită, 
pe care noi nici n-o bănuim. 

— Dar poate că s-au blocat motoarele. Asta se 
întîmplă şi la cele mai perfecţionate astronave. Sau 
poate că asupra căpitanului s-a năpustit vreun mons- 
tru de pe aici. De pildă, pasărea Krok. Ai văzut ce 
plisc avea ? 

— Am văzut, fireşte. 

Și Poloskov închise videofonul. 

Asupra mea mai trecu în zbor o pasăre spre mun- 
ţii din zare. Mi-am întipărit în minte direcția zboru- 
lui ei. Nu mai aveam nici un dubiu că acolo își avea 
cuibul. Trebuia neapărat s-o iau din loc. Amurgul se 
lăsase pe neașteptate. Am făcut calea întoarsă spre 
navă. 

Parcînd autoșenileta chiar lîngă scară, am urcat 
pe întuneric treptele și m-am dus la postul de co- 
mandă. Voiam să știu, în primul rînd, unde sînt și 
ce fac însoțitorii mei. Zelionii se afla în sala mașini- 
lor şi descînta acolo aparatele. Alisa îmi răspunse din 

cabina ei. Îmi spuse că citeşte. Atunci am luat legă- 
tura cu Poloskov. 

— Ei. cum îți merg treburile ? am întrebat. 

— L-am reperat pe cercetașul nostru, răspunse el. 
Peste puţin îl ajung din urmă. Să lași deschisă stația 
de radio. 

M-am așezat lîngă hublou și ascultam cum bolbo- 
roseşte Poloskov de unul singur, gonind prin spațiu 
după cercetașul mecanic. Scurta noapte planetară 
luă sfîrşit. Am îmbrățișat cu privirea depărtările, 
pădurile şi munţii, încercînd să schiţez în minte dru- 
mul pe care aveam să-l parcurg a doua zi. Voi lua-o 
pe firul pîrîiaşului acela, apoi mă voi cățăra pe co- 
line... Va trebui s-o iau cu mine și pe Alisa. În 
autoşeniletă e în afara oricărui pericol. 

— L-am prins, îmi comunică Poloskov. L-am apu- 
cat cu ghearele automate şi acum o pornesc spre 
navă. 

În clipa aceea am dat cu ochii de Alisa care ieșise 
afară, pe platformă, în faţa Pegasului. Pășea cu bă- 
gare de seamă, în vîrful picioarelor; se uită la hublo- 
uri, dar nu mă observă. 

Afară era răcoare şi ea își pusese pe deasupra 
salopeta cea galbenă, pufoasă. Se vede că avea de 
gînd să meargă undeva departe. Dar cel mai uimitor 
era faptul că, înaintea ei, defila țanţoş prin iarbă 
guralivul. Alisa îl legase cu un lănţișor lung, al cărui 
capăt îl ținea în mînă. Îi spuse ceva guralivului şi 
acesta se ridică în văzduh. Puțin cîte puţin, Alisa 
slobozea lănţișorul ca să nu tulbure zborul păsării. 
Bătîind din aripi, guralivul o porni spre pădure 
într-un zbor lent, de parcă înțelegea că fetița nu 
poate să zboare. 

Abia în acel moment m-am dezmeticit. 

Am apăsat butonul difuzorului şi-am strigat de 
au răsunat pădurile din jur: 

— Alisa, ţi-ai ieșit din minţi !? Întoarce-te ime- 
diat ! 

Şi, înspăimîntat de faptul că ar putea să nu-mi 
dea ascultare, am luat-o la fugă pe scară în jos, ca 
s-o ajung din urmă și s-o aduc pe navă. 

Cînd m-am apropiat de trapă, Alisa se și afla la 
marginea pădurii. 

Pe deasupra ei se rotea uriașa pasăre Krok. 

— Alisa !am răcnit eu. 

Fiică-mea însă era departe și nu-mi auzi glasul. 

Și n-aveam nici o armă, nimic la îndemiînă. 

Ce să mă fac ?! 

Nemaiștiind de mine, am pornit-o valvirtej pe 
scară în jos. 

Alisa observă pasărea ce se apropia de pămînt și 
de spaimă scăpă din mînă capătul lănţugului. Înspăi- 
mîntat și el, guralivul se avîntă spre arborii din 
apropiere. 

În timp ce alergam spre Alisa, am văzut cum pasă- 
rea Krok își slobozi ghearele albe, apucă de jos mo- 
gildeaţa aceea galbenă și pufoasă şi, luîndu-și avînt, 
țișni spre tării. 

Alergam cu ochii țintă la pasărea care se înălța în 
văzduh, micșorîndu-se tot mai mult, şi-mi agitam 
neputincios braţele . . . 

După vreo zece minute. Poloskov se ivi din zbor 
în preajma Pegasului. Între timp, eu şi cu Zelionii ne 
Și pregătisem spre a porni pe urmele monstrului. Pu- 
sesem în acest sens în funcțiune șalupa cea mică. 

— Încotro ? se miră Poloskov. 

— Krok ne-a răpit-o pe Alisa ! strigă Zelionii. Și 
amuțţi; copleșit de amărăciune, își pierduse glasul. 

— Saltă aici ! îmi porunci Poloskov, apropiind 
șalupa de sol. 

Am făcut un salt, m-am apucat cu mîinile de mar- 
ginea trapei deschise și am sărit în cabină, 

În aceeași clipă Poloskov luă înălțime. 

— Încotro a zburat ? întrebă el cu glas tare, aco- 
perind zgomotul motorului. 

— În partea aceea, spre munţi, i-am răspuns eu. 
Se pare că acolo își are cuibul. 

Am ajuns în apropierea munților în cîteva minute. 
Dar n-a fost deloc simplu să dăm de cuibul păsării. 
Mii de stînci, semănînd între ele ca două picături de 
apă, își înălțau în inima platoului vîrfurile ascuţite, 
astfel că am fost nevoiţi să ne rotim mai mult de un 
ceas pe deasupra lor, fără nici un rezultat. Şi cu fie- 
care clipă care trecea, aveam tot mai puţine şanse de 
a o găsi pe Alisa în viaţă. 

Dar tocmai atunci ne veni în ajutor însăși pasărea 
Krok. Pornise în zbor pe deasupra stîncilor. 

— După ea ! am strigat eu. 

— Ai răbdare, îmi spuse Poloskov. Dacă u spe- 
riem, nu ne mai arată drumul spre cuib. 

Căpitanul încetini mersul șalupei, astfel că încre- 
menisem în văzduh deasupra stîncilor. Pasărea 
zbura spre creștetul unui munte la care noi nu izbu- 
tiserăm încă să ajungem. Se opri acolo, își strinse 
aripile și se lăsă în jos. Fără a mai zăbovi, Poloskov 
porni în direcția muntelui, luînd treptat înălțime. 

De cum ne-am apropiat de creastă, am văzut ţiş- 
nind în văzduh cinci sau șase păsări. Luaseră șalupa 
noastră drept un nemaiîntilnit dușman zburător. Şi 
toate cite erau se năpustiră cutezătoare asupra noas- 
tră, făcîndu-l pe Poloskov să-și reamintească figurile 
pilotajului acrobatic, pentru a evita ciocnirea cu pă- 
sările Krok înverşunate. 

— Uite şi cuibul, colo ! rosti Poloskov. 

M-am lipit strîns de hublou. 

Pe versantul abrupt al muntelui se desenau cer- 
curile întunecate ale cuiburilor. Închipuite din pie- 

troaie și vreascuri, cuiburile erau lipite pe ieșinduri 
de stîncă, deasupra prăpastiei. 

În timp ce coboram, am putut observa că în unele 
cuiburi stau păsări cu aripile larg desfăşurate, adă- 
postind pesemne puii sau ouăle de ochiul dușma- 
nului. 

— Ia te uită, am zis eu. 

Într-unul din cuiburi am zărit ceva de culoare 
galbenă. 

Aidoma unei făpturi vii, șalupa se repezi spre cui- 
bul acela. Şi cu asemenea viteză, încît păsările răma- 
seră mult în urmă. 

— Nu, asta nu-i Alisa, spuse Poloskov. Sint pui 
de pasăre. 

Și într-adevăr, în cuib se aflau trei pui acoperiţi 
de puf. Văzîndu-ne, își căscară larg pliscurile coro- 
iate. Una din păsări săgetă în picaj pe lingă noi, a- 
junse la cuib şi-l acoperi cu aripile ei. 

— Ia-o mai în sus, i-am spus căpitanului. 

Dar imediat dădurăm cu ochii de altă pasăre. Se 
apropie în zbor de creasta muntelui ducînd în clonţ 
un pește cît toate zilele. 

— După ea !am strigat eu. 

Pasărea nu ne observă. Cobori din văzduh în cui- 
bul cel mai îndepărtat. 

Și în același cuib, așezată între doi puișori, stătea 
Alisa. De la distanță aducea și ea cu un pui de pa- 
săre, iar asta se datora costumașului pufos și de 
culoare galbenă. 

La vederea mamei lor, puișorii își căscară ciocu- 
rile, dar pasărea îi adusese peștele Alisei și încerca să 
i-l vîre în gură. Alisa se ferea din răsputeri, dar pa- 
sărea era de neinduplecat. 

Poloskov izbucni într-un hohot de rîs. 

— Ce-i cu tine ? l-am întrebat nedezlipindu-mi 
ochii de la priveliștea aceea atît de stranie. 

— Constat că pe Alisa n-o paște nici o primejdie, 
îmi răspunse el rîzînd. Au luat-o drept pui de pasăre 
şi i-au prescris regim de supraalimentaţie. 

Poloskov avea dreptate. Costumașul pufos cu care 
era îmbrăcată îi fusese Alisei salvator. 

Pluteam în văzduh deasupra cuibului. Poloskov 
cobori scara şi Alisa urcă în șalupă, în vreme ce eu 
mă străduiam să alung păsările cu grenade şi petarde 
somnifere. 

— Ce-ar fi să capturăm și un pui ? întrebă Polos- 
kov cu același zîmbet pe buze. 

— Data viitoare, i-am răspuns. Cum te simți, 
Alisa ? 

— Binişor, răspunse ea. 

Era toată plină de solzi de pește, în rest — absolut 
teafără şi nevătămată. 

— Doar la început m-am cam speriat. Pe urmă, 
după ce am ajuns în cuib, m-am simțit chiar în lar- 
gul meu. Stam cu puișorii și ne încălzeam unul de 
altul. Atita numai că pasărea cea mare voia neapărat 
să mănînc. Îmi da ghes întocmai ca bunica: „Hai, mai 
ia o linguriţă de grișuleţ“. 

Poloskov făcea haz, întrebînd-o pe Alisa dacă n-a 
învăţat cumva să zboare sau poate că vrea să se În- 
toarcă la părinții ei adoptivi. 

— la spune-mi de ce ai ieșit din navă ? am între- 
bat-o pe un ton sever, după ce m-am mai liniștit 
întruciîtva. 

— M-am dus să-l caut pe Al Doilea căpitan. 

— Cum adică ? 

— Mi-a ajuns la ureche că cercetașul lui Poloskov 
funcţionează prost. Iar ca să stăm aici cu mîna în 
sîn două săptămîni, nu se poate. Și atunci m-am gîn- 
dit că guralivul ar putea să-și amintească drumul 
care duce spre locul unde a auzit glasul celui de Al 

Doilea căpitan. L-am rugat să-mi arate drumul și el 
a pornit-o în zbor. 

— Dar de ce nu ţi-ai cerut voie ? 

— Mi-ai fi dat ? 

— Bineînţeles că nu. Şi-apoi, nu există nici urmă 
de Al Doilea căpitan pe aici. Aşa că uită-l, fetiţo. 

— Nu există ? întrebă Alisa. Ba există. El e-aici. 
Păcat numai că a zburat guralivul. Altfel am fi dat 
de căpitan în doi timpi și trei mișcări. 

— Ceţi-a mai trecut prin minte, dragă ? 

— Uite ce am găsit eu în cuib, răspunse Alisa, 
scoţînd din buzunar un ciob dintr-o farfurioară de 
porțelan cu o inscripţie aurită: ,,... rușul albastru“. 
Pescărușul albastru, așa-i ? mă întrebă ea. Poate că 
nu-ți vine a crede? 

— Ia dă-l încoace, o rugă Poloskov. Văd că ai un 
noroc nemaipomenit ! 

— Nu mai spune, i-o întoarse Alisa. Din pricina 
ciobulețului ăstuia am fost nevoită să zbor în ghea- 
rele păsării Krok. Tu ai zburat vreodată așa ? 

— Nu, zîmbi Poloskov. 

— Ciobuleţul ăsta chiar ea mi l-a dat. Probabil 
că acolo, în cuib, asta-i o jucărie pentru puișori. Şi 
pasărea mi l-a dat ca să mă joc. 

Am rămas pe gînduri. Alisa avea dreptate. Se vede 
că Pescăruşul albastru se află, într-adevăr, pe 
această planetă. Dar cum să dăm de el ? 

— Ce s-a întîmplat cu cercetașul ? l-am întrebat 
pe Poloskov. N-ai apucat încă să verifici ? 

— Ciudat lucru, cineva a spart indicatorul detec- 
torului de metale. 

— L-a spart ? 

— Singur nu se putea sparge, mecanismul acestui 
indicator se află chiar în centrul cercetașului. 

— Şi ce-i de făcut ? m-am întrebat eu cu glas 
tare. 

Am aterizat în fața Pegasului şi am ieșit într-o 
poiană să iscodim cu luare-aminte cerul — nu trecea 
cumva-n zbor pasărea Krok ? 

— Iată-l şi pe guraliv, strigă Alisa. 

Atunci am observat chiar sub nasul meu, cobo- 
rînd din văzduh lănţugul cel subţirel. 

Dintr-un arbore își luă zborul guralivul şi prinse 
a se roti deasupra noastră, îndemnîndu-ne parcă să-l 
însoțim în căutarea căpitanului. 


Capitolul 16 


FLORILE-OGLINDĂ 


Alisa apucă lănţugul de care era legat guralivul. 
Pasărea nu schiță nici un gest de împotrivire, ca și 
cînd ar fi înţeles ce anume vrea de la ea. Plutea în- 
cetișor pe deasupra tufișurilor, iar cînd se întîmpla 
ca noi să rămînem puţin în urmă, se înălța un pic 
mai sus şi plana în văzduh așteptîndu-ne. Înaintam 
destul de greu, dat fiindcă nu mai fusese nimeni îna- 
intea noastră pe această planetă, ca să ne croiască 
poteci. Am fost nevoiţi să sărim peste tulpini de ar- 
bori putrede, să ne strecurăm printre liane și spini, 
să trecem peste şuvoaie cu unde repezi. 

Șopirle galbene pe ditamai picioroange ţișneau de 
sub cioturi și o luau la goană cu țipăt, avertizindu-i 
pe locuitorii pădurii că vin făpturi necunoscute. 

Am ajuns apoi într-o poiană, năpădită de flori 
albe, răpitoare. Florile clefăiau tare, înfulecînd flu- 
turi şi albine și se întindeau spre noi, apucîndu-ne cu 
petalele de picioare. N-aveau însă putere să muște 
încălțările noastre și din pricina asta se înverșunau 

și chiar începeu să miriie. Dincolo de crîngul acela 
se deschise altă poină. Aici florile erau de culoare 
roșie. Dar se dovedeau a fi extrem de curioase: cum 
ne-am arătat de după arbori, toate petalele s-au în- 
tors spre noi, parcă urmărindu-ne cu privirea și adul- 
mecîndu-ne. Deasupra poieniței se auzi un şopot. 

— Sint niște birfitoare fără pereche, spuse Alisa. 
De-acum şi pină-n seară au să-și spună una alteia 
despre felul cum eram noi îmbrăcați și cum înaintam 
prin pădure. 

Și multă vreme după aceea auzirăm șușotirea și 
murmurul acelor atît de curioase flori. 

Ne aflam, așadar, pe o planetă a florilor. În tim- 
pul zilei avurăm prilejul să întîlnim flori care se răz- 
boiau între ele, sau care, la vederea noastră, se pi- 
teau sub pămînt, flori care săreau dintr-un loc 
într-altul, fluturindu-și prin văzduh rădăcinile lor 
lungi, precum și multe flori, albastre, roșii, verzi, 
albe, galbene, castanii și cu picăţele. Unele creşteau 
pe pămînt, altele în pomi sau tufișuri, altele pe stînci, 
în apă sau pluteau agale în văzduh. 

Preţ de două ceasuri am tot alergat după guraliv. 
Istoviţi la culme, i-am strigat în cele din urmă 
păsării: 

— Opreşte-te. Trebuie să ne mai și odihnim. 

Ne-am adăpostit la umbra unui arbore vinjos, ca 
să nu ne observe pasărea Krok ce se rotea prin văz- 
duh. Guralivul se așeză pe o creangă, deasupra noas- 
tră, și, ca de obicei, prinse a moţăi. 

Era o zburătoare leneșă și ori de cîte ori tăcea mile 
sau stătea locului fără nici o treabă, moțăia. 

Poloskov se așeză jos, cu spinarea rezemată de 
trunchi, şi întrebă cu bănuială în glas: 

— Dacă guralivului i-a venit pur și simplu chef 
să se plimbe niţel ? 

— Nici pomeneală ! se burzului Alisa. Decit șă 
pornim la drum cu asemenea idee, mai bine să ne 
întoarcem de unde am plecat. 

Pe neașteptate, soarele scăpătă dincolo de crestele 
copacilor și se înstăpîni, pentru scurt timp, noaptea. 
Cerul se împiînzi ca prin farmec de stele. 

— Uitaţi-vă, se mișcă o stea, spuse Alisa. 

— O fi vreun asteroid, mi-am dat eu cu părerea. 

— Sau o navă, făcu Alisa. 

— De unde navă pe aici ? 

Steaua dispăru îndărătul arborilor. După vreo 
cinci minute, se revărsă de ziuă. De astă dată prin- 
seră a se înălța pe boltă, din trei părți simultan, trei 
discuri solare, răspîndind nespusă lumină și căldură. 
Întreaga preajmă se umplu de zumzetul albinelor și 
de țîrîitul greierilor. 

— E timpul s-o pornim iar la drum, spuse Polos- 
kov, ridicîndu-se. Guralivul ne-ndeamna să-l urmăm 
mai departe. 

— Înainte ! ţipă guralivul cu glasul Primului că- 
pitan. Înainte, și-apoi vom vedea ce-om mai face. 
După care adăugă cu alt glas, complet schimbat: ..Să 
lupţi, să scormoneşti, să nu te dai bătut pînă ce nu 
răzbești, obișnuia să spună vestitul căpitan Scott“. 

— Vezi, tăticule, făcu Alisa, el ne îmbărbătează. 
Peste puţin timp ajungem. 

Nu impărtășeam defel entuziasmul Alisei. Ştiam 
dinainte ce priveliște avea să ni se înfăţișeze în clipa 
cînd guralivul ne-ar fi călăuzit, într-adevăr. la locul 
în care ajunsese cu nava lui Al Doilea căpitan: un 
morman de sfărîmături încolăcite de liane și năpă- 
dite de flori — rămășițele navei Pescăruşul albastru. 
Iar din căpitan n-a mai rămas, probabil, nici urmă. 
Și, cu toate astea, pășeam cuminte după Poloskov. 

Ne strecurarăm prin desiș încă vreun ceas şi ju- 
mătate; deodată guralivul zvicni în văzduh, vrind 

parcă astiel să încerce dacă nu se rupe cumva lăn- 
țugul. 

— Ține minte locul acesta ! strigă el de sus. Ţine 
minte locul acesta, căpitane ! 

Apoi i se schimbă glasul și, de-acolo din înălțime, 
ajunseră la noi următoarele cuvinte: 

— Nu lăsaţi pasărea ! Puneţi mina pe ea! Să nu 
vă scape vie din mînă ! 

— Pe cine o fi imitînd ? întrebă Alisa. 

— Habar n-am, răspunse Poloskov. Poate că pe 
Verhovţev. 

În vremea asta guralivul căuta ceva. 

— Lasă lănţișorul din mînă, i-am spus Alisei. 

Ea mă ascultă îndată. Guralivul se avîntă și mai 
sus, pînă ce se văzu ca un punct printre vălătucii 
norilor, apoi veni în jos, ca o piatră. 

— A descoperit locul. zise Poloskov. 

Dar în clipa aceea ne-am dat seama că guralivul 
e urmărit de pasărea Krok. 

— Trage ! i-am strigat lui Poloskov. 

Căpitanul nostru apucă pistolul şi trase fără să 
ochească. Pasărea Krok, care aproape că ajunsese 
din urmă guralivul, scoase un șuier puternic. Am 
avut impresia că-și va pierde echilibrul și se va pră- 
buși, dar ea izbuti să se menţină în aer și pluti încet 
pe deasupra pădurii. 

Plecarăm în fugă spre locul unde părea că se lă- 
sase din zbor guralivul. În spatele unor tufișuri 
zărirăm o poiană inundată de verdeață. Coline înalte, 
pe care creșteau arbori cu tulpinile groase ca niște 
poloboace. o împrejmuiau de pretutindeni. Guralivul 
însă nu se zărea nicăieri. 

Ne oprirăm la marginea poienii. Creștea acolo o 
iarbă scundă, iar jur împrejur, parcă răsădite anume 
de cineva, se legănau niște flori ciudate. Petale 
scurte şi lătărețe, cu reflexe metalice, încingeau mij- 

locul florilor, rotund și mare cît o farfurie. Acest 

așa-zise farfurii nu erau decît niște oglinzi convexe, 
în fiecare din ele reflectîndu-se întreaga poiană. Flo- 
rile aveau tulpini scunde, groase şi lipsite de frunze. 

— Nu te apropia de ele, Alisa, am prevenit-o pe 
fiică-mea. Ar putea să fie otrăvitoare. 

— Ba nu, zise Alisa, nu cred să fie. Uită-te și tu. 

Și-ntr-adevăr, văzurăm chiar atunci țîşnind dintre 
tufe un animal mic cît un iepure. Animalul ţopăi 
pînă în dreptul uneia din florile acelea și se uită în 
oglindă. Apoi, tot atit de calm, ca și cînd nici nu 
ne-ar fi zărit, se piti la loc printre tufe. 

— Cred că la mijloc e o greșeală, zise Poloskov. 
Nu se observă nici urmă de navă. O fi dat greș gura- 
livul. 

— Sau poate noi, i-am spus eu. Am luat-o la goa- 
nă după el, ca niște copii. 

M-am gîndit cît de lung ne va fi drumul la întoar- 
cere. Am fi putut, desigur, să-l chemăm pe Zelionii 
— ar fi venit cu șalupa sau cu autoșenileta — dar 
nu voiam să lăsăm nava nesupravegheată. 

Alisa se duse pînă-n mijlocul poienii, se uită prim- 
prejur, apoi se apropie de-o floare. Floarea își răsuci 
ușor oglinda, ca și cînd ar fi vrut ca fata să se uite 
intr-însa. 

— Hai să luăm cîteva cu noi, propuse Alisa. 

— De acord, am dat eu din cap. 

Între timp, Poloskov scoase din buzunar detecto- 
rul de metale portativ și străbătu cu el întreaga 
poiană. Aparatul nu emise însă nici un semnal. 

— Asta înseamnă că nava pe care o căutăm nu se 
află aici şi nici n-a fost vreodată, zise în cele din 
urmă căpitanul. E cazul să facem calea întoarsă. 

Înainte de a pleca din poiană, am cules un mă- 
nunchi de flori-oglindă. Mănunchiul era greu, alcă- 
tuit parcă din flori de piatră. Îl duserăm cu toţii pe 

rînd, ba la un moment dat am vrut să şi arunc o parte 
din flori, însă Alisa ţinu morţiș să păstrăm mănun- 
chiul întreg. 

La navă am ajuns abia trăgîndu-ne sufletul. Din 
fericire, nu se petrecuse nimic deosebit în lipsa 
noastră. 

— Ei, cum e ? ne întrebă Zelionii. De bună seamă 
că v-aţi dus degeaba. 

— Absolut degeaba, zise Poloskov, lepădîndu-și 
ghetele şi lungindu-se pe canapeaua din salon. 

Între timp, Alisa aduse de undeva două glastre 
mari și turnă în ele apă proaspătă pentru ca florile- 
oglindă să nu se veştejească. 

— Într-adevăr, am dat şi eu glas, nici urmă de 
navă. În afară de asta, am pierdut şi guralivul. S-ar 
putea să fi nimerit în ghearele păsării Krok. 

— Nu-i nimic, zise Poloskov, mîine dimineață am 
să repar căutătorul de metale și nu vom pleca de pe 
planeta asta pînă ce nu-l vom găsi pe Al Doilea 
căpitan. 

În clipa aceea, mă lovi ceva, tare de tot, peste pi- 
cioare. Aplecîndu-mă, mi-am dat seama că era 
broasca-țestoasă de diamant. 

— Cum a ajuns aici ? l-am întrebat, surprins, pe 
Zelionii. Doar am încuiat-o în seif. 

— Păi, a zgrepțănat şi a tot bătut în ușă. zise 
mecanicul, că mi s-a făcut milă de ea și i-am dat 
drumul. Dar ce-i cu florile astea atit de ciudate pe 
carc le-aţi adus ? 

— Sint flori-oglindă, l-am lămurit eu. 

Zelionii se duse la unul din mănunchiuri. 

— Flori-oglindă, zici ? rosti el cu îndoială în glas. 

— Exact. Ce te miră ? 

— Păi mă uit în ele, dar văd cu totul altceva, zise 
el nedumerit. 

Întorcîndu-mi privirea în partea aceea, mi-am dat 
seama că omul avea perfectă dreptate: în oglinzile 

dintre petale nu apărea nicidecum chipul lui, ci al 
Alisei. Ba în spatele ei se mai zăreau alte două siluete 
micuţe. Uimit, m-am văzut pe mine și pe Poloskov, 
doar că nu ne aflam în salonul navei, ci acolo în 
poiana rotundă. 

— Curios ! am exclamat eu. Asta înseamnă că, 
atît timp cît sînt în viaţă, florile din poiană oglindesc 
şi memorează imaginile, ca și cînd le-ar fotografia. 

Poc-poc-poc ! răsună deodată prin salon. Poloskov 
sări de pe canapea și alergă la unul din hublouri. 

De cealaltă parte a geamului sta agăţat guralivul 
nostru şi bătea în el cu pliscurile, să ne atragă 
atenția. 

— Ce pasăre inteligentă ! am exclamat eu. Stai 
că-ţi deschidem îndată! 

Cele două pliscuri ale guralivului se deschideau și 
se închideau întruna. Ne vorbea ceva, dar prin pe- 
retele gros al navei nu puteam desluși nimic. 

Cînd am ajuns la trapa navei și am deschis-o, gu- 
ralivul mă și aștepta acolo. Pătrunse repede înăuntru 
şi se duse glonţ spre salon. L-am urmat și eu. Pasă- 
rea avea un zbor nesigur, apoi coborî pe dușumea și 
își văzu mai departe de drum, cu pas șchiopătat. Po- 
loskov deschise ușa salonului și, zărind guralivul, îi 
zise: 

— Ai păţit-o, sărmane, rău de tot! 

— Nu mai am putere să rezist ! îi răspunse pasă- 
rea, vorbind cam anapoda. Oare are să-mi vină cu- 
rind în ajutor ? 

— Asta-i glasul celui de Al Doilea căpitan! ex- 
clamă Alisa. Guralivul a dat ochii cu Al Doilea 
căpitan ! 

— Draga mea, i-am spus eu, dar vorbele astea 
le-ar fi putut rosti căpitanul acum patru ani. Doar 
știi prea bine ce memorie nemaipomenită au gura- 
livii. 

— Ba nu, zise Alisa. Sînt convinsă că l-a văzut 
chiar astăzi pe Al Doilea căpitan. Să mergem iute 
înapoi în poiană. 

— Oricînd, numai nu acum, ripostă Poloskov. 
Dacă pînă şi mie mi-au amorțit picioarele, ce să mai 
zic de tine, un copil! Cred că ești de zece ori mai 
ostenită ca mine. Şi-apoi, pe unde am umblat noi 
adineaori, nici vorbă nu poate fi de căpitan. Un nas- 
ture de s-ar fi aflat pe-o rază de zece metri în jurul 
nostru, și tot l-ar fi dibuit detectorul de metale. 

— Asta înseamnă că trebuia să mergem cu zece 
metri mai încolo, zise cu încăpăţinare fiică-mea. Şi 
dacă voi nu vreţi să mergeţi, am să mă duc eu 
singură. 

— Mai întîi ai să te duci la culcare, i-am spus pe 
un ton sever. Pe urmă vom merge cu toţii acolo. 
N-am hotărît oare că nu plecăm de pe planeta asta 
pînă ce nu-l găsim pe Al Doilea căpitan ?... Sau, în 
orice caz, pînă nu ne convingem definitiv că el nu 
se află aici ? 


Capitolul 17 


PRIVIM ÎN TRECUT 


Nu era prea simplu să-ţi duci viața pe o asemenea 
planetă. Cînd ne-am trezit a doua zi dimineaţa, cro- 
nometrul navei indica ora opt fix, afară însă începuse 
a se lăsa amurgul: curînd avea să se aștearnă din 
nou una din nopţile acelea atît de scurte. Într-adevăr, 
cît timp dură micul nostru dejun, noaptea se și sfirși, 
iar dincolo de hubluuri mijiră zorile. 

Curînd, raze strălucitoare inundară salonul, iar 
Alisa, aruncînd o privire spre florile-oglindă așezate 
în glastre, exclamă cu surprindere: 

— Ia te uită: nu mă mai văd deloc! 

Într-adevăr, în oglinzile care doar cu o seară în 
urmă înfăţişaseră chipul fiică-mi, nu se mai zărea 
decît poiana aceea cu totul pustie. Apoi, încet, încet, 
în timp ce stăteam toți cu ochii la flori, poiana dina- 
intea noastră se pierdu și ea în noapte: de bună sea- 
mă o învăluise amurgul. Uitîndu-ne la oglinzile întu- 
necate ale florilor, m-am pomenit spunînd: 

— Florile astea sînt, într-adevăr, stranii: sînt 
flori-foto. 

Peste puţin, în oglinzile lor se lumină iar de ziuă. 
Uitasem și de mîncare. Nici unul dintre noi nu-și 
putea lua ochii de la priveliștea aceea cu adevărat 
feerică. Ne-am dat seama că, treptat, florile fotogra- 
fiaseră moment cu moment absolut tot ce se petre- 
cuse în poiană. lar acum ne arătau nouă imaginile 
înregistrate. 

— Cît timp or fi trăind florile astea ? gîndi cu 
glas tare Poloskov. 

— Probabil că numai cîteva zile, am presupus eu. 
Ca toate florile. 

Chiar în clipa aceea însă zărirăm în oglinzi imagi- 
nea animalului mic cît un iepure, pe care îl întîlni- 
sem în poiană. Sări dintre tufe și dădu fuga la flori. 
În adîncul oglinzilor încă nu se făcuse ziuă, de aceea 
nu deslușirăm chiar de la început că mișcările lui 
aveau ceva neobişnuit. 

— Uitaţi-vă ! strigă Alisa. Sare cu spatele înainte! 

Într-adevăr, animalul se apropia de flori mergînd 
de-a-ndăratelea. Pe urmă, poposind niţel înaintea 
lor, reveni la tufe în același mod atît de straniu. 


— E stricat aparatul de proiecţie, rise Alisa. Ciîr- 
pacilor ! Puneţi altă peliculă ! 

— Ba nu, zise Poloskov. Nu-i stricat nicidecum 
aparatul. Florile astea nu sînt oglinzi obișnuite, ci 
oglinzi fotografice. Ele pot face operaţia asta numai 
dacă pe luciul lor cresc mereu alte şi alte straturi. 
Nişte straturi foarte-foarte subțiri. Milioane de stra- 
turi. N-apucă unul să se fixeze pe oglindă că-l și 
acoperă altul. Şi așa mai departe. Iar cînd floarea e 
retezată, straturile nu mai pot crește în continuare. 
Dimpotrivă, încep a se jupui. Tot așa: unul cîte unul. 
Noi vedem și de astă dată ceea ce a văzut oglinda, 
însă în sens invers. Ca şi cînd pelicula ar fi derulată 
înapoi. E clar ? 

— S-ar putea să ai dreptate, am spus eu. În orice 
caz, e o floare deosebit de interesantă. Să știți însă 
că e timpul să ne gătim de drum. Am să-l rog pe 
Poloskov să pregătească de zbor cercetaşul, iar eu, 
pînă una-alta, am să plec cu autoşenileta, să mai dau 
o raită prin poiană: poate oi găsi totuși vreun rest din 
epava Pescărușului albastru. 

— Vin şi eu, tăticule, zise Alisa. Luăm şi gurali- 
vul cu noi. 

— Bine, bine. 

Am coborit să pregătesc de drum autoșenileta. 
Alisa rămase în salon. Îi plăcuse nespus de mult să 
vadă ..filmul“ rulat de-a-ndăratelea. 

— Alisa! am strigat-o pornind motorul. Eşti 
gata ? 

— Vine imediat ! dădu glas Alisa. Stai un pic! 

Dar peste o clipă mă strigă: 

— 'Tăticule, vino-ncoace ! Repede! Altfel nu-i 
mai vezi ! 

Din trei salturi am și fost sus, la gura trapei. şi-am 
năvălit în salon. Alisa sta tot așa, în dreptul florilor. 

— Priveşte ! îmi spuse, auzindu-mi paşii. 

În toate oglinzile din jur se vedea acum o singură 
imagine: în mijlocul poienii stăteau două persoane: 

un grăsan îmbrăcat într-un costum de piele, iar lingă 
el — doctorul Verhovțev. De după tufe răsărea prova 
ascuţită a unei nave cosmice rapide. 

Cei doi bărbaţi păreau că discută cu aprindere. Pe 
urmă, mergînd și ei de-a-ndăratelea, se depărtară, 
pierind din vedere. 

— Or mai fi şi acum pe undeva, prin apropiere, 
zise Alisa. Nu și-au dat seama defel că florile din jur 
ar putea să le trădeze prezenţa. 

— Cred că ai dreptate, am rostit eu, gînditor. Dar 
de ce ? Dece ? 

— Ce „de ce“ ? 

— Cred că nici ei nu știu unde se află căpitanul. 
Altminteri, ce rost ar fi avut să-l urmărească pe 
guraliv ? 

— Poate că l-au luat pe căpitan prizonier, iar 
acum se tem că lucrul ăsta să nu se afle. L-or fi prins, 
l-or fi vîrît la închisoare, iar guralivul le-o fi scăpat. 
De aceea i-a şi apucat frica. 

— Pentru ce să-l vire pe căpitan la închisoare. 
Astea-s fantezii, fetițo ! 

—  Şi-atunci ai să lași totul baltă ? 

— Nicidecum. A sta cu miinile-n sîn e cea mai 
deșartă îndeletnicire. 

M-am aplecat spre microfonul de alături, am apă- 
sat pe buton și-am spus: 

— Poloskov și Zelionii, atenţie ! În urmă cu cîteva 
clipe Alisa și cu mine am zărit în oglinda florilor pe 
grăsan stînd de vorbă cu Verhovțev. Asta înseamnă 
că cei doi au sosit aici cel puţin cu o zi înaintea noas- 
tră. Au zburat cu o navă rapidă. Aș vrea să știu ce 
părere aveţi despre treaba asta. Recepție. 

— Eu cred că Al Doilea căpitan se află pe planeta 
asta, zise Poloskov. 

— Iar eu cred că ar fi bine s-o luăm din loc, și 
asta cît mai repede, rosti Zelionii. Nu sîntem decît 

trei la număr, iar nava noastră nu e cîtuşi de puţin 
la adăpost de vreo agresiune. Trebuie să pornim cît 
mai grabnic spre o planetă locuită, iar de acolo să 
luăm legătură cu Pămîntul sau cu planeta Fiks. De 
pe oricare din aceste planete poate pleca încoace o 
navă a serviciului de securitate galactică. Cei de 
acolo pot face față mult mai bine decît noi unor si- 
tuaţii imprevizibile. 

Că Zelionii vorbise cu multă înțelepciune, nu 
aveam nici o îndoială. Dar știam totodată că îi place 
să exagereze greutățile și pericolele, de aceea am 
ripostat: 

— Deocamdată, nu ne ameninţă nici un fel de 
agresiune. Deși va trebui, desigur, să ne luăm anu- 
mite măsuri de apărare. 

— Ai dreptate, interveni Poloskov. Nici eu n-am 
de gînd să plec așa, hodoronc-tronc. Mai întîi va tre- 
bui să facem tot ce ne stă în putinţă ca să-i venim în 
ajutor celui de Al Doilea căpitan. 

— Just, spuse Alisa. 

— Sînt de-a dreptul uimit, se auzi glasul lui Ze- 
lionîi. După felul în care vorbiţi, s-ar putea crede 
că mă socotiți un fricos. Iar eu, de fapt, mă străduiesc 
să fiu raţional. Doar avem la bord un copil și niște 
animale lipsite de apărare. Rămînînd aici, s-ar putea 
întîmpla să nu-i fim nici căpitanului ăluia de vreun 
ajutor și să dăm și noi de belea. Totuși, în cazul cînd 
comandantul nostru va hotărî că trebuie să rămînem 
pe loc, vă asigur că voi lupta și eu pînă la ultimul 
cartuș. 

— Sper că lucrurile nu vor merge atît de departe, 
am obiectat eu. Ne-am abătut pe aici ca să aflăm 
dacă nu s-a întîmplat cumva vreo nenorocire cu 
unul din cei trei căpitani. Nu vrem să atacăm pe 
nimeni și nici nu dorim să facem cuiva vreun rău. 

— Iar eu nu sînt deloc un copil lipsit de apărare, 
observă Alisa. Şi-acum, ce facem, nu mergem în 
poiană ? 

— Ai răbdare, i-am spus. Să ne mai uităm niţel 
în oglinzi. 

Dar acolo nu se mai petrecea nimic deosebit. Așa 
stînd lucrurile, m-am urcat cu Alisa în autoșeniletă 
și am plecat să dăm un nou ocol poienii. 

În spatele colinelor am descoperit doar urmele 
aterizării unei nave cosmice. Văpăile motoarelor de 
îrînare arseră jur împrejur iarba, iar o potecă abia 
vizibilă ducea printre tufe spre poiana din apropiere. 

Revenind la navă către ora prînzului, l-am găsit 
pe Zelionii în salon. Sta gînditor înaintea florilor- 
oglindă și se trăgea de barba lui cea roșcată. În cea- 
laltă mînă ţinea o vibrolamă. 

— Ce-i cu dumneata, Zelionii ? l-am întrebat eu 
cu nedumerire. 

— Stau și mă gîndesc, îmi răspunse. 

Oglinzile înfățișau imaginea unei zile calme şi în- 
sorite. 

— Stau şi mă gîndesc, repetă mecanicul, oare cît 
de mult or fi trăind florile astea ? 

— Vreo cîteva zile, mi-am dat eu cu părerea. 

— Dar dacă trăiesc mai mult? Ciţiva ani, de 
exemplu ? Poate că-n felul ăsta izbutesc să memo- 
reze evenimentele care se petrec în jurul lor în toată 
această perioadă. Priveşte și dumneata cît de groase 
sînt oglinzile: au cel puţin șase centimetri fiecare. 
Si-apoi, sînt şi foarte dense. În cele patruzeci și opt 
de ore de cînd le-am adus aici, nu s-au subțiat deloc. 
Spune-mi, Alisa: mi-ai da voie să-i fac uneia dintre 
ele o mică operație? 

— Bineînţeles, îi zise fiică-mea, pricepiînd pe loc 
despre ce-i vorba. 

Zelionii luă o floare, o duse în laborator şi, fi- 
xînd-o de masă cu niște cleme, se pregăti pentru o 
operație de mare fineţe. 

— Am să-i desprind dintr-o dată un strat de un 
centimetru, ne spuse el. 

— Stai niţel, l-am oprit eu. Cred că ar fi bine să 
începi cu un strat mai subțire: s-ar putea întîmpla 
ca treaba să nu-ți reușească. 

Zelioniîi îmi urmă sfatul și puse în priză vibrolama. 
Indicatorul nostru, alb acum de curiozitate, ieși din- 
tr-un ungher și veni mai aproape, păşind rar cu 
picioarele lui cît niște bețigașe. Boscheţeii se foiră și 
ei în cușcă: își închipuiră, se vede, că avem de gînd 
să le dăm compot. Paingul-ţesător-troglodit încetă 
și el să mai lucreze la fular. 

Un strat subțire şi transparent, ca o foiţă de celo- 
fan, se detașă de suprafaţa oglinzii. Zelionii îl scoase 
cu precauţie și-l aşeză pe masă. 

Cîteva secunde oglinda rămase complet întune- 
cată, dar tocmai în clipa cînd m-am gîndit că opera- 
ţia eșuase, suprafața i se lumină brusc. De data 
aceasta se reflecta într-însa o zi sumbră, cu vînt pu- 
ternic. 

— Perfect ! exclamă Alisa. Acum să mergem și 
mai departe în trecut ! 

— Bine, dar cum vom calcula zilele? am cugetat 
eu cu glas tare. Doar nu ştim ce grosime are stratul 
care se formează într-un răstimp de douăzeci și patru 
de ore. 

Zelionii însă nu mă mai asculta. Viri din nou lama 
în marginea oglinzii şi încercă să ridice dintr-o dată 
un strat gros de vreo jumătate de centimetru. 

Porțiunea desprinsă se încovoie. Schimbîndu-și de 
nerăbdare culorile ca un semafor la o intersecţie ani- 
mată, indicatorul nu se mai putu stăpini și își viri 
nasul lung și subțire drept sub cotul lui Zelionii. 

— Ei poftim ! se supără acesta. Mai poate omul 
lucra cînd îi stau toți în coastă ? 

— A făcut-o fără să vrea, îi luă Alisa apărarea 
indicatorului. E și el curios să vadă operația. 

— Toată lumea e curioasă, ripostă Zelionii. În 
asemenea condiţii însă, eu nu mai pot garanta nimic. 

— Hai, dă-i drumul mai departe, l-am rugat eu. 

Lucrînd cu aceeași precauție, Zelionii desprinse 
stratul de pe suprafaţa oglinzii. 

— Parcă-i un geam de hublou, observă el. Doar 
că-i flexibil. 

Ne aplecarăm cu toţii asupra oglinzii întunecate, 
care ajunsese acum ceva mai subțire. 

Încetul cu încetul fața ei se limpezi din nou. Oglin- 
dea și acum aceeaşi poiană. Iarba însă era veștedă, 
tufele golaşe, iar frunzele care mai rămăseseră agă- 
tate de ramuri se îngălbeniseră. Nici un fluture, nici o 
albină: totul era trist și sumbru. Din cerul înnorat 
se cerneau fulgi rari de ninsoare, dar nu izbuteau să 
acopere solul, ci se topeau repede pe firele ierbii. 

— E toamnă, spuse Alisa. 

— Da, e toamnă, confirmă Zelionii. Apropie o 
lupă de suprafața oglinzii şi ne spuse: cu ochiul liber 
nu prea poți desluși limpede, însă e foarte interesant 
să vezi cum apar fulgii de zăpadă pe tufe, ca să-şi ia 
apoi zborul spre cer. 

Ne uitarăm, pe rînd, la ninsoarea ce se cernea 
de-a-ndoaselea. Se uită pînă și indicatorul și, de 
uimire, se-nvălui tot într-o culoare verde cum e 
salata. 

— Cît timp să fi trecut aici de astă-toamnă ? 
mă-ntrebă Zelionii. 

— Avînd în vedere că acum sîntem în plină vară 
şi că anul durează aici ceva mai mult de paisprezece 
luni pămiîntene, înseamnă că de astă-toamnă a tre- 
cut aproape un an de-al nostru. 

— M-da, făcu Zelionii și scoase un micrometru 
din dulăpior. Prin urmare, vom putea stabili cu pre- 
cizie câți ani a împlinit această oglindă, iar apoi... 

— ... ar apoi, ce grosime să aibă stratul pe care-l 
vom desprinde ca să vedem cum arăta poiana cu pa- 
tru ani în urmă, îi sfîrşi Alisa fraza începută. 

— Mai întîi, zise Zelioniîi, vom da jos un strat care 
să măsoare ceva mai puţin de patru ani. 

— Oare nu-i prea gros ? am întrebat eu. Căci e 
suficient să tăiem doar un pic mai mult, ca să scăpăm 
momentul în care Al Doilea căpitan s-a aflat în 
poiană. 

— Chiar dacă îl scăpăm, n-o să fie nici o nenoro- 
cire, făcu Zelionii, măsurînd pe muchea oglinzii gro- 
simea dorită. Avem la îndemînă un mănunchi întreg 
de flori dintr-astea. 

În timp ce mecanicul vorbea, am zărit-o cu coada 
ochiului pe broasca-ţestoasă de diamant ţopăind de 
zor spre ușa laboratorului. Ia te uită, fir-ar să fie de 
neastîmpărată, iar a izbutit să iasă din seif. Eram 
gata să mă reped după ea, dar m-am răzgîndit: mi-ar 
fi părut rău să scap momentul în care Zelionii avea 
să scoată de pe suprafața oglinzii cei patru ani. 

— Ei? Cum merge ? răsună atunci din difuzor 
vocea lui Poloskov, care-și mai descînta și acum cer- 
cetaşul mecanic. 

— Totul e în ordine, i-am răspuns. 

— Atunci, plec chiar eu cu cercetașul ăsta. N-aș 
vrea să-l trimit de unul singur. Văd că motorul lui 
cam face nazuri. 

— În timp ce-ai să cauţi Pescărușul albastru, l-am 
avertizat eu, să nu uiţi că pe planeta asta se mai 
poate afla încă o navă cosmică. 

— Bine. N-am să uit. 

— Şi să lași deschisă linia de telecomunicaţii. În 
caz de ceva, iei imediat legătura cu noi. 

— Am s-o ţin minte şi pe asta. 

— Poate că la înapoiere îți vom putea oferi o sur- 
priză. 

— Excelent ! Să ştiţi însă că nu admit decît sur- 
prizele plăcute. Pe cele neplăcute nu le pot suferi. 

Și Poloskov îşi luă zborul. Din difuzor se auzi 
limpede vijiitul aparatului care se ridica în văzduh. 

— Sînt gata, profesore, făcu Zelionii. Mergem la 
noroc ? 

Și, cu aceeași precauţie, desprinse un al treilea 
strat de pe suprafaţa oglinzii. De astă dată unul atît 
de gros, încît abia de-l putea ţine în mînă. Petalele 
din jur căzuseră, astfel că pe masă nu se mai afla 
decit partea din mijloc a florii, rotundă şi convexă, 
ca o farfurie. 

Oglinda rămase îndelung întunecată, căci trecu- 
seră cîțiva ani de cînd nu mai văzuse lumină. 

Cind, în sfîrșit, prinse a se închega o nouă ima- 
gine, ne dădurăm seamă că poiana pe care am între- 
zărit-o în luciul ei nu semăna deloc cu cea pe care 
o văzusem recent. Partea ei din mijloc, rotundă, 
crescută astăzi cu iarbă, arăta în oglindă cu totul 
altfel: era golașă, cenușie, aidoma capacului de beton 
al unui puț uriaș. Se putea vedea chiar o crăpătură 
circulară care despărţea acest capac de solul încon- 
jurător. 

— Aţi văzut! exclamă pe un ton triumfător 
Alisa. E o poiană cum mi-o doream eu ! 

— Atenţie sporită, i-am spus lui Zelionii. Totul 
acum e să nu tai prea mult în adîncime. 

— Asta o știu şi eu, se oțări Zelioniîi. Că doar n-oi 
fi copil. 

Nu izbuti totuși să facă o tăietură precisă. În mo- 
mentul decisiv al operaţiei, indicatorul nostru, care, 
din pricina nerăbdării şi a unei curiozităţi arzătoare, 
se făcuse tot numai picăţele pe un fond deschis, 

aproape străveziu, îl lovi din greșeală peste cot. 
Vibrolama îi alunecă mecanicului din mînă şi pă- 
trunse adînc în masa oglinzii. Aceasta se frînse în 
două și căzu pe podea. 

De ruşine, indicatorul se înnegri și se făcu de două 
ori mai mic decit fusese. Ar fi preferat să fie omorît 
pe loc. Alerga de colo-colo prin laborator, încerca 
să-l mîngiie cu beţigașele piciorușelor sale pe Ze- 
lionîi, care spumega de miînie, şi, în cele din urmă, 
se azvîrli la podea, făcîndu-se negru ca tăciunele. 

— Nu te necăji, încercă să-l consoleze Alisa. 
Asta i se poate întîmpla oricui. Ştim doar că n-ai 
făcut-o dinadins. Apoi se întoarse spre Zelionii, care 
îl mai suduia și acum cu foc pe bietul indicator, și-i 
spuse: 

— Hai, nene Zelioniîi, nu mai fi așa ! Doar ştii cît 
de sensibili sînt indicatorii. El, de pildă, ar putea să 
moară de-atîta inimă rea. 

— Ce-i drept, e drept, i-am întărit eu spusele. Și- 
apoi, mai avem un mănunchi întreg de flori-oglindă. 
N-ai spus-o chiar dumneata ? 

— Bine, bine, se îmbună Zelionii. De fapt, era om 
de treabă și supărarea îi trecea repede. Îmi pare rău 
numai de timpul pierdut, urmă el. N-ar fi fost ex- 
clus ca peste un minut să fi dezlegat în fine enigma 
celui de Al Doilea căpitan. 

Auzindu-i vorbele, indicatorul se chirci și mai 
mult. 

Cu Zelionii în frunte, revenirăm tustrei în salon. 
Indicatorul o luă și el pîș-piș în urma noastră la fel 
de negru la chip, iar afurisiții de boscheţei îi mai pu- 
neau și piedică, întinzîndu-și pe jos crenguţele. 

Nici n-am apucat bine să intrăm în salon, că Ze- 
lioniîi se opri în prag înmărmurit: 

— Vai ! doar atît putu rosti. 

Am aruncat o privire peste umărul lui... 


Amiîndouă glastrele zăceau triîntite pe dușumea, 
florile erau bucăţi-bucăţele, călcate în picioare parcă 
de-o forţă vrăjmașă. Nu mai rămăsese întreagă nici 
o oglindă, iar petalele florilor erau împrăștiate prin 
toată încăperea. 

În afară de asta, ne dispăruse şi guralivul ! 


Capitolul 18 


SPIONUL 


Florile fuseseră distruse. Guralivul pierise fără 
urmă. Rămăsesem, cum s-ar zice, cu buzele umflate. 
Cum să-i mai vii în ajutor vestitului căpitan ? 

Am întins mîna spre microfon și am luat legătură 
cu Poloskov. 

— Ghenadi, i-am spus, s-au ivit aici niște com- 
plicații. Spune-mi, unde te afli ? 

— Trec în zbor peste polul nord al planetei. Deo- 
camdată nu am descoperit nimic. Dar voi ce-aţi 
pățit ? 

— Acum n-aş avea timp să-ți povestesc cu de-a- 
mănuntul. Pot să-ți spun doar că prin intermediul 
florilor-oglindă am aflat ce anume s-a petrecut aici, 
în urmă cu patru ani. Mai bine-zis, era cît pe ce s-o 
aflăm. Tocmai atunci cineva ne-a făcut zob toate 
florile. Așa că am avea nevoie de altele. Cit timp 
ţi-ar trebui ca să ajungi în poiana aceea ? 

— Vreo douăzeci de minute, zise Poloskov. Cam 
tot atît însă îmi trebuie pentru operaţia de coborire. 

— Atunci nu te mai osteni. Continuă-ţi zborul. 

— Nici nu mă gîndesc, zise Poloskov. Mă-ndrept 
îndată spre Pegas. Dacă a fost cineva în stare să ne 

spargă florile, înseamnă că ori pe navă, ori în preaj- 
ma ei s-au pripăşit niște duşmani. Vă rog să nu între- 
prindeţi nimic în lipsa mea. 

— Bine, am consimțit eu. 

După ce am agăţat microfonul la locul lui, Alisa 
îmi spuse: 

— Hai să tragem o fugă în poiană. 

— Dece ? 

— Păi nu-ţi dai seama ? Să culegem alte flori. Pe- 
semne că taina lor e atît de importantă. încît... 

— Bine, dar... 

— Lăsaţi că mă duc eu cu autoșenileta, interveni 
Zelionii. N-am să păţesc nimic. Desprind chiar acolo, 
pe loc, stratul de patru ani și vă comunic îndată 
rezultatul. 

— Plec și eu cu Zelionii ! sări Alisa. 

— Staţi, nu vă grăbiţi ! am ripostat eu. Să-l aş- 
teptăm mai întîi pe Poloskov. El are la bord șalupa 
cu care putem ajunge în poiană mai repede decît cu 
autoșenileta. Şi-apoi, nici nu e bine să ne îndepărtăm 
deocamdată unii de alţii. Iar pînă la sosirea căpita- 
nului ar trebui să cercetăm cum de-a putut să pă- 
trundă în interiorul navei cel ce ne-a spart oglinzile. 

Zicînd acestea, am ieșit pe coridor și m-am îndrep- 
tat spre trapă. Dacă aveam s-o găsesc deschisă, în- 
semna că răufăcătorul intrase pe acolo, făcuse boa- 
căna şi-apoi o ştersese. Treaba asta însă mi se părea 
puțin verosimilă. Cînd ar fi avut el răgazul să se 
strecoare în interiorul Pegasului, să dibuie drumul 
spre salon, cu scopul de a distruge florile ! Și-apoi, 
de ce a întreprins toate astea tocmai atunci cînd noi 
incercam să deslușim în oglindă perioada de-acum 
patru ani ? Cum de-a ghicit ? Urmiînd acest fir logic, 
am ajuns la concluzia că ticălosul se ascunde fără 
doar și poate în interiorul navei şi cunoaște foarte 
bine faptul că sîntem pe punctul de a dezlega taina 

celui de Al Doilea căpitan. Era cineva care văzuse cu 
ochii lui cu ce ne îndeletniceam noi... Dar cine să 
fie acela ? În laborator nu se afla nimeni în afară 
de Zelioniîi, Alisa și de mine. Dacă, firește, nu-l pu- 
nem la socoteală şi pe indicator. Aha, indicatorul ! 
Oare nu el l-a înghiontit pe Zelionii?. .. Dar nu, asta 
nu-i cu putinţă. Deşi-i o făptură extrem de sensibilă, 
indicatorul nu-i altceva decît un animal. Nu ştie ni- 
mic, nici măcar să vorbească. Sau poate nu vrea ? 

În clipa aceea am ajuns la trapă. Trapa era larg 
deschisă. 

Toate ipotezele mele se făcură țţăndări. Și nici nu 
se putea altfel. Căci dacă aș fi stat să mă gîndesc 
doar un pic mai mult, mi-aş fi adus aminte, desigur, 
că indicatorul nu s-a îndepărtat nici o clipă de noi, 
și deci n-avea cum să spargă oglinzile din salon. 

Trapa era larg deschisă, iar răufăcătorul necunos- 
cut părăsise nava, răpindu-ni-l și pe nepreţuitul 
nostru guraliv. Poate ultimul guraliv din lume. 

Pajiștea dinaintea navei strălucea-n razele soare- 
lui, tufele erau învăluite-n verdeață, iar păsările cîn- 
tau pe întrecute. În jur — liniște şi pace. Nici nu-ţi 
venea să crezi că aici se petrec de fapt lucruri nu 
tocmai plăcute. 

Mi-am înălțat ochii spre cer. N-o fi venind cumva 
Poloskov ? Nu, Poloskov încă nu se arătase. Doar 
colo sus, sus de tot. gata să atingă norii, se rotea 
încet pasărea Krok. 

— Ajutor, căpitani ! am auzit deodată un glas 
cunoscut. Mereu înainte, c-apoi om vedea ce-om 
face ! 

— Unde ești, suralivule ? am strigat eu. Ai ne- 
voie de ajutor ? Stai că vin îndată ! 

— „Trei tanchişti voioși, se porni să cînte din tufe 
guralivul nostru cu vocea Primului căpitan, trei to- 
varăși veseli, echipaj al carului de luptă !“ 

Am dat fuga în direcţia de unde venea glasul pä- 
sării. mi-am făcut loc printre tufe şi, în clipa urmă- 
toare, am dat cu ochii de guraliv. Acesta nu putea să 
zboare, întrucît o împingea din urmă cu unul din 
pliscuri, dînd-o de-a rostogolul, pe mătăhăloasa 
broască-ţestoasă de diamant. Se ajuta în treaba asta 
și cu picioarele și cu aripile, iar din cel de-al doilea 
plisc îi țişneau întruna cîntece sau strigăte de ajutor. 

— Bravo ! l-am lăudat eu. Bravo, guralivule ! Că 
noi cam intrasem la gînduri: unde ai dispărut din 
nou ? 

Guralivul își înălță cu mîndrie capul și își potrivi 
aripile pe spate. Părea mulţumit că își făcuse datoria. 

Am ridicat de jos broasca-țestoasă. 

— Eşti demn de toată lauda! m-am adresat din 
nou guralivului. Ai văzut-o pe ştrengărița asta că 
iar dă s-o șteargă și te-ai luat după ea, ai ajuns-o 
din urmă şi ai adus-o acasă. Meriţi pentru asta cel 
puţin cinci bucăţi de zahăr. 

Am pornit după aceea înapoi, spre navă. Guralivul 
pășea în urma mea țanţoș și plin de încîntare pentru 
fapta ce-o săvirşise. 

— Iar tu, prostuţo, i-am spus broaştei-ţestoase, 
dacă mai faci dintr-astea, te rătăceşti într-o bună zi 
Și cine o să-ți mai poarte pe-aici de grijă? Ai uitat 
oare că ești un animal rar și că aparţii Grădinii 
zoologice din Moscova ? Ai uitat că n-ai voie să pleci 
nicăieri ?... 

Chiar atunci am auzit deasupra mea îîlfîitul unor 
aripi grele și în două salturi am și ajuns la trapă. În- 
vățasem s-o recunosc pe pasărea Krok după zgomo- 
tul pe care-l stîrnea-n zborul ei. Guralivul o zbughi 
şi el odată cu mine prin gura trapei în navă. Cît ai 
clipi, am închis după noi capacul şi ne-am așezat pe 
dușumea să ne tragem sufletul, în timp ce pasărea 

Krok începu să izbească în trapă cu pliscul său de 
fier. 

Alisa și Zelioniîi veniră spre noi de-a lungul culoa- 
rului. Erau îngrijoraţi, neștiind unde am dispărut. 

— Totul e bine cînd se termină cu bine, le-am 
spus. Aflaţi că guralivul nostru e o ființă extrem de 
deşteaptă. A văzut că pe broasca-ţestoasă de diamant 
a apucat-o iarăși dorul de ducă, s-a luat după ea și 
a făcut-o să se întoarcă acasă. Iar dumneaei pesemne 
că s-a speriat zdravăn ! 

Broasca se zbătea lovind cu ghearele şi încercînd 
să-mi scape din miini. 

— Cum o fi izbutit să iasă afară ? se miră Alisa. 
Trapa doar era închisă. 

— Nu-i nimic de mirare, i-am spus. Cel care ne-a 
spart oglinzile o fi deschis și trapa. 

— Da’ de unde să fi avut el cheie ? Şi, de fapt, 
unde a dispărut cheia electronică de la trapa Pegd- 
sului ? Doar sta mereu agăţată în perete, acolo-n 
salon. 

— Enigma asta n-ar putea-o dezlega nici măcar 
Sherlock Holmes. observă Zelionii. 

— Ba eu am s-o dezleg, spuse Alisa. Știu eu. 

— Şi ce anume ştii ? am întrebat-o. 

— Știu că dezlegarea enigmei e în mîinile tale. 

Mi-am privit mîinile. Ţineam cu ele broasca- 
țestoasă. 

— Nu pricep nimic, am rostit cu nedumerire. 

— Nu vezi ce ţine ea în gură ? 

Capul broaștei sta pitit sub carapace. dar tot de-a- 
colo se ițea. într-adevăr, capătul cheii noastre elec- 
tronice. Am dat să-i scot cheia din gură. Broasca însă 
se împotrivi, ţinind-o din răsputeri. astfel că a tre- 
buit să depun un efort serios să i-o pot smulge. Chiar 
atunci din trupul broaştei-țestoase se auzi un ţăcănit 
scurt, lăbuţele presărate cu diamante mici scăpară 

de sub carapace și rămaseră astfel, spînzurînd fără 
vlagă. 

— Ia dă-mi-o şi mie puţin, făcu Zelionii. Să văd 
ce hram poartă dumneaei. 

Nepricepînd nici acum nimic, i-am întins mecani- 
cului trupul lipsit de viaţă al broaștei și, cu gîndurile 
risipite, am agăţat cheia la locul ei. Zelionii aşeză 
broasca pe masă, scoase din buzunarul salopetei o 
şurubelniţă și, cercetînd cu luare-aminte, încercă să-i 
salte carapacea. În clipa următoare se auzi un pocnet 
ușor, carapacea săltă în sus ca un capac de cutie, de 
sub care ieşiră la iveală o sumedenie de elemențţi, 
celule de memorie și baterii atomice; aşadar, broscuța 
noastră nu era altceva decît un robot în miniatură, 
executat cu o deosebită fineţe. 

— Acum e clar de ce era ea atît de zbenguită, 
spuse Alisa. Ba încerca să se strecoare în sala mași- 
nilor, ba ne călca pe urme. Adu-ţi aminte, tăticule, 
că, ori de cîte ori aveam de discutat lucruri impor- 
tante, mereu ne împiedicam de ea. 

— Asta-i o adevărată minune a tehnicii, spuse cu 
admiraţie Zelionii. Uite aici un dispozitiv de emisie, 
ba chiar şi un mic antigravitator . . . 

— Prin urmare, grăsanul ne auzea fiecare cuvînt, 
am rostit eu. 

— Aha, grăsanul ! Cum să nu ! se dumeri Alisa. 
Doar el ne-a dăruit-o. 

— lar mie mi-a fost oarecum să-l refuz. 

A ţinut atît de mult s-o ofere în dar grădinii noas- 
tre zoologice. 

— Să zicem bogdaproste că n-a oferit grădinii 
zoologice o mină cu acţiune întîrziată, rosti morocă- 
nos Zelionii. Broasca asta s-a dovedit a fi un adevă- 
rat spion printre noi. Stînd în laborator, a aflat că 

noi am descoperit o metodă de a privi în trecut și pe 
loc a primit ordinul de a ne împiedica s-o facem. Ca 
atare, ne-a spart toate florile care mai erau în salon. 
Și aş putea să pun rămășag că nici în poiană n-a mai 
rămas o floare întreagă. Stăpînii broaștei-ţestoase 
şi-au dat și ei toată silinţa . . . 

— Aşa e, zise Alisa. Iar la urmă ne-a umflat cheia 
electronică şi — pe-aici ţi-e drumul ! 

— Da, nimic de zis. Totuşi noi avem un atu faţă 
de grăsan și de Verhovţev, am spus eu. 

— Ce fel de atu ? 


— Dumnealor nu ştiu dacă noi am izbutit să ve- 
dem ceva în oglinzile florilor sau nu. 

— Nu ăsta-i lucrul cel mai important acum, spuse 
Zehionii. 

— Dar care ? 

— Cel mai important lucru e să stabilim de ce a 
plecat broasca-ţestoasă de la bordul Pegasului. 

— Și-a făcut treaba și a plecat, am presupus eu. 

— Bine, dar ea nu ne trezise nici un fel de bă- 
nuială. Ar fi putut să rămînă lîngă noi în continuare 
şi să transmită stăpînilor ei toate convorbirile noas- 
tre. Or ea, nici una, nici două, şi-a luat valea. 

— Să fi fost oare mai necesară acum într-altă 
parte ? 

— N-aș crede, clătină din cap Zelionii. Tărășenia 
asta nu-mi place deloc. Mai degrabă cred că a instalat 
undeva prin navă o mină cu acțiune întirziată, iar 
noi, în orice clipă, putem sări în aer. Împreună cu 
toate animalele noastre. De aceea propun să evacuăm 
neîntirziat Pegasul. 

— Stai, stai, l-am întrerupt pe Zelionii. Dacă ar 
fi vrut să ne arunce în aer, nu crezi că ar fi putut-o 
face mai demult ? 

Din coridor se auziră niște pași repezi și în salon 
intră grăbit Poloskov. Zări îndată broasca-ţestoasă 
care sta desfăcută pe masă, astfel că nu mai avu 
nevoie de explicaţiile noastre. 

— Asta înseamnă că ei mai sînt aici, pe planetă, 
ne spuse îndată. Fără ordinul lor, broasca-ţestoasă 
nu s-ar fi apucat să spargă oglinzile. Doar nu-i decît 
un robot. 

— Tot ei i-au spus să instaleze mina, repetă Ze- 
lionîi, şi-apoi să şteargă putina. 

Ne uitarăm la Poloskov, așteptînd să-i auzim 
părerea. 

— Prostii! spuse căpitanul. 

— Atunci de ce a luat-o din loc ? 

— Foarte simplu: să le ducă cheia electronică. La 
ce le-ar fi folosit cheia dacă nava ar fi sărit în aer ? 

— La nimic, zise Alisa. Deștept e nenea căpitanul! 

— Sînt un om cu resurse intelectuale obișnuite . . . 
făcu Poloskov. 

— ... iar noi, nişte prostuțţi ! rise Alisa. Trebuia 
să ne dea prin minte că broscuţa nu putea să pună 
aici nici un fel de mină. Că ar fi avut mai întîi nevoie 
de timp ca s-o aducă, nu ? 

— Și asta-i adevărat, încuviinţă Poloskov. Impor- 
tant însă este acum altceva. Atiît grăsanul, cît și doc- 
torul Verhovţev bănuiesc, de bună seamă, că noi am 
dezlegat enigma celui de Al Doilea căpitan şi au ho- 
tărit să ne facă o vizită pe navă. Într-ascuns ori nu, 
asta n-o știu, cert este că trebuie să ne așteptăm la 
musafiri. Şi, ca atare, să ne pregătim pentru a-i 
întîmpina. 

— Bine, dar cum rămîne cu celelalte flori ? Că, 
de fapt, noi încă nu știm nimic. 

Capitolul 19 


UNDE-I PUŞTOAICA ? 


Nu-i deloc simplu să ridici în aer o navă cosmică 
și s-o muţi doar la cîțiva kilometri de locul în care 
stătuse anterior. E chiar mai greu decît să-ţi iei zbo- 
rul de pe o planetă. Și nu orice căpitan s-ar încu- 
meta să facă o asemenea treabă. 

Cu toate astea, Poloskov hotări să mute Pegasul în 
poiana unde creșteau florile-oglindă. Înlăuntrul na- 
vei eram la adăpost de orice primejdie şi n-ar fi putut 
pătrunde nimeni fără încuviințarea noastră. 

În timp ce căpitanul nostru sta să calculeze cît mai 
bine saltul Pegasului, noi ne împrăștiarăm prin încă- 
perile navei, să punem la loc lucrurile răvășite între 
timp, să controlăm cuștile animalelor și să așezăm 
tacîmurile în dulap. Pe scurt, o jumătate de oră mai 
tîrziu, Pegasul era pregătit pentru a-și lua zborul. 

Curînd, ne-am adunat la postul de comandă. 
Poloskov se aşeză la tabloul de bord, eu pe locul ofi- 
țerului de navigaţie, iar Alisa — un pic mai în spate. 

— Motoarele sînt gata de start ? întrebă Poloskov, 
aplecîndu-se spre microfon. 

— Gata de start, îi răspunse Zelionii din sala 
mașinilor. 

Dar Poloskov nu mai apucă să zică „Start !...“ 

O dungă albă, incandescentă, brăzdă cerul albas- 
tru. Chiar lîngă noi prinse să coboare o altă navă 
cosmică. Zguduitura produsă plecă arborii din jur și 
făcu pămîntul să se cutremure. 

— Mai stai niţel, i se adresă Poloskov lui Zelioni.i, 
privind prin hublou. 

— Ce s-a mai întîmplat ? întrebă Zelionii. 

— Ne-au sosit vecinii. 

— Care vecini ? 

— Încă nu ştiu. Îi acoperă arborii. Fii însă gata 
de start. S-ar putea să fie chiar ei. 

— Doctorul Verhovţev ? Grăsanul ? 

— Exact. 

Ne-am săltat în fotolii, cu ochii ţintă la pădure. 
Botul navei care coborise adineaori se înălța peste 
vîrfurile copacilor, foarte aproape de noi, numai la 
vreo două sute de metri. Mi s-a părut chiar că aud 
cum se deschide trapa acelei nave, cum se lasă spre 
pămînt scara metalică... Iată-i coborînd grăbiţi, 
alergînd printre tufișuri. Prieteni or fi, sau dușmani? 

Tufele se desfăcură și în poieniţa din dreptul Pe- 
gasului se ivi în fugă un om. Purta un scafandru 
spaţial, fără cască. La cingătoare avea un pistol. 
Omul ridică mîna, poruncindu-ne să rămînem locu- 
lui. În clipa aceea îl recunoscurăm cu toţii. 

— E doctorul Verhovţev ! strigă Alisa. Doar că-i 
lipsește pălăria. 

— Da, e Verhovţev, repetă Poloskov, apoi se 
aplecă din nou spre microfon: Zelionii, start ! 

Nava noastră răspunse prompt la comanda căpi- 
tanului: se legănă ușor, motoarele prinseră să-i 
vuiască și, luînd mereu viteză, ne înălțarăm în aer. 

— Foarte bine, Zelionii, spuse Poloskov. 

— Cine era ? întrebă Zelionii. 

— Verhovţev, îi răspunse căpitanul. 

Pegasul rămase o clipă suspendat deasupra poieni- 
tei şi doctorul Verhovţev să dădu înapoi, la adăpos- 
tul tufelor. 


Vintura întruna din miîini şi părea tare supărat. 

— Ai vrea să ne-ajungi, nu-i așa ? Dar nu te ţin 
balamalele, îi strigă Alisa, deși omul nu putea s-o 
audă. 

— Alisa, i-am spus eu pe un ton mustrător. Așa 
vorbeşti tu cu cei mari ? 

Poloskov începu să rîdă. 

— Dar unde i-o fi pălăria ? făcu Alisa, ca şi cînd 
n-ar fi auzit ce-i spusesem. Şi-o fi pierdut-o, săr- 
manul. Că se grăbea. 

Pegasul se aplecă ușor, îndreptîndu-se spre poiană 
Şi, curînd, inamicul nostru ajunse cît o furnică; l-am 
văzut apoi cum pornește în grabă spre nava lui. 

— Avem acum o rezervă de 'imp, zise Poloskov. 
Pînă ce vor ajunge dumnealor pe navă, pînă ce vor 
închide trapa și vor porni motoarele, va trece pe 
puţin o jumătate de oră. În acest răstimp noi trebuie 
să-l găsim pe Al Doilea căpitan. E, desigur, o treabă 
foarte complicată. 

— De fapt, e chiar grozav că au încercat să pună 
mîna pe noi, spuse Alisa. În felul ăsta știm precis că 
nu se află în poiana cu flori. 

Jos, la picioarele noastre, se și zări poiana cea ro- 
tundă. Manevrind cu multă grijă, Poloskov așeză 
Pegasul chiar în mijlocul ei. În timp ce coboram, am 
observat o sumedenie de luminiţe sclipitoare, ca și 
cînd poiana ar fi fost acoperită de chiciură. Coborînd 
încă mai jos, mi-am dat seama că nu-i vorba de chi- 
ciură, ci de cioburi; oglinzile toate erau făcute ţăn- 
dări. Avusesem dreptate: dușmanii noștri izbutiseră 
să distrugă pînă la una florile din poiană. 

Nava cobori lin spre iarbă, își slobozi amortizoa- 
rele şi Alisa fu cea dintii care își scoase cureaua de 
protecție. Ardea de nerăbdare să coboare în poiană. 
În clipa aceea însă Pegasul se cutremură și se aplecă 
într-o parte. Alisa se rostogoli spre perete, iar de jos, 
din sala mașinilor, auzirăm glasul lui Zelionii: 

— Ce se petrece ? 

O izbitură, încă una, trosnetul amortizoarelor și 
nava păru că se prăbușește într-o prăpastie. Am în- 
cercat să-mi desfac cureaua spre a-i sări Alisei în 
ajutor, dar izbitura care a urmat, ultima de data 
asta, m-a năucit de-a binelea, iar cînd mi-am venit 
în fire, nava stătea într-un peş, nemișcată și învă- 
luită în beznă. 

Şi stăruia o liniște de nespus. 

— Alisa ! am strigat eu, desfăcîndu-mi cureaua 
și încurcîndu-mă în cataramele ei. Ce faci, Alisa ? 

— Totul e în ordine, mi-a răspuns ea cu voce 
calmă. Doar un pic m-am lovit. 

De undeva, de departe, răzbi pînă la noi glasul lui 
Zelionii. 

— Aoleu! făcu mecanicul. Unde ne-ai vîrît, Polos- 
kov. Nu mai ieşim de-aici în veac de veac. 

— Eşti viu şi nevătămat ? îl întrebă Poloskov. 

— Da, spuse Zelioniîi. Aș vrea să ştiu însă unde 
am ajuns. Am căzut de pe un munte? 

— Mai rău, zise Poloskov și aprinse luminile de 
siguranță. Cadranele aparatelor de pe tabloul de co- 
mandă sclipiră aidoma unui cer înstelat. Am intrat 
în pămînt. 

Abia în clipa aceea mi-am dat seama că vina pen- 
tru acest accident o port chiar eu. Ar fi fost într-ade- 
văr de datoria mea să-l avertizez pe Poloskov, vor- 
bindu-i despre cele ce văzusem în oglinda florii. 

— Aş merita să-mi sucești gîtul ! am exclamat ne- 
căjit. Doar am văzut cu ochii mei în oglindă că acum 
patru ani în locul acestei poieni se afla o placă de 
beton. 

— Ai dreptate, tăticule, spuse Alisa. 

Veni la mine, urcînd prin semiîntuneric pe pardo- 
Seala aplecată a cabinei și mă prinse de mînă. 

— Bineînţeles că era o placă, urmă fiică-mea. Am 
uitat cu totul să-i spunem asta lui nenea Poloskov. 

— Despre ce fel de placă vorbiţi? ne întrebă 
căpitanul. 

I-am spus atunci că, în urmă cu patru ani, în locul 
stratului de iarbă din poiană se afla o placă de beton 
şi că i-am putut distinge chiar și conturul, marcat 
de un șănţuleţ rotund. 

— Dacă aş fi știut asta dinainte, n-aş fi coborit 
aici nici în ruptul capului, spuse Poloskov. 

Era tare necăjit. Așa cum sînt toți căpitanii cînd 
navele lor suferă vreun accident. 

— Mă rog, n-are rost să vărsăm lacrimi, zise el 
în cele din urmă, căci era un om cu multă stăpînire 
de sine. Zelionii, mă auzi ? 

— Te aud, răspunse mecanicul. 

— Scoate, rogu-te, felinarele din magazie şi vezi 
cît de grave sînt stricăciunile în sala mașinilor. 

— Asta și fac, răspunse Zelionii. 

Poloskov începu să apese pe butoane spre a veri- 
fica în ce stare se află aparatele și mașinile navei. 
Rămase mulțumit de rezultatul verificării. 

— Fiţi atenţi, ni se adresă el. Cred că nu există 
defecţiuni grave. În cădere însă s-a rupt unul din 
amortizoare. E cazul deci să vedem cum poate fi 
reparat. De treaba asta mă voi ocupa eu ; voi ieși 
afară din navă, iar voi veţi rămîne pe loc. 

— În nici un caz, am ripostat eu. Dumneata ești 
mult mai necesar aici. Dacă ți se întîmplă ceva, Pe- 
gasul nu-şi va mai putea lua zborul. Așa că, mă duc 
eu afară. 

— Ba eu, dădu glas din sala maşinilor Zelionii, 
care ne auzise convorbirea. 

— Şi eu, îi ţinu isonul Alisa. 

Nu izbutirăm să cădem la învoială, de aceea por- 
nirăm tuspatru spre trapă. 

— Ciudat, făcu Poloskov, dînd s-o deschidă. Dacă 
am fi căzut într-o goapă, de sus ar fi trebuit să ne 
vină lumina. Or aici e întuneric beznă. 

— Poate că groapa e foarte adîncă ? presupuse 
Alisa. 

— Nu. Dacă ar fi fost așa, n-am fi scăpat doar cu 
un amortizor rupt. Groapa nu poate fi prea adîncă. 

— Poloskov deschise trapa. Afară domnea, în- 
tr-adevăr, întunericul. 

— Vedeţi şi voi că am dreptate, zise Poloskov. 
Zelionii, dă-mi, te rog, lanterna. 

— Aoleu ! strigă Zelionii. Nu pot. Cineva mă ţine 
de picior ! 

Înainte ca eu să ajung în dreptul lui, mecanicul 
aprinse lanterna și începu s-o poarte jur împrejur, 
încercînd să-l dibuiască pe cel care îl atacase. 

Acesta însă nu era nimeni altul decît indicatorul 
nostru. I se făcuse frică să stea pe întuneric, izbutise 
să-și deschidă cușca şi, astfel, să ne ajungă din urmă 
în dreptul trapei. Luminat de fascicolul de raze al 
lanternei, îl vedeam colorat în galben, culoarea unei 
spaime cumplite. Tremura din tot corpul şi se lipea 
de piciorul lui Zelionii. 

Poloskov îi luă mecanicului lanterna și-i orientă 
raza puternică drept înainte. Întunericul însă rămase 
de nepătruns: pesemne că groapa în care nimerisem 
era de dimensiuni foarte mari. Orientînd lanterna în 
sus. lumina se înfipse într-o suprafaţă netedă. 

— Parcă am fi într-un ceainic, zise Poloskov. Am 
căzut înăuntru și capacul i s-a închis. Purtă din nou 
raza jur împrejurul gropanului. Nu-i nimeni aici, 
adăugă. Și nici n-a mai fost de cine știe cînd. 

Lăsă în jos scara și coborî pe trepte. Ajuns la ca- 
pătul ei, lovi pămîntul cu talpa şi ne strigă: 

— E piatră. Se poate umbla în voie. 

Am coborit și noi. În timp ce Poloskov porni să 
ocolească nava, încercînd să-și dea seama cît de 
gravă este stricăciunea pricinuită amortizorului, eu 
am îndreptat iar în sus lanterna pe care o ţineam în 
mînă. Curînd, am descoperit ceea ce căutam: jur 
împrejurul plafonului se zărea o dungă subțire de 
lumină, indicînd, de bună seamă, marginea plăcii de 
beton. Poloskov avusese dreptate: sub greutatea na- 
vei capacul se deschisese, pentru ca îndată să se în- 
chidă la loc. 

Luminîndu-mi calea, am ocolit și eu nava. mergind 
însă în sens invers. Şi aici întunericul era de nepă- 
truns. Aprinzînd faza cea mai mare a lanternei, am 
zărit în fața mea un obiect întunecat. 

— Pornesc în direcția aceea, am rostit cu glas 
tare, ca să mă audă căpitanul. Acolo pare să fie ceva. 

— Stai, tăticule, că vin şi eu, strigă Alisa. 

— Numai să nu vă depărtaţi prea mult, ne aver- 
tiză Poloskov. 

Alisa veni fuga la mine. Avea şi ea în mină o coş- 
cogea lanternă. 

Făcurăm vreo douăzeci de pași, luminînd întruna 
cu lanternele și, foarte curînd, ne dădurăm seama că 
în groapa în care ne-am prăbuşit se mai află o a 
doua navă cosmică. Apropiindu-se, Alisa îi desluși 
denumirea: 

— Pescărușul albastru. 

— Poloskov! am strigat eu, iar vocea mea, reflec- 
tată de zidul gropanului, bubui ca într-un butoi. 
Poloskov ! Zelionii ! L-am găsit pe Al Doilea căpitan! 

Se auzi un duduit înăbușit: Poloskov și Zelionii 
veniră în goană spre noi. Petele albe, luminoase, ale 
celor două lanterne se legănau, ca bătute de vînt. 

— Unde e? 

Nava Pescărușul albastru se înălța drept în faţa 
noastră. Lucea stins din cauza prafului care o aco- 


238 


perise vreme de ani și ani de zile. Părea lipsită de 
viaţă, părăsită de întregul său echipaj. Trapa îi era 
încuiată cu un lacăt cît toate zilele. 

— Prin urmare, asta i-a fost păţania ! am rostit 
eu. 

— A nimerit în groapa asta, zise Poloskov, iar că- 
pitanul n-a mai izbutit pesemne s-o scoată afară. 

— Uite așa o să pățim şi noi, spuse morocănos 
Zelionii. Va trebui să ne sfîrșim zilele în peștera asta. 
Şi doar v-am spus că ar fi mai bine să plecăm după 
ajutoare. Dacă nu v-aş fi prevenit... 

— Te rog, fără panică ! îi spuse cu asprime Polos- 
kov. De scăpat, vom scăpa de aici. Mai întîi, însă, vă 
propun să urcăm la bordul Pescărușului albastru. De 
vreme ce l-am găsit, trebuie să ducem treaba la 
capăt. 

— Bine, dar trapa e încuiată, am dat cu glas. Şi 
n-are nici scară. 

Chiar în clipa aceea deasupra noastră țișni o lu- 
mină atit de puternică, încît am închis ochii, orbiţi. 
Cînd i-am deschis, n-am mai izbutit să observăm 
decît că de sus coboară spre noi o plasă imensă. În 
secunda următoare ne și învălui pe toţi ca pe niște 
puișori lipsiţi de apărare. 

Încercînd să ne eliberăm, zbătîndu-ne și încurcîn- 
du-ne unul pe altul, auzirăm la un moment dat o 
voce răsunătoare: 

— Nu mișcaţi ! Sînteţi prizonierii noștri ! 

Mi-am pus mîna streașină la ochi, spre a mă apăra 
de lumina aceea orbitoare, și-am privit în direcţia 
de unde venea glasul. Înaintînd pe pardoseala netedă, 
lucioasă, a peșterii, păşeau spre noi grăsanul, zis 
Mucalitul U, împreună cu doctorul Verhovţev, care 
acum avea din nou pălăria pe cap. Țineau în miîini 
pistoale cu ţevile îndreptate spre noi. 

Din altă parte se mai apropiau doi inși îmbrăcați 
în uniforme negre, de piele. 

— Aruncaţi-vă armele ! ne porunci grăsanul. Nu 
se aude ? 

— Fă cum îţi spune, i-am șoptit lui Poloskov, 
căci numai el își luase pistolul. 

Căpitanul își scoase arma și o zvirli jos. Pistolul 
stîrni un zgomot metalic. 

În clipa următoare, plasa se ridică. 

Cele cîteva secunde care le trebuiră inamicilor 
noștri spre a se apropia de noi mi-au fost de ajuns 
ca să arunc o privire în jur. Capcana în care nimerise 
Pegasul era într-adevăr o peșteră enormă, dar joasă. 
Pe suprafaţa ei, la o oarecare distanță una de alta, 
se înălțau cele două nave cosmice: Pegasul și Pescă- 
rușul albastru. Aflaţi între ele, noi, oamenii, luminaţi 
de razele orbitoare ale celor cîteva proiectoare, pă- 
ream tot atîtea furnici, rătăcite pe dușumeaua unei 
odăi uriașe. 

Am aruncat o privire spre bunii mei prieteni. 
Poloskov se uită ţintă la inamicii care veneau spre 
dînsul şi buzele i se subţiară, arătînd ca un fir de 
aţă. Zelionii își încleştase pumnii și se așezase în aşa 
fel, încît s-o acopere cu trupul lui pe Alisa. Alisa sta 
lipită de mine. De cealaltă parte, mi se agăţase de 
picior indicatorul, galben și acum de spaimă. 

— Uite c-am pus mîna pe voi, porumbeilor. ne 
spuse Mucalitul U. Şi-mi pare grozav de bine. 

Vorbea fără răutate și chiar catadicsi să zim- 
bească. Doctorul Verhovţev însă, care își scosese 
între timp scafandrul și-și pusese pălăria pe cap, avea 
acum un chip imobil, ca o mască, iar ochii îi păreau 
lipsiţi cu totul de viaţă. 

Alisa se depărtă cu un pas de mine. 

— Unde te duci ? am întrebat-o. 

— Nicăieri, îmi răspunse în şoaptă. 

Cei doi inși în uniforme negre ne ținură sub ame- 
nințarea armelor, în timp ce Verhovţev, la ordinul 
grăsanului, veni încă mai aproape de noi și ridică 
de jos pistolul lui Poloskov. Pe urmă ne perchezi- 
ţionă la iuţeală, trecîndu-ne peste haine mîinile lui 
reci, ba chiar scotocindu-ne buzunarele. 

— 'Totul e în ordine, rosti în cele din urmă cu glas 
scăzut. Nu mai au nici un fel de arme. 

— De unde să aibă dumnealor arme ? rise grăsa- 
nul. Că doar umblă să prindă fluturi. Nici n-au bă- 
nuit, drăgălaşii, că vor cădea la rîndul lor în plasă. 
Aşa cum a pățit-o și cel de colo. Mucalitul U arătă cu 
degetul său butucănos, alcătuit parcă din trei sardele 
puse cap la cap, spre Pescărușul albastru. Aţi căzut 
singurei în plasă, nimeni nu v-a chemat încoace! 
repetă el şi rise cu zgomot. Apoi ordonă: Să fie puși 
cu toţii în cătușe ! 

Acestea pesemne că fuseseră pregătite dinainte. 
Unul din oamenii în negru deschise geanta care îi 
spînzura de umăr și scoase de acolo o legătură de 
cătușe sclipitoare. 

În timp ce-şi făcu de lucru, rînduind cătuşele 
perechi-perechi, grăsanul se apropie de mine şi-mi 
spuse împungîndu-mă cu degetul. 

— Şi zi așa, profesore, nu vruseşi să ne dai gura- 
livul, ai ? 

— Nu vrusei, i-am răspuns scurt. 

— Uită-te la el, se întoarse grăsanul spre Verhov- 
tev. Nu l-a lăsat inima să ofere guralivul unui vechi 
prieten ! Și unde-i, mă rog, păsăruica ? 

— Nu ştiu, i-am răspuns. deși știam prea bine că 
guralivul rămăsese la bordul navei. 

Precum se vede, pasărea îi era de mare trebuinţă 
grăsanului. Se întoarse spre Verhovţev şi-i spuse: 

— Du-te și cercetează Pegasul. 

Apoi mi se adresă din nou: 

— Mi-ai spus un neadevăr, profesore, și vei fi 
pedepsit. Ba încă rău de tot. Ajutoarele mele se pri- 
cep de minune la așa ceva. Dar asta va îi mai tirziu, 
mai tirziu... Haide, puneţi-le cătușele. Nu putem 
avea încredere în ei. 

Omul în uniforma neagră veni la mine şi țăcăni cu 
încuietoarea cătușelor. Miinile îmi fură imobilizate. 

— Următorul ! făcu Mucalitul U. 

Ajutorul lui se îndreptă spre Poloskov. Mișcările 
îi erau măsurate și acționa cu atita precizie, încît 
m-am întrebat dacă n-o fi cumva un robot. 

— Următorul ! spuse din nou grăsanul. 

Cătușele imobilizară și mîinile lui Zelionii. 

— Următorul ! 

Omul negru se aplecă spre indicator și, o clipă, 
rămase nehotărit. 

Indicatorul avea nici mai mult, nici mai puţin de 
zece picioare și toate atît de subțiri, încît nu puteau 
fi prinse în cătușe. 

— Prostule ! făcu grăsanul. Pune-i-le puștoaicei ! 
Se întoarse și exclamă cu mirare: Dar unde-i puș- 
toaica ? 

Alisa dispăruse. 

— Unde-i puştoaica ? repetă agitat Mucalitul U 
și zîmbetul îi pieri de pe buze. Părea ciudat să-i vezi 
braţele scurte și groase fluturînd iute și zbătindu-se 
prin aer, parcă despărțite de trup. 

— Care puștoaică ? întrebă una din uniformele 
negre. 

— Mai era și o fată cu ei! urlă grăsanul. O chea- 
mă... cum o cheamă oare ? Scoase din buzunar un 
carneţel și silabisi anevoie: „A - li- sa“. Da, Alisa. 
Unde-i Alisa ? De data asta întrebarea îmi era adre- 
sată mie. 

— Care Alisa ? l-am întrebat pe un ton cit se 
poate de calm. 

În același timp însă îmi frămîntam și eu mintea, 
întrebîndu-mă cum de-a putut fiică-mea să dispară. 
Doar ne aflam într-un loc deschis, unde nu-ți puteai 
găsi vreo ascunzătoare. 

— Împreună cu voi era și o fată ! nu se lăsa gră- 
sanul. Doar am văzut-o cu ochii mei. Tu n-ai vă- 
zut-o ? se întoarse el spre Verhovţev, care sta cu 
capul în jos și cu mîinile spînzurînd, ca și cînd ar fi 
adormit cu ochii deschiși. 

Între timp, omul în negru care urcase la bordul 
Pegasului, să caute guralivul, reveni de acolo. Ducea 
pasărea cu el, ținînd-o de picioare ; capul guralivului 
se legăna întruna, gata-gata să atingă pardoseala. 

— L-ai găsit ? se bucură grăsanul. Sucește-i gitul 
mai repede. 

— Poftim ? nu-l înțelese celălalt. 

— Zic să-i suceşti gitul. Nu mai avem nevoie 
de el. 

— Asta în nici un caz! am exclamat eu, plin de 
revoltă. N-aveţi dreptul să-i suciţi gîtul. Poate că-i 
ultimul guraliv din lume. 

Indicatorul se învineți de mînie şi, mișcîndu-și 
iute piciorușele, se repezi spre guraliv, vrînd pesemne 
să-l elibereze. Dar Mucalitul U îl observă și rise cu 
poftă. 

— Ia te uită, te găsiși şi tu ? exclamă el și-i puse 
piedică. 

Indicatorul căzu, înnegrindu-se de ciudă. 

— Ei, se adresă din nou grăsanul ajutorului său. 
Ce stai şi caşti gura ? Doar ţi-am spus că nu mai 
avem nevoie de guraliv. Sucește-i odată gitul. 

Nu știu dacă pasărea i-o fi priceput porunca, dar 
în clipa următoare începu să se zbată în mîinile omu- 
lui negru și rosti cu o voce pe care nu i-o mai 
auzisem: 

— Pasărea numită guraliv se află sub protecția 
legii de pe planeta Bluk, ea fiind o făptură foarte 
vară şi deosebit de interesantă. Vînarea guralivilor 
este strict oprită, iar cei ce încalcă această dispoziţie 
vor fi amendaţi şi supuși oprobriului public. 

— Închide-i gura, n-auzi? urla Mucalitul U. 
Avem și aşa destulă bătaie de cap! 

Chiar atunci însă se petrecu ceva cu totul de ne- 
înțeles. Omul cel negru îl ridică mai sus pe guraliv 
ca să-l apuce de git, dar abia întinse mîna, că-și 
pierdu echilibrul, căzu pe pardoseală cît era de lung. 
scoase un strigăt de surprindere și scăpă din mîini 
pasărea. Guralivul se răsuci în zbor și săgetă spre 
tavanul peşterii. 

— Trageţi în el ! răcni grăsanul smucindu-și pis- 
tolul de la briu. 

Bubuiră împușcături. O dată sau de două ori 
gloanțele erau cît pe ce să nimerească pasărea, dar ea 
izbuti să scape și zbură spre un ungher mai depărtat 
și cuprins de întuneric al uriașei încăperi în care ne 
aflam. 

Oamenii în uniforme negre se repeziră şi ei în- 
tr-acolo, dar Mucalitul U îi opri. 

— Lăsaţi-vă păgubași ! le strigă. L-aţi scăpat ca 
niște căscaţi ce sînteţi ! Şi tu de ce-ai căzut ? 

— Ba n-am căzut, răspunse omul în uniformă 
neagră. M-a trîntit cineva jos. 

— Taci, mă, din gură ! făcu grăsanul și obrajii săi 
gelatinoși se cutremurară de furie. Dacă mai născo- 
cești aiureli dintr-astea, îţi trîntesc eu una de n-o să 
te mai ridici în veci ! Şi nu vă mai ţineţi după gura- 
liv. că tot se rătăcește pe aici, prin tuneluri. Nici 
timp nu ne-a mai rămas. Avem de făcut altă treabă. 

Grăsanul se întoarse spre Pescărușul albastru, nava 
cea inertă, cufundată în tăcere, şi întrebă, ca și cînd 
ea ar fi putut să-i răspundă: 

— Tu mă auzi ? 

Nava rămase tăcută: 

— Nici n-am nevoie să-mi răspunzi, făcu grăsa- 
nul. Ştiu și așa că ne auzi. Stai acolo chitic și te 
zgiiești la noi ? Te întrebi de ce am atras în cursă 
tocmai aici nava Pegas ? Păi am atras-o pentru sim- 
plul motiv ca mătăluţă să mi te predai chiar în clipa 
asta. 

Mucaliiul U veni mai aproape de Pescăruşul al- 
bastru și continuă: 

— De patru ani stai acolo și nu vrei să te predai. 
De patru ani trăieşti cu speranţa că prietenii tăi au 
să-ți vină în ajutor. De patru ani refuzi să crezi că 
n-are nimeni habar unde te afli. De patru ani tot 
crezi că pasărea ta scirbavnică a izbutit să ajungă pe 
planeta Venus. Pe mine mă bătea gîndul că n-ai să 
mai ieşi viu din cușca asta a ta. Astăzi însă totul 
s-a schimbat. Astăzi ai să-mi deschizi chiar tu trapa 
navei și-ai să-mi dai ceea ce mi se cuvine demult. Mă 
auzi, căpitane ? 

Nimeni nu-i răspunse grăsanului. Glasul îi vuia 
în subterană, izbindu-se de ziduri și stîrnind ecouri 
prelungi. Apoi ecoul se stinse și grăsanul răsuflă 
adînc. 


— Unde-o fi puştoaica ? mormăi el înciudat. Am, 
mort-copt, nevoie de ea. 


Doctorul Verhovţev sta deoparte, cu ochii în pă- 

mînt. Ceilalţi doi inși, în uniforme negre, se duseseră 
și ei mai încolo, încremenind cu pistoalele întinse, 
gata să tragă. 

— Ştiu că mă auzi, căpitane, o luă de la capăt 
Mucalitul U. Te-ai adăpostit în vizuina asta și aş- 
tepți. Aruncă o privire prin hublou. AĂștia pe care 
îi vezi sînt trei pămiînteni: un prostănac de profesor 
care vîntură Galaxia în căutare de jivine, ca și cînd 
nu şi-ar fi putut găsi altă ocupaţie mai acătării, un 
căpitan ce tace milc și un mecanic nătîng, cu barbă 
roșie. 

Deși auzeam foarte bine ce se petrece în jur, gîn- 
dul îmi era doar la Alisa. Cum de-a putut să dis- 
pară ? Unde s-o fi ascunzînd ? 

— De ani și ani îmi tot vîri bețe în roate, continuă 
grăsanul, cu ochii spre Pescăruşul albastru. Astăzi 
însă mi-a venit și mie apa la moară. Astăzi ai să-mi 
dai formula. Mă auzi, căpitane ? Tace, adăugă pe 
alt ton și cu glasul scăzut. Stă și cugetă. Las’ că-i pu- 
nem noi acuși jăratec sub talpă. Păcat că n-am fetița 
la îndemînă. Cu ea, ar fi mers treaba mai repede. 

Scoase din buzunar o batistă cît toate zilele și-și 
șterse cu ea fruntea năduşită. 

— Ascultă căpitane, spuse din nou. Dacă în trei 
minute n-ai să deschizi trapa şi n-ai să-mi aduci 
formula, să știi că toți prizonierii pe care-i vezi vor 
fi uciși. Dar nu așa, dintr-o dată. Nu-nu. Mai întîi 
o să-i tăiem urechile prostănacului de profesor. Am 
pică pe el mai mult decît pe oricare, pentru că n-a 
vrut să-mi dea guralivul. Pe urmă vom... 

— Opreşte-te, piratule, răsună deodată glasul ce- 
lui de Al Doilea căpitan. Glasul acela cunoscut, pe 
care-l auzisem de nenumărate ori. Doar nu degeaba 
se pricepea guralivul nostru să imite ca nimeni altul 
vocile oamenilor. 

— Aşa mai merge, făcu Mucalitul U. 

— Orice ai face, grăsanule, nu vei mai avea trai 
în Galaxia, continuă Al Doilea căpitan. Oriunde te-ai 
ascunde, tot vei fi prins. Mai bine ia aminte la ce-ţi 
spun: predă-te .... 

— Tacă-ţi gura ! i-o reteză grăsanul. În felul ăsta 
n-o să putem cădea niciodată la învoială. Că din 
cauza ta şi a prietenilor tăi, am pierdut și așa aproape 
totul. N-am de gînd să-ţi las pe mînă și ultima mea 
șansă. Galactiul va fi al meu. 

— Să-ţi fie ruşine, piratule ! zise Al Doilea căpi- 
tan. Chiar dacă nu mai știi ce-i rușinea. 

Convorbirea aceasta nu prea avea tîlc pentru noi. 
N-am înţeles decît faptul că Al Doilea căpitan avea 
asupra lui ceva pe care voia să pună mina grăsanul, 
dar nu izbutea. Cuvintul „galactiu“ îmi era și el cu 
totul necunoscut. Nu-l mai auzisem niciodată. Or, 
tocmai galactiul ăsta nu voia Al Doilea căpitan să i-l 
cedeze grăsanului. 

— Hai să nu ne pierdem vremea de pomană, zise 
acesta. Gîndurile și emoțiile tale nu mă interesează 
cîtuşi de puţin. Rușinea este un apanaj al celor slabi. 
Noi, cei puternici, o ignorăm. Spune-mi odată: îmi 
dai sau nu formula galactiului ? 

— Mai întîi, vreau să stau de vorbă cu oamenii 
aceștia, răspunse Al Doilea căpitan. 

— Nu, zise grăsanul, n-ai să stai de vorbă cu ei. 
Că cine ştie ce mai puneţi la cale ca să mă trageţi pe 
sfoară. Deschide mai bine trapa și dă-mi formula ga- 
lactiului. Iar eu îți promit să-ți redau ţie și acestor 
oameni libertatea. Vă las să plecaţi unde poftiți. Dacă 
n-ai să procedezi cum ţi-am spus, au să te chinuiască 
zile în șir țipetele acestor prizonieri. Doar tu ai și 
rușine. și conștiință. 

— N-o să-ţi meargă, grăsanule, spuse căpitanul. 
De acum patru ani, cînd am coborât pe această pla- 
netă, și pînă astăzi, ai născocit tot soiul de metodc, 

ca să obţii de la mine formula combustibilului abso- 
lut. Nu ţi-a mers nici atunci, n-o să-ți meargă nici 
astăzi. Ştii ce-am să fac ? 

— Ce-ai să faci ? 

— Am să arunc în aer Pescărușul albastru. Mor 
eu, dar știu că formula galactiului n-ai s-o obţii. Nu 
trebuie să ajungă în mîinile tale combustibilul abso- 
lut, căci ai fi în stare să provoci atitea nenorociri, 
încît n-ar izbuti locuitorii Galaxiei să le remedieze 
nici în zece ani. 


— Asta-i foarte adevărat, spuse Mucalitul U. Dar 
dacă îţi închipui că, aruncînd în aer Pescărușul al- 
bastru, ai să-l salvezi pe profesor și pe oamenii lui, 
apoi te înșeli amarnic. Mă leg cu marele jurămînt al 
Beznei Negre că, oricum, ei tot vor pieri. Ce nevoie 
am eu de prizonierii ăștia ? Dacă le-aş da drumul, 
s-ar duce îndată să-i informeze pe cei de la Serviciul 
securităţii galactice despre planeta mea, iar o lună 
mai tirziu toate crucișătoarele Galaxiei ar porni val- 
virtej pe urmele mele. Nu. Lasă-i să creadă pînă 
una-alta că nu mai sînt în viaţă. 

— În cazul ăsta eu trebuie cu atît mai mult să le 
povestesc acestor oameni totul. Nu i-am mai văzut 
niciodată, dar, de vreme ce au ajuns să-ţi fie prizo- 
nieri, înseamnă că sînt nişte oameni cumsecade. Să 
vedem ce-or să spună dumnealor, auzindu-mi isto- 
risirea. 

— Nu-ţi dau voie ! răcni grăsanul. 

— Taci, îi spuse calm căpitanul. N-ai de ce să te 
grăbești. Îți rămîne timp berechet să-ţi duci la înde- 
plinire ameninţarea. 

— Lasă-l să vorbească, spuse pe neașteptate doc- 
torul Verhovţev. Doar a văzut că guralivul a fost în 
nava ăstora. Lasă-l să vorbească. Soarta le e oricum 
pecetluită ; şi a lui, şi a ăstora. 

Grăsanul înălță din umeri : poftim, n-are decît să 
vorbească. 

— Ascultă-mă, profesore, ascultaţi-mă și voi, 
oameni buni. Eram trei căpitani, trei comandanţi de 
nave cosmice. Cu mulţi ani în urmă, am aflat că în 
cuprinsul Galaxiei au apărut niște pirați. Aveau ne- 
voie de bani, de bijuterii şi de putere. Voiau să 
ajungă stăpiînitorii Galaxiei. Am aflat de existența 
lor în momentul în care au atacat planeta Triada și 
au pus mîna acolo pe-o navă cosmică. Am izbutit să-i 
ajungem din urmă ceva mai tîrziu, cînd au invadat 
o altă planetă, făcindu-i sclavi pe locuitorii acesteia. 
Începuseră să construiască acolo, în secret, un cruci- 
șător militar, spre a ataca navele comerciale care 
străbăteau cosmosul. Ar fi prea mult de povestit cum 
le-am dat de urmă şi cum am pătruns pe planeta 
aceea înrobită, făcîndu-i pe locuitorii ei să se răs- 
coale împotriva cotropitorilor. 

— Aţi pus mîna pe noi printr-o înşelăciune, mor- 
măi grăsanul. 

Doctorul Verhovțev îi făcu semn din mînă: 

— Lasă-l să vorbească. Curînd o să tacă pentru 
totdeauna. 

— Doi dintre pirați însă au izbutit să ne scape, 
urmă căpitanul după ce amuţiră cei doi. Timp de 
cîțiva ani au stat ascunși pe-aici, la marginea Gala- 
xiei, departe de obișnuitele trasee cosmice. Toată 
lumea uitase de ei. 

— Noi însă n-am uitat nimic, spuse grăsanul. 

— Într-adevăr, îl aprobă Al Doilea căpitan, ei 
n-au uitat nimic și n-au renunţat nici la planurile 
pe care le urziseră. Dorința lor cea mai vie era să se 
răzbune pe noi, cei trei căpitani. 

— Şi uite că am izbutit s-o facem, zise Muca- 
litul U. 

— Nu te grăbi. Încă nu s-a terminat nimic. În 
cele din urmă, voi veţi fi cei învinşi. N-o să puteţi 
birui întreaga Galaxie. 

— Ba o să putem, zise grăsanul. 

Al Doilea căpitan păru că nu-l aude și își urmă 
istorisirea: 

— Aşa au trecut anii. Între timp, noi, cei trei că- 
pitani, ne-am despărțit. Primul căpitan s-a stabilit 
pe planeta Venus. Al Treilea a hotărît să zboare pînă 
la o galaxie vecină, lucru pe care, pînă la el, nu l-a 
mai făcut nimeni. Iar eu m-am consacrat cercetării 
ştiinţifice. Și iată că într-o zi am primit un mesaj din 
partea celui de Al Treilea căpitan. Îmi aducea la cu- 
noştință că se înapoiază din expediţie. Era o veste cu 
totul neașteptată, întrucît nimeni nu spera că el ar 
putea să se înapoieze atit de repede. Prietenul meu 
mă ruga să-l aştept la marginea Galaxiei, căci avea 
să-mi comunice niște lucruri deosebit de importante. 
Și-atunci, lăsîndu-mi treburile baltă, m-am grăbit 
să-i vin în întîmpinare. 

— Dumnealui însă habar n-avea că noi i-am inter- 
ceptat mesajul și că-n felul ăsta am aflat totul, chicoti 
Mucalitul U. 

— Într-adevăr, zise Al Doilea căpitan, ei au izbu- 
tit să intercepteze acest mesaj, deoarece, printr-un 
nefericit concurs de împrejurări, planeta pe care 
stăteau ascunși era tocmai cea spre care ne îndrep- 
tam, din direcţii opuse, Al Treilea căpitan şi cu mine. 
Prietenul meu era grav bolnav. Zborul atît de lung, 
pe acel traseu nemaistrăbătut anterior de nici un lo- 
cuitor al Galaxiei noastre, îi zdruncinase sănătatea 
și el se temea că nu va mai putea ajunge pînă la 
Pămînt sau pînă la Fiks, planeta lui natală. Or, din 
expediția întreprinsă. căpitanul aducea cu sine o 
seamă de informaţii extrem de importante. Locuito- 
rii galaxiei vecinc îi dăduseră formula galactiului, a 

combustibilului absolut. O navă cosmică alimentată 
cu galactiu ar zbura de o sută de ori mai repede decît 
cele cu combustibil obișnuit, şi astfel planetele ar 
deveni apropiate între ele ca niște orașe învecinate. 
Locuitorii acelei galaxii vecine îi alimentaseră cu 
galactiu motoarele navei, dîndu-i și formula produ- 
sului, pentru ca noi, pămîntenii, să putem folosi la 
rîndul nostru descoperirea lor. 

Și iată că Al Treilea căpitan a ajuns la această 
planetă — punctul nostru de întîlnire — și a făcut 
popas. fără a bănui măcar că aici şi-au găsit adăpost 
şi piraţii. Boala i se agravase atît de mult, încît nu 
mai putea să piloteze. Piraţii vedeau perfect unde se 
află nava, au pus-o sub observație și au rămas așa, 
în expectativă. Hotăriseră să-mi aștepte sosirea ca să 
afle ce noutăţi importante avea a-mi spune priete- 
nul meu. În timp ce căpitanul zăcea în neştire, ei i 
s-au strecurat pe navă și au instalat acolo mai multe 
microfoane, ca să ne poată intercepta convorbirile. 
Cît despre nava însăşi, au mutat-o cu grijă chiar în 
această poiană. 

— Trebuie să recunoști că ne-am pregătit temei- 
nic în vederea sosirii tale, observă Mucalitul U. 

— Coborînd pe planetă, lîngă nava celui de Al 
Treilea căpitan, mi-am găsit prietenul într-o stare 
foarte gravă. El mi-a vorbit despre călătoria sa și 
despre povestea cu galactiul. Ascultîndu-l, mi-am 
dat seama că treaba cea mai importantă pe care o 
aveam de făcut era să-mi transport prietenul pe 
Pămînt, spre a fi acolo vindecat. Ştiam însă că în 
starea în care se afla n-ar fi putut să suporte călă- 
toria prin cosmos, de aceea am hotărît să rămîn lîngă 
el pînă ce avea să se simtă mai bine. Am plecat gră- 
bit spre nava mea, ca să-i aduc o serie de medica- 
mente, dar în timp ce le căutam pe cele necesare, 
Piraţii au deschis uriașa trapă pregătită dinainte şi 

navele noastre amîndouă s-au prăbușit în subterana 
asta. 

— Grozav de bine am ticluit totul! exclamă 
grăsanul. 

— Cred şi eu, spuse Al Doilea căpitan. Sus, pe 
suprafaţa planetei, dumnealor le-a fost frică să mă 
atace. Cînd mi-am dat seama ce anume se întîmplase, 
Pescăruşul albastru se şi afla în subterană. La un mo- 
ment dat, s-a aprins lumina și l-am văzut apropiin- 
du-se de nava mea pe tipul acela, care stă acum 
lingă dumneavoastră. L-am recunoscut îndată și 
mi-am dat seama că am fost atras în capcană de că- 
tre pirați. Veneau acum să-mi promită că mă vor 
elibera dacă le voi da în schimb formula galactiului. 
Pricepuseră imediat că, avînd la dispoziție un ase- 
menea combustibil, ar fi izbutit să zboare atît de 
iute, încît nimeni să nu-i poată ajunge din urmă. În 
felul ăsta n-ar mai fi avut teamă de crucișătoarele 
Serviciului de securitate cosmică, iar navele din 
Galaxie ar fi devenit pentru ei o pradă din cele mai 
ușoare. Luasem însă și eu hotărîrea să nu le dau 
pentru nimic în lume formula galactiului și în ace- 
lași timp să nu mă las viu în mîinile lor. De aceea 
am zăvorit trapa navei, neîngăduindu-le să pătrundă. 

— Dar cu Al Treilea căpitan ce s-a întîmplat ? 
întrebă Poloskov. 

— Piraţii au încercat să ne taie în bucăţi navele, 
sperînd că măcar aşa au să pună mîna pe noi. Cu 
nava celui de Al Treilea căpitan treaba le-a mers, 
astfel că l-au luat prizonier. După aceea probabil că 
l-au ucis. 

— Nu-i adevărat, ripostă grăsanul. Nu-i adevărat. 
A murit el singur. Doar ştii cît de mult i se agravase 
boala. Cînd am ajuns în interiorul navei sale, l-am 
găsit mort. 

— Cu Pescărușul albastru însă nu le-a mers, con- 


252 


tinuă Al Doilea căpitan, căci nava asta e făcută din- 
tr-un aliaj de diamant. Trebuie să vă mai spun că 
aveam pe atunci la bord şi un guraliv pe care mi-l 
dăruise Primul căpitan. Mă înţelesesem cu acesta că, 
în caz de primejdie, să dau drumul guralivului, po- 
runcindu-i să zboare spre planeta Venus și să-l gă- 
sească acolo. Primul căpitan știa cum trebuie îndem- 
nat guralivul să povestească unde mă aflu și ce se 
întîmplă cu mine. 

— Noi n-am izbutit s-o facem, am dat eu glas. 
Guralivul ne-a spus cîte ceva, dar, din nefericire, 
informaţiile lui s-au dovedit a fi mult prea sumare. 

— Dar cum a ajuns guralivul în mîinile dumnea- 
voastră ? mă întrebă Al Doilea căpitan. 

— A fost rănit, i-am răspuns eu. Pesemne că au 
vrut să-l prindă pirații. 

— Exact, spuse grăsanul. Chiar așa a fost. 

— Totuşi guralivul le-a scăpat. Şi roboții de pe 
planeta Șelezeaka i-au dres aripa rănită. 

Drept pedeapsă, le-am otrăvit tot uleiul de uns, 
rîse grăsanul de i se cutremură bărbiile. Toţi roboții 
zac acum, paralizați. 

— Află că i-am vindecat noi, am rostit eu. Prin 
urmare, cu ei lucrurile sînt în ordine. 

— Cum adică? 

— Am coborit pe planeta lor şi am izbutit să-i 
vindecăm. 

— Fiţi blestemaţi ! urlă grăsanul. 

— Din păcate însă, avînd o aripă de metal, gura- 
livul n-a mai putut ajunge pînă-n Sistemul solar, am 
continuat eu. De-abia a răzbit la planeta lui natală. 


— L-am căutat şi noi acolo, recunoscu grăsanul. 
Eu şi cu prietenul meu, arătă el spre doctorul Ver- 
hovțev. 

— Trădătorule ! făcu posomorit Zelionii. Lasă că 
punem noi mîna pe tine ! 

— Tu să taci din gură! îl ameninţă cu degetul 
Mucalitul U. Împreună cu prietenul meu, continuă 
e], am nimicit toți guralivii de pe planeta Bluk. I-am 
cumpărat, i-am luat în schimbul unor obiecte sau 
pur și simplu i-am furat. Am vrut să distrugem și tot 
oxigenul de pe planetă. 

— Cu ajutorul viermilor ? l-am întrebat eu. 


— Exact, cu ajutorul lor. Numai că, spre marele 
nostru regret, am avut ghinion. Iar printr-o întîm- 
plare, guralivul a ajuns în mîinile acestor nesăbuiţi, 
care, la rîndul lor, au nimerit aici în capcană. Noi 
însă i-am avertizat de mai multe ori să-și vadă de 
treabă. Dar n-au înțeles. Şi-au făcut-o cu mina lor. 
Iar acum îi aşteaptă moartea. 

— Nu-i nimic, oameni buni, spuse Al Doilea căpi- 
tan. Nu vă temeți. N-au să îndrăznească dumnealor 
să vă pricinuiască nici un rău. Sînt niște lași. De s-ar 
aduna toți piraţii din lume și tot n-ar izbuti să-i în- 
vingă pe cei trei căpitani. Nici pe fiecare în parte 
n-au fost în stare să ne înfrîngă. 

— Ba am fost ! ţipă grăsanul. Al Treilea căpitan 
a murit. Tu zaci de patru ani în captivitate. Iar în 
momentul în care vom ajunge în posesia galactiului, 
vom ști să punem mina și pe Primul căpitan. 

— Şi dumneata stai de patru ani în nava asta ? 
îl întrebă Poloskov pe Al Doilea căpitan. 

— Da, de patru ani, îi răspunse acesta. Eu unul 
nu știu să dau înapoi. Firește că aș fi putut distruge 
formula. Dar astfel ea n-ar mai fi ajuns și la înde- 
mîna celorlalți locuitori ai Galaxiei. Or, fiinţelor ra- 
ționale le este foarte necesar un asemenea combus- 
tibil. El va face ca planetele să se apropie de o sută 
de ori mai mult una de alta. Și-apoi, eram convins 
că, mai devreme sau mai tîrziu, ajutorul tot îmi va 
veni de undeva. 

— "Ţi-a venit, dar nu aşa cum te-ai fi așteptat, îl 
ironiză grăsanul. Văd că ai spus tot ce-ai avut pe 
suflet. Acum va trebui să-ţi iei adio de la formulă. 

— Cu Primul căpitan am încheiat și-o altă înţe- 
legere, continuă netulburat căpitanul. Am stabilit că 
de nu va primi timp de patru ani vreo veste de la 
mine, va da de ştire Serviciului securității galactice 
și va porni în căutarea mea. Or, dacă pînă și oamenii 
aceştia, aflați doar în treacăt prin spaţiu, au izbutit 
să mă găsească fără mare greutate, apoi cu atît mai 
lesne îi va fi s-o facă Primului căpitan. Și voi, pira- 
ilor, știți asta prea bine. 

— Gata ! Să terminăm cu vorba ! rosti înăbușit 
doctorul Verhovţev. Treceţi la acţiune, băieţi ! Dum- 
nealui văd că trage de timp. 

În clipa următoare, unul dintre pirați veni la mine 
și mă smuci cu brutalitate de mîinile prinse în că- 
tușe. Mi-am pierdut echilibrul şi am căzut. Piratul 
mă trase deoparte. Am dat să-i opun rezistenţă, dar 
imediat îi veni în ajutor celălalt pirat și, amîndoi, 
îmi legară picioarele. 

Și-atunci l-am văzut pe grăsan că-și scoate de la 
brîu un jungher cît toate zilele. 

— Ştii şi tu, căpitane Doi, zise el, întorcîndu-se cu 
faţa spre Pescărușul albastru, că sînt un om bun de 
glume. Nu degeaba am fost poreclit Mucalitul. Uneori 
insă glumele mele se termină cu lacrimi. 

Și înălţă jungherul. 

Poloskov și Zelionii se repeziră să-mi sară în aju- 
tor. Doctorul Verhovțev însă, care îi urmărea cu 
atenție, trimise spre ei un şuvoi de gaze somnifere 
dintr-un balonaş pe care îl avea prins la încheietura 
miinii. Tovarăşii mei se prăvăliră imediat. 

— Ei ? făcu Mucalitul U. 

Am simţit lama rece a jungherului atingîndu-mi 
beregata. 

— Scoate lacătul de la trapă, rosti deodată Al Doi- 
lea căpitan. 

— Așa te vreau, băiete ! 

Și grăsanul făcu semn unui pirat să urce pe scară 
la trapa Pescărușului albastru și să dea jos lacătul cel 
mare şi greu. Pirații îl atîrnaseră acolo mai demult, 
îndată după ce nava se prăbușise în subterană. De 
vreme ce Al Doilea căpitan nu i-a lăsat să pătrundă 
în navă, s-au hotărît și ei să-l încuie acolo și să-l 
țină așa cît or pofti. 

Piratul cobori scara şi se opri la o oarecare dis- 
tanță de navă, îndreptîndu-și pistolul spre trapă. 
Verhovţev își ridică și el arma. Piraţii nu voiau să 
riște. Deşi patru la număr, totuși le era frică de un 
singur om, de căpitanul pe care vreme de patru ani 
n-au fost în stare să-l biruie. 

— Să nu mite ţii de şotii, îi spuse Verhovţev. Alt- 
minteri, apăsăm pe trăgaci. 

Trapa se deschise atît de repede, încît nici n-am 
apucat să-l văd pe căpitan la față. Sări din navă, să- 
getînd prin aer ca un fulger albastru. În aceeași clipă 
răsunară două împușcături. Căpitanul însă se și afla 
jos. Se rostogoli într-o parte, iar razele pistoalelor 
făcură țăndări bolovanii de lîngă capul lui. Încă o 
clipă și căpitanul se afla la adăpostul unuia din amor- 
tizoarele late ale Pescărușului albastru. 

Văzînd cum stă treaba, piraţii se răzlețiră, trîn- 
tindu-se şi ei în spatele unor bolovani. 

— Fiţi calmi, se auzi glasul lui Verhovţev. Căpi- 
tanul n-o să ne scape. Împresuraţi-l. 

Drept răspuns, dinspre Pescărușul albastru bubui 
o împuşcătură. 

Mi-am dat seama că situaţia celui de Al Doilea 
căpitan e aproape fără ieşire. Încet-încet, ferindu-se 
pe după bolovani, piraţii începură să-l împresoare. 

— Nu mai trage ! răcni grăsanul. 

Vocea îi sunase de foarte aproape. Și din nou i-am 
observat cuțitul ridicat amenințător asupra mea. 

— Dacă tragi, s-a zis cu profesorul !... 

În clipa următoare însă, de lingă nava noastră se 
auzi un glas poruncitor: 

— Nu mișcă nici unul ! Sînteţi împresurațţi ! 

Mîna grăsanului înarmată cu jungherul rămase în 
aer. Cu o lovitură de pumn am făcut să zboare jun- 
gherul cît colo. 

— S-a auzit ? sună prin întuneric o altă voce ve- 
nind din direcţia în care zburase guralivul. Arun- 
cați-vă armele. 

Piraţii se ridicară încet, unul cîte unul, și pistoa- 
lele lor căzură, zăngănind, jos pe piatră. 

Mi-am ridicat capul şi l-am văzut ieşind de după 
amortizorul Pegasului pe doctorul Verhovţev. îm- 
brăcat în scafandru, dar fără cască. 

Uimit, mi-am îndreptat privirile în cealaltă di- 
recție. 

Cel de-al doilea doctor Verhovţev, cu pălăria pe 
cap, stătea în genunchi, ridicîndu-și încet mîinile. 

De cealaltă parte veni spre pirați ... Primul căpi- 
tan. Era aidoma celui dăltuit în piatră, care se afla 
pe Planeta celor Trei Căpitani, doar că era viu, cu 
chipul ars de soare, purtînd uniforma albastră a că- 
Pitanilor cosmici de cursă lungă. 

De undeva ţișni în zbor guralivul, care pierise adi- 
neauri și, bătînd din aripi, se lăsă pe umărul căpi- 
tanului. 

Apoi din întuneric se ivi Alisa. 


17 — Fetiţa de pe Terra 


Capitolul 21 


ÎNTRE TIMP... 


Alisa dispăruse în momentul în care fusesem fă- 
cuţi prizonieri. Totul se petrecuse atît de repede, încît 
nimeni n-a acordat atenție acestei dispariţii. Nici 
măcar eu. 

Cum a izbutit ea s-o facă, n-am aflat decît mai 
tîrziu. Dar dacă am început să relatez faptele în 
ordinea în care ele au avut loc, este cazul, desigur, 
să istorisesc și ce-a păţit Alisa în timp ce noi ne 
aflam în captivitate, precum și modul în care Primul 
căpitan. împreună cu adevăratul doctor Verhovțev 
izbutiseră să găsească intrarea în subterană și să ne 
salveze în ultimul moment. 

lată cum s-au petrecut faptele. După cum se ştie, 
Alisa primise în dar la tîrgul din Palaputra o căciu- 
liţă care o putea face nevăzută. I-o dăruise piticul ce 
vindea pești inexistenţi, zicînd despre ei că-s invi- 
zibili. 

Mai întîi fiică-mea a crezut că-i vorba de-o glumă: 
căciulița era atît de ușoară, de parcă n-ar îi cîntărit 
nimic. Revenind însă la navă şi intrind în cabina ei 
să cerceteze mărcile abia cumpărate, găsi ceva în 
poșetuţă. Acel „ceva“ era invizibil și lipsit de greu- 
tate. Alisa își aminti atunci de căciulița primită în 
dar și, luînd-o din poșetă, încercă să o desfacă şi să 
și-o pună pe cap. Chiar în clipa aceea se făcu invizi- 
bilă. În primul moment, vru să dea fuga pînă la mine 
sau la Poloskov. ca să se laude cu căciulița primită, 
dar se gîndi îndată că, din punctul de vedere al fizi- 
cii. o atare invizibilitate e o aberaţie; or, dacă ea ne 
va vorbi despre această proprietate a căciuliței. noi 
n-o vom crede, ba chiar o vom lua în tărbacă. De 

aceea o pusc deoparte pînă la înapoierea pe Pămînt. 
gindind că o să-i prindă bine la școală. Dacă, bună- 
oară, se-ntimplă să întirzii la prima lecţie, poţi să 
intri în clasă şi să te așezi la locul tău asa fel, încît 
nimen. să nu te observe. Poti chiar (desi Alisa. fi- 
rește. nu se ocupă de asemenea treburi) să tragi cu 
ochiul in caietul Skorneakovoi. colega lor cca mai 
bună la 'nvăţătură 

Alsa purtase mereu căciulița cu ea. în poseta pe- 
trecută pe după umăr. Iar în momentul cînd subte- 
rana se umplu de lumină şi-n faţa noastră apărură 
grăsanul și oamenii lui. ca îşi puse pe cap căciulita și. 
cît au clip!. se făcu nevăzută. De plecat însă, nu plecă 
nicăieri din subterană. Se gîndea că de vom fi în- 
cuati undeva. ea va putea să le fure piraţilor cheia 
si să ne elibereze. 

Retrăgindu-se mai la o parte. auzi întreaga pero- 
vatie a prăsanului. Ar mai fi stat aşa şi în continuare, 
dar tocmai atunci apăru piratul care îl ducea, ținîn- 
du-l de picioare, pe guraliv. În clipa în care grăsanul 
îi porunc! piratului să ucidă pasărea. întrucît lor nu 
le mai era de nici un folos. Alisa înțelese că a sosit 
momentul să intre și ea în acţiune. 

Se apropie de pirat pe nesimţiie și-i puse piedică. 

Piratul căzu. scăpind pasărea din mină: răsunară 
impușcături. și guralivul îsi luă zborul. 
„i, Ce era de făcut -mai departe ? Iată, guralivul a 
zburat. gind Alisa. Dar n-a zburat el oare şi glt- 
cindva din subterena astai?, Atunci. cind Al Doilea 
căpitan îi dăduse drumul din navă.:el se pricepuse 
foarte bine să: iasă la lumină, Asta înseamnă, că ştie 
o cale ce hice 1a suprafaţă Ajungînd la. această con- 
clume:se luă după puraliv.. Îşi spuse că îndată ce va 
găsi iesrea din 'peşteră, se:va :atoaree lanoi, ne va 
scâpa din captivitate și ne va scoate din subterană. 


Alergă mai întii prin întuneric. Lumina venită din 
sala cea mare abia izbutea să se strecoare într-un 
tunel lung. Guralivul zbura înaintea Alisei; ea nu-l 
vedea, dar îi auzea fîlfîitul aripilor. După ce se de- 
părtă mult de locul unde rămăseseră pirații. strigă 
încetișor: 

— Guralivule ! Aşteaptă-mă și pe mine ! 

Pasărea îi auzi glasul. Și tocmai atunci ajunseră 
intr-o altă sală. mai mică decît cea dintii, în mijlocul 
căreia se înălța o navă cosmică potrivită ca mărime 
şi neagră la culoare. Alisa însă uitase că este invizi- 
bilă și că, pentru a putea fi văzută, trebuia să-și dea 
jos căciulița de pe cap. Drept rezultat, guralivul făcu 
un ocol pe deasupra fetei şi, clătinîndu-şi neîncreză- 
tor coroana din creştet, se duse în zbor spre o galerie 
îngustă, ferită privirilor de un colţ de stincă. Alisa 
ajunse şi ea acolo. Galeria pornea drept în sus. iar 
la celălalt capăt al ei se zărea un disc alburiu: era 
lumina zilei. 

Tocma! cînd da să se cațăre prin galeria aceea, 
auzi un geamăt slab. 

Geamătul venea dintr-un alt tunel, negru ca o 
noapte fără lună. Alisa porni cu băgare de seamă 
inir-acolio. Geamătui se auzi mai deslușit. Fata insă 
nu luase cu ea lanterna. ci o lăsase în peştera cea 
mare. de aceea trebui să înainteze pe pipăite. Își nu- 
mără paşii. La al treizecilea pas, dădu cu mîna- 'de 
nişte zăbrele. N adie N ae 

Goămătul s&auzi din nout i! rii 

— E cineva aici ? întrebă caini goaptă. 

Dar cel care gemuse pesemne tă sro au7i.: 

- e Mai rabdărniţel. spuse' Alisa. :Curind am să-i 
ehberez pe ai noștri. pe urmă'wvinși la dumneata. 
Asta:în cazul cind esti. ca și ej; | prizona al piraţilor 
ăstora. ie dă de ci a GE 

Neprimind nici un răspuns, făcu calea întoarsă. 
Nu trebuia să piardă nici o clipă în zadar; cine știe 
ce avea să mai născocească grăsanul. 

Ajungind din nou la galerie, se mai uită o dată 
într-însa. Pata cea luminoasă — ieșirea din subte- 
rană — dispăruse. Alisa nu-și dădu seama că între 
timp sc lăsase noaptea cea scurtă și o cuprinse teama 
că a luat drept galerie de ieșire un tunel oarecare. 
Ori poate se rătăcise și nu mai găsea galeria prin care 
a ieşit afară guralivul ? În cele din urmă. deşi era 
foarte îngrijorată de soarta mea şi de cea a lui Polos- 
kov şi Zelionii, se hotărî să mai piardă cîteva mi- 
nute. spre a verifica dacă pe acolo se poate într-ade- 
văr 1eși la suprafaţă. Căci dacă aceasta ar fi fost o 
fundătură, inseamnă că, aducîndu-ne şi pe noi aici, 
puteam fi cu toţii prinşi din nou de pirați. 

De cătăral. 1-a venit foarte greu să se caţare. Ga- 
leria era lunecoasă, căci de sus picura într-una apă și 
nu mai apuca să se zvînte. La un moment dat avu 
impresia că a trecut un teas întreg, fără a-da de ca- 
pătul galeriei. AliSa fu gata să porneastă în&poi: cînd 
dodala. bezna porni să se destrame şi ea îşi dădu 
soama că ajunsese foarte aproape de etnie, doar. că 
h-o zărise prin: întuneric 

Ultimii cîțiva metri s-au dovedit a fi tei mai dne- 
vořosi“ de sus. căzusără în galerie bulgări de pămînt 
SI päătr unsâseră rădăćïńile lungi ale unor tufe. Alisá fu 
cit pe ce să izbucnească în plins: avea itâpresia. ċă nu 
va izbuti să ajungă sus. lăilumina soarelui și la aerul 
cu at. În clipele acelea, uitase şi de noi. şi de pirațișiși 
de toate. singura ei Horinţă fiind să scape: 'diri hrubă. 

Dar iată: un: UTtini galt sirAlisa își dădu seamă. că 
a întins: gateriă fărăsese în'urma ei. În utimă' pămă= 
sse $i subterana acedd sumbră. unde se aflau: pirații 
ȘI prizonierii lor. - 

Pe cer se rostogolca cu repeziciune un soare gal- 
ben. Un altul ajunsese la zenit şi începuse să dogo- 
vească. Chiar lingă obrazul ci. fără s-o observe. se 
luaseră la hartă do: cărăbuşi. Se repezeau în zbor 
unu! spre altul, 1zbindu-se cu aripioarele lor străluci- 
toare Alisa îi prıyı lung și se gîndi cu tristeţe că ce 
timpul să se întoarcă. Pierduse și aşa prea multă 
vreme Dar cel puţin ştia acum pe unde trebuie s-o 
1a că sa lasă din subterană. Dădu la o parte smocul 
des al firelor de iarbă de la gura galeriei, ca să arunce 
o ultimă privire afară. dar în clipa următoare zări 
foarte aproape de ea. in virful unei coline. nava cos- 
mica ce se aprop'ase de Pegas înainte ca aceasta să-și 
1a zborul spre poiana trădătoare Era nava doctorului 
Verbhov{ev. 

„Bine că m-am uitat într-acolo ! gîndi Alisa. Alt- 
miınieri am fı iesit din galerie și am îi nimerit iar în 
ghearele piraţilor. Căci au avut ei grijă. probabil. să 
lase pecareyade pază pe navă.“ 

-c Era gata să epboare În- galerie cind îl văzu pe gura- 
liv: Aşezinduzse pescara navei. şi lovind cu pliscul în 
trapa ei; în6hisăc. crape” Eo e 

îm Ahsa hu eit pA ceipă sen oaae inapoi !* 
dar nu ma: apucă s-o facă. Dealiiel; pasărea nici n-ar 
M putut s-oaudă. :.,, o 

Trapa se deschise. și. în Pai ei. se yi un tinăr 
inalti: care i se rpânu Alge fapte cunoscut... Unde-l 


mai văzuse oare y: —. 
in Guralivuk băț dm aripi” și i sẹ:aşeză omului pe 
umăr. oj Gb iz a n, 


c r Bătrine, ba acesta. Cum. de ne-a. găsit ? 
Abia-eind îi văzu guralivul:.pe-umăr. fetița înţelese 
cine-era tînărul: Eva Primul căpitan ! Primul: căpi- 
van. :eare le venea; în ajutor ! Dar,eum,aflase:oare că 
die! trebue să-i caute ? Alisa tişni din galerie și se 


năpusti spre navă cu o nespusă bucurie. Acum totul 
va fi în ordine. 

Mai avea de făcut doar cîțiva pași pînă la navă. 
Tot încerca să strige, dar nu izbutea, nu mai avea 
suflu. Tocmai atunci din interiorul navei ieși un alt 
om şi se opri lîngă Primul căpitan. 

Era doctorul Verhovţev în carne şi oase. Doar la 
îmbrăcăminte se deosebea de doctorul Verhovţev ră- 
mas în subterană. Verhovţev cel de aici purta sca- 
fandru spaţial, iar la briu îi lucea un pistol cu raze, 
un blaster. 

Alisa se opri brusc, ca şi cînd s-ar fi izbit de-un 
perete. Nu mai înţelegea nimic. Trădătorul izbutise 
într-un fel numai de el știut să se afle concomitent și 
aici, și în subterană. Un lucru îi era limpede: că Pri- 
mul căpitan este și el ameninţat de primejdie. Doar 
n-avea de unde să știe că Verhovţev nu-i altceva de- 
cît un pirat. 

— Atenție, căpitane ! strigă Alisa. Eşti în pericol ! 
Verhovţev e un trădător ! 

Cei doi își întoarseră privirile în direcţia de unde 
răsunase glasul. Dar nu văzură nimic. Alisa mai era 
şi acum invizibilă. 

— Cine strigă ? întrebă căpitanul. 

— Verhovţev a fost adineaori în subterană ! stri- 
gă din nou Alisa. E pirat ! Al Doilea căpitan și mem- 
brii echipajului nostru au fost luaţi prizonieri de 
către pirați. 

— Care echipa] ? se minună căpitanul, încercînd 
să-şi dea seama de unde vine glasul acela de copil. 

— Echipajul Pegasului, răspunse Alisa. Ia seama, 
căpitane ! 

— Tu cine eşti ? întrebă acesta. 

— Sînt Alisa, făcu ea, neluîndu-și ochii de la Ver- 
hovţev. 

Doctorul însă nu se apucă să-și smulgă blasterul 
de la briu și nici nu se năpusti asupra căpitanului. 
Căpitanul nu părea nici el să se teamă de doctor. 

— Greșești, fetițo, spuse căpitanul. Doctorul Ver- 
hovţev n-a mai părăsit de trei zile nava asta. Noi am 
navigat împreună încoace, să vă venim în ajutor 
vouă și căpitanului Doi. Pesemne că jos, în subte- 
rană, se află altcineva care se dă drept doctorul Ver- 
hovţev, bunul nostru prieten. Așa că poţi să te apro- 
pii fără grijă de noi. 

— Dar dacă şi dumneata te dai drept Primul 
căpitan ? făcu, neîncrezătoare, Alisa. 

— Asta în nici un caz, zise căpitanul. Doar tu în- 
săți m-ai recunoscut. Și-apoi, privește-l pe guraliv. 
M-a recunoscut și el. Or. se ştie că o pasăre nu poate 
fi înșelată cu una, cu două. Ia spune, guralivule: mă 
recunoști ? 

— Grăbește-te, căpitane, spuse guralivul. For- 
mula galactiului se află în încăperea cu eșantioane 
de materiale. Dacă mi se va întîmpla ceva, te rog s-o 
dăruiești locuitorilor din Galaxie. E un lucru deose- 
bit de important. Căci de dragul lor și-a pierdut viața 
Al Treilea căpitan. 

Pasărea vorbea cu glasul celui de Al Doilea că- 
pitan. 

— Ai văzut, zise Primul căpitan. Acum mă crezi? 
Hai, vino-ncoace. Timpul e preţios. Cum ai ieșit din 
subterană ? Cum ai izbutit să fugi ? 

Alisa veni în dreptul trapei. 

— Sînt aici, zise ea. M-am luat după guraliv. 

— Nu pricep nimic ! exclamă doctorul Verhovţev. 
Unde-i fetița asta ? Parcă ar fi invizibilă ! 

— Păi chiar sînt invizibilă, spuse Alisa. Încă nu 
v-aţi dat seama ? Cum aș fi izbutit altfel să scap din 
mîna piraților ? 

Apoi își scoase căciulița. Apariţia ei fu atît de sur- 
prinzătoare, încît pînă şi Primul căpitan, unul din 
cei mai cutezători oameni din Galaxia, tresări cu 
uimire. 

Alisa avea costumașul galben mînjit de pămînt şi 
rupt la mînecă, faţa zgiriată, părul ciufulit . . . 

— Alisa, vrei să mănînci la prînz grișuleț cu lapte? 
întrebă guralivul cu vocea mea. 

— Bravo, fetiţo ! spuse Primul căpitan. Hai să 
mergem. Pe drum ai să-mi povestești totul. 

Şi porniră iute spre gura galeriei, căci nu mai tre- 
buiau să piardă nici o clipă. 


Capitolul 22 


GRĂSANUL MINTE 


— E bine că avem cătușele la îndemînă, spuse Al 
Doilea căpitan. Indivizii ăștia sînt atît de fățarnici, 
încît nu se cade să le acorzi nici pic de încredere. 

— Vă dau cuvîntul meu că n-am să încerc să eva- 
dez. rosti solemn grăsanul. 


— Ba o să încerce, rosti cu convingere căpitanul. 

Între timp. doctorul Verhovţev veni în apropierea 
dublului său. O scenă de-a dreptul uimitoare. Dacă 
m-ar fi întrebat cineva care e adevăratul Verhovţev, 
l-aș fi arătat pe cel cu pălărie, căci cu el făcusem. de 
fapt, cunoștință pe Planeta celor Trei căpitani. 

— Ei ? zise doctorul Verhovţev cel cu scafandru 
spaţial, ia arată-ne, impostorule, chipul tău adevărat. 

— Nu înţeleg ce vreţi de la mine, zise doctorul 
Verhovţev cel cu pălărie şi se dădu un pas inapoi. 

Zelionii, aflat în spatele lui, îl împinse însă ușurel 
spre dublul său. 

— Din cauza ta, drăguţțule, zise el, am fost nevoiţi 
să-l suspectăm pe un om de treabă. Din cauza ta era 
cît pe ce să ne pierdem viaţa cu toţii. 

— Așa e, spuse Alisa. Noi ne pierdusem atît de 
mult încrederea în doctorul Verhovţev, încît atunci 
cînd a coborit din navă împreună cu Primul căpitan 
pe această planetă şi ne-a făcut semn să stăm pe loc. 
noi ne-am luat iute zborul, ca după aceea să cădem 
în groapa asta. 

— Staţi ! făcu falsul Verhovţev. Să nu îndrăzniţi 
să mă atingeți ! 

Deodată Mucalitul U izbucni în rîs. 

— Rău e să umbli în pielea altuia, zise el. Nu-i 
nici o afacere. Eu, avînd-o pe a mea proprie, n-am 
să păţesc nimic. N-am tras pe nimeni pe sfoară. Eu 
sint un pirat cinstit. 

Adevăratul doctor Verhovţev se apropie de pira- 
tul cel cu pălăria pe cap şi se uită la el cu mai multă 
atenție. Piratul nu mai putea da înapoi, căci în spa- 
tele său se afla Zelionii. 

Brusc, doctorul Verhovţev întinse mîna spre dublul 
său și o petrecu fulgerător peste capul, faţa și piep- 
tul acestuia. 

Ca prin farmec, de pe trupul lui Verhovţev căzu 
un fel de membrană subțire, iar de sub ea răsări 
chipul unei făpturi cu totul stranii, neomenești. Doc- 
torul Verhovţev observase fermoarul subţirel care 
susținea învelișul piratului și trăsese de el. 

Faimoasa pălărie se rostogoli într-o parte. Hainele 
căzură pe jos. Iar pe grămăjoara aceea de cîrpe care 
pînă mai adineaori alcătuiseră trupul falsului doctor 
Verhovţev, sta acum o ditamai insectă de vreun me- 
tru și jumătate înălțime. cu niște picioruşe păroase, 
un trup rotund. chitinos, prevăzut cu niște clești mari 

și ascuţiţi. Insecta își desfăcu aripioarele scurte si fu 
gata să-și ia zborul, dar Zelionii o prinse și o tinu 
locului. Insecta se întoarse spre el desfăcîndu-şi ame- 
nințător cleștii. 

— Fii atent! strigă Al Doilea căpitan. Ăştia-s 
veninoşi | 

Zelionii își trase mina, iar căpitanul ridică pistolul 
şi dădu să ochească. 

Văzind că nu mai are nici o scăpare, piratul își 
săltă deodată coada subţire, terminată printr-un ac 
ascuţit, şi și-o înfipse în piept. Se prăbuși pe loc. zvir- 
lindu-şi în lături picioarele subțirele şi păroase. 


— S-a înţepat singur ! ţipă Alisa. Așa fac și scor- 
pionii. 

— Scorpionii nu-și fac niciodată seama, am ob- 
servat eu. Astea-s povești. Numai ființele raţionale 
știu ce înseamnă moartea. 


— Aşa e. Să nu vă potriviţi la el, spuse deodată 
grăsanul. Eu vreau să colaborez cu dumneavoastră, 
de accea cred că e bine să vă mărturisesc totul. 
Aflaţi că el e căpetenia piraţilor. El ne silea să-i as- 
cultăm poruncile și născocea tot soiul de nelegiuiri. 
Îl cheamă Guzgan și provine de pe planeta moartă 
Chiţoguzgania. Cîndva, chițoguzganezii s-au nimicit 
unii pe alții în războaie, iar cei ce-au mai rămas își 
duc viața prin subterane. Asta pe care îl vedeţi nu s-a 
omorit. E prea egoist ca să-și facă seama. Şi-a pierdut 
cunoștința. Atiît. În sinea lui însă a gîndit că dumea- 
voastră. socotindu-l mort. o să-l lăsaţi în pace şi-o să 
vă duceţi, iar el, venindu-și în fire, o s-o ia la sănă- 
toasa. A mai procedat aşa și-n alte ocazii. Omoriţi-l. 

— De ce să-l omorim ? spuse Primul căpitan. 
Pentru fărădelegile lui, o să fie judecat. 

Apropiidu-se de Guzgan, care continua să zacă pe 
vraful de haine ale falsului Verhovţev, îl apucă de 

un picior și-i ridică trupul ușurel, întinzindu-l prizo- 
nierilor îmbrăcați în uniforme negre. 

— Duceţi-l la bordul Pegasului, le spuse căpita- 
nul, și încuiaţi-l într-o cușcă. Aveţi acolo vreo cușcă 
goală, profesore ? 

— Cum să nu, i-am răspuns. Ba chiar destule. Noi 
am adunat mult mai puţine animale decît ne aștep- 
tam. Am să-i duc chiar eu pe pirați pe navă și am să 
veghez ca cușca să fie zdravăn ferecată. 

— Mai tîrziu o să-l transportăm pe planeta unde-i 
aşteptat de-atiîta vreme, să-l judece cei de acolo, 
adăugă căpitanul. 

— Foarte bine, spuse grăsanul. Așa-i trebuie. 
Luind chipul doctorului Verhovțev, el a vizitat baza 
exploratorilor de pe Arcturus. Spera să găsească 
acolo schema Pescăruşului albastru, după care să se 
ghideze spre a putea pătrunde pe navă. Tot el. sub 
aceeaşi înfățișare a lui Verhovţev. a vindut viermi 
la Palaputra şi a exterminat guralivii, așa fel ca nici 
unul dintre ei să nu poată ajunge pînă la Primul că- 
pitan, spre a-i cere ajutorul. Tot el mi-a poruncit 
să-i vind profesorului broasca-ţestoasă de diamant 
și a otrăvit uleiul de pe planeta roboților. Nu merită 
îndurare ! Să fie judecat, mișelul, trădătorul ! 

— Calm, calm, Mucalitule, zise Primul căpitan. 
Să nu-ţi închipui că, înfundiîndu-ți ortacul. ai să scapi 
de pedeapsă. Ai să fii şi tu judecat. De cînd te urmă- 
resc eu prin toată Galaxia ! Ai săvirșit și tu atitea 
crime, încît n-ai să te poți în veci spăla de ele, necum 
să le răscumperi prin noi acte de trădare. 

Grăsanul se posomori și tăcu milc. 

Am pornit spre Pegas, însoţindu-i pe cei doi pirați, 
care duceau trupul lui Guzgan, mortul închipuit. Îm- 
preună cu mine veni şi Poloskov; la fel ca şi mine, 
nu avea nici el încredere în pirați. L-am închis pe 

Guzgan în cușca cea mai trainică, pe urmă ne-am 
întors la ceilalți. Aici se discuta acum o altă pro- 
blemă. 

— Cum putem ieşi cu navele din subterana asta ? 
îl întrebă pe grăsan Primul căpitan. 

— Dacă-mi promiteţi că mă veţi lăsa cu zile. vă 
ajut să scăpaţi de aici, zise grăsanul. Dacă nu, la ce 
să vă ajut ? Afară de mine nu știe nimeni cum se 
deschide planșeul ăsta. Şi-i făcut dintr-o stîncă atît 
de trainică, încît n-ar putea fi sfărimată nici cu 
bomba gravitațională. 

— Dacă nu vrei să vorbeşti, nu-i nimic, zîmbi 
Primul căpitan. Nici nu-i nevoie. Vom aștepta să-și 
vină în fire Guzgan, prietenul tău. care o să ne ajute 
cu multă plăcere. 

Cei doi căpitani stăteau unul lingă altul şi, cu 
toate că Primul căpitan era sănătos, ars de soare, 
îmbrăcat într-un scafandru nou, iar Al Doilea — 
stors de vlagă, slab și gălbejit, semănau și acum ca 
nişte frați. Mă uitam la ei cuprins de admiraţie. 
Arătau mult mai bine decît statuile lor aflate pe pla- 
neta aceea depărtată. La un moment dat, Primul 
căpitan îşi luă de după umeri prietenul şi rămaseră 
astfel o vreme, plini de măreție, în timp ce grăsanul 
din faţa lor arăta ca o broască riioasă. 

— Nu. nu vă spun, făcu grăsanul. Pentru nimic în 
lume ! N-aveți decît să pieriţi aici ! 

— Află că n-o să pierim, zise Al Doilea căpitan. 
Astăzi, cînd prietenii mei — arătă el cu mina spre 
noi toți, întrucît nu numai Primul căpitan și docto- 
rul Verhovţev îi erau acum prieteni, ci și noi, echi- 
pajul Pegasului, care îi venisem la rîndul nostru în 
ajutor. chiar dacă pînă atunci nu-l văzusem nici- 
odată la față — cînd prietenii mei sînt lîngă mine, 
nu mi-e teamă de nici un fel de pirați. În ultimă 

instanță, vom pleca toți cu nava Primului căpitan 
şi vom reveni să le luăm pe ale noastre mai tirziu. 

Mucalitul U rămase în cumpănă. Îşi dădea seama 
că n-are rost să stea la tocmeală şi fu gata să-și dea 
drumul la limbă, dar în momentul acela interveni 
Zelionii şi strică totul 

— Nu, zise el. Eu unul n-am să-mi părăsesc pen- 
tru nimic în lume nava. Mai bine rămîn aici şi aştept. 
Si-apoi trebuie hrănite și animalele. Doar n-avem 
cum să le înghesuim pe toate în cealaltă navă. Nu, eu 
nu sînt de acord. Așa că fă bine, piratule, și ne spune 
cum se dă la o parte planșeul ăsta. 

Nu era cazul să vorbească aşa cu piratul. De pirați 
nu trebuie să te rogi niciodată, căci imediat devin 
obraznici. 

Așa s-a întîmplat şi cu grăsanul. Auzind vorbele 
lui Zelionîi, prinse curaj. 

— Nu, zise el. Daţi-mi în scris că voi rămîne în 
viaţă şi vă dau și eu drumul. 

Cei doi căpitani aruncară spre Zelionii o privire, 
dar nu catadicsiră să-i spună nimic. 

— Bine, zise Primul căpitan. Dacă-i pe-așa. o să 
mai așteptăm. Îți dăm. Mucalitule, zece minute de 
gîndire. Timp avem berechet. 

— Perfect, îl aprobă Al Doilea căpitan. Pină una- 
alta, te rugăm, căpitane. să ne povestești cum ai 
izbutit să dai de noi. 

— Iar eu am să fac niște sandvișuri. spuse pe un 
ton spășit Zelionii. Că am cam flămiînzit cu toții. 

— Bine, încuviinţă căpitanul Doi. 

— Te-aş ajuta și eu, nene Zelionii, spuse Alisa, 
dar sînt atît de curioasă să-l ascult pe Primul căpi- 
tan, că nu mă pot desprinde din loc. 

— Rămii, Alisa, spuse Primul căpitan. Fără tine, 
nu i-am fi salvat pe prietenii noștri. 

— Fără dumneavoastră, eu n-aş fi putut face 
nimic. îi întoarse vorba fiică-mea şi, de mîndrie, i se 
îmbujorară obrajii. 

— Alisa, i-am spus eu cu asprime, du-te de te 
schimbă și te spală pe miini. Eşti mînjită ca o cîrtiță 
de mlaştină de pe planeta Vukanatu. 

— Bine, tăticule, nu mai stătu la tocmeală Alisa. 
Cirtiţă ai zis, fie şi cîrtiță ! 

Fugi apoi spre navă, strigîndu-ne: 

— Numai să nu povestiți nimic în lipsa mea! 

Primul căpitan se întoarse spre Mucalitul U şi îl 
întrebă într-o doară. 

— Ei. nu te-ai răzgîndit ? 

Piratul schiță un zîmbet lingușitor. Ochii lui mici 
dispărură cu totul în cutele obrazului. 

— Să ne mai tocmim niţel, căpitane, spuse el. Să 
privim chestiunea ca doi oameni de afaceri. 

Căpitanul îi întoarse spatele. 

Două minute mai tîrziu, Alisa reveni de la navă. 
Mi-am dat seama că se spălase pe miini la repezeală ; 
costumașul galben însă și-l schimbase cu altul, al- 
bastru. 

În urma Alisei, pășea mărunţel indicatorul. Îi ve- 
nea pur și simplu să se desfacă-n bucăți, atît de mult 
dorea să ajungă peste tot, să nu-i scape nimic. Nici 
n-ai fi zis că-i animal, ci un curcubeu  însuflețit, 
ambulant. Iar pe urmele lui își mișca fără grabă picio- 
roangele paingul-țesător-troglodit. cel veşnic cufun- 
dat în lucru. Acum, de pildă, țesea la trei mănuși 
deodată, dar toate trei pentru mîna dreaptă. 

— Aţi sosit ? zimbi Primul căpitan, privind ne- 
obișnuita procesiune. Atunci să încep. O voi face cu 
mărturisirea că în toată povestea asta n-am jucat 
decit un rol modest. Anii aceștia patru i-am petrecut 
lucrînd pe planeta Venus. S-a constatat că a trans- 
forma o mare planetă într-o navă cosmică și a o 

muta pe-o nouă orbită este o problemă aproape ire- 
zolvabilă. Fiind însă aproape irezolvabilă, trebuia 
neapărat să fie rezolvată. 

— Just, spuse Alisa. Păcat că n-am și eu un ca- 
racter atît de diîrz ! 

— Caracterul ţi-l formezi cu timpul, zîimbi căpi- 
tanul. Priveşte-l pe paingul ăsta. E de o perseverenţă 
de invidiat ! De-ar învăța să mai deosebească şi mîna 
dreaptă de cea stingă, chiar că n-ar avea preț pe 
lume. 

— Păi ăsta-i exemplu ?! înălță din umeri Alisa. 
Paingu-i năting. 

— Tocmai asta e, că perseverența singură nu re- 
zolvă nimic. În acești patru ani planeta Venus nu 
s-a mişcat de pe orbita ei nici măcar cu un centi- 
metru, noi însă ne-am frămîntat în continuare min- 
tea, am discutat îndelung, pregătindu-ne pentru mo- 
mentul hotăritor. Şi trăiesc acum cu speranța că voi 
izbuti să mă înapoiez, spre a asista la mutarea pla- 
netei pe-o orbită mai apropiată de cea a Pămîntului. 
N-a mai rămas mult pînă atunci. 

— Şi-atunci clima de pe planeta Venus se va 
schimba ? 

— Se va schimba mult. Atit de mult, încît peste 
citeva decenii lumea va putea trăi acolo în aceleaşi 
condiţii ca şi pe Pămînt. 

— O să-i zicem atunci Pămiînt-doi, fu de părere 
Alisa. 

— De ce? O să i se spună tot Venus. Oare-i un 
nume urit ? 

Alisa tăcu. Cred că numele planetei nu-i prea era 
pe plac. Îmi spusese cîndva că nu înțelege ce rost 
are să se dea planetelor numele unor zei dispăruți, 
care nu s-au distins prin nimic. 

— Eram atît de cufundat în lucru, continuă Pri- 
mul căpitan, încît cei patru ani au trecut pur și sim- 

plu pe neobservate. Mărturisesc că nu mă îngrijora 
prea mult situaţia confraţilor mei, căpitanii, pentru 
că ştiam la ce depărtări îl poate mîna destinul pe 
un căpitan de navă. Pînă la înapoierea din galaxia 
vecină a celui de Al Treilea căpitan, mai trebuia să 
reacă o vreme, iar tu, căpitane Doi, mi-ai lăsat la 
plecare termenul de patru ani. 

— Dar nu v-a părut rău, nene căpitane, că staţi 
mereu pe-aceeași planetă, în loc să călătoriţi spre alte 
stele ? întrebă Alisa. 

La asta m-i uşor de răspuns, Alisa. rosti cu 
gravitate Primul căpitan. Sigur că aș fi vrut să mă 
aflu din nou la postul de comandă și să cobor pe pla- 
nete necunoscute. În acelaşi timp însă ştiam că cei 
din Sistemul solar au foarte multă nevoie de expe- 
rienţa și de cunoştinţele mele. Iar pe lingă toate as- 
tea, îmi plac, așa cum ţi-am mai spus, problemele 
care par de nerezolvat și proiectele la prima vedere 
cu neputinţă de îndeplinit. 

— Şi-n vremea asta soția dumneavoastră zbura 
prin toată Galaxia în căutarea unei nebuloase vii, nu 
se lăsă Alisa. Pesemne că ați invidiat-o grozav. 

— Sigur că am invidiat-o, recunoscu căpitanul. 
Iar în ziua în care va descoperi nebuloasa aceea, am 
s-o invidiez și mai tare. 

— Așa ceva e cu neputinţă, am intervenit eu în 
discuție. Nebuloase vii nu există. Așa cum nu există 
nici planete vii. 

— Aici greșești, profesore, spuse Al Doilea căpi- 
tan. Am văzut chiar eu o asemenea planetă. De-abia 
am reușit să scap, căci planeta aceea se hrănea cu 
ce îi pica-n cale din cosmos. Noroc că Pescărușul 
albastru are motoare extrem de puternice. 


— Foarte interesant, i-am spus eu. În legătură cu 
asta aș vrea să mai stăm de vorbă. Căci aud pentru 
prima oară o asemenea minune. 

— 'Tăticule, nu-l contrazice pe nenea căpitanul, 
sări de colo Alisa. Că nu-i el omul care să spună 
minciuni. 

— Ai dreptate, Alisa. zîmbi căpitanul. Noi spu- 
nem totdeauna adevărul. Chiar şi dușmanilor noștri. 

Şi. zicînd asta, se uită spre Mucalitul U, care îşi 
întoarse iute capul, prefăcîndu-se că cercetează cu 
atenție zidul peșterii. 

— Cam aşa s-au petrecut lucrurile, rosti Primul 
căpitan. Dar iată că într-o zi am primit o telegramă. 
Eram anunţat că urmează să sosească doctorul Ver- 
hovţev, bunul nostru prieten. Sosi, într-adevăr, şi-mi 
spuse că-l îngrijorează foarte mult soarta celui de 
Al Doilea căpitan. După ce mi-a povestit totul, am 
cerut permisiunea să părăsesesc neîntirziat planeta 
Venus. Mai departe să vă povestească doctorul. 

— Vai de mine ! rosti cu sfială doctorul Verhov- 
tev, încovoindu-și umerii și clipind mărunt. Dar eu 
n-am făcut nimic deosebit. Absolut nimic ... Aș pu- 
lea spune doar că dumneavoastră, cei de pe Pegas, 
ați constituit ultima picătură care a umplut paharul 
bănuielilor mele. 

— Asta-i bună ! exclamă Zelionii, care tocmai ne 
adusese niște sandvișuri cu cașcaval. Ciudată a fost, 
de fapt, purtarea dumitale. 

— Bine, dar eu nu știam încă nimic. sau aproape 
nimic despre dumneavoastră. 

Doctorul Verhovţev își mută greutatea de pe un 
picior pe altul și-l mîngiie pe indicator care tocmai 
se învineţise de curiozitate. 

— Să ştiţi că de la bun început nu mi-a inspirat 
încredere versiunea potrivit căreia Al Doilea căpi- 
tan ar fi dispărut fără urmă. Cunoscînd și calitățile 
navei sale, îmi dădeam seama că greu s-ar putea găsi 
în întreaga Galaxie o forță capabilă să-l ducă la 
pieire. 

— Vă mulțumesc pentru compliment, spuse Al 
Doilea căpitan. 

— N-ai de ce să-mi mulţumeşti. Acest compli- 
ment se bazează pe un lucid calcul științific. 

— Nenea doctorul vorbește exact ca profesorul 
nostru de matematică ! îmi șopti la ureche Alisa. 

— Apucîndu-mă să organizez muzeul celor Trei 
Căpitani, am început prin a le studia biografiile și 
în acest sens m-am bucurat de concursul Primului 
căpitan, care mi-a trimis, ori de cîte ori i-am solici- 
tat. fotografii și însemnări, precum și precizări ale 
unor amănunte. În momentul, însă, în care i-am îm- 
părtășit într-o scrisoare îndoielile mele privind soarta 
celui de Al Doilea căpitan, el mi-a răspuns foarte 
evaziv. Atît de evaziv. încît am presupus că știe ceva 
despre Pescărușul albastru, mult mai multe lucruri 
decît vrea sau poate să spună. 

— Nu știam nimic deosebit, interveni Primul că- 
pitan. Mă bizuiam pur și simplu pe acea înţelegere 
care intervenise între mine şi Al Doilea căpitan: 
dacă nu vine guralivul, aștept patru ani fără a între- 
prinde nimic. Scrisoarea doctorului, însă, m-a cam 
pus pe gînduri. dar am căutat să nu-mi dau pe față 
ingrijorarea. 

— Bu unul n-am știut nimic despre înțelegerea 
dumnealor, spuse Verhovţev. După cum n-am știut 
nici faptul că Al Doilea căpitan se pregăteşte să ple- 
ce în întimpinarea celui de Al Treilea căpitan. Îmi 
atrase însă luarea-aminte un alt lucru: în toate do- 
cumentele pe care le aveam la îndemină se spunea 
că cei trei căpitani au lichidat absolut toţi piraţii din 
Galaxie. Judecînd, însă, după alte informaţii, lucru- 
rile nu stăteau chiar așa. Am aflat astfel că prin cos- 
mos mai există totuși niște pirați care atacă din cînd 
in cind navele spaţiale. Iar printre ei a fost identifi- 
cat și grăsanul acesta. 

— Eu n-am participat la așa ceva, rosti cu un aer 
jignit Mucalitul U. Guzgan e făptașul, numai el. A- 
vea la îndemină mai multe învelișuri, printre care 
pesemne și unul cu înfățișarea mea. Deghizat astfel, 
prăda mereu alte și alte nave. 

— Aici dă-mi voie să nu te mai cred, îi zise doc- 
torul Verhovțev. Da-da, nu te mai cred. Se întoarse 
spre noi și își continuă istorisirea: Într-o zi, în timp 
ce lipseam de pe Planeta celor Trei Căpitani, niște 
indivizi au pătruns în muzeu. Au scotocit peste tot, 
dar n-au luat cu ei nimic important în afara foto- 
grafiilor care înfățișau Pescărușul albastru. „Aha, 
mi-am zis eu atunci, e cineva pe care-l interesează 
aceste date.“ Curînd după asta, mi se comunică ves- 
tea că-n echipajul unei nave piraterești, care a jefuit 
un vehicul spațial de pasageri de pe planeta Fiks. 
se afla un individ ce semăna atît de mult cu mine, în- 
cît aveam toate șansele să ajung de pomină; spre no- 
rocul meu însă, tocmai în vremea aceea aveam ca 
oaspete pe însuși președintele fiksienilor. Altminteri, 
naiba știe ce impresie și-ar fi putut face lumea des- 
pre mine. Dar nici n-am apucat bine să răsuflu, că 
mă pomenesc pe planetă cu nava Pegas. Oamenii din 
echipajul ei îmi spun că scopul expediției lor este de 
a colecţiona animale; cînd colo, încep tam-nesam să 
mă descoasă despre cei trei căpitani. Acest lucru m-a 
cam surprins. Și poate că l-aș fi trecut cu vederea 
— doar sînt atiîţia oameni dornici să cunoască bio- 
grafia eroică a vestiţilor căpitani — dar la un mo- 
ment dat dumnealor fac afirmaţia că eu i-aş fi vizi- 
tat, chipurile, pe exploratorii de pe Micul Arcturus 
și le-aș fi cerut schiţa Pescărușului albastru. 

— Bine, dar chiar așa s-au petrecut lucrurile, am 
spus eu. Acela însă era falsul doctor Verhovţev. 


276 


— La ora actuală fapta aceea atît de regretabilă 
nu mai trezește nici un dubiu, spuse doctorul, atunci 
însă eu eram de-a dreptul uluit. Şi, imediat ce şi-a 
luat zborul nava Pegas, am și pornit-o la exploratorii 
de pe Micul Arcturus, care mi-au confirmat cele 
spuse de dumneavoastră: „Da, doctore Verhovţev, 
chiar dumneata ai fost la noi acum o lună și ai în- 
trebat de schița Pescărușului albastru“. Acela a fost 
momentul în care mi-am dat seama că Al Doilea că- 
pitan c ameninţat de-o primejdie. Şi, după toate 
probabilitățile, primejdia venea din partea piraţilor. 
Fără să mai întirzii o clipă, am plecat spre planeta 
Venus. 

— Vine la mine, îl văd tulburat, zimbi Primul 
căpitan. Iniţial nici n-am priceput despre ce-i vorba. 
Verhovţev acesta, Verhovţev celălalt... Dumirindu- 
mă însă, am înţeles că este cazul să pornim în ajuto- 
rul celui de Al Doilea căpitan. Dar încotro să ne în- 
dreptăm ? Și-atunci ne-a cuprins bănuiala că Pegas 
este o navă piraterească. Am hotărît să pornim în 
urmărirea ei. Ajungînd la Palaputra, un anume Kra- 
bakas din Barakas ne-a spus că dumneavoastră ați 
cumpărat de acolo un guraliv și că cineva a încercat 
să nimicească toți guralivii de pe planetă. Pînă la ur- 
mă am dat de urecheatul care v-a vîndut guralivul și 
am înțeles că este chiar acela care l-a însoţit pe Al 
Doilea căpitan. Mai mult decit atit, a fost cît pe ce 
să fim băgați la închisoare ca urmare a faptului că 
falsul doctor Verhovţev trecuse şi el pe acolo ca să-și 
vindă viermii aceia albi. Doar cu multă greutate am 
izbutit să-i convingem pe străjerii cei urecheaţi că 
de vinzarea viermilor nu se ocupase adevăratul doc- 
tor Verhovţev, ci dublura sa. Așa că pe Guzgan îl 
așteaptă o pedeapsă meritată pentru încercarea lui 
de a extermina guralivii şi a distruge aerul de pe pla- 

neta aceea. Urecheaţii încă n-au găsit o pedeapsă 
potrivită, dar au s-o găsească negreșşit. 

— Aoleu ! îi scăpă fără voie grăsanului. 

— Mai departe, lucrurile s-au desfăşurat destul 
de simplu, spuse Primul căpitan. Am făcut apel la 
toate radiofarurile din Galaxie și ele ne-au comuni- 
cat că Pegas se îndreaptă spre sistemul Meduzei. Iar 
ajungînd la planeta roboților, am aflat că aţi trecut 
pe acolo, ba mai mult, că i-ați vindecat pe roboți. 
schimbîndu-le uleiul. După aceea, am venit încoace. 
Și era cît pe-aci să întîrziem. 

— Cînd anume v-aţi dat seama că nu sîntem pi- 
rați ? îl întrebă Alisa. 

— Încă la Palaputra. Şi-apoi, am întîlnit în cos- 
mos nava unor arheologi. Printre ei se afla și Gro- 
mozioka. I-a luat cu atîta ardoare apărarea profeso- 
rului, încît ne-a convins pe deplin. Şi pe loc ne-a 
cuprins îngrijorarea că vă aflaţi şi dumneavoastră 
în pericol: că nu prea știți să vă descurcaţi cu pirații. 

— Așa e, oftă Poloskov. Data viitoare o să proce- 
dăm mai cu cap. 

— N-o să mai fie cazul, spuse Primul căpitan. 

Se duse spre grăsan, care ședea pe pardoseala de 
piatră şi-i spuse : 

— Timpul de gîndire a luat sfîrşit. Ce zici. dai 
la o parte planşeul ori încheiem vorba cu tine? 
Atenţie, număr pînă la zece: unu. doi. trei... 

— Da, vă spun tot ! izbucni grăsanul. Absolut tot. 
Am vrut s-o fac din primul moment, dar mi-a fost 
tare teamă de Guzgan. Mi-e teamă și acum. Căci el 
o să se răzbune pe mine, cu siguranţă. Cel mai bine 
ar fi să-l omoriîți. Omoriţi-l, vă rog. 

— Bine, dar ţi-e prieten, îi spuse Verhovţev. Cum 
poți dori moartea unui prieten cu care de ani de zile 
ai savîrșit atîtea crime ? 

— El nu mi-e prieten ! ţipă grăsanul. Mi-e cel 
mai mare dușman ! Eu sînt un pirat cinstit. nici- 
decum un bandit şi un trădător ! 

— Nu mai pierde timpul, spuse Al Doilea căpitan. 
Dă la o parte planșeul. 

Grăsanul se ridică de jos. Ţi-era silă să-l priveşti. 
Nu-l mai țineau picioarele, iar burta îi tremura de 
mama focului. Șonticăi pînă la zidul peșterii și apăsă 
pe un buton numai de el știut. O porţiune din zid 
Junecă într-o parte, dînd la iveală un tablou de co- 
mandă. 

— Imediat, murmura grăsanul. o clipă... fac tot 
ce-mi cereţi. 

Începu să apese pe butoane cu degetele lui groase 
şi în cele din urmă uriașul planșeu se mişcă din loc 
şi lunecă într-o parte. 

Drumul din subterană era deschis. 

— La posturi! strigă Primul căpitan. Mai întîi 
își ia zborul nava Pegas. Pe urmă se deplasează la- 
teral și își ia startul Pescărușul albastru. Rog echipa- 
jul Pegasului să urce la bord. 

Începu să plouă. Picuri mari săgetară prin cercul 
de lumină și prinseră a ropoti pe pardoseala sub- 
teranei. 

Grăsanul mai apăsă un buton, de sub pardoseală 
răsări o scară subţire, ajunse la marginea cercului 
alb şi se prinse de ea cu nişte gheare metalice. 

— Așa mai merge, spuse Al Doilea căpitan. Doc- 
tore Verhovţev, însoțește, rogu-te, împreună cu pro- 
fesorul. pe toţi prizonierii pînă sus. Să ne aștepte 
acolo. 

Poloskov și Zelionii își ocupară locurile pe navă, 
ridicară scara și închiseră trapa. Toţi ceilalți se dă- 
dură înapoi, cu ochii țintă la nava Pegas, care se 
desprinse încet de sol și acoperind pentru o clipă 
lumina. răzbi afară. 

— Şi-acum noi, zise Primul căpitan. Ia spune- 
ți-mi, sînt toţi prezenţi, n-am uitat pe nimeni ? 

— Toţi, i-am răspuns eu. 

Verhovţev îi îndemnă pe ceilalți doi pirați să urce 
scara, iar eu m-am dus spre grăsan. 

— Alţi pirați nu mai sînt ? îl întrebă căpitanul. 
Pe nava voastră nu mai e nimeni ? 

— Vă jur pe ce am mai sfînt că aici n-a mai rămas 
nici un om ! răspunse Mucalitul U. Putem pleca li- 
niștiți. Absolut liniștiți. Iar după aceea zvirlim în 
aer întreaga subterană, cu blestemata asta de navă 
a lui Guzgan cu tot. Nici urmă să nu mai rămină din 
cuibul ăsta de pirați. Nu-i așa că am dreptate ? 

— Bineînţeles, zimbi în colțul gurii Al Doilea că- 
pitan. la să mă mai uit o dată la temnița mea. Ori- 
cum, am zăcut aici patru ani încheiaţi. 

— Staţi ! Strigă deodată Alisa. Minte ! 

— Cine minte ? Întrebă mirat Primul căpitan. 

— Grăsanul minte. Cînd m-am luat după guraliv, 
am auzit pe cineva gemînd. 


Capitolul 23 


PRIZONIERUL DIN SUBTERANĂ 


— E cu neputinţă... făcu grăsanul și amuţi. 

— Unde vă sînt prizonierii ? îl întrebă căpitanul. 

O făcu pe un asemenea ton, încît nu mai încăpea 
nici o îndoială că grăsanul va mărturisi totul. 

Și-ntr-adevăr, acesta se și repezi cu pași mărunței 
spre tunel, bolborosind : 

— Vai, cum am uitat !... Și tot Guzgan e de vină... 
Mereu îi spuneam... mereu eram împotrivă. 

— Iartă-mă, nene căpitane, se rugă Alisa grăbind 
să ne ajungă din urmă. Mi-aș fi adus aminte negreşit, 
dar s-au petrecut atîtea între timp, că am uitat. Dar 
mi-aș fi amintit cu siguranţă... 

— Nu te necăji, fetiţo, spuse Primul căpitan şi-i 
puse pe creștet palma lui lată. Tu ai fost la înălțime 
si nimeni nu-ți poate aduce nici o învinuire. Cît des- 
pre pirat. o să discutăm cu el și treaba asta. 

— Am ajuns, zise grăsanul. Staţi să aprind lu- 
mina. Totul o să fie în ordine... Cum de-am putut să 
uit ! Numai Guzgan e de vină. 

Se aprinse, într-adevăr, lumina și, dincolo de sala 
în care se afla nava piraţilor, am zărit cu toţii un alt 
tunel. de-a curmezișul căruia, nu departe de intrare, 
se înălța un grilaj cu zăbrele groase. 

Grăsanul dădu fuga într-acolo și, cu degetele ce 
nu-i mai dădeau ascultare, încercă să vire o cheie 
în broasca încuietorii. Primul căpitan îi luă cheia din 
mînă și împinse grilajul într-o parte. Acesta lunecă, 
intrînd într-o nișă săpată în zidul tun. „ului. 

— Fac eu... fac eu totul... murmura grăsanul, dar 
nu-l mai asculta nimeni. 

Nu era de mirare că piratul nu voise să ne arate 
acest tunel. De o parte și de alta a lui se înșirau în- 
căperi ticsite cu bunurile capturate, cu bijuterii și 
alte trofee. 

— Nu, am spus eu aruncîndu-mi din mers privi- 
rea intr-una din încăperi. n-o să aruncăm cituși de 
puțin în aer subterana asta: aici sînt atîtea bogății, 
încît ai putea construi cu ele o sută de orașe. 

— Staţi puţin, făcu Primul căpitan. 

Ne-am oprit locului, trăgînd cu urechea. 

De undeva, de departe, parcă din străfundul pla- 
netei, răzbi pînă la noi un geamăt prelung și jalnic. 

_Pornirăm grăbiţi într-acolo. Ușa uneia dintre în- 
caperi era încuiată. 

— Cheia ! porunci Primul căpitan. 

Grăsanul o și ținea în mină. 

Încăperea constituia de fapt odihna unei scări. De 
acolo pornea în jos un șir de trepte abrupte, tăiate 
în stîncă. La capătul lor se zăreau alte zăbrele. Căpi- 
tanul îndreptă într-acolo lumina lanternei sale; în- 
dărătul zăbrelelor puturăm desluși, pe o grămadă de 
de cîrpe azvirlite pe pardoseală, o făptură ciudată, 
prinsă cu un lanţ de zidul hrubei. Cu greu am izbu- 
tit să-mi dau seama că-i vorba de un fiksian. de un 
locuitor cu ochi mari și cu trei picioare. descins de 
pe planeta Fiks. 

Fiksianul era pe moarte. Am înţeles-o dintr-o 
privire. Era în ultimul hal de slăbiciune. În afară de 
asta. se vedea cît de colo că fusese supus unor crunte 
torturi. 

-— Am să-l omor chiar în clipa asta ! rosti Primul 
căpitan fulgerîndu-l cu privirea pe grăsan. 

— Seva, făcu în șoaptă Al Doilea căpitan, tu nu-l 
recunoşti ? 

— Nu se poate ! 

Şi Primul căpitan smuci cu atîta putere grilajul 
gros de oțel fixat în stîncă, încît acesta se îndoi și 
zbură afară din rosturile lui. Apoi zvirli într-o parte 
zăbrelele răsucite și se repezi spre fiksianul care își 
trăia ultimele clipe. Îl luă în braţe și porni cu el spre 
leşire. 

— Cine o fi acesta ? mă-ntrebă cu glas șoptit Alisa. 

Am clătinat din cap. Nu știam cine era. 

Alături de mine grăsanul pornise să se smiorcăie. 
Își reţinu o clipă lacrimile şi-mi spuse : 

— Este Al Treilea căpitan. Dumnealor credeau 
că a murit demult. 

Îndată, aducîndu-și parcă aminte de ceva foarte 
important, grăsanul o porni prin tunel în urma căpi- 
tanului, țipînd cu glas ascuţit : 

— Tot el, tot Guzgan e de vină ! 

Al Treilea căpitan îsi pierduse cunostinta. Primul 
căpitan îl aşeză jos. pe pardoseală şi se întoarse spre 
mine 

— Spune-mi. profesore, mă întrebă el cu glas tre- 
murat. oare își mai poate reveni ? 

— Nu știu. Mă îndoiesc. i-am răspuns eu, apoi 
m-am aplecat peste trupul [iksianului. Ei l-au înfo- 
metat şi l-au supus la cazne. 

— L-au torturat vreme de patru ani încheiaţi, 
spuse Al Doilea căpitan. Iar noi eram convinși că el 
a mari” demult. Și dacă n-ar fi fost Alisa. l-am fi 
lăsat aici. Sînt sigur că nu le-a dezvăluit nimic. Pro- 
fesore. te implor, fă tot posibilul ca să-l salvăm ! 

— Mai încape vorbă ? i-am spus cu. În primul 
rînd are nevoie de niște injecții întăritoare. Alisa, 
dă fuga pe navă şi adu de acolo trusa medicală. 

Alisa o și porni săgeată prin tunel. 

— Mă duc și eu cu dinsa. spuse Primul căpitan. 

— Nu-i nevoie, strigă ea din mers. Eu știu mai 
bine decit dumneavoastră unde să caut. 

— Ascultă-mă- prietene. rosti Al Doilea căpitan. 
Ascultă-mă. Nu teilăsaMaiai atît de puţin de răb- 
dat. Nu se poate;să-te'dai ipă gt ipr ultima clipă, Doar 
am sosit, sintemaingă tine. b iw 

Și deodată; fiksianul;: deschise ofhiisiJi veni, ne- 
închipuit dẹ greu:s+a facă; pentru, că trupu-i era 
meri Doar creierul mai lupta cu moartea. 

— Totul:e hine,/:spuser'el, Totul e în ordine. Eu 
n-am cezvăluitr nimic; Vă:-rdulțumesc. prieteni; că 
ați venit a c2 pi SGi: 

Închise ochii și inima lui își încetă bătăile. 

Imediat. am începuy. să-i; fac. fiksianului respirație 
artificială. Dan-fără nici yn: rezultat: Situaţia era 
desperată : nu-aveam la îndemină nici instrumentele 
chirurgicale. nici aparatul de diagnosticare. nisi; au- 

vomatele terapeutice. Așa că am fost nevoit să pro- 
cedez cum procedau medicii cu o sută de ani în urmă. 

— Voi merge la noroc, le-am spus celor doi că- 
pitani Altă ieșire nu există. 

— Avem toată încrederea în dumneata. profeso- 
re. îmi răspunseră căpitanii. 

Și-atunci am spintecat cu cuțitul pieptul celui de 
Al Treilea căpitan, i-am prins cu mîna inima ce in- 
cotase să mai bată şi am început s-o masez. Mi se 
părea că a trecut un ceas. mîna aproape că nu mi-o 
mai simțeam. N-am observat nic. măcar cînd a venit 
Alsa cu trusa medicală. Primul căpitan îi introduse 
prietenului său în venă o soluție de reanimare. Nu 
stu ce anume a avut efect — efortul meu sau inter- 
venţia Primului căpitan — dar inima celui de Al 
Treilea căpitan zvicni o dată, încă o dată... si prinse 
să bată din nou 

— Mai faceţi-i o injecție dintr-astea, am ordonat 
eu 

Alisa întinse căpitanului fiolele. 


— E un fiksian deosebit de rezistent, 4m spus eu. 
Altul în locu lui ar:fi murit demult.) 

Am:s009 din trusă aparatul de sutuiăre: și in citeva 
minute acest minuscul dispozitivw:dusu toate vasele 
sanguine, precum și” despicătura toracelui. Lam 
rransportat 'apâi cu'imultă'grijă pe'fiksian la bordul 
Pescărușului'“ălbastru. „unde aveam toate: cândiţiile 
spre"a-i acorda ăjitorulomedigal necesar: Acolo mi 
se alătiră!și deetorul Yerhovţev; o jumătate de oră 
mai tîrziu. viaţa pacientului nostru se afla în afara 
oricărui pericol. ini ir 0 

Li-ari lăsat: îreria celui:de Al DONEA tapan și-am 
coborit dir noùsir- peșteră. : Aveam! șiuti6i nevoie de 
puţină odihnă: Primu căpitan: serii: a e prune 
cu' noi; pr Iapa a $ 

La intrare sta ghemuit grăsanul pe care îl păzea 
Zelionii. 

— O să scape cu viaţă ? mă întrebă cu un zîmbet 
sfios Mucalitul U. ca și cind ar fi fost vorba de pro- 
priul său îrate. 

— Da. îi răspunse laconic Verhovţev. Deși tu ai 
făcut totul ca el să moară. 

— Vai, vai, de ce vorbiţi așa ? se agită grăsanul. 
De vină e numai Guzgan. Oare nici acum nu v-aţi 
dat seama ce rol nefast a jucat el în viața mea. cum 
m-a atras prin minciună şi făgăduieli desarte în 
aventurile lui murdare ? În fond. ce-mi trebuia 
mie ? Voie bună şi să am tot ce-mi dorește sufletul. 
El însă era lacom de putere. Așa cum alții se nutresc 
cu supă și pirjoale, el se nutrea cu putere. Dacă într-o 
zi nu apuca să-și exercite puterea asupra cuiva. ziua 
aceea el o socotea pierdută. Țintea să ajungă stăpini- 
torul tuturor planetelor, al Galaxiei întregi. Pe cind 
eu. eu n-am nevoie de asta. Eu nu-mi doresc nimic 
altceva decit voie bună. De felul meu. sînt un om cu 
totul inofensiv. căzut sub o influență răufăcătoarce. 

I-am întors cu toţii spatele, dar el continuă să vor- 
bească. adresîndu-se de data asta lui Zelionii. voind 
parcă să ne convingă cu tot dinadinsul că nu-i decit 
un mielușel;zbuăslaliiio-și inâiensiv 7 

Așadar, le-a fostdatecalor trei căpitani să se 
întilritască diti hou, spuse: zîmbind' doctorul Verhov- 
tev și obrazi-i:păru alcătuit din o mie de cute blînde. 
V-ati întîlnit ca-n vremurile bune de odinioară. O 
perioadă de timp ațilapârținut istoriei. ajunseseţi, 
o eSipresia:: omofek:de relicve istorice. Acum 
insă. oi JEn | 

pă “Adevărat; îl aprobă Pr imul căpitan. Totul e iar 
ca în vremurile büne de odinioară. 

Priviındu-l în timp ce vorbea, m-am gîndit că nu-i 
deloc bâtrin. Şi că s-ar putea să-și reia activitatea în 
cosmos Cu atit mai mult, cu cît proiectul ., Venus“ se 
afla in stadiul de definitivare. 

Primul căpitan păru să-mi ghicească gîndurile. 

— Va trebui să-mi recapăt vechile deprinderi. 
Zburînd încoace, mi-am dat seama că mîinile mele 
au uitat cam multe lucrur:. 

— Va să zică. ai totuşi de gind să te întorci în 
cosmos ? se bucură doctorul Verhovţev. 

— Și ar mai fi ceva. continuă căpitanul fără a-i 
răspunde direct la întrebare. Trebuie schimbată nea- 
părat denumirea planetei aceleia şi a muzeului. Mi se 
pare oarecum penibil: no sîntem vii și-n putere. nu 
ne-am remarcat prin nimic deosebit, iar copiile noas- 
tre de piatră tronează acolo în preajma muzeului. ca 
cind ne-am fi petrecut demult din lumea asta. 


Capitolul 24 
SFIRȘITUL CĂLĂTORIEI 


paie) Tr sei At dată 

Doua ore mai tîrziu, :At Treilea căpitan își reveni 
intr-atit, ingit a fostrcu' puţintă săl urcărn. la: supra- 
fată Apoi căpitanii scoaseră din subterană și:Pescă- 
vuşul albastru, Planșeul de: beton care acoperise in- 
trarea îu:aşezat la-toe. pui 

Sus; inr poiană. printre florile-ogimdă făcute tăn- 
dări./se înălțau acum trei:nave cosmice: Pegasul. Pes- 
cerușul albastru și nava de serviciu a proiectului 
„Venus, care nu purta nici o denumire, ci doar un 
număr alcătuit din foarte multe eifre. 

— 'Tăticule, mi se adresă Alisa, îmi dai voie să mă 
duc niţel prin pădure ? 

— Pentru ce ? 

— Să caut niște oglinzi întregi. Doar nu ne putem 
întoarce pe Pămînt fără un bucheţel de flori din- 
tr-astea. 

— Bine, dar să fii cu ochii în patru, am avertizat-o 
eu. Acum nu mai porţi costumaș galben, ci albastru, 
așa că pasărea Krok n-o să te mai poată confunda 
cu puii săi. 

În timp ce pe toate navele se făceau pregătiri pen- 
tru îndelungata călătorie ce ne aștepta, eu am dat 
drumul sklisului să pască în poiană. De bucurie, 
acesta începu să salte greoi prin iarbă zvîrlindu-și 
sus de tot copitele și agitîindu-și aripile. însă de zbu- 
rat, refuza categoric să zboare. 

— E cea mai veselă vacă din cîte-am văzut vreo- 
dată, spuse doctorul Verhovţev. Să ai însă una ca 
asta pe lîngă casă, n-ar fi deloc simplu. 

— Ni s-a spus, într-adevăr, că sklișii sînt greu de 
păscut, l-am aprobat eu. În schimb, pot trece ușor 
peste rîuri adinci dacă pășunile se află pe celălalt 
mal. 

Grăsanul stătea jos, pe pămînt, în preajma Pegasu- 
lui, şi încerca să ne convingă că are o inimă bătrină 
şi bolnavă care are nevoie de aer curat. Nimeni 
n-avea chef să-l contrazică și nici măcar să-i vor- 
bească, mai ales după ce Al Treilea căpitan ne spu- 
sese că tocmai Mucalitul U îl supusese la cazne spre 
a-l determina să mărturisească formula galactiului. 

— Zelionii, m-am adresat mecanicului, eu mă duc 
să hrănesc animalele, așa că ai grijă, rogu-te, de 
vaca asta. ca nu cumva s-o înhațe pasărea Krok. 

În clipa următoare însă am zărit o altă navă cos- 
mică apropiindu-se de suprafaţa planetei. 

--Nemaipomenit ! mi-am spus eu. Asta nu mai e 

planetă, ci un adevărat cosmodrom ! De unde o mai 
fi apărut și nava asta ?“ 

M-am gîndit apoi că le vor fi sos. niscaiva aju- 
toare piraţilor capturați de noi și cram gata să dau 
alarma, dar tocmai atunci m-am dumerit că nava se 
află de fapt în primejdie. 

Într-adevăr. ea nu zbura în linie dreaptă, ci se ră- 
sucea mereu, venea cumva într-o rînă și tîra în urma 
ei un fel de masă cenușie care îi frîna zborul și o îm- 
piedica să coboare normal. 

La strigătul meu, toți năvăliră afară și rămaseră 
cu ochii la nava care încerca să coboare. 

— Zelionii, treci, te rog, la staţia de radio, strigă 
Poloskov. 

Mecanicul se repezi spre Pegas, stabili pe calea 
undelor legătura cu nava aceea și deschise la maxi- 
mum aparatul, pentru ca și noi, cei rămași afară, să 
putem auzi. 

— Alo, astronauți ! strigă Zelionii în microfon. 
Ce-i cu voi ? Sînteţi în pericol ? Răspundeţi ! 

Şi-atunci se auzi răspunzîindu-i un dulce glas de 
femeie. 

— Nu-mi pasă de nici un pericol. Principalul e 
să n-o pierd, restul nu mai contează. 

— Vocea asta mi-e cunoscută, am remarcat eu. 
Cred că am mai auzit-o cîndva. 

— Da-da, întări Alisa. Atunci cînd ne-am rătă- 
cit în preajma Planetei pustii. 

— Staţii ! ne întrerupse Primul căpitan. Aș putea 
să jur că-i vocea Ellei, soția mea. 

Căpitanul se făcu palid și porni glonţ spre stația 
de radio, unde se afla Zelionii. O clipă mai tîrziu, 
i-am auzit glasul: 

— Ella, tu ești ? Ce-i cu nava ta ?! 

— Cine-i la aparat ? întrebă cu severitate fe- 
meia. Tu ești, Seva ? De ce-ai plecat, dragă, de pe 

Venus ? Doar ştii cît de mult mă îngrijorează călăto- 
riile tale prin cosmos. 

A] Doilea căpitan surise: 

— Ea nu se poate obişnui defel cu ideea că soțul 
îi este astronaut. Deși, în ceea ce o priveşte, a colin- 
dat Galaxia de la un capăt la altul. 

— Lasă asta, strigă Primul căpitan. Ai uitat că 
nava ţi-e în pericol ? Ai nevoie de ajutor. Dar ce tî- 
răști după tine ? 

— Păi, nu vezi ?! rosti mirată Ella. E nebuloasa 
vie. Trei săptămîni am umblat în căutarea ei, am 
prins-o în mreajă, dar văd că încearcă mereu să 
scape și să-și ia zborul. De aceea am hotărît să cobor 
pe cea dintîi planetă întilnită în cale, ca s-o domo- 
lesc. Seva, dragul meu, n-ai cumva la îndemînă vreo 
navă ? 

— Cum să nu, îi răspunse Primul căpitan. Tu nu 
te grăbi să cobori: cu o asemenea coadă după tine, 
mă tem că-ți va fi imposibil s-o faci. 

— Foarte bine. Urcă tu cu nava și împreună vom 
izbuti s-o coboriîm. 

Primul căpitan încă nu-și isprăvise convorbirea 
cînd Al Doilea se și afla la postul de comandă al Pes- 
cărușului albastru. Trei minute mai tîrziu cei doi că- 
pitani pluteau cu nava-n văzduh, unde Ella continua 
să lupte cu nebuloasa vie despre care au circulat în 
univers atîtea legende, dar pe care nimeni nu reu- 
ŞIse s-o vadă cu ochii. 

Cele două nave îi veniră în sfîrșit de hac nebuloa- 
sel, iar o jumătate de oră mai apoi, prinsă trainic 
intre ele, nebuloasa se așternu jos, pe iarbă, nu de- 
parte de locul în care ne aflam. Dădurăm fuga în- 
tr-acolo. Drept să spun, în fruntea tuturor alergam 


d căci îmi dădeam seama ce descoperire colosală în 
omeniul biologiei făcuse Ella. 

Nebuloasa avu însă darul să ne dezamăgească. În 
spaţiul cosmic, unde s-o fi întins pe milioane de kilo- 
metri, o fi fost de mare efect, dar aici, pe iarbă, nu 
părea decît o masă închegată de ceaţă cenușie. 

Trapa de la nava Ellei se deschise şi în pragul scă- 
rii se ivi ea. Primul căpitan îi alergă în întîmpinare. 
Își întinse brațele vînjoase și Ella sări. Căpitanul o 
prinse din zbor şi o așeză cu băgare de seamă pe 
iarbă. 

— Nu te-ai lovit ? o întrebă el. 

— Nu, răspunse ea zîmbind. Și-apoi, mai are asta 
vreo importanţă ? 

Era o femeie de-a dreptul fermecătoare și ne plăcu 
nespus tuturor. Pînă și indicatorul se făcu străveziu 
de admiraţie. 

— Mai are asta vreo importanţă ? repetă Ella, 
potrivindu-și pletele aurii. Important e că am prins 
nebuloasa și-acum nu-mi rămîne decît s-o transport 
pe Pămînt, pentru ca toţi scepticii să se convingă de 
existenţa ei. 

N-am catadicsit să scot o vorbă, pentru că printre 
sceptici Ella mă avea. desigur, în vedere și pe mine. 
Mi-am reamintit că o întilnisem cîndva la o confe- 
rință și că făcusem atunci haz pe seama ideilor ei 
fanteziste. Există în univers o sumedenie de ani- 
male reale, obișnuite, pentru studierea cărora merită 
să-ți consacri timpul și eforturile. De pildă, Micul 
dragon, boschețeii, indicatorul. Cît despre nebuloasa 
vie, aceasta mi se părea a îi o himeră. Așa am și 
spus atunci, la conferinţă. 

— Pe cine văd! exclamă Ella, zărindu-l pe Al 
Doilea căpitan. Sînt cîţiva ani de cînd nu te-am mai 
văzut. Cum te simți? Mai zbori și-acum prin cosmos? 

— Nu, răspunse căpitanul. Anii ăștia i-am petre- 
cut mai mult într-un singur loc. 

— Foarte bine, zise Ella. Şi stînd locului poţi face 
o sumedenie de treburi. Dar copilul ăsta încîntător 
alcuie ? 

— Pe mine mă cheamă Alisa, răspunse copilul cel 
încîntător. 

— Alisa ? Ce nume neobișnuit ! 

— Ba-i foarte obișnuit. Alisa Selezneva. 

— Ia stai. Tăticul tău nu lucrează cumva la Gră- 
dina zoologică din Moscova ? 

— Ba da, răspunse Alisa, care nu cunoștea diver- 
genţele noastre de ordin ştiinţific. 

— Ei bine, Alisa, cînd ai să-l vezi pe tăticul tău, 
te rog să-i transmiți că nebuloasa vie nu constituie o 
aiureală, nici o idee fantezistă și nici o poveste de 
adormit copiii, așa cum îi place dumnealui să spună, 
ci o realitate palpabilă. 

— Păi, tăticul meu e aici, spuse Alisa. Uitaţi-l 
acolo. 

Nu-mi rămînea decit să fac un pas înainte şi să-i 
urez bun sosit. 

— Vă cer scuze, i-am spus eu. Îmi recunosc gre- 
șeala. 

— Atunci totul e-n ordine, făcu Ella. N-aţi vrea 
mai tirziu s-o și studiem împreună ? 

— Cu multă plăcere. 

Ella înclină din cap, apoi i se adresă soțului: 

— Ia povestește-mi cum de-ai ajuns aici ? 

— Al Doilea căpitan s-a aflat în primejdie, răs- 
punse laconic Seva. Trebuia să-i vin în ajutor. Și i-am 
venit. Împreună cu noii noștri prieteni. 

— Dar în ce primejdie te-ai aflat, căpitane ? 

— Am ajuns prizonier la pirați. 

— La pirați ? Dar parcă i-aţi nimicit demult. 
__— l-am nimicit, însă nu pe toți. Doar știi ce se 
iai au cind lași o singură buruiană pe un răzor 

ivit, 

— Totuşi nu înțeleg, înălță din umeri Ella. Cum e 
posibil să stea cineva în zilele noastre patru ani în 
captivitate ? 

Ella venise aici dintr-o altă lume. Din acea lume în 
care ne obișnuisem să trăim, dar de care ne desprin- 
sesem în ultima vreme. Şi i-ar fi fost și mai greu să 
înțeleagă, dacă ne-am fi apucat să-i povestim des- 
pre acele torturi, subterane și trădări de care tocmai 
ne izbăviserăm. De aceea nu catadicsi nimeni să-i 
răspundă la întrebare. 

— Şi cu piraţii la care vă referiți ce-aţi făcut ? 
rupse Ella tăcerea. 

— Pe unul l-am închis într-o cușcă, răspunse Al 
Doilea căpitan. Pe alți doi, în cală. Iar cel mai gras 
și mai viclean dintre ei era mai adineaori pe-aici, 
prin preajma noastră. Dar unde o fi, că nu-l mai 
văd ? 

Într-adevăr, grăsanul dispăruse. Doar cu cîteva 
clipe mai înainte șezuse chiar acolo, pe iarbă, zim- 
bindu-ne cu sfială, şi acum nu mai era nicăieri. 

Cercetarăm toate tufișurile din jur, ne uitarăm pe 
după fiecare boschet; de plecat, n-ar fi avut cînd să 
plece prea departe și-apoi, l-ar fi observat și gura- 
livul şi ar fi dat alarma. 

— Ei poftim, ne spuse Ella pe un ton mustrător. 
Un singur pirat mai rămăsese și nici pe acela n-aţi 
fost în stare să-l păziți ca lumea. Cum rămîne atunci 
cu plivitul ? 

În aceeași clipă însă mi-am dat seama că nebu- 
loasa de lingă noi se agită mai tare ca înainte. M-am 
uitat la ea cu mai multă atenţie: într-un loc mreaja 
avea cîteva ochiuri rupte. 

— Ştiu eu unde s-a ascuns ! strigă Alisa, alergind 
și ea, împreună cu mine. În nebuloasă ! 

— Eşti aici, Mucalitule U ? întrebă Verhovţev. 
aplecîndu-se. 

Nebuloasa începu să se miște ca o căpiţă de fîn în 
care s-a cuibărit un cîine vagabond. 

— Să scoatem nebuloasa din mreajă, să vedem 
despre ce-i vorba, rosti cu hotărîre Primul căpitan. 

— Pentru nimic în lume ! se revoltă Ella. O ne- 
puloasă ca asta nu mai găsim |! 

Nervii grăsanului însă nu mai rezistară. Din adîn- 
cul nebuloasei îi răsări capul cu ochii holbaţi și cu 
gura căscată. Respira din greu. Pesemne că în inte- 
riorul nebuloasei aerul era cam pe sponci. 

Și deodată ţişni afară și o luă la sănătoasa peste 
pajiște. 

— Încotro ? strigă în urma lui Al Doilea căpitan. 
Degeaba fugi, că tot te prindem ! Nu te mai grăbi 
aşa drăguţule, doar ai inimioara bolnavă ! 

Grăsanul însă nu-l mai auzea. Gonea de-i scăpă- 
rau picioarele printre tufe, sărea peste hîrtoape, se 
împiedica și-și flutura mîinile. 

La un moment dat, pasărea Krok care se tot ro- 
tea în înaltul cerului, îl zări și se repezi spre el în 
picaj, aidoma unui uliu care a zărit un iepure. 

Încă o secundă și grăsanul se bălăbăni în văzduh 
cu atita repeziciune, încît în clipa cînd Al Doilea că- 
pitan îşi smulse pistolul de la brîu, ea se și ridicase 
la vreo jumătate de kilometru. 

— Nu trage, îl opri Primul căpitan. Dacă-l scapă 
de la o asemenea înălțime, se face praf. 

Și parcă l-ar fi deocheat. 

Grăsanul se răsuci în ghearele păsării, se zbătu 
aprig și ea îi dădu drumul din încleștare. 

Piratul porni valvîrtej spre pămînt, ca o păpușă 
de cîrpă. O clipă mai tîrziu, dispăru după muchea 
unui deal. 

Tăceam cu toții. 

— S-a pedepsit singur, dădu apoi glas Zelionii. 
Nici ca se putea mai bine. 

Și toată lumea fu de acord cu el. 

În timpul ăsta nebuloasa noastră se tot strecura 
afară din plasă. Se scurgea de acolo ca o gelatină, 
se prelingea în toate părțile; coborîndu-ne ochii la 
un moment dat, ne-am pomenit cufundaţi pînă la 
genunchi în masa aceea gelatinoasă, cenușie. 

— 'Țineţi-o, n-o lăsaţi ! ţipă Ella. Altfel o ia din 
loc ! 

Și-ntr-adevăr, nebuloasa o lua din loc. Mai întîi 
se învălui într-o beznă de nepătruns, iar după ce 
bezna se risipi, văzurăm legănîndu-se deasupra noas- 
tră un nor imens, cenușiu. 

— Eram și aşa gata de start, spuse Al Doilea că- 
pitan. Vă rog deci să vă grăbiţi. 

Urcarăm repede sklisul la bordul Pegasului, por- 
nirăm motoarele şi ne înălțarăm. În urma noastră 
luară startul şi celelalte trei nave. Aliniindu-ne în 
flanc, pornirăm pe urmele nebuloasei vii. 

N-am ajuns-o decît în preajma planetei Șelezeaka. 
Între timp, nebuloasa se întinsese pe mai multe mii 
de kilometri, astfel că ne-au trebuit trei zile ca s-o 
putem viri la loc în mrejele noastre. 

Și astfel, înfășurată în trei rînduri de mreje și prin- 
să zdravăn între două din navele noastre, o trans- 
portarăm spre Sistemul solar, instalind-o în craterul 
Arhimede de pe Lună, unde astăzi o poate admira 
oricine. Deși, la drept vorbind, nu prea ai ce admira: 
rar găsești un exponat mai inexpresiv decit nebu- 
loasa asta vie. 

Un timp Ella stăruise s-o instalăm la o grădină 
zoologică de pe Pămînt, însă clima de aici nu-i este 
prielnică; şi-apoi, cine ar veni la grădina zoologică 
să contemple un văl de piîclă cenușie ? Cu mult mai 
interesant e să vezi un indicator, să primeşti în dar 
un fular ţesut de paingul-țesător-troglodit, să stro- 

ești cu limonadă un boscheţel ori să încerci a de- 
osebi sklisul de vacile cu care paște laolaltă. 


Sosind la Baza centrală selenară, ne-am adunat cu 
toţii pentru ultima dată la hotelul „Lunohod“. 

— A venit timpul să ne luăm rămas bun, zise Al 
Doilea căpitan. 

Cum stăteau așezați unul lîngă altul pe canapeaua 
largă, cei trei căpitani nu semănau cîtuşi de puţin cu 
cei de pe monumentul înălţat în cinstea lor. Primul 
căpitan sta giînditor, izbutind cu greu să-și ascundă 
amărăciunea ce-l cuprinsese. În timp ce el se afla 
în sistemul Meduzei, începuse acțiunea de propul- 
sare a planetei Venus spre noua ei orbită. Ca atare, 
nu apucase să participe la clipa aceea solemnă. 

Al Treilea căpitan se simţea tot rău, îl chinuia fe- 
bra pe care o căpătase zăcînd atita vreme în subte- 
rana piraților. N-a vrut cu nici un chip să ia medica- 
mentele pe care i le adusese doctorul Verhovţev. 

— Febra asta nu poate fi vindecată cu medica- 
mente pămîntene. zise el. Am să-i fac faţă şi fără ele. 
N-o mai băgaţi în seamă. Cînd voi porni din nou în 
cosmos, mă voi înzdrăveni de-a binelea. Pentru mine, 
cel mai bun spital e postul de comandă al astronavei. 

Numai Al Doilea căpitan era vesel și însuflețit. 
Cu puţin timp în urmă transmisese formula galac- 
tiului fizicienilor sosiți aici de pe Pămînt. Aceștia 
ajunseseră să umple jumătate din hotelul în care ne 
aflam. dar cu fiecare navă aselenizată soseau mereu 
alții de la cele mai diferite universităţi şi institute. 
Se primise știrea că spre Lună grăbesc şi savanții de 
pe Fiks, ca şi cei lineani, iar la șantierul cosmic de 
pe Pluton se și trecuse la construcția navelor ce ur- 
mau a fi alimentate cu noul combustibil. 
aL o căpitane, zimbind întruna, îi spuse 

oilea căpitan Ella, căreia nu-i plăcea de- 

fel să stea locului și se tot foia nervoasă prin încă- 
pere. Eşti mulțumit că aţi stirnit atîta vilvă printre 
fizicieni ? 

— Sînt grozav de mulțumit, recunoscu Al Doilea 
căpitan. Drept să spun, în anii aceștia am trăit me- 
reu cu teama în suflet că formula asta a galactiului 
ar putea să nu le mai fie chiar atît de necesară celor 
de pe Terra. „Dacă între timp, îmi ziceam eu, galac- 
tiul a şi fost descoperit acolo ?“ 

— Şi nici în cazul ăsta n-aţi fi cedat piraţilor for- 
mula ? l-am întrebat eu. 

— Nu. N-aș fi cedat-o. Dar ia spuneți-mi: care vă 
sînt acum planurile de viitor ? Căci sper să ne mai 
întîlnim, şi nu o dată. La urma urmei, cosmosul nu 
mai e chiar atît de necuprins. De un singur lucru îmi 
pare rău: că profesorul Seleznev n-a izbutit să adune 
atitea animale cîte și-ar fi dorit. În schimb, ne-a aju- 
tat să scăpăm din mîna piraţilor, iar noi îi promitem 
să-i aducem, de pretutindeni pe unde vom ajunge în 
viitoarele noastre călătorii, tot felul de animale și 
păsări pentru grădina zoologică. 

— Vă mulțumesc prieteni, am răspuns eu. Tre- 
buie să vă spun însă că nu sînt cîtuşi de puţin necă- 
jit. Doar în vara ce vine vom pleca din nou cu Pega- 
sul în expediţie. Dacă, firește, Poloskov și Zelionii 
vor accepta să-mi țină tovărășie și atunci. 

— Vă asigurăm de pe acum, spuse Poloskov. 

— S-ar putea să merg şi eu, făcu Zelionii, dacă, 
bineînţeles, împrejurările se vor dovedi favorabile. 

Ce mai, Zelionii rămînea același om incorigibil ! 
Eu unul eram convins că va merge, și la fel de con- 
vins era și el, dar ţinea morțiș să-și exprime de fie- 
care dată îndoiala. 

— Şi eu am să merg, sări de colo Alisa. 

— Asta rămîne de văzut, i-am spus. Mai ai în față 
un an întreg de învăţătură. 

— Dumneavoastră încotro plecaţi ? îi întrebă Po- 
loskov pe cei trei căpitani. 

— Eu mă grăbesc să ajung pe Pluton, unde a în- 
ceput construcția navelor acţionate cu galactiu, spuse 
A] Doilea căpitan. Sper ca unul din primele exem- 
plare de acest fel să-mi fie încredințat mie. 

— Eu voi pleca mai întîi la ai mei, pe planeta Fiks, 
spuse Al Treilea căpitan. Că n-am mai dat demult pe 
acasă. Pe urmă voi începe să construiesc şi eu o navă 
care va folosi noul combustibil. 

— Iar eu îmi iau acum zborul spre Venus, spuse 
Primul căpitan, planeta care, la ora actuală, se află 
deja în drum spre noua ei orbită. Vor mai trece cîte- 
va luni şi activitatea mea în cadrul acestei misiuni 
va lua sfîrșit. Atunci mă voi alătura și eu bunilor 
mei prieteni. 

— Şi veţi pleca toţi în universul îndepărtat ? în- 
trebă Alisa. 

— Da. spuse Primul căpitan. 

— Da, spuse Al Doilea căpitan. 

— Firește, spuse Al Treilea căpitan. 

— Eu plănuiam să plec în căutarea planetei vii, 
spuse Ella. Ea trebuie să fie chiar mai interesantă 
decît nebuloasa pe care o ducem cu noi. Mă tem însă 
că-l voi ruga pe profesorul Seleznev să facă această 
expediţie în locul meu. 

— De ce eu ? am întrebat-o. Doar dumneata ești 
acum specialistă în studierea animalelor supradimen- 
sionale. 

— Eu îi voi însoţi pe cei trei căpitani. 

— Bine, dar noi avem de gînd să plecăm în galaxia 
vecină ! interveni Primul căpitan. Este un drum lung 
și foarte anevoios. 

— Te rog să nu mă contrazici, spuse ritos Ella. 
Nu se poate să stăm despărțiți o perioadă atît de 
îndelungată. 

— Dar copiii ? făcu Primul căpitan. 

— Copiii vor rămîne cu bunica, firește. Că doar 
ea nu dansează în fiecare zi pe scena Teatrului Mare. 
Sîmbăta și duminica o să-i ia la dînsa de la grădi- 
niță. 

Și-atunci Primul căpitan se uită descumpănit la 
prietenii săi. 

În semn că este de acord, Al Doilea căpitan înclină 
ușor din cap. 

În semn că este şi el de acord, Al Treilea căpitan 
ridică unul din cele șase brațe ale sale. 

— Deci nu uita, profesore, că mi-ai promis să gă- 
sești planeta cea vie, mi se adresă Ella, care, după 
cîte mi-am dat seama, nu se îndoise nici cît negru 
sub unghie că-i va convinge pe cei trei căpitani. Iar 
eu îţi voi aduce în schimb cel mai uimitor animal pe 
care îl vom întilni în galaxia vecină... 

Pegasul îşi luă cel dintii startul de pe Lună. Eram 
grăbiţi, căci animalele pe care le transportam trebu- 
iau să ajungă cît mai repede la grădina zoologică spre 
a li se crea acolo condiţii normale de viaţă. Cei trei 
căpitani împreună cu Ella ne însoțiră pînă în dreptul 
navei și ne urară drum bun. Pegasul se înălță deasu- 
pra Lunii și porni spre Pămînt. 

Am coborit în cală, să văd cum se mai simt ani- 
malele noastre. Nu duceam cu noi prea multe exem- 
plare. Majoritatea cuștilor erau goale. Goală era și 
cușca în care stătuse o vreme piratul Guzgan. Îl lăsa- 
sem, împreună cu cele două ajutoare ale sale, pe 
planeta unde săvirșise atitea nelegiuiri. Cei de acolo 
aveau să-l pedepsească după merit. 


298 


I-am întins sklisului ultimul braţ de fîn pe care îl 
mai aveam. Sklisul se lipise de gratii ca să-l pot scăr- 
pina. 

În cală îşi făcu apariţia și fiică-mea, iar în urma 
ei, piș-pîș, droaia de boscheţei. 

— Ei, ce zici, Alisa, am întrebat-o, o să ai ce po- 
vesti la școală ? 

— Păi, mi-ar trebui nu știu cît ca să povestesc 
totul, înălță ea din umeri. Și-apoi, copiii nici n-au 
să mă creadă. 

Luă o perie cu coadă lungă şi se apucă să-mi dea 
o mînă de ajutor la spălatul cuștilor. 

— Ai dreptate, am încuviințat eu. Unele lucruri 
n-au să le creadă. 

— Spune-mi, tăticule, tu ești nemulțumit de că- 
lătoria pe care am făcut-o ? Crezi că avem prea pu- 
ţine animale ? 

— Nu, fetițo. Pe cuvîntul meu că sînt mulțumit. 
Nu uita că ne-am făcut cu acest prilej şi o seamă de 
prieteni noi. Şi încă ce prieteni ! 

— Bravo, tăticule ! mă lăudă Alisa. Acum să-ţi 
spun şi eu ceva: cei trei căpitani mi-au promis că 
mă vor lua și pe mine în expediţia lor spre cealaltă 
galaxie. Nu, nu te teme: nu-i vorba de expediţia lor 
de acum. Mă vor lua cu alt prilej, cînd am să fiu mai 
mare. 

— Dacă-i așa, fie, am strîns eu din umeri. Nu-mi 
rămîne decit să-ți urez „drum bun“. 

— Să nu te amărăști, tăticule. Poate că te vom 
lua și pe tine. Biologii doar sînt necesari în orice ex- 
pediţie. 

— Îţi mulțumesc, Alisa. Eşti un adevărat prieten. 

Lucrînd amîndoi cot la cot, am isprăvit cu spălatul 
cuștilor și le-am adus animalelor apă de băut. astfel 


ca în momentul aterizării totul să fie în perfectă 
ordine. 

Ziua de naştere a Alisei 


Povestire fantastică 


Alisa s-a născut la 17 noiembrie. O zi potrivită 
pentru un asemenea eveniment. Putea să fie cu mult 
mai rău. Cunosc, de exemplu, pe cineva care s-a năs- 
cut la 1 ianuarie şi astfel nimeni nu-i sărbătorește 
în mod special ziua, întrucît Anul Nou e o sărbătoare 
a tuturor. Rău se întîmplă și cu cei născuţi în timpul 
verii, căci în acest anotimp toţi prietenii le sînt ple- 
caţi fie în vacanţă, fie în diferite călătorii. Alisa însă 
nu are de ce să se plîngă. 

Cam cu o săptămînă înaintea acestei aniversări, 
mă întorceam acasă de la grădina zoologică, preocu- 
pat de un gînd: ce dar să-i fac fiică-mi de ziua ei? De 
fiecare dată asta constituie o problemă. Eu, de pildă, 
am acasă o adunătură de opt cravate identice, șase 
balerine făcute din rădăcini și conuri de brad, trei 
submarine pneumatice, paisprezece brichete atomi- 
ce, o stivă de linguri de lemn din cele de Hohloma și 
o sumedenie de alte obiecte inutile pe care le primești 
de ziua ta și le pitești cu grijă : noua cană albastră 
— alături de celelalte cinci căni albastre, primite în 
aceeași zi, noua scrumieră înfățișînd o navă de pere- 
grini cosmici — lîngă celelalte trei, absolut identice, 
primite cu același prilej. 

Stam și încercam să-mi aduc aminte ce anume îmi 

ceruse Alisa în luna septembrie Parcă-mi ceruse 
ceva. Avea nevoie de un anumit lucru. Ba chiar 
m-am gîndit atunci: „Ar fi bine să-i dăruiesc asta 
de ziua ei“. Şi iată că am uitat. 

Chiar atunci începu să sune videofonul. 

L-am deschis. Pe ecran apăru figura înfricoșătoa- 
re a lui Gromozioka, vechiul meu prieten, arheologul 
de pe planeta Ciumaroz. Gromozioka e de două ori 
mai mare decît un om obişnuit, are zece tentacule, 
opt ochi, o carapace pe piept și trei inimi bune, dar 
cam zănatice. 

— Profesore, îmi spuse el, să nu plîngi de bucurie 
că mă vezi. Peste zece minute voi fi la dumneata 
acasă și te voi strînge la piept. 

— Gromozioka ! atît am apucat să exclam, că 
ecranul se stinse și chipul prietenului meu pieri din 
vedere. Alisa ! am strigat eu. A sosit Gromozioka ! 

Alisa își făcea lecţiile în încăperea de alături. Au- 
zindu-mă, își lăsă cu plăcere treburile baltă şi veni 
în fugă la mine. În urma ei lipăia boscheţelul acela 
neastîimpărat pe care i-l adusesem din ultima noas- 
tră expediţie. Boscheţelul era cam răsfățat și pretin- 
dea să-l stropim numai cu compot. Din această cau- 
ză, vedeai veșnic prin toată casa lățindu-se niște băl- 
toace dulci, iar robotul nostru menajer bombănea cît 
era ziua de mare tot ștergînd dușumelele năclăite de 
planta asta capricioasă. 

— ÎI ştiu, îl ştiu, spuse Alisa. Nu ne-am întîlnit 
cu el anul trecut pe Lună ? Unde mai face săpături 
acum ? 

— Pe nu știu ce planetă moartă. A descoperit 
acolo ruinele unor orașe. Am citit asta într-un ziar. 

Gromozioka duce o viaţă agitată, de peregrin. În 
general, locuitorilor planetei Ciumaroz le cam place 
să stea acasă. Dar, precum se știe, nu există regulă 
fără excepţii. Așa se face că pînă-n prezent Gromo- 

zioka a colindat mai multe planete decit o mie de 
compatrioți de-ai săi luaţi la un loc. 

— Ia spune-mi, Alisa, ce dar ai vrea să-ți fac de 
ziua ta ? 

Alisa își petrecu mîna peste frunzele boscheţelu- 
lui şi-mi răspunse gînditoare: 

— Asta, tăticule, e o problemă serioasă. Trebuie 
să mă mai gindesc. De aceea te rog să nu întreprinzi 
nimic fără să-mi ceri sfatul. Altfel, s-ar putea să-mi 
cumperi ceva de care să nu am nevoie. 

Chiar atunci ușa de la intrare se dădu de perete, 
iar dușumeaua se cutremură sub greutatea oaspete- 
lui. Gromozioka pătrunse valvîrtej în cabinet, își căs- 
că gura presărată cu dinţi de rechin și răcni din pra- 
gul uşii : 

— Iată-mă, nepreţuiţii mei prieteni ! Am venit la 
voi direct de la cosmodrom. Sînt frînt de oboseală 
Și vreau să trag un pui de somn. Așterne-mi, profe- 
sore, pe dușumea covorul tău preferat și trezește-mă, 
rogu-te, peste douăzeci de ore. 

Zărind-o pe Alisa, răcni și mai tare : 

— Fetițo! Odrasla bunului meu prieten! Ce 
mult ai crescut ! Cîţi ani ai ? 

— Peste o săptămînă împlinesc zece. Ceea ce în- 
seamnă că am pornit-o spre douăzeci. 

— Chiar acum ne gîndeam ce cadou i-ar fi mai 
potrivit cu acest prilej, i-am spus amicului nostru. 

— Și v-aţi hotărît ? 

— Încă nu. 

— Ruşine ! glăsui Gromozioka, așezindu-se jos pe 
dușumea și rășchirîndu-și tentaculele ca să se odih- 
nească și ele. Dacă aș avea și eu o fetiță atit de dră- 
gălașă, i-aș serba ziua de naştere în fiecare săptă- 
mînă și de fiecare dată i-aş dărui cîte-o planetă. 

— Sînt convins, i-am spus zîmbind. Mai ales dacă 
ținem seama că la voi, pe Ciumaroz, un an durează 

ceva mai mult de optsprezece ani pămînteni, iar o 
săptămînă este egală cu patru luni ale noastre. 

— Mereu cauţi, profesore, să-mi strici dispoziţia ! 
se supără Gromozioka. Spune-mi, n-ai cumva prin 
casă niște valeriană ? Dar nu dintr-aia diluată. Că 
mor de sete. 

Valeriană nu aveam, așa că a trebuit să-l trimitem 
la farmacie pe robotul nostru menajer. 

— Povesteşte-ne, prietene, cu ce te mai ocupi, pe 
unde mai faci săpături, ce-ai mai descoperit ? 

— Nu pot să vă spun nimic, zise Gromozioka. Jur 
pe Galaxie că-i un secret din cele mai grozave. Ba 
poate chiar ceva senzațional. 

— Mă rog, dacă nu vrei să ne spui, n-ai decît, am 
înălțat eu din umeri. Nu știam însă că și arheologii 
au secrete. 

— Aoleu ! exclamă Gromozioka şi scoase pe nări 
o trîmbă de fum gălbui. Uite că l-am supărat pe cel 
mai bun prieten al meu ! Te-ai supărat pe mine, 
așa-i ? Gata ! Plec din casa ta, şi s-ar putea chiar 
să-mi pun capăt zilelor. Am fost bănuit că aș avea 
o fire ascunsă ! 

Și opt lacrimi grele, fumegînde, se rostogoliră din 
cei opt ochi ai prietenului meu atît de sensibil. 

— Nu vă necăjiţi, nene Gromozioka, îi spuse Alisa. 
Tata n-a vrut să vă supere. Doar îl cunosc prea bine. 

— Eu m-am supărat pe mine însumi, suspină ar- 
heologul. Dar unde-i valeriana ? De ce în roboții 
ăștia nu poţi avea nici o bază ? Precis că stă acum la 
palavre cu alți roboți-menajeri. Flecăreşte despre 
starea vremii sau despre fotbal. Și nici aminte nu-i 
e că eu crăp de sete. 

— Ce-aţi zice să vă aduc un ceai ? îl întrebă Alisa. 

— Nu, nu, dădu speriat din tentacule Gromo- 
zioka. Ceaiul pentru mine e otravă curată ! 

Din fericire, chiar atunci apăru robotul, aducînd 
o damigeană mare de valeriană. Gromozioka își turnă 
un pahar, îl bău dintr-o înghiţitură și din urechi îi 
țişniră afară fuioare de aburi. 

— Așa mai zic și eu, făcu el. Acum am să-ţi pot 
dezvălui, profesore, secretul cel grozav. Chiar dacă 
îmi fac prin asta un rău. 

— În cazul ăsta nu-i nevoie să-mi spui. Nu vreau 
să-ți faci un rău din cauza mea. 

— Păi, în afară de mine nu ştie nimeni că-i vorba 
de un secret. 

— Siînteţi un arheolog foarte ciudat, spuse Alisa. 
Prin urmare, nu există nici un fel de secret ? 

— Ba există, făcu Gromozioka. Și încă unul din- 
tre cele mai adevărate, dar nu în sensul în care-l în- 
telegeți voi. 

— Ascultă, Gromozioka, din cele spuse de tine 
nu pricepem nimic. 

— Nu pricepem nimic, adăugă și Alisa. 

Ca să nu mai piardă vremea cu paharul, Gromo- 
zioka apucă damigeana și dădu pe gît toată valeria- 
na ce mai rămăsese într-însa, apoi oftă de se cutre- 
murară ferestrele şi ne istorisi următoarele: 

Expediția arheologică din care făcea şi el parte 
sosise într-o zi pe Coleida, o planetă moartă. Mai de- 
mult, pe planeta asta locuiseră oameni, dar în urmă 
cu o sută de ani, dintr-o pricină necunoscută, muri- 
seră cu toţii. Ba chiar și animalele, și insectele, și pă- 
sările, și peştii. Nu mai rămăsese nimeni în viaţă. 
Doar ruinele se mai înălțau acolo, cutreierate de vîn- 
toase şi bătute de ploi. Ici-colo, pe străzi, puteai ve- 
dea chiar și cîte o mașină sau cîte un monument du- 
rat în cinstea vreunui om de seamă. 

— A fost pe-acolo cumva vreun război, și oame- 
nii s-au omorît unii pe alţii ? îl întrebă Alisa. 

— De unde-ţi vin în minte asemenea idei? se 
miră Gromozioka. 

— Învăţăm acum la istorie despre evul mediu, îi 
răspunse Alisa. 

— Nu, n-a fost nici un război pe-acolo, zise Gro- 
mozioka. Să fi fost unul atît de pustiitor, i s-ar fi cu- 
noscut urmele și peste o sută de ani. 

— Poate că au folosit niscaiva gaze toxice ? — 
l-am întrebat eu. Sau bombe atomice ? Iar după 
aceea s-a declanșat reacția în lanţ. 

— Tu ești om deștept, spuse Gromozioka, dar de 
vorbit, vorbeşti prostii. Oare noi, arheologi atît de 
competenţi și experimentați, în frunte cu mine, care 
sînt în stare să văd cu ochiul liber cum se strecoară 
prin adîncul pămîntului chiar și o rîmă, oare noi, zic, 
nu ne-am fi dat seama de așa ceva ? 

Gromozioka clătină din cap a mustrare, iar ochii 
îi sclipiră atît de fioros, încît m-am uitat repede la 
Alisa: n-o fi speriat-o cumva preabunul meu prieten? 

Dar Alisa nu se speriase. Stătea la locul ei în- 
gîndurată. 

— Şi uite că în minte ne-a încolţit o bănuială, 
continuă Gromozioka. Iar în bănuiala asta stă tot se- 
cretul. 

— Pesemne că au fost atacați, spuse Alisa. 

— Cine să-i fi atacat ? 

— Cum „cine“ ? Piraţii cosmici. I-am văzut şi eu. 

— Pros-tii, făcu Gromozioka și izbucni în hohote 
de ris, agitîndu-și cu atîta putere tentaculele, încît 
răsturnă de pe pervazul ferestrei vaza cu flori, care 
se făcu ţăndări. 

M-am prefăcut că nu observ cele întimplate; la fel 
procedă și fiică-mea. Ştiam că Gromozioka s-ar fi 
întristat peste măsură aflînd ce ispravă a putut să 
facă. 

— Piraţii cosmici n-ar fi fost în stare să nimi- 
cească o planetă întreagă, zise el. Şi afară de asta, 
nici nu mai există pirați în cosmos. 

— Atunci cum a fost distrusă Coleida ? 

— Tocmai de aceea am și venit încoace, spuse 
Gromozioka. 

Tăcurăm, atit eu, cît şi Alisa, și nu-i mai puserăm 
nici o întrebare. Gromozioka tăcea și el. Aștepta ca 
noi să-l iscodim, iar dumnealui să se tot codească, să 
tergiverseze şi abia într-un tîrziu să binevoiască a 
ne spune totul. 

Tăcurăm astfel cu toţii vreo două minute. În cele 
din urmă, amicul meu se burzului. 

— Văd că spusele mele nu vă interesează deloc, 
rosti el. 

— Asta-i bună ! am răspuns eu. Ba ne interesea- 
ză foarte mult. Numai că tu nu vrei să vorbeşti, de 
aceea am tăcut și noi. 

— Cum adică, nu vreau să vorbesc ? ţipă Gromo- 
zioka. Cine a spus aşa ceva ? 

* — Chiar tu. 

— Eu? Imposibil! 

Și-atunci mi-am pus în gînd să-l mai întărit niţel 
pe prietenul meu, care ardea pur și simplu de ne- 
răbdare să ne povestească totul. 

— Tu, Gromozioka, te pregătiseși să dormi vreo 
douăzeci de ore. Culcă-te, așadar, pe covorul din su- 
fragerie. Numai să împingi masa în colț. Iar tu, Ali- 
sa, du-te şi-ţi fă lecţiile. 

— Așa, care va să zică ?... făcu Gromozioka. 
Ăștia-mi sînt prietenii ? Tu te grăbeşti să străbaţi 
toată Galaxia, ca să le aduci o noutate interesantă, 
iar dumnealor nici una, nici două te trimit la cul- 
care. Cum s-ar zice, se plictisesc în compania mea. 
Li se pare neinteresant ce le spun. Foarte bine. Nu 

te mai rog decit să-mi arăţi unde-i baia. Vreau să mă 
spăl pe tentacule. 

Alisa îmi aruncă o privire imploratoare. Ardea de 
nerăbdare să-l întrebe pe Gromozioka. Dar acesta 
se și îndreptă spre baie, tropăind și agăţindu-se cu 
tentaculele de mobilă şi de pereţi. 

— De ce te-ai purtat așa cu el, tăticule? îmi șopti 
Alisa, după ce Gromozioka părăsi încăperea. Doar 
voia să ne povestească mai departe. 

— Să nu mai facă pe fandositul, i-am spus. Dacă 
ne-am fi rugat de el, ne-ar mai fi chinuit vreo două 
ceasuri. Așa, însă, o să ne povestească totul fără să-l 
mai rugăm. Pun rămășag că așa o să fie. 

— S-a făcut, spuse Alisa. Pe ce punem rămășag ? 
Eu zic că Gromozioka s-a supărat foarte tare și n-o 
să ne mai povestească nimic. 

— Iar eu zic că Gromozioka s-a supărat foarte 
tare și tocmai de aceea o să ne povestească totul. 

— Pe-o îngheţată ? 

— Pe-o înghețată. 

Așa încheiarăm rămășagul nostru. Dar nici n-am 
apucat să ne stringem mîna, că pereţii coridorului se 
cutremurară din nou. Gromozioka se-ntorcea de la 
baie. 

Era ud leoarcă. Apa îi curgea de pe carapace, iar 
tentaculele lăsau pe podea dîre umede, șerpuitoare. 
În urmă venea robotul-menajer și ștergea cu o cîrpă 
băltoacele lăsate de musafir. 

— Ascultă, profesore, mi se adresă Gromozioka. 
Unde vă este săpunul ? 

— Săpunul ?! m-am mirat eu. Acolo. în savonieră. 
Ce, a dispărut ? 

„— Aş! rise Gromozioka. Am vrut numai să fac 
nițeluş haz pe seama ta. Ţi-ai închipuit pesemne că 
vin atit de grăbit ca să-ți dezvălui secretul. Ba cred 
ca l-ai! și spus fetiţei: uitc-l pe aiuritul de Gromozio- 
20* 

ka, vine înapoi: e atît de nerăbdător să ne împărtă- 
şească taina lui, încît a uitat să se mai șteargă pe 
tentacule. Așa-i că am dreptate ? 

Am înălțat din umeri. 

Alisa însă m-a dat de gol. 

— Ba chiar am făcut rămășag, spuse ea. Eu zi- 
ceam că n-o să veniți. 

— Bu-un |! făcu Gromozioka și se așeză din nou 
pe dușumea, răsfirîndu-și în jur tentaculele ude, ca 
pe niște petale de floare. Acum sînt mulțumit: voi 
aţi vrut să-mi trageţi o păcăleală, iar eu v-am păcă- 
lit pe voi. Prin urmare, sîntem chit. Și-acum, dragi 
prieteni, vă rog să mă ascultați cu atenţie. Spune- 
ți-mi: mai ţineţi cumva minte epidemia aia de ciu- 
mă cosmică ? 


Firește că ne aminteam de epidemia cu pricina. 
Mai bine-zis, îmi aminteam eu, Alisa aflind despre 
ea din lecturi. Cu vreo cincisprezece ani în urmă, se 
întorcea acasă din sectorul optsprezece al galaxiei 
noastre o expediţie terestră. După cum se obișnuia 
pe atunci, membrii unei expediții mai îndepărtate 
nu reveneau direct pe Pămînt, ci făceau preventiv o 
escală la baza de pe Pluton, spre a trece prin caran- 
tină. Această escală fu salvatoare pentru planeta 
noastră. 

Doi dintre membrii echipajului contractaseră o 
boală necunoscută. Au fost duși la izolator. Dar, cu 
toate medicamentele care li se administrară, starea 

lor se înrăutăţea tot mai mult. A doua zi se îmbolnă- 
viră și ceilalți membri ai echipajului, iar după alte 
două zile — întreg personalul bazei. 

Pe Pămînt se dădu alarma și o navă sanitară spe- 
cială porni numaidecit spre Pluton. Cîteva zile în şir 
medicii se străduiră din răsputeri să salveze viaţa 
cosmonauţilor și a personalului bazei, dar totul se 
sfîrși printr-un eşec: nu numai că nu izbutiră să-i 
vindece pe cei boinavi, dar. în ciuda tuturor măsu- 
rilor luate, se îmbolnăviră și ei. 

Acela a fost momentul cînd i s-a dat bolii numele 
de ciumă cosmică. 

A fost declarată carantină generală. Nave spe- 
ciale patrulară în jurul planetei Pluton spre a-i pune 
în gardă pe eventualii călători. Între timp, cei mai 
buni medici de pe Pămînt și de pe alte planete se 
străduiau să descopere misterul bolii. Părea că împo- 
triva ei nu există nici un remediu, că nimic nu-i 
poate opri evoluţia. Zadarnice se dovediră și medi- 
camentele, și pereţii groși ai izolatoarelor. 

Abia după trei luni de zile, cu prețul unor sacri- 
ficii şi eforturi colosale, au reușit medicii să depis- 
teze cauza maladiei și să afle cum poate fi ea înfrîntă. 

S-a constatat astfel că dificultăţile legate de lup- 
ta împotriva ciumei cosmice se datorau faptului că 
ea era transmisă prin niște viruși avînd două carac- 
teristici foarte curioase: în primul rînd, se puteau 
deghiza în confrații lor inofensivi, iar în al doilea 
rînd, toți împreună, alcătuiau o fiinţă raţională. Fie- 
care în parte, virușii nu puteau gîndi ori lua hotă- 
Tiri. Cînd se întruneau însă în număr de cîteva mi- 
liarde, dădeau naştere unei raţiuni ciudate și ne- 
cruțătoare. Astfel, era destul ca medicii să se apro- 
Pie întrucîtva de dezlegarea enigmei, pentru ca ra- 
țiunea aceea să ordone pe loc tuturor viruşilor să-și 
schimbe înfățișarea, să găsească antidoturi pentru 

medicamentele folosite de medici, să născocească alte 
căi pentru a-i ucide pe oameni. 

Cînd savanții și-au dat seama despre ce-i vorba, 
au încercat să intre în legătură cu raţiunea aceea vi- 
rotică. Dar ea refuză să discute cu oamenii. Sau poa- 
te nu era în stare s-o facă, deoarece toate gindurile 
ei, întreaga ei inventivitate le avea orientate doar 
spre distrugere. De creat, era incapabilă să creeze 
ceva. 

Mai tîrziu, cînd ciuma cosmică a fost înfrîntă. s-au 
descoperit și în arhivele altor planete menţiuni privi- 
toare la virușşii cu pricina. 

S-a constatat atunci că Sistemul solar nu este nici- 
decum primul loc unde a apărut această boală. Vi- 
rușii ciumei cosmice nimiciseră viaţa de pe planete 
întregi și chiar din întregi sisteme planctare. Dacă 
locuitorii de acolo nu găseau un mijloc de a lichida 
ciuma, viruşii nu se potoleau pînă nu nimiceau tot 
ce era viu pe acea planetă. După ce exterminau oa- 
menii și animalele, se adunau ca un roi de albine şi 
porneau prin spaţiul cosmic, în căutarea vreunei as- 
tronave sau a unei alte planete, ori rămîneau locului, 
căzînd într-o stare asemănătoare hibernării. 

Cunoscînd toate acestea, arheologii din expediția 
la care participase şi Gromozioka au presupus că 
viața de pe planeta Coleida a fost nimicită de aceeași 
ciumă cosmică, locuitorii ei neputînd, pesemne, să-i 
descopere remediul. lar Gromozioka sosise pe Pă- 
mint tocmai cu scopul de a verifica această ipoteză. 

Pe Pămînt există un Institut al timpului. Cercetă- 
torii care lucrează acolo pot face călătorii în trecut. 
Gromozioka voia să solicite institutului să trimită pe 
Coleida, unde se afla expediția sa, o mașină a timpu- 

lui, pentru ca vreunul din membrii expediției să poa- 
tă face un drum în trecut și să vadă dacă pieirea tu- 
turor vieţuitoarelor de pe această planetă se dato- 
rează într-adevăr ciumei cosmice. 


A doua zi dimineața, Gromozioka s-a dus la 
Institutul timpului. A stat acolo pînă la ora prînzu- 
lui, iar Alisa, care aflase motivul vizitei sale pe Pă- 
miînt, n-a mai plecat nicăieri după ce s-a întors de la 
școală, ci a rămas acasă în așteptarea arheologului. 
Era extrem de curioasă să afle cum se vor rezolva 
lucrurile. 

Pe Gromozioka l-am zărit prin fereastră. De cum 
apăru, geamurile prinseră să se cutremure ușor. 
Amicul nostru mergea prin mijlocul străzii, mormă- 
ind un cîntec și ducînd în braţe un buchet de flori 
atît de mare, încît atingea cu el casele aflate de-o 
parte și de alta a drumului. Văzindu-l pe monstrul 
nostru cel drag, trecătorii se lipeau de ziduri oarecum 
speriați, întrucît nu mai pomeniseră nicicînd o ase- 
menea priveliște: un buchet de flori cu diametrul de 
vreo cinci metri, de sub care se ițeau niște tentacule 
groase, cu gheare la capete. Gromozioka oferea fie- 
cărui trecător cîte o floare. 

— Hei, strigă prietenul meu, oprindu-se în drep- 
tul casei noastre. 

— Bine-ai venit, nene Gromozioka ! îi strigă 
Alisa, deschizînd geamul. Ai adus veşti bune ? 

— Vă povestesc totul, dragii mei ! răspunse Gro- 
mozioka și oferi o floare unui bătrînel care, de ui- 
mire, se așeză direct pe trotuar. Deocamdată însă, vă 

rog să primiţi acest modest bucheţel. Am să vi-l dau 
parte cu parte pe fereastră, că nu cred să pot intra 
cu el pe ușă. 

Și Gromozioka îi întinse fiicei mele un prim mă- 
nunchi din florile pe care le adusese. 

Cinci minute mai tîrziu, toată odaia era ticsită de 
flori, încît, pur şi simplu, o pierdusem pe Alisa din 
vedere. În sfîrșit, cînd ultimul mănunchi ajunse şi 
el în odaie, m-am învrednicit să întreb: 

— Alisa, unde ești ? 

— Sînt aici, îmi răspunse ea din bucătărie. Adun 
toate oalele, cănile, castronașele, farfuriile și glastre- 
le ca să pun florile în apă. 

— Nu uita cada de la baie, i-am spus eu. Umple-o 
și pe ea cu apă, că îți încape acolo un braţ de flori. 

Zicînd aceasta, am plonjat în oceanul acela de 
flori şi-am pornit înot spre uşa de la intrare, ca să-l 
întimpin pe Gromozioka. 

Văzînd ce era în casă, musafirul nostru rămase în- 
cintat. 

— Sint convins, zise el ajutîndu-ne să aşezăm flo- 
rile în oale, glastre, castronașe, farfurii și căni, în 
cadă și în chiuveta de la bucătărie, sînt convins că nu 
v-a mai adus nimeni pînă acum un buchet atît de 
bogat. 

— Într-adevăr, nimeni, am încuviinţat eu. 

— Prin urmare, eu vă sînt prietenul cel mai bun. 
conchise Gromozioka. Văd însă că iar s-a isprăvit va- 
leriana în casa asta. Nu mai e nici o picătură. 

Făcînd această remarcă, oaspetele nostru se culcă 
pe covorul de petale risipite pe jos și ne istorisi cele 
ce izbutise să facă în ziua aceea. 

— Întii şi întîi, m-am dus la Institutul timpului. 
Cei de acolo s-au bucurat grozav. În primul rînd, că 
a venit să-i viziteze însuși Gromozioka, celebrul ar- 
heolog de pe... 

— Dar de unde te cunosc ei pe dumneata, nene 
Gromozioka, îi luă Alisa vorba din gură. 

— Pe mine mă cunoaște o lume întreagă, răspun- 
se el. Iar tu nu mai întrerupe omul cînd spune ceva. 
Așadar, cum m-au văzut în pragul uşii, cei de la in- 
stitut au leșinat toți de bucurie. 

— Cred că de spaimă, dădu să-l corecteze Alisa. 
Cine te vede pentru prima oară, ar putea să se sperie. 

— Vorbe de clacă ! spuse Gromozioka. La noi pe 
planetă lumea mă socoate un bărbat din cale-afară 
de frumos. 

Și imediat izbucni într-un hohot de ris, făcînd pe- 
talele florilor să zboare spre tavan. 

— Să nu-ţi închipui, Alisa, urmă el, că sînt chiar 
atît de naiv. Știu eu prea bine cînd se teme lumea de 
mine și cînd se bucură că mă vede. Tocmai de aceea, 
înainte de a intra undeva, bat regulat la ușă și întreb: 
„N-aveţi cumva printre dumneavoastră copii mici 
sau femei nevricoase ?“ Dacă mi se răspunde negativ, 
atunci intru frumușel și le spun gazdelor că sînt Gro- 
mozioka, celebrul arheolog de pe planeta Ciumaroz. 
Ei, acum ești mulțumită ? 

— Cum să nu, răspunse Alisa, care ședea turcește 
pe o tentaculă încolăcită a lui Gromozioka. Spune 
mai departe. Va să zică, cei de la institut s-au bucu- 
rat în primul rînd că le-a venit în vizită însuși Gro- 
mozioka. Dar în al doilea rînd ? 

— În al doilea rînd, spuse arheologul, pentru că 
ieri au terminat probele la o nouă mașină a timpu- 
lui. Dacă mașinile dinainte nu puteau funcționa de- 
cît în clădirea institutului, aceasta din urmă poate fi 
mutată şi-n altă parte. Ea este alimentată de niște 
pile atomice. Cercetătorii tocmai se pregăteau s-o 
transporte pe lacul Ciur. 

— Unde s-o transporte ? l-am întrebat cu mirare. 


— Nenea Gromozioka a vrut să spună „pe lacul 

Ciud“. Nu-i aşa ? se-ntoarse Alisa spre dinsul. Dum- 
nealui are tot dreptul să nu știe unele evenimente din 
istoria noastră. 

— Păi am spus chiar așa: lacul Ciud, făcu netul- 
burat Gromozioka. Cine n-a auzit acătărea, pesemne 
că-i bolnav de urechi... Cum ziceam, cercetătorii vo- 
iau să vadă cum îi învinge Alexandru Macedon pe 
cavalerii tritoni. 

— Așa este, dădu din cap Alisa. Ei voiau să vadă 
cum îi învinge Alexandru Nevski pe cavalerii teu- 
toni. 

— Of! suspină Gromozioka. Veșnic sînt între- 
rupt din vorbă ! Prin urmare, aflînd eu că dumnea- 
lor se pregătesc să plece cu noua mașină în afara 
institutului, le-am spus cam așa : „Ce reprezintă un 
singur lac, pe lingă o întreagă planetă care vă poate 
sta la dispoziţie ? Şi-upoi, pe lacul acela o să va pu- 
teți duce oricind, fiindcă pînă și un școlar ştie că 
Alexandru Nevski i-a învins pe toţi cavalerii aceia. 
Dar ce s-a petrecut pe planeta Coleida n-o știu nici 
măcar eu, marele arheolog Gromozioka. Deși e mai 
mult ca sigur că moartea i se trage de la ciuma cos- 
mică.“ 

— Şi-au fost de acord ? întrebă Alisa. 

— Nu chiar de la început, recunoscu Gromozioka. 
Au spus mai întîi că mașina încă nu-i verificată cum 
trebuie, că în condiţiile atît de dificile cum sînt cele 
din cosmos ea poate să se defecteze și să se-ntimple 
astfel o catastrofă. Pe urmă, cînd le-am spus că pe 
Coleida condițiile nu sînt cu nimic mai dificile decît 
pe lacul Ciur, au pretextat că pilele atomice și restul 
aparaturii sînt atît de grele, încît ar fi nevoie de zece 
nave ca să le poţi transporta pe Coleida. În momen- 
tul acela însă mi-am dat seama că sînt gata-gata să 
cedeze. Doar îi ispitea şi pe ei perspectiva de a-și ex- 
perimenta mașina pe-o altă planetă. Şi-atunci le-am 

spus că putem pune în funcţiune cea mai mare cen- 
trală electrică de pe Coleida, iar în afară de asta, noi, 
membrii expediției, avem în dotare un reactor ato- 
mic extrem de puternic, ba chiar și motoare gravi- 
taționale. Iar dacă este nevoie ca maşina să fie înso- 
țită de un grup întreg de cercetători, îi vom putea 
primi şi ospăta pe toți, ba chiar la două zile o dată 
îi vom putea duce și în diferite excursii. Și-atunci 
s-au declarat de acord. Ce ziceţi, sînt o forță, nu-i 
aşa ? 

— Eşti, Gromozioka, i-am spus eu. 

— Şi-acum mă duc la culcare, pentru că de mîine 
începem să încărcăm navele. Chiar dacă n-am lua 
cu noi pilele atomice și tot am avea nevoie pentru 
transport de trei nave mari. Or, eu încă nici n-am 
făcut rost de ele. 

O clipă mai tîrziu, Gromozioka își propli de perete 
capul voluminos și moale, semănind cu un balon 
captiv, şi adormi dus. 


Ziua următoare amicul nostru o petrecu tot într-o 
alergătură. După ce rezolvă o seamă de treburi în 
Moscova, se repezi pînă la Praga, apoi luă legătura 
cu cei de pe Lună, făcu rost de nave, încheind for- 
malitățile privitoare la încărcarea acestora, și nu re- 
veni acasă decît seara tîrziu. De astă dată fără flori, 
în schimb însoțit de alte două persoane. 

Cei ce veniseră împreună cu el erau tempologi. 
Așa li se spune la noi cercetătorilor de la Institutul 
timpului. Unul dintre ei era un tînăr cu picioare 
lungi, foarte slab și poate din această pricină nu toc- 

mai vesel. Avea un păr negru și creţ ca de papuaș. 
Cuprins de mirare că există pe lume ființe atît de 
firave, Gromozioka dădea mereu să-l sprijine cu 
gheara. Cel de-al doilea tempolog era un bărbat mai 
în vîrstă, scund, viînjos, cu niște ochi cenușii, pătrun- 
zători. Se bilbiia ușor și era îmbrăcat după ultima 
modă. 

— Petrov, se recomandă el. M-mihail Petrov. Sînt 
conducătorul proiectului. Cît despre Richard, el se 
va ocupa nemijlocit de buna funcționare a mașinii 
noastre. 

— Îmi pare foarte bine, am spus eu. Numele aces- 
tui fizician celebru, descoperitor al variațiilor tempo- 
rale din plasma ultrafluidă și ajuns ulterior condu- 
cătorul Institutului timpului, îmi era binecunoscut. 
Sînt fericit că aţi venit la noi în vizită. 

— L-la dumneavoastră e o sărbătoare ? mă între- 
bă Petrov. Ziua c-cuiva ? Vă rugăm să ne scuzaţi: 
dacă am fi știut d-dinainte, i-am fi adus un dar celui 
sărbătorit. 

— Nu. Nu-i nici o sărbătoare, i-am răspuns. Ce 
vedeţi e buchetul de flori pe care mi l-a adus ieri 
prietenul nostru Gromozioka. Și cum dumnealui le 
cam exagerează pe toate, cred că a golit cu această 
ocazie întreaga seră. 

— Şedeţi, spuse Gromozioka. Să bem un pahar 
de valeriană și să stăm de vorbă. 

Zicînd acestea, scoase din punga adincă, ce le creş- 
te tuturor ciumarozienilor pe pîntece, o damigeană 
plină ochi cu valeriană, precum și tot felul de bună- 
tăţi şi băuturi gustoase. 

— Așadar, spuse el, așezîndu-se pe covor şi pe- 
trecîndu-și tentaculele pe după umerii noștri, de par- 
că s-ar fi temut să n-o luăm la goană care-ncotro. 
aşadar, am facut rost de nave, am obținut aproba- 

rea Academiei pentru detașarea dumneavoastră în 
cosmos și în curînd vom pleca să supunem mașina la 
probe. Sînteţi bucuroși ? 

— Îţi mulțumim, spuse politicos Petrov. Îți mul- 
tumim cu toții pentru această invitaţie. 

— Ei poftim, mi se adresă bosumflat Gromozioka. 
În realitate dumnealui nu-i bucuros deloc. Şi ştii de 
ce ? Pentru că își pusese în gînd să se ducă la lacul 
Ciur. 

— Lacul Ciud, îl corectă Alisa. 

Dar Gromozioka parcă nici n-o auzi. 

— Ar fi vrut să se ducă la lacul Ciud, reluă el, 
pentru că știe prea bine la ce te poţi aștepta de la 
lacul acela. Şi de-o sută de ori poţi să te duci, că pe 
Alexandru... Nevski tot n-au să-l biruie cavalerii. În 
timp ce pe Coleida n-ai cum să ştii ce întorsătură vor 
lua lucrurile. Poate că locuitorii de-acolo n-au pierit 
de ciumă cosmică, ci de cu totul altceva ? 

— Dacă vreţi prin asta să ne acuzaţi de lașitate, 
spuse jignit Richard, să știți că aţi greşit adresa. 
Nici nu vă puteţi închipui cîte riscuri implică activi- 
tatea în domeniul timpului. Nu știți, de exemplu, că 
oamenii noștri au încercat să-l ajute pe Giordano 
Bruno şi să-l salveze de la moartea pe rug, sau că au 
pătruns de repetate ori în armatele cruciaților și în 
lagărele fasciste. Vă este oare cunoscut faptul că ace- 
iaşi oameni ai noștri sînt nevoiţi să se preschimbe 
cu totul în oameni ai altui timp, să treacă împreună 
cu ei prin nenumărate nenorociri și primejdii ? 

— N-nu te înfierbiînta, Richard, îi spuse Petrov, 
oare n-nu-ți dai seama că Gromozioka vrea cu tot 
dinadinsul să te întărite ? El te tachinează, iar tu o 
iei în serios. 

— Ba n-am tachinat pe nimeni ! se burzului Gro- 
mozioka. Eu sînt un arheolog foarte deschis și naiv. 

Gromozioka spunca un neadevăr. Căci, orice s-ar 

zice, el nu-i un tip lipsit de viclenie, iar acum 
recursese la acest șiretlic de teamă ca nu cumva tem- 
pologii să refuze, sub un pretext oarecare, de-a mai 
pleca pe Coleida, și astfel să-i spulbere toate speran- 
tele. 

— N-nu fiți îngrijorat, stimate Gromozioka, spu- 
se pe neaşteptate Petrov, care se dovedea a fi un om 
foarte ager la minte. Odată ce institutul n-nostru a 
hotărît ca modelul exp-perimental al maşinii timpu- 
lui să fie supus probelor la baza expediției dumnea- 
voastră, înseamnă că așa o să fie. 

— Atunci totul e-n ordine ! făcu Gromozioka. De 
fapt, nici n-am încercat vreo îndoială. Altminteri nu 
v-aş fi făcut cunoștință cu cei mai buni prieteni ai 
mei — profesorul Seleznev și neînfricata lui fiică 
Alisa. despre care știți azi puține lucruri, dar veţi 
avca ocazia în curînd să aflaţi mult mai multe. 

— Cum adică vor afla în curînd mult mai multe ? 
l-am întrebat eu. 

— Vor afla, pentru că mi-a venit în minte să-i 
fac de ziua ei un dar cu totul deosebit. 

— Ce fel de dar ? 

— Am s-o iau cu mine pe Coleida. 

— Cînd ? Acum ? 

— Sigur că da. 

— Bine, dar Alisa trebuie să meargă la școală. 

— N-are a face. Trec eu chiar miine pe la ea pe 
la școală și am să stau personal de vorbă cu profe- 
soara. Sint convins că are s-o învoiască pentru citeva 
zile. 

— Vai, nene Gromozioka, făcu Alisa, îți mulţu- 
mesc foarte mult. Dar nu e cazul să vii la școală! 

— De ce? 

— Pentru că Elena Aleksandrovna e foarte ner- 
voasă și se teme grozav de șoareci, de păianjeni şi de 
alte dihănii. 

— Am eu vreo legătură cu asta ? întrebă sec prie- 
tenul meu. 

— N-ai nici una, se grăbi să-i răspundă Alisa. 
S-ar putea totuși să se sperie niţel. Nu atît din cauza 
dumitale, cît din cauza mea. O să-ți spună că se teme 
să mă lase cu dumneata... vreau să spun cu unul ca 
dumneata... ba nu... adică, atît te rog, nene Gromo- 
zioka: să nu te superi... 

— E clar, spuse întristat prietenul meu. Totul e 
clar. Îmi dau seama, fetița mea, că ai nimerit pe mîna 
unei femei total lipsite de inimă. Şi te temi ca nu 
cumva ea să-mi pricinuiască mie, amicului tău, 
vreun rău. 

— Ba nu, văd că nu m-ai înţeles... 

— Te-am înțeles perfect. Ascultă, profesore ! 

— Poftim ? am răspuns eu, încercînd să-mi as- 
cund zîmbetul. 

— Să-ţi iei numaideciît fetița de la școala asta. Nu 
vezi cum ţi-o torturează ? Dacă n-ai s-o faci tu, mă 
duc chiar eu mîine și-o salvez. 

— Una ca Alisa poate să salveze ea pe oricare, 
i-am răspuns. Așa că nu-mi duce grija. Mai bine 
spune-mi, pentru cîte zile ai de gînd să mi-o iei ? 

— Pentru vreo treizeci-patruzeci, spuse Gromo- 
zioka. 

— Nici să nu te gindești. 

— Atunci pentru douăzeci și opt de zile. 

— De ce tocmai douăzeci și opt ? 

— Pentru că am început să ne tocmim, iar tu 
mi-ai şi umflat două zile. Haide, tocmește-te mai 
departe. 

Tempologii izbucniră în ris. 

— N-aș fi crezut niciodată că arheologii cosmici 
sint nişte fiinţe atît de vesele, spuse Richard. 

— Să ştii că n-am de gînd să mă tocmesc cu tine, 

i-am spus lui Gromozioka. Oare nu e limpede că fe- 
tiţa trebuie să meargă la școală ? 

— La un monstru ca Elena, care chinuiește șoa- 
recii și păianjenii ? Și care ar fi putut să sară și asu- 
pra mea dacă nu m-ar fi prevenit Alisa ? 

— Da, la monstrul acela, la femeia aceea ferme- 
cătoare, blîndă și delicată, pe care n-o pot compara 
cu un egoist gros de obraz ca tine ! 

— Staţi, n-o l-luaţi chiar așa, interveni în mo- 
mentul acela Petrov. Spuneţi-mi, cînd ia Alisa va- 
canță ? 

— Peste cinci zile, îi răspunse fiică-mea. 

— Şi cît durează vacanţa asta ? 

— O săptămînă. 

— Perfect. Te rog, profesore, să lași fata cu noi 
pe timp de-o săptămînă. Căci, pînă începe vacanța, 
s-ar putea să nici nu isprăvim operațiile de încărcare. 

— Daţi-mi voie ! făcu pe un ton jignit Gromo- 
zioka. Doar n-am isprăvit încă tocmeala cu profeso- 
rul. Lasă-mi, rogu-te, fata pentru douăzeci și șase de 
zile. 

— Nu. 

— Pentru douăzeci și două ! 

— Nici gînd ! 

— Eşti un om crud, Seleznev. Îmi pare rău că 
ţi-am oferit ieri acel modest buchet de flori. Optspre- 
zece zile în cap și nici un minut în minus. 

— Dar pentru ce vă trebuie vouă atitea zile ? 

— Două — la ducere. Două — la întoarcere. Plus 
două săptămîni de stat acolo. 

— Bine, am spus eu. Patru zile — pentru călăto- 
rie, cinci zile — de stat pe Coleida, plus o zi — pen- 
tru orice eventualitate. În total, zece zile. Am să mă 
duc eu singur la școală și-am să cer ca fiică-mea să 
vină din vacanţă cu trei zile mai tîrziu. Și cu asta, 
am isprăvit orice discuţie. 

— Fie şi așa, spuse Gromozioka. Nava însă poate 
suferi o întirziere. Ce te faci dacă ne-apare în cale 
vreun torent de meteoriți ? 

— Dacă vă apare în cale, vina n-o să fie a 
voastră. 

— Alisa, se întoarse atunci Gromozioka spre fiică- 
mea, ţi-e clar totul ? Instrucţiuni precise vei primi 
de la mine în cursul zilei de mîine. Iar acum, dragii 
mei tempologi, să vedeţi și dumneavoastră ce noroc 
am avut că acest profesor lipsit de inimă și-a lăsat 
fermecătoarea lui fetiță să plece cu noi în călătorie. 
Vă rog să ascultați, în interpretarea mea, istorisirea 
întîimplărilor prin care a trecut ea, găsindu-i pe cei 
trei căpitani și salvînd Galaxia de furia piraţilor 
cosmici. 

Și Gromozioka începu a le povesti tempologilor 
cum am călătorit noi cu nava Pegas în căutarea ani- 
malelor cosmice și cum l-am găsit pe Al Doilea căpi- 
tan. Istorisirea lui fu atît de departe de adevăr, încît 
nici n-am încercat să-l întrerup. M-am mulțumit 
doar să le spun lui Petrov și Richard: 

— E cazul să reduceţi totul la a zecea parte. Iar 
tu, Alisa, du-te de-ţi fă lecţiile, altminteri te pome- 
neşti că ajungi să şi crezi ce spune Gromozioka des- 
pre isprăvile tale nemaipomenite. 

— Isprăvi nemaipomenite să zicem că n-am făcut, 
răspunse Alisa, totuși m-am comportat frumos. Şi- 
acum plec să-mi fac lecţiile. Noapte bună. Ne vom 
reîntilni în cosmos, se adresă ea tempologilor. 

De cum Gromozioka sfirși istorisirea isprăvilor 
Alisei, tempologii începură să discute despre trebu- 
rile lor, să convină asupra lucrurilor care ar urma 
să mai fie transportate pe Coleida și plecară abia 
după miezul nopții. 

În timp ce ne pregăteam să ne ducem la culcare, 
l-am întrebat pe Gromozioka: 

— Spune-mi, vulpoi bătrîn, de ce ai ţinut atit de 
mult s-o iei pe Alisa în călătoria asta pe Coleida ? 

— Auzi întrebare ! Vreau, pur şi simplu, să-i fac 
copilului o plăcere. 

— Nu prea-mi vine să te cred, dar n-am încotro ... 

— O să am eu însumi grijă de ea ca de ochii din 
cap, mă asigură bunul meu prieten şi, pentru a pe- 
trece noaptea într-o poziție cît mai comodă, se înco- 
vrigă, alcătuind o ditamai sferă cu înveliș sclipitor. 

Patru zile mai tirziu, cîteva nave cosmice, avind la 
bord piesele demontate ale mașinii timpului, își luară 
zborul spre Coleida. Pe prima dintre ele se afla 
Alisa, care îl însoțea pe Gromozioka. Despre păţa- 
niile ei pe acea planetă, am aflat după două săptă- 
miîni, cînd fiică-mea a revenit acasă. Iată ce s-a în- 
tîmplat. 


Navele coborîră pe Coleida în revărsatul zorilor. 
Pînă să se deschidă toate trapele, radiofonistul de 
serviciu îi şi trezi din somn pe arheologi, iar aceştia, 
trăgînd din mers hainele pe ei, veneau în goană 
spre navele noastre, peste cîmpul colbăit, bătătorit 
de roboţi și de mașinile săpătoare. 

— Eu am să ies ultimul, le spuse Gromozioka 
tempologilor și Alisei. Voi sînteți musafiri, iar eu — 
doar un modest arheolog. Cei de aici au şi aflat că 
aducem cu noi mașina timpului, așa că vor fi foarte 
bucuroși să ne vadă. Îmbracă-te mai groscior, Alisa. 
Eu i-am promis tăticului tău c-o să am grijă să nu ră- 
cești. Deși, la drept vorbind, nu ești amenințată de 
așa ceva, că răcelile sînt provocate de microbi, iar 

aici pe Coleida nu există microbi. 

— Dece nu există ? întrebă Alisa. 

— Pentru că aici nu există nimic. Nici oameni, 
nici animale, nici plante, nici muşte, nici microbi. 
Ciuma cosmică a nimicit orice urmă de viaţă. 

Alisa ieși prima din navă. 

Din grupul expediționar aflat pe Coleida făceau 
parte treizeci și cinci de arheologi. Nici unul nu era 
pămiîntean. Erau aici savanți lineani, fiksieni, ure- 
cheaţi, precum şi de pe alte planete. În afara profe- 
siunii. nu aveau nimic comun. Printre cei sosiți în 
întimpinarea oaspeților puteau fi văzuţi arheologi 
apozi, bipezi, tripozi sau octopozi, cu tentacule sau 
rotile, ba unul dintre ei se putea lăuda chiar cu o 
sută patruzeci și patru de picioare. Cel mai mic din 
grup avea înălțimea unui pisoi, iar cel mai mare era 
bunul nostru prieten Gromorzioka. Numărul miinilor, 
ochilor, ba chiar al capetelor era și el deosebit de la 
arheolog la arheolog. 

Toate aceste capete însă erau întoarse acum spre 
navele noastre, iar în clipa cînd Alisa apăru în gura 
trapei și flutură din mînă salutîndu-și noile cunoș- 
tinţe. începură și gazdele să fluture de zor din miini 
şi din tentacule şi să-i strige în peste douăzeci de 
limbi .,„bine ai venit !“ 

O și mai mare bucurie însă le făcu apariția tempo- 
logilor, iar cînd prin gura trapei își făcu loc, plin de 
voie bună, Gromozioka, ducînd cu el un sac doldora 
de scrisori și de pachete, arheologii chiar săriră în 
sus de bucurie, îl prinseră în braţe (tentacule și ro- 
tile) și-l duseră pe sus, spre corturile multicolore ale 
taberei. Pe drum, unul dintre arheologi, cel mai mi- 
titel și mai firav, fu chiar călcat în picioare (tenta- 
cule și rotile), dar, din fericire, nu și-a pierdut viaţa, 
căci Alisa l-a observat la timp și l-a săltat de jos mai 
mult mort decît viu. 

— Îţi mulţumesc, fetițo, spuse arheologul, strin- 
gîndu-se ghem în braţele Alisei. Poate voi izbuti să 
te răsplătesc pentru binele pe care mi l-ai făcut. 
Prietenii mei au cam uitat pe unde calcă. 

Arheologul acesta era o ființă pufoasă, de un verde 
pastelat, cu botișorul cîrn și cu un singur ochi de 
culoare liliachie. 

— Sînt cel mai mare specialist din Galaxia în des- 
cifrarea limbilor vechi, zise el. Nu-mi poate ţine 
piept nici o mașină cibernetică. Dacă ei m-ar fi stri- 
vit în picioare, moartea mea ar fi reprezentat o mare 
pierdere pentru știință în general și pentru expedi- 
ţia noastră în special. 

Pînă și într-un moment atît de greu, micul arheo- 
log se giîndea la datorie, şi nu doar la propria lui 
persoană. 

Alisa îl aduse pe arheologul accidentat, care se 
chema Rrrr, în cortul cel mai mare, unde se și adu- 
naseră ceilalţi, și cu ajutorul lui Petrov îl găsi pe 
medicul expediției, un ins melancolic, asemănător cu 
o stropitoare de grădină înfiptă pe niște piciorușe 
subțiri; era originar de pe planeta Cromagnan. După 
ce medicul îi spuse că micul arheolog e în afara 
oricărui pericol, ea ascultă cu luare-aminte discuția 
pe care o purtau colegii acestuia. 


Află astfel că în vreme ce șeful lor era plecat pe 
Terra ca să aducă de acolo mașina timpului, ei nu 
stătuseră cu braţele încrucişate, Continuînd săpătu- 
rile, dezgropaseră un orăşel, dînd la iveală toate 
casele acestuia. toate străzile, șoproanele, cinemato- 
grafele, ba chiar şi staţia lui de cale ferată. 

Aşa fiind, după masa de prînz, pe care o luarăm 
în comun și în timpul căreia Gromozioka își povesti 
peripețiile prin care trecuse pe Pămînt, arheologii îşi 
poftiră oaspeţii să lc viziteze săpăturile. 

Fireşte că în cei o sută de ani care trecuseră de 
la pieirea locuitorilor acestui oraș, vîntul, ploile și 
zăpezile s-au străduit să-l șteargă de pe faţa planetei 
și în bună parte au izbutit. Casele de piatră însă au 
rămas în picioare, chiar dacă nu mai aveau ferestre 
și acoperișuri; ros de ape şi de vînt, se mai păstrase 
încă şi caldarîmul de piatră al străzilor; de-o parte 
și de alta se înşiruiau cioturile înalte ale copacilor de 
odinioară, cu ramurile frînte şi scoarța căzută. Cel 
mai bine se conservase castelul străvechi, aflat pe-o 
colină din apropierea orașului. Avea mai mult de-o 
mie de ani, însă zidurile lui, durate din solide blocuri 
de piatră, rezistaseră, neclintite, ofensivei vîntului şi 
a ploilor. 

Arheologii protejaseră cu o soluţie adezivă lem- 
năria crăpată, puseseră la loc pietrele și cărămizile 
desprinse, înlăturaseră cu băgarc de seamă noroiul 
și praful adunate timp de-un secol de-a lungul stră- 
zilor, astfel că în ziua aceea senină şi însorită, orașul, 
deși păstra amprenta vremii și a intemperiilor, arăta 
curat şi aproape la fel cu unul în toată puterea cu- 
vîntului. Ai fi zis că locuitorii nu-l părăsiseră decit 
de foarte curînd. 

Aceşti locuitori fuseseră mai scunzi decît pămîn- 
tenii, dar semănau foarte bine cu ei, astfel că, intrind 
într-una din clădirile restaurate, Alisa își dădu sea- 
ma că masa, patul și scaunele de acolo păreau făcute 
anume pe măsura el. 

În dreptul staţiei de cale ferată se afla un tren 
mititel. Locomotiva era prevăzută cu un coş înalt, 
iar vagoanele aveau geamuri rotunde și acoperișuri 
bombate ca la rădvanele de odinioră. 

Arheologul, specialist în restaurări, care recon- 
struise locomotiva și vagoanele din maldărul de fier 
vechi găsit acolo, îi reţinu îndelung pe oaspeţi la sta- 
ție: voia ncspus ca aceștia să aprecieze cwn se cuvine 

meticulozitatea cu care fuseseră executate toate 
manivelele, butoanele și întrerupătoarele mașinii 
aceleia străvechi. 

Apoi oaspeții vizitară muzeul în care arheologii 
adunaseră toate obiectele mai mărunte găsite în oraș: 
tablouri, statuete, veselă, îmbrăcăminte, unelte gos- 
podăreşti, podoabe și așa mai departe. Se vedea cit 
de colo că trudiseră din greu și aici, pentru a reda 
tuturor acestor obiecte forma lor inițială. 

— Spuneţi-mi, v-vă rog, îi întrebă Petrov pe ar- 
heologi, după ce vizitarea muzeului luă sfîrşit, ați 
izbutit să stabiliți cu exactitate cînd anume și din ce 
cauză a dispărut viaţa de pe această planetă ? 

— Da, îi răspunse micul arheolog Rrrr. Eu am 
citit resturile unor ziare și reviste și-am găsit o serie 
întreagă de documente. Cauza a constituit-o o epi- 
demie declanșată aici în urmă cu o sută unu ani, trei 
luni și douăzeci de zile. După felul cum au descris-o 
locuitorii înspăimîntaţi ai planetei, ea pare foarte 
asemănătoare cu o epidemie de ciumă cosmică. 

— Par cum o fi izbutit să ajungă ciuma pe supra- 
fața planetei ? Doar viruşii nu pot străbate singuri 
prin atmosferă, Înseamnă că a fost adusă de cineva. 
Poate de vreun meteorit ? 

— Asta n-am mai putut afla, spuse Rrrr. Dar e 
foarte posibil. Cunoaștem doar că primele știri pri- 
vitoare la o boală ciudată au apărut în ziare în anul 
trei mii opt al erei locale. În a opta zi a lunii a treia. 

— Iar clarificarea tuturor împrejurărilor în care 
s-a petrecut acest eveniment va trebui s-o facă tem- 
pologii noștri, încheie, în locul lui Rrrr, Gromozioka. 
Tocmai de aceea au și venit aici, pe Coleida. Aşa că, 
dragii mei prieteni, puteți considera că bătălia e 
aproape ciîștigată ! 

Și Gromozioka își scutură vîrtos tentaculele, își 
căscă gura lui enormă, iar arheologii izbucniră toți 
în urale. Doar tempologul Petrov rosti cu jumătate 
glas: 

— Aici e-aici, că-i numai „aproape“ cîştigată. 


Timp de cinci zile toţi arheologii, tempologii şi 
echipajele navelor cosmice s-au ocupat de asambla- 
rea mașinii timpului şi a pilelor atomice necesare 
alimentării acesteia. În cele din urmă, în mijlocul 
cîmpiei se ridică o construcţie înaltă cît o clădire cu 
două etaje, 

Camera temporală propriu-zisă nu ocupa decît 
spațiul aflat chiar în centrul construcţiei, restul alcă- 
tuindu-l aparatele de control, tablourile de comandă, 
blocurile de dublare, creierul electronic, precum și 
diferitele instalaţii auxiliare. 

Toate lucrările legate de săpături au fost sistate. 
Ce rost mai avea să-ţi pierzi vremea cu niște vestigii, 
cînd exista posibilitatea să vezi aievea toate aceste 
obiecte şi pe foștii lor stăpîni ? 

— Aşadar, spuse Petrov în dimineaţa celei de-a 
șasea zile, asamblarea m-mașinii a luat sfîrşit. Se 
știe că în camera temporală n-nu poate să încapă 
decît o singură persoană. De aceea, ținînd seama de 
faptul că avem în faţa noastră un model experimen- 
tal al mașinii timpului şi că n-nu știm cu ce se va 
solda încercarea noastră, de plecat în trecut voi pleca 
eu. 

— Asta în nici un caz ! strigă Richard, agitindu-şi 
braţele lungi, costelive. Doar discutăm de patru zile 
și te-am convins că această călătorie o voi face eu. 

— Da dece ? întrebă Alisa. 

Era mînjită toată de praf și de pulbere de grafit. 
Nici n-apucase să se spele și să se pieptene ca lumea, 
atît fusese de ocupată în toată această perioadă. Doar 
a trebuit să le dea și tehnicienilor o mînă de ajutor, 
să tragă cîte-o fugă și la șantierul arheologic, ba să 
mai plece din cînd în cînd și într-un zbor de recu- 
noaștere cu blindul Rrrr, care nu-i mai putea refuza 
nimic, întrucît ea fusese cea care îi salvase viața. 

— Păi pentru simplul motiv, draga mea, zise Ri- 
chard, că în cazul cînd voi păţi eu ceva neprevăzut, 
îmi va putea lua locul oricare din cei o sută de cerce- 
tători de la Institutul timpului, iar dacă lucrul acesta 
i se va întîmpla academicianului Petrov, pe el nu va 
fi în stare să-l înlocuiască absolut nimeni. De aceea 
cred că am judecat foarte bine. Şi-apoi, ce i s-ar pu- 
tea întîmpla mașinii noastre ? 

— Cu atit mai mult, spuse Petrov, s-se cuvine să 
existe în activitatea noastră o disciplină. Eu răspund 
atît pentru m-mașină, cît şi pentru tine, Richard. 

— Aș pleca eu însumi, spuse Gromozioka, dar nu 
încap cu nici un chip în mașină. 

— Atunci e clar, interveni Alisa. Am să plec eu. 

Lumea începu să ridă şi nimeni n-o luă în serios, 
Alisa se necăji foarte tare, mai-mai să izbucnească în 
plins, şi-atunci, în timp ce Petrov și Richard își con- 
tinuau disputa, Gromozioka o prinse ușurel cu o ten- 
taculă, o trase deoparte şi-i spuse în şoaptă: 

— Află, fetiţo, că atunci cînd te-am invitat aici, 
n-am făcut-o cu totul dezinteresat. Eu unul cred 
că o să ai și tu prilejul să faci o călătorie în trecut. 
Dar asta nu acum, ci niţel mai tîrziu. Atunci însă vei 
avea de îndeplinit sarcina cea mai complicată. Des- 
pre ce anume va fi vorba e încă prea devreme să-ţi 

spun. Îţi jur însă pe toți monștrii din cosmos că, în 
momentul hotărîtor, parada o vom conduce noi 
amindoi. 

— Vezi să nu fie așa, spuse Alisa. Au şi trecut 
şase zile de cînd sîntem aici, iar poimîine pleacă spre 
Pămînt o rachetă de marfă și mi s-a rezervat de pe 
acum un loc acolo. 

— Cum, tu n-ai încredere-n mine ?! se miră ar- 
heologul și scoase pe nări trîmbe de fum galben. Pui 
la îndoială cuvîntul de onoare al lui Gromozioka ? 
Păi asta înseamnă că mi-am făcut despre tine o im- 
presie profund greşită. Şi că nu meriţi onoarea pe 
care eu ţi-am rezervat-o. 

— Ba o merit, ba o merit, se grăbi să-l încredin- 
teze Alisa. N-am să mai scot nici o vorbă. 

Reveniră amîndoi la grupul tempologilor. 

— V-va să zică ne-am înţeles, spunea Petrov, pri- 
vindu-l ţintă pe Richard, ca și cînd ar fi vrut să-l 
hipnotizeze. Miine dimineaţă eu plec în trecut. Mai 
întîi ne vom opri în perioada cînd epidemia începuse 
să facă ravagii p-pe Coleida. Călătoria va fi de scurtă 
durată, adică de cel mult o jumătate de oră. Eu n-nu 
mă voi depărta prea mult de mașină și mă voi în- 
toarce îndată ce v-voi afla niscaiva noutăţi. Dacă 
totul va decurge normal, următoarea călătorie va fi 
de mai lungă durată. E clar ? 

— Bine, Mihail Petrovici, dar . . . începu Richard. 

— Am pus punct. Ocupă-te mai bine de verifica- 
rea sistemului de securitate, dacă vrei ca șeful tău 
să nu rămînă pe undeva pe la mijlocul drumului. 

— Lucrul cel mai important pe care trebuie să-l 
faceţi, spuse Rrrr, care auzise întreaga discuţie, e să 
aduceţi de acolo un ziar proaspăt apărut. Ba chiar 
mai multe, dacă se poate. 

— Asta, în orice caz, aprobă Petrov. Altceva ? 

— Va mai trebui să vă invit în laboratorul meu, 

spuse medicul cu chip de stropitoare, ca să vă pre- 
dau pe cale hipnotică un curs de învăţare a limbii 
coleideze. Asta nu va dura decît vreo două ceasuri și 
s-ar putea să vă fie de folos. 


A doua zi dimineaţa pe Alisa o trezi un biziit ciu- 
dat, ca și cînd deasupra cortului s-ar fi rotit în zbor 
o albină uriaşă. Era frig, vintul scutura pologul, iar 
Gromozioka se tot sucea în așternut, tentaculele 
zvicnindu-i din cînd în cînd prin somn ca lăbuţele 
unui cățeluş adormit. 

— Alisa, spuse cineva de afară cn glas scăzut. 
Poala cortului se săltă uşor și-n deschizătură sticli 
ochiul liliachiu al lui Rrrr. Nu vrei să vezi cum în- 
cearcă tempologii mașina timpului ? 

— Ba cum să nu vreau ? răspunse în şoaptă Alisa. 
Vin îndată. Doar să mă îmbrac. 

— Și cît mai gros, rosti pe neașteptate Gromo- 
zioka, fără să deschidă ochii. Avea, într-adevăr, un 
auz nemaipomenit. Chiar și atunci cînd dormea. 

— L-ai trezit ? întrebă Rrrr. 


— Nu. Doarme. Dar îmi poartă necontenit de 
grijă. Şi-a dat cuvintul în faţa tatei. 

Alisa se strecură afară din cort. Pe iarbă se zăreau 
pete albăstrii de brumă. Celelalte corturi erau încă 
închise, doar deasupra celui din margine, unde se 
afla bucătăria, se înălța un fum străveziu. Tabăra 
era cufundată în somn. 

Soarele abia se ivise deasupra șirului de munți 
care semăna cu un pieptene ştirb, umbrele erau lungi 

de tot, iar orășelul dezgropat de arheologi părea lilia- 
chiu ca şi ochiul lui Rrrr. 

Alisa porni în fugă spre construcţia în care se afla 
mașina timpului și de unde răzbea biziitul gros care 
o trezise. 

— Eu cred că tempologii au hotărît să-i dea dru- 
mul fără martori, făcu Rrrr căruia, în timp ce alerga 
aidoma unui pisoi pe urmele Alisei, nu-i mai tăcea 
gura. Asta ca să nu facă prea multă vilvă. Ei sînt 
foarte precauţi, ba chiar un pic cam ciudaţi și din 
cale-afară de modești. Eu însă am considerat de da- 
toria mea să te trezesc, pentru că tu-mi ești o bună 
prietenă şi fără tine nu am dreptul moral să asist la 
plecarea celui dintii om în trecut, spre a vedea ce s-a 
întîmplat acum o sută de ani cu această nefericită 
planetă ... Încet, să nu faci zgomot !... Dacă dau 
cu ochii de noi, s-ar putea pur și simplu să ne go- 
nească ... 

Dar era prea tîrziu. Îmbrăcat cu un halat lung și 
cu 0 bonetă înaltă pe cap, așa cum purtau îrizerii 
de pe Coleida, Petrov apăru în ușa clădirii și-i zări 
îndată pe Alisa şi pe Rrrr. 

— Și eu care credeam că n-am trezit pe nimeni ! 
spuse el pe un ton vesel. Păi, dacă sînteți atit de 
isteți, haideţi înăuntru, că afară-i un frig, mamă- 
mamă ! Gromozioka mai doarme ? 

— Doarme, spuse Alisa. 

— Foarte bine, Altminteri m-ar fi condus cu mare 
alai, cu muzică şi discursuri. Or, noi, de fapt, abia ne 
începem experienţele. Hai, veniţi încoace. 

Într-una din încăperi, stînd în dreptul ușii des- 
chise a cabinei temporale, Richard apăsa pe rînd 
butoanele din interior, urmărind totodată cum reac- 
ționează la această operaţiune aparatele de pe ta- 
bloul de comandă. 

— Totul e în ordine ? întrebă Petrov. 

— Da. Puteţi pleca. Şi totuși eu vă rog pentru 
ultima oară să... 

— N-nu mă mai ruga, spuse Petrov şi își cobori 
pe frunte boneta. Nu prea aduc eu a frizer adevă- 
rat, dar n-are a face, că oricum n-am de gînd să mă 
depărtez prea mult de punctul stabilit. 

Richard își îndreptă spatele și, în momentul acela, 
îi zări pe Alisa și pe micul arheolog. 

— Bună dimineaţa, le spuse. V-aţi sculat ? Veri- 
ficarea mașinii îl absorbise într-atit, încît nici nu se 
miră prea tare, văzindu-i. 

— La revedere, p-prieteni, rosti Petrov. La micul 
dejun mă-ntorc. Ce-o să se mai mire Gromozioka. 

Intră. Ușiţa străvezie a cabinei se-nchise în urma 
lui. 

Richard se duse la tabloul de comandă. Se opri în 
faţa lui și, fără a se atinge de nimic, urmări cu pri- 
virea indicatoarele aparatelor. Toate butoanele se 
aflau în cabina temporală. Le manevra Petrov. 

Deodată, bizîitul de adineaori se înteţi, pentru ca 
imediat să se stingă cu totul. Petrov dispăru din ca- 
bină. Pe locul în care stătuse, se formă un nouraș 
de ceață. Apoi pieri și acesta. 

— Asta-i tot, spuse Richard. Cred că lucrurile au 
mers normal. 

Alisa observă cum tempologul îşi pune degetele 
cruciş și se miră că asemenea oameni de știință pot 
fi la fel de superstiţioși ca niște şcolari de rînd în 
preajma examenelor. 

— Cînd se va întoarce nenea Petrov ? întrebă ea, 
mîndră nevoie-mare că fusese cea dintii martoră 
la plecarea tempologului în trecut. Moment pe care 
l-a scăpat pînă și Gromozioka. 

— Peste o oră, îi răspunse Richard. 

La postul central al staţiunii timpului se lăsase 
liniştea. Alisa își scoase pieptenele din buzunar, se 

pieptănă, oferindu-i-l apoi și lui Richard, care, în 
dimineața aceea, uitase pesemne să-și aranjeze fri- 
zura. 

— Spuneţi-mi, vă rog, i se adresă Rrrr lui Ri- 
chard, nu-i așa că acolo, în trecut, nu există o a doua 
cameră temporală ? Şi că academicianul Petrov a 
ajuns acolo în lipsa unei asemenea camere ? 

— Sigur că da, încuviinţă Richard, ba chiar păru 
întruciîtva mirat că i se pun asemenea întrebări 
naive. La Institutul timpului, aşezăm de regulă și la 
capătul celălalt, adică la punctul de recepţie, o ca- 
bină identică. În acest caz călătoria dus-întors este 
simplă și sigură. La modelele experimentale însă, de 
tipul acestei camere mobile, trebuie să ne rezumăm 
la o singură instalaţie. Este invenţia academicianului 
Petrov, pentru care i s-a decernat premiul Nobel. 

— Va să zică, el se află acum în cîmp deschis ?! 
se miră Alisa. 

Și-l imagină pe tempolog ajuns acolo, în văzul 
tuturor, singur, lipsit de apărare, și o cuprinse teama 
pentru soarta lui. 

— Cam așa ceva, spuse Richard. Îți mulțumesc 
pentru pieptene. 

— Cu plăcere. 

— El marchează însă punctul în care ajunge în 
trecut, iar la întoarcere se va așeza exact în locul 
acela. Atunci dispozitivul de memorizare va înre- 
gistra un semnal; călătorul în timp a revenit şi e 
gata de zbor. Se vor declanșa dispozitivele automate. 
Nici de intervenţia mea nu va mai fi nevoie. Eu stau 
aici doar aşa, pentru orice eventualitate. 

— Dar dacă el nu va reveni pe locul acela ? Sau, 
din întîmplare, nimereşte acolo o vacă ? 

— Justă întrebare, făcu Richard. În caz că în 
locul respectiv se va așeza o altă persoană sau un 
animal, dincoace va fi recepționat semnalul: „Aten- 

ţie, în cîmpul de acţiune al cabinei nu se află cel 
care a plecat în trecut“. Şi instalaţia va refuza pur 
și simplu să funcționeze. 

— Dar dacă nenea Petrov e rănit sau nu poate să 
meargă, ci doar să vină tîrîș ? o ţinea într-una Alisa. 

— Nu mai vorbi prostii ! se oțări deodată Richard. 
Se poate întîmpla orice. Tocmai de aceea am vrut să 
Plec eu în locul lui. Iar tu nu mai pune întrebări 
prostești. 

Alisa tăcu. Nu găsea că întrebările ei erau chiar 
atît de prosteşti. Veni mai aproape de cabină și cer- 
cetă cu privirea butoanele de comandă. Nu îndrăzni 
să se uite mai înăuntru, căci Petrov se putea întoarce 
în orice clipă și s-ar fi lovit unul de altul. 

Richard se apropie de ea. Îl sicîia gîndul că o re- 
pezise adineaori, de aceea se apucă să-i explice: 

— Vezi butonul acela verde, din dreapta ? Cînd 
Petrov a apăsat pe el, ușa camerei s-a închis. Apă- 
sînd apoi butonul al doilea, cel alb, a pus în func- 
țiune cîmpul temporal. În momentul acela tu încă 
îl mai vedeai. În sfîrșit, a apăsat pe butonul cel roșu. 
Şi s-a pomenit în trecut, în punctul dinainte calculat 
de noi şi în funcție de care s-a făcut acordarea între- 
gii aparaturi. 

— Asta înseamnă că el nu poate alege singur locul 
spre care să plece ? 

— Bineînţeles. E o treabă foarte complicată. Tre- 
buie acordate o sumedenie de aparate. Am stat toată 
noaptea să pregătim în acest scop mașina. 

— Şi unde a nimerit acum nenea Petrov ? 

— În momentul de faţă, el a ajuns cu o sută unu 
ani în urmă, în perioada în care pe Coleida începuse 
să bîntuie epidemia de ciumă cosmică, dar oamenii 
mai erau încă în viață. 

Brusc, zumzetul se auzi din nou, cu tărie. 

— Atenţie ! făcu Richard. 

Trei secunde mai tîrziu, în cabină apăru un nor 
mic de ceață şi pe loc luă înfăţişarea lui Petrov. 

Tempologul nu era schimbat cîtuși de puţin. Își 
dădu pe spate boneta şi, făcînd uşa camerei să gli- 
seze lateral, ieşi afară. 

— Asta-i tot, spuse el, întocmai ca un dentist care 
isprăvește de pus o plombă. Iată-mă din nou aici. 

— Şi ce-aţi aflat ? Ce-aţi aflat ? întrebă nerăb- 
dător Rrrr, venind fuga în preajma tempologului și 
uitîndu-se la el de jos în sus. 

— Încă nimic precis, răspunse Petrov. M-am gră- 
bit foarte tare. N-am vrut să vă ţin cu sufletul la 
gură. Poftim ziarele de care aveai nevoie. 

Scoase din sîn mai multe ziare și niște hirţoage și 
le întinse arheologului. Rrrr le prinse cu miînuța lui 
lungă şi păroasă și desfăcu unul din ziare. Acesta 
era mai mare decît el, astfel că micul arheolog dis- 
păru cu totul îndărătul paginilor tipărite. 

— Să mergem, spuse Petrov. Richard, deconec- 
tează. t-te rog, sistemul de alimentare. Trebuie să le 
povestesc totul tovarășilor noștri. Și-apoi, micul de- 
jun o fi și el g-gata. Cred că s-or fi trezit cu toții. 

— Gromozioka o să fie supărat pe dumneavoas- 
tră, spuse Alisa, că nu l-ați invitat şi pe dinsul. 

— L-lasă că n-o să se supere, spuse Petrov și-și 
lepădă halatul lung. 

Porniră spre ușa de ieșire. În frunte mergea Ri- 
chard. după el pășea Petrov, ținind-o pe Alisa de 
mînă. iar în urma tuturor venea ziarul desfăcut, în 
spatele căruia se afla micul Rrrr. 

— Totuşi Gromozioka ... reluă Alisa, care nu-și 
mai încăpea în piele de mînărie că ea asistase la acel 
eveniment, pe cînd Gromozioka dormise tun. 

Dar nu apucă să-și sfirşească vorba. 

Afară, chiar în faţa staţiunii timpului, ședea jos 
pe nisip Gromozioka în persoană, iar alături de el 
toţi ceilalți arheologi. 

— Ei poftim, spuse Richard. Și noi care credeam 
că mai dormiţi. 

— N-a dormit nimeni, spuse îmbufnat Gromo- 
zioka. Din nări îi țișneau trîmbe de fum galben ce 
se risipeau de-a valma cu un iz puternic de valeriană, 

— N-a dormit nimeni, rostiră în cor și ceilalți 
arheologi. 

— N-am vrut să vă deranjăm. Avem și noi orgo- 
liul nostru. De vreme ce nu ne-aţi invitat, înseamnă 
că nu era cazul. 

— Vă rog să mă scuzațţi, spuse Petrov. 

— Nu-i nimic, zimbi Gromozioka. Nu ne-am su- 
părat prea tare. Să mergem acum la masă, și-o să 
ne povestiţi totul de-a fir-a-păr. Credeţi că ne-a fost 
uşor să vă așteptăm aici, în frig ? 

— Și cu sufletul la gură ? adăugă un alt arheolog. 

Întregul alai o porni spre cantină. 


— După cum văd, spuse Petrov învăluindu-i cu 
privirea pe arheologi, după cum văd, nu-i arde ni- 
mănui de mîncare. Haideţi atunci să vă povestesc pe 
scurt ce-am văzut acolo, în trecut, și-apoi mîncăm. 

Arheologii dădură din cap cu satisfacţie. 

— Am ieșit din camera temporală în cele mai 
bune condițiuni, începu Petrov. Calculele noastre 
s-au dovedit a fi deosebit de exacte. Punctul respec- 
tiv era situat pe o pajiște d-din afara orașului, la 
vreo trei sute de metri de cea dinții casă. Am însem- 

nat locul acela și am p-pornit în grabă spre oraș, Era 
în zorii zilei și toată lumea mai dormea încă. De 
fapt, nu chiar toată lumea, ci marea ei majoritate. 
N-am apucat să fac însă nici o sută de paşi, cînd am 
văzut gonind cu viteză pe şoseaua ce ducea spre oraș 
m-mai multe mașini cu niște cercuri albastre zugră- 
vite pe capotă. 

— Erau mașinile Salvării, spuse Gromozioka. O 
ştim şi noi. 

— Da. Erau mașinile Salvării, confirmă Petrov. 
Stiam și eu acest lucru, de unde am și dedus că totul 
a fost calculat de noi cu precizie și că epidemia înce- 
puse să bintuie. Mi-am c-continuat drumul spre 
oraș. 

— Staţi niţel ! exclamă deodată Rrrr. Aţi fost vac- 
cinat înainte de plecare ? 

— Bineînțeles, spuse Petrov. Sînt asigurat împo- 
triva tuturor bolilor cosmice cunoscute. Ca atare, şi 
împotriva ciumei cosmice. 

În clipa aceea, parcă aducîndu-și aminte de ceva 
important, Gromozioka scoase din punga ce-i împo- 
dobea pîntecul rotund un carneţel și mîzgăli citeva 
cuvinte pe-o pagină. 

— Am văzut m-mașinile acelea oprindu-se în fața 
spitalului, continuă Petrov. 

— ÎI știm, îl știm, făcu arheologul care semăna cu 
o libelulă pe picioarele lui subţirele și lungi. L-am 
dezgropat și pe-acesta. 

Petrov oftă. 

— Dacă cineva il va mai întrerupe pe academi- 
cian, mirii Gromozioka, va fi dus urgent de aici și 
închis în cort. 

— Foarte bine, spuseră în cor arheologii. 

— Am văzut apoi cum sînt scoşi bolnavii cu tăr- 
gile din mașini, dar n-am mai zăbovit acolo, întrucît 
știam că Richard mă așteaptă și nu voiam să-i creez 

emoţii. M-am repezit la un chioșc de ziare. Chioșcul 
era deschis, dar la ghișeu nu era nimeni. Aruncînd o 
privire înăuntru, am constatat că vînzătorul zace pe 
podea. 

„Vă e rău ?“ l-am întrebat. 

„Cred că m-am îmbolnăvit și eu“, mi-a răspuns el. 

„Am nevoie de niște ziare.“ 

„Luaţi ce vreţi, numai aduceţi aici niște sanitari, 
că nu mai am putere să mă ridic.“ 

Am luat atunci toate ziarele pe care le-am putut 
găsi acolo şi am pornit în grabă spre spital. Le-am 
spus sanitarilor că în chioșcul de ziare se află un 
bolnav, la care ei nu făcură decît să dea din mină a 
lehamite. Erau pesemne istoviți de moarte cu toţii. 
Aruncîndu-mi ochii pe-o fereastră a spitalului, am 
văzut o mulţime de bolnavi zăcînd unul lîngă altul 
pe duşumea. Spitalul nu mai avea paturi pentru 
atîta lume. 

Atunci am revenit la chioșc şi l-am scos pe vînză- 
tor afară. Nu mi-a fost deloc greu să-l duc în braţe, 
căci era mititel ca... să zicem, ca Alisa. L-am lăsat 
la ușa spitalului și am plecat, fără a mai intra înăun- 
tru, căci şi așa cei de acolo începuseră să mă pri- 
vească chioriîș: doar eram de două ori mai înalt decît 
oricare din ei. 

În schimb, am fotografiat întruna tot ce-am văzut 
în fața ochilor. Sper că prin consultarea fotografiilor 
specialiştii noștri vor izbuti să afle datele de care au 
nevoie. În afară de asta, am luat din chioșcul acela 
citeva monede de valori diferite; vinzătorul oricum 
n-ar mai fi avut nevoie de ele, pe cîtă vreme nouă, 
dacă vom pleca iar în trecut, ne vor prinde bine. Cam 
asta-i tot. Și-acum, să ne luăm micul dejun. 

— O clipă, se auzi glasul lui Gromozioka. Înainte 
de a mînca, îi rog pe absolut toţi arheologii, ca și pe 
oaspeţii noştri, să se ducă la punctul sanitar. 

— Pentru ce ? 

— Toată lumea trebuic să fie vaccinată împotriva 
ciumei cosmice Fără nici o excepție. 

Alisa nu suferea injecţiile, şi totuşi acum o luase 
repejor la pas spre punctul sanitar. Gromozioka 
observă acest lucru și se apropie de ea. 

— Ascultă, fetița mea, îi spuse el într-o șoaptă 
răsunătoare. Am să-ţi fac o rugăminte cu totul spe- 
cială: să te vaccinezi nu numai împotriva ciumei 
cosmice, ci și împotriva tuturor celorlalte boli. Medi- 
cul a și fost prevenit în acest sens. 

— Aoleu, da’ de ce, nene Gromozioka ? Dacă ai 
ști ce greu suport injecţiile ! 

— 'Ţi-am spus ieri că urmează să îndeplinești o 
misiune cu totul deosebită. Ei bine, dacă nu-ţi faci 
injecţiile astea, nici nu mai avem ce discuta. 

Și astfel Alisa fu nevoită să facă la punctul sani- 
tar toate injecțiile cu pricina, să înghită opt pastile 
şi să bea niște picături cumplit de sărate care s-o 
apere de tremorul Kos, o boală teribilă, de care nu 
suferise încă nimeni, dar pe care — spuneau medicii 
— o va contracta cu siguranță cineva. 

Alisa suportă cu bărbăţie toate aceste încercări, 
întrucît avea mare încredere în Gromozioka. Că doar 
așa. fără nici un temei, nu i-ar fi adresat cl o ase- 
menea rugăminte. 

După toate injecţiile făcute și tabletele înghiţite, 
Alisa se simţi rău. O luă cu frig, începu s-o doară ca- 
pul și dinţii, însă doctorul cu chip de stropitoare îi 
spuse că asta era de așteptat și că mîine se va simţi 
bine. Așadar, în timp ce arheologii îl asaltau cu în- 
trebările pe academicianul Petrov şi-i cercetau foto- 
grafiile, Alisa fu nevoită să stea în cort, la pat, și să 
nu facă nimic. 

Masa de prînz i-o aduse credinciosul Rrrr. Îi veni 
greu să care tava cu farfuriile, întrucît aceasta era 
cu mult mai mare decit el, de aceea se folosi de-o 
roabă. 

— Mănîncă, îi spuse Rrrr Alisei, că se răcește. 

— Nu mi-e foame, îi răspunse ea. Încă nu mă 
simt bine. 

— Văd că nu prea ești rezistentă, clătină din cap 
Rrrr. Doar am făcut şi eu injecţia aceea și uite că 
n-am nimic. 

— Păi, vouă vi s-a făcut doar una, pe cînd mie 
o mulţime. 

— Cum așa ? se miră micul arheolog. Habar nu 
avea că Alisa făcuse întreaga serie de injecții ce o 
face un explorator cosmic înaintea plecării spre o 
planetă necunoscută. 

— Pesemne că nenea Gromozioka se teme să nu 
mă îmbolnăvesc. Doar i-a promis tatei c-o să aibă 
grijă de mine. 

— Da, da, făcu Rrrr. Să știi că mi-e tare milă 
de tine. Aș fi fost bucuros să fac injecţiile astea în 
locul tău. 

— Îţi mulțumesc, spuse Alisa. Ce noutăţi ai mai 
aflat ? 

— Am aflat foarte multe noutăţi, spuse micul 
arheolog. Dacă mănînci supa, îţi povestesc și ţie cite 
ceva. lar dacă mănînci și felul doi, îți povestesc 
aproape totul. 

— Atunci mănînc compotul, ca să-mi povestești 
lucrurile cele mai importante, spuse Alisa. 

Micul arheolog însă doar zîmbi din colţul gurii, îi 
făcu cu ochiul și Alisa trebui să înceapă cu supa. 
Între timp, Rrrr îi povesti următoarele: 

De cel mai mare ajutor le-au fost arheologilor 
ziarele proaspăt aduse din trecut de academicianul 
Petrov. Din lectura lor s-a putut afla pe ce cale a 
pătruns pe Coleida teribilul virus al ciumei cosmice. 
Cu o săptămînă înaintea vizitei lui Petrov, a revenit 
pe Coleida prima navă cosmică lansată de pe această 
planetă. Ea urma să facă vreo cîteva rotații în jurul 
planetei, apoi să ocolească o dată și mica Lună, 
satelitul natural al Coleidei. Zborul a decurs în 
condiții normale, astfel că mii de coleizi, care 
trăiau în această emisferă a planetei, au venit la cos- 
modrom să-i întîmpine pe cei dintîi astronauți. În 
seara aceleiași zile, astronauții urmau să ia cuvîntul 
la un mare miting organizat în piaţa centrală a capi- 
talei. Ei n-au venit însă la miting, întrucît au con- 
tractat o boală misterioasă. Ziarele din ziua respec- 
tivă au făcut în acest sens relatări foarte succinte și 
neclare. A doua zi, însă, îmbolnăvindu-se rudele 
astronauților şi toți cei care îi întîmpinaseră pe cos- 
modrom, a reieșit limpede că pe Coleida a pătruns 
din cosmos o boală infecțioasă îngrozitoare. După 
alte trei zile, maladia s-a răspîndit pe toată planeta. 

— Precum vezi, spuse Rrrr încheindu-și istorisi- 
rea. Gromozioka a avut din capul locului dreptate: 
e, într-adevăr, vorba de ciuma cosmică. Specialiștii 
noștri au cercetat cu atenţie fotografiile aduse de 
Petrov şi au ajuns la aceeași concluzie, așa că în pri- 
vinţa asta nu mai există acum absolut nici un dubiu. 

— Vai, ce rău îmi pare ! exclamă Alisa. Și nu-i 
putem ajuta cu nimic ? 

— Cum să-i ajuţi pe niște oameni care au murit 
in urmă cu o sută de ani?! se miră micul ar- 
heolog. Acum termină-ţi compotul și culcă-te. Miine 
am să trec din nou să te văd. 

— Îţi mulţumesc, spuse Alisa. Și tempologii ce au 
să facă ? 

— Au să-și pregătească mașina pentru călătoriile 
următoare. O acordează acum pentru ziua în care 
astronauții coleidezi au revenit pe planetă. Vor să 
se convingă definitiv dacă boala pe care au adus-o 
astronauții este într-adevăr ciumă cosmică. Şi-apoi, 
e necesar să culeagă cît mai multe date privitoare la 
epidemia asta, ca să nu ajungă cumva și pe altă pla- 
netă. Așa că mîine va pleca Richard în trecut. El va 
ajunge acolo cu o săptămînă înaintea zilei în care a 
efectuat călătoria academicianul Petrov. 

Rrrr se înclină respectuos și plecă în fugă, tropă- 
ind uşor cu piciorușele lui pufoase pe dușumeaua 
cortului. Se grăbea atît de mult să-și citească revis- 
tele și ziarele, încît uită să mai ia îndărăt roaba cu 
care-i adusese Alisei mîncare. 

Abia i se stinse zgomotul pașilor, că poala cortului 
se ridică din nou și înăuntru păși însuși Gromozioka. 

— Cine a fost la tine ? întrebă el. Şi de roaba asta 
ce nevoie ai ? 

— A fost micul Rrrr, îi răspunse Alisa. 

Gromozioka adusese și el o tavă cu de-ale miîn- 
cării. 

— Da’ de compot de unde ai făcut rost ? o întrebă 
cu voce severă. 

— Mil-a adus Rrrr. Am mincat și supă. 

— Ia te uită ! se întristă Gromozioka. Și eu care 
l-am rugat pe bucătar să-mi dea bucăţelele cele mai 
bune. Poate mai mănînci totuși o dată ? În sănătatea 
lui nenea Gromozioka. 

— Nu, mulțumesc, nu mai pot. 

— Să ştii, Alisa, că ai mare nevoie de calorii, in- 
sistă el. 

— Nu-mi trebuie mai multe ca de obicei. 

— Ba da, spuse Gromozioka. Uite, eu am venit 
acum la tine să stăm de vorbă ca între savanţi. Dar 
spune-mi mai întîi cum te simţi ? 

— Mai bine. 

— Mult mai bine sau ceva mai bine ? 

— Mult mai bine. Pot chiar să mă scol din pat. 

— Nu, nu e cazul. 

Gromozioka puse, distrat, tava cu farfuriile pe 
dușumea, întinse două tentacule libere spre poala 
cortului și o trase în jos, apoi își turnă în gură supa 
din farfurie şi spuse: 

— De ce să se piardă bunătate de mîncare ? Com- 
potul însă ţi-l las. 

— Îţi mulţumesc. 

— Alisa, începu Gromozioka cu glas solemn, tu 
ştii foarte bine că toți mă socotesc o ființă din cale- 
afară de naivă și deschisă. 

— Nu toţi, spuse Alisa. 

— Mă rog, oameni răi se găsesc pretutindeni. To- 
tuşi eu sînt cu adevărat o ființă naivă și deschisă. 
Dar mă pricep să privesc și în viitor, nu numai în 
trecut. cum fac mulți dintre prietenii noștri. De 
aceea te rog să-mi spui de ce te-am luat eu cu mine 
în expediţia asta ? 

— Ca să-mi faci un dar de ziua mea, răspunse 
Alisa, deși înțelesese prea bine că acesta nu era uni- 
cul motiv. 


— Exact, răcni Gromozioka. Dar ăsta n-a fost 
unicul motiv. Pentru tine a fost, într-adevăr, un dar. 
Un dar — să pleci spre o altă planetă. Un dar — să 
vezi șantierul arheologic și să-mi cunoşti prietenii, 
Un dar — să te mai plimbi trei zile după ce începe 
şcoala . . . Deși treaba asta nu mai e un dar, ci o mică 
infracțiune. Dar nu despre asta e vorba. Tu poţi, 
firește, să te urci poimiine pe nava aceea de marfă și 
să pleci acasă. Și vom rămîne aceiași prieteni. Cred 
insă că n-ai să faci trcaba asta. O cred pentru că-l 

cunosc prea bine pe taică-tău, te cunosc la fel de bine 
şi pe tine și sînt convins că ai să-mi dai o mînă de 
ajutor, 

— Cum să nu, nene Gromozioka ! făcu Alisa. 

— În timp ce zburam spre Pămînt, mă tot gîn- 
deam, continuă Gromozioka. Îmi ziceam cam așa: 
iată, există undeva, în cosmos, o planetă numită 
Coleida. căreia i s-a tras moartea de pe urma ciumei 
cosmice. Și iată-ne pe noi, arheologii, sosind acolo o 
sută de ani mai tîrziu și uitîndu-ne la relicvele care 
s-au mai păstrat din ce-a fost. Ce ne rămîne de făcut 
pe urmă ? Să ducem relicvele astea la muzeu și să 
scriem pe ele: „O civilizaţie dispărută“ ? 

— Şi-atunci te-ai hotărît să te adresezi celor de 
la Institutul timpului ? 

— Asta am hotărit-o mai înainte. Adresîndu-mă 
acestui institut, nu rezolvam însă mare lucru. Aveam 
să aflăm doar ce fel de relicve să căutăm și unde 
anume. Atit și nimic mai mult. De fapt, trebuia să 
rezolv o altă problemă, dar care anume, nu mă tăia 
capul. Pe urmă am venit la voi în vizită, am stat la 
voi şi am discutat cîte și mai multe, Pe urmă m-am 
dus la Institutul timpului și am convenit cu cei de 
acolo să ne împrumute mașina pe care o construiseră. 
Iar la urmă de tot mi-a venit în minte ce problemă 
trebuia să rezolv, din care pricină am cumpărat o 
mulțime de flori și am venit iar la voi. Care crezi că 
era problema ? 

— Care ? 

— Ia adu-ţi aminte, Alisa, oare venind pentru 
prima oară în orașul pe care l-am dezgropat noi, ar- 
heologii, nu te-au mirat dimensiunile caselor de 
acolo, ale meselor şi ale scaunelor ? 


— Ba da. Erau atiîtica. 


— Nu doar atitica ! Erau exact pe măsura ta. Și-ţi 
mai aduci aminte ce ne-a spus academicianul Petrov 

cînd ne-a povestit cum l-a adus la spital pe vînzătorul 
de ziare lovit de boală ? 

— De asta nu-mi aduc aminte. 

— Ela spus că toată lumea se uita bănuitoare la 
el, pentru că era de două ori mai mare decît oricare 
dintre locuitorii orașului. Ce concluzie putem trage 
de aici ? 

Alisa tăcu. Nu știa ce concluzie se putea trage. 

— Primul pas pe care l-am făcut a fost să fac rost 
de mașina timpului, reluă Gromozioka. Al doilea — 
să aflu dacă cei de aici au murit într-adevăr de ciumă 
cosmică. Al treilea — să-i conving pe tempologi să 
ajungă pe Coleida în ziua în care a apărut ciuma 
cosmică. Iar al patrulea pas ? 

— Haide, spune. 

— Aha ! Văd că începi să te dumirești. Al patru- 
lea pas e s-o trimit acolo pe Alisa. Dacă, firește, ma- 
șina funcționează bine și nu prezintă pentru Alisa 
nici un pericol. Dar de ce s-o trimit acolo pe Alisa ? 

— Pentru ca eusă... 

— Exact ! Pentru ca tu să ajungi în locul și în 
momentul în care ciuma cosmică a pătruns pe pla- 
netă şi să găsești mijlocul prin care să distrugi ciuma 
asta, ca să zic așa, în fașă. Ce rezolvăm astfel? Ciuma 
dispare, locuitorii planetei rămîn în viaţă, iar noi, 
arheologii, putem pleca, fiindcă n-am mai avea ce 
face aici. Toată lumea izbucnește în urale și un mi- 
liard întreg de oameni e salvat de o singură fetiță 
de-o şchioapă. 

— Vai, ce interesant ! exclamă Alisa. 

— S-st ! făcu Gromozioka, închizîndu-i gura cu 
capătul tentaculei. Să nu ne-audă cineva înainte de 
vreme. 

— Da’ de ce tocmai eu ? întrebă în şoaptă Alisa. 

— Pentru că ești exact de statura locuitorilor 
acestei planete. Pentru că nici Petrov, nici Richard 

și, firește, nici eu, n-am putea ajunge la cosmodrom 
în apropierea navei. Pe tine însă n-o să te bage ni- 
meni în seamă. Tu ești tot atît de micuță ca şi ei. 

— Dg’ de ce faci din asta un secret ? 

— Na-ţi-o bună, am impresia că nu ești chiar atit 
de deşteaptă cum credeam ! Păi, ia închipuie-ţi că 
m-aş duce la bunul tău tătic şi i-aş spune : „Ascultă, 
profesore, vreau s-o trimit pe fiică-ta în trecutul în- 
depărtat al unei planete pe care n-o cunoaştem prea 
bine, pentru ca ea să salveze planeta aceea de-o 
boală îngrozitoare“. Ce mi-ar răspunde tăticul tău ? 

Alisa se gîndi puţin, apoi răspunse: 

— În general, tăticul meu e om înţelegător, dar 
în cazul ăsta cred că ar spune: sub nici un motiv. 

— Exact. Sub nici un motiv. Căci pentru el tu 
ești încă o fetiță mică şi nepricepută, de care trebuie 
să ai tot timpul grijă. Asta pentru că tăticul tău are 
instinct patern. Ştii ce înseamnă asta ? 

— Ştiu. Bunicul are instinct bunicesc, iar mama 
instinct matern. Și toate instinctele astea le spun ca 
eu să mă îmbrac călduros şi să nu uit să-mi iau pele- 
rina cînd afară plouă. 

— Splendid ! exclamă Gromozioka. Văd că ne 
înțelegem foarte bine. N-am vrut să-ţi spun nimic 
pînă astăzi, pentru că nu știam cum o să funcționeze 
mașina timpului și ce-or să găsească tempologii în 
trecut. Totul însă a fost așa cum am presupus eu. 

— Şi eu miine plec în trecut ? 

— Sub nici un motiv ! Ar fi prea periculos. Miine 
va pleca în trecut Richard. El va trebui să afle făga- 
șul spre ziua în care nava cosmică a coborit pe Co- 
leida. Va cerceta totul, iar apoi va pleca acolo Petrov. 
Nu uita că ei încă nu știu nimic. Eu va mai trebui 
să pierd multe ceasuri ca să-i conving să-mi accepte 
planul. Ei nu ştiu nici măcar faptul că s-ar putea 
face tentativa de a lichida ciuma în fașă. N-au încer- 

cat niciodată să schimbe trecutul. Ba mai au şi o lege 
care spune că nu ai voie să schimbi trecutul. Coleida 
însă e o planetă foarte depărtată, așa încît trecutul 
ei n-are cum influența trecutul și prezentul altor pla- 
nete. Prima greutate, prin urmare, va fi să-i înduplec 
să intervină în trecutul Coleidei. Pe urmă va apărea 
cea de-a doua greutate, adică tu. 

— Dar tempologii ar putea să spună că se duc 
chiar ei la cosmodrom să stîrpească ciuma de pe 
navă. spuse Alisa. Atunci tot planul s-ar nărui. 


— Dece să se năruie ? Dacă o vor face tempologii, 
va fi minunat: n-o să mai am emoţii din pricina ta. 

— Ei poftim, se supără fata. Mai întîi umbli cu 
promisiuni, și pe urmă spui că o să fie minunat dacă 
nu vor mai avea nevoie de mine. 

Gromozioka rise atît de tare, încît cortul se clâtină 
ameninţător. 

— Lasă, zise el, om trăi și-om vedea. Deocamdată 
îmi pare bine că propunerea mea nu te-a speriat. În 
orice caz, te vei duce chiar în seara asta la doctorul 
nostru ca să urmezi cursul complet de învăţare prin 
hipnoză a limbii care s-a vorbit pe Coleida. Doctorul 
a și fost anunţat. Pînă una-alta însă, te rog să nu 
sufli nimănui o vorbă. Nici măcar prietenului tău 
Rrrr. Şi ia aminte: în cazul cînd vei pleca în trecut, 
te va însoți și un tempolog care să te supravegheze și, 
ca să zic așa, să te acopere. Ca atare, să nu-ţi faci 
iluzie că ai să acţionezi acolo de una singură. Și-acum 
la odihnă. 

După ce însă Gromozioka părăsi cortul, Alisa nu 
mai avu chef de odihnă. Sări din pat și dădu fuga 
afară să vadă cum este pregătită mașina timpului 
pentru călătoria de-a doua zi. 

„Grozav ar fi să dau o raită în trecut, gîndea Alisa, 
strecurîndu-se pînă-n dreptul mașinii timpului și 
cercetînd cu privirea tabloul de comandă. Chiar dacă 
m-ar trimite împreună cu nenea Richard sau cu 
Petrov. M-aș duce cu oricare din ei, că m-ar lua 
în braţe atît la plecare, cît și la întoarcere, încît ar 
părea că-i vorba de-o singură persoană. Mașina o să 
reziste la așa ceva,“ 

Tempologii nici n-o băgară în seamă pe Alisa. Erau 
foarte ocupați. Mașina timpului trebuia să fie racor- 
dată în așa fel, încît să expedieze omul cu o săptă- 
mînă mai departe decît data trecută. Mai precis, cu 
o săptămînă și douăzeci de ore. Petrov îi explicase 
Alisei că fac acest lucru pentru a putea ajunge la 
trenul care pleacă din orașul dezgropat de arheologi 
spre capitală. Anunţul privitor la mersul trenurilor 
îl găsiseră în ziarele de atunci, aveau și bani potriviţi 
cu care să poată cumpăra bilete. Nu le rămînea decît 
să se urce în tren, să ajungă la cosmodrom în mo- 
mentul în care avea să sosească nava interplanetară 
ŞI, văzindu-i pe astronauți de aproape, să constate 
dacă era vorba, într-adevăr, de ciumă cosmică. 

Alisa uitase de toate, dar auzi deodată glasul lui 
Gromozioka: 

— Ali-isa ! 

Vocea arheologului răzbi pînă și prin pereții groși 
ai stațiunii, făcînd să pîlpîie amenințător beculețele 
aparatelor. 

— Du-te r-repede la el, îi spuse Petrov. Dacă mai 
strigă o dată, cad zidurile peste noi. 


Alisa își aminti pe loc de ce o caută arheologul-șef. 
Era timpul să se ducă la doctor ca să învețe limba 
coleideză. 

Doctorul, care semăna cu o stropitoare, își clătină 
îndelung capul aşezat pe un gît subțire, drept şi ne- 
maipomenit de lung, pregătindu-se parcă să ţină un 
discurs. Dar nu spuse decit atît: 

— ezi, fetițo ! și arătă spre fotoliul de pe care 
spînzurau cabluri de diferite culori. 

Alisa se așeză, supusă. Fotoliul își schimbă forma, 
cuprinzind-o jur împrejur, iar doctorul veni mai 
aproape și începu să-i prindă la iuţeală de tîmple 
cablurile prevăzute la capăt cu mici ventuze. 

— Nu te speria, zise doctorul, observînd-o cum se 
ghemuise-n fotoliu. 

— Nu mă sperii, făcu Alisa. Dar mă cam giîdilă. 

De fapt, se speriase puțin. 

— Închide astea, spuse doctorul. 

— Ce anume ? 

Doctorul oftă din greu și luă de pe masă un dic- 
ționar. Preţ de trei minute căută cuvintul de care 
avea nevoie, apoi spuse: 

— Ochii, bineînţeles. 

Din cutia neagră spre care duceau cablurile se auzi 
un biziit. Biziitul i se transmise în cap și Alisa simţi 
că ameţește. 

— Rabaă, spuse doctorul. 

— Rabd. Da’ trebuie să rabd mult ? întrebă ea. 

Doctorul nu-i răspunse. Alisa deschise un ochi și-l 
văzu că răsfoiește iar dicționarul. 

— Un ceas, spuse într-un tirziu. Închide ochii. 

Alisa închise ochii, dar nu se putu stăpîni să nu-l 
întrebe: 

— De ce nu învăţaţi în acelaşi fel limba rusă ? 

— Eu ? se miră doctorul. Pentru că n-am timp. 

Rămase tăcut citeva clipe. apoi se duse într-un 
colț al laboratorului, se auzi umblînd acolo cu niște 
sticle, apoi adăugă încet: 

— N-am aptitudini pentru limbi străine. Deloc. 
Nici măcar hipnopedia nu-mi poate fi... Cum se 
zice ? 

— De folos ? 

— Exact. 

Alisa încerca o senzaţie foarte plăcută. Zumzetul 
continua să-i răsune molcom în cap, simţi că i se 
face somn, se temu să n-adoarmă de-a binelea și în 
momentul acela auzi glasul doctorului. 

— Gata. Trezește-te. 

Îl văzu pe doctor cum îi scoate ventuzele acelea 
de la timple și așază în ordine cablurile. 

— Gata ? A și trecut un ceas ? 

— Da. 

În laborator intră, încăpînd anevoie pe ușă, Gro- 
mozioka. Se uită cu atenţie la Alisa și o întrebă: 

— Bunto todo barakataa va ? 

Alisa abia apucă să gîndească: ,,Ce aiureală o mai 
fi asta ?“ cînd pricepu deodată că nu-i vorba de nici 
o aiureală. Gromozioka nu făcuse decit s-o întrebe 
în limba coleideză dacă a învățat această limbă. Du- 
merindu-se, Alisa îi răspunse cu mult calm: 

— Kra, barakata to bunta. 

Adică: „Da, am învăţat limba.“ 

Gromozioka izbucni într-un rîs hohotitor și-i spuse 
că a venit s-o ia la cină. Doctorul, în schimb, se poso- 
mori atît de tare, încît refuză să se mai ducă la 
masă. 

— Niciodată, rosti el privind în urma celor doi, 
niciodată n-am să ajung să învăţ şi eu măcar o limbă 
străină ! Si din stropitoare pormniră să ţișnească și- 
roaie de lacrimi amare. 

La masă, Gromozioka o aşeză pe Alisa la o oare- 
care distanţă de el, pentru ca ea să nu-l siciie cu în- 
trebările. Şi cît ai clipi, i se puseră fetiţei dinainte 
opt pahare pline cu compot. Toţi membrii expediției 

aflaseră că-i place compotul și dacă n-ar fi suprave- 
gheat-o cu strășnicie Gromozioka, ea ar fi fost în 
stare să mănînce atita compot cît i-ar fi încăput în 
burtă. 

În seara aceea însă, nici măcar nu se uită la el. 
Încerca din răsputeri să surprindă privirea lui Gro- 
mozioka, să audă măcar un cuvînt din convorbirea 
lui cu Petrov. Iar cînd masa de seară luă sfirşit, îl 
auzi pe Gromozioka spunîndu-i: 


— Ce minunat apus de soare! N-aţi avea nimic 
împotrivă dacă v-aș invita să facem o mică plimbare 
și să admirăm natura ? 

— N-natura !? se miră Petrov. N-am remarcat 
niciodată că vă plac apusurile de soare. Și-n afară de 
asta, aş fi vrut să mă întorc la maşina noastră. 

— Aveţi tot timpul, făcu pe un ton pașnic Gromo- 
zioka şi-l înduplecă pe Petrov să-l urmeze. 

Dindu-șşi seama că acum va avea loc evenimentul 
cel mai important: convorbirea despre călătoria pro- 
gramată pentru a doua zi și despre planul mult visat 
al lui Gromozioka, Alisa săviîrși o faptă nu tocmai 
frumoasă. Se-apucă să tragă cu urechea la discuția 
celor doi. Așteptă pînă ce-i văzu oprindu-se în drep- 
tul unei stînci, apoi se furișă pînă acolo și se piti în 
umbra ei. 

— Ce părere aveţi, îl întrebă Gromozioka pe Pe- 
trov, ar putea fi lichidată epidemia de ciumă cosmică 
dacă ar fi depistată din capul locului ? 

— Bineînţeles, spuse Petrov. Numai că problema 
asta n-n-nare legătură cu preocupările noastre: doar 
se ştie că planeta a căzut pradă morţii în urmă cu o 
sută de ani. 

— M-da, făcu Gromozioka, de parcă n-ar fi auzit 
decît începutul răspunsului dat de Petrov. Va să zică, 
ar putea. 

Și îi povesti tempologului cum și-a pus în gind să 
schimbe întreaga istorie a Coleidei şi să readucă pla- 
neta la viaţă. 

La început, lui Petrov îi veni să rîdă, însă Gromo- 
zioka nu-și clinti o tentaculă măcar. Doar un pic de 
fum galben scăpă pe nări, apoi continuă, spunînd că 
cineva ar trebui să ajungă la nava cosmică în clipa 
coboririi ei pe cosmodrom și să distrugă virușii 
ciumei. 

— Dar cum anume ? 

— Am prevăzut și asta, spuse el. Înainte de a ne 
lua zborul de pe Pămînt, am trecut pe la un institut 
medical și-am cerut să mi se dea o cantitate de vac- 
cin împotriva ciumei cosmice. Le-am spus celor de 
acolo că expediția noastră arheologică lucrează pe o 
planetă unde există pericolul acestei maladii. Și-a- 
tunci mi-au dat din belșug. Că doar rezerve de vac- 
cin se găsesc la oricare centru medical de pe Pămînt. 
Dacă virusul ciumei ar îndrăzni să atace Terra, ar 
sfirşi-o prost. 

— Prin urmare, ați intenționat de la bun început 
să schimbaţi istoria Coleidei ? 

— Întocmai, prietene! exclamă  Gromozioka. 
Chiar de la început. Încă dinainte de a obţine de la 
institutul vostru aprobarea pentru mașina timpului. 

— Pe Pămînt însă nu ne-aţi spus nimic. 

— Cred și eu. Nici n-aţi fi stat să mă ascultați. 

Alisa gîndi în sinea ei că Gromozioka e o ființă 
prea ascunsă și neîncrezătoare. Poate că pînă la 
urmă tempologii i-ar fi dat totuşi ascultare. 

— Se înţelege că oricăruia dintre dumneavoastră, 
continuă Gromozioka, i-ar veni foarte greu să se 
strecoare cu vaccinul acela pînă la navă. De aceea 
am invitat-o în călătoria noastră și pe Alisa. Ea este 

de aceeași statură cu coleidezii și-i de acord să mear- 
gă în trecut. Sub înfățișarea unei localnice, ea o să 
răzbată pînă la navă și o s-o stropească cu vaccin. 

— Cum, aţi virit-o și pe Alisa în treaba asta ? 

— Vai. ce expresie urită, academiciene ! se în- 
cruntă Gromozioka. Bu n-am virit pe nimeni în nici 
o treabă. Alisa însă este un om cu experienţă. A și 
împlinit zece ani și are la activ cîteva zboruri cos- 
mice. Va face faţă cu succes și acestei sarcini destul 
de simple. 

— Nu admit asta sub n-nici un motiv ! i-o reteză 
Petrov, la fel cum ar fi făcut-o tatăl Alisei. Eu sau 
Richard am mai putea risca. Alisa, însă, în nici un 
caz. 

— Bine, dar... 

— Nici n-nu vreau să aud. În linii mari, ideea 
dumneavoastră este într-adevăr ingenioasă și indrăz- 
neaţă. Deși nu se ştie deloc ce consecinţe ar putea 
să aibă. Am să mă sfătuiesc cu Richard și-apoi o să 
solicităm aprobarea celor de pe Terra. 

Din ascunzătoarea ei Alisa îl văzu pe Gromozioka 
întunecindu-se la față. Pînă și capul și-l trase între 
umeri, astfel că deasupra tentaculelor nu i se mai 
deslușea decît o moviliţă joasă. 

— Totul e pierdut, spuse el. Totul e pierdut. Voi 
o să începeţi să corespondaţi cu Pămîntul, aici vor 
veni opt sute de experţi care, în cele din urmă, au 
să declare că nu se poate face nimic. Că ar fi o treabă 
riscantă pentru întreaga Galaxie. 

— Vedeţi ? îi spuse academicianul. Vă dați seama 
Și dumneavoastră. 

— Eu îmi dau seama; cum sănu ?... 

— Așadar, mîine dimineaţă Richard pleacă în 
t-trecut și încearcă să ajungă cu trenul în capitală. 
Acolo asistă la coborîrea navei cosmice, revine aici 
şi ne expune situaţia. Nu întreprinde însă — și sub- 

liniez acest lucru — nu întreprinde însă nimic, Dacă 
vom constata că aveţi dreptate și că ciuma cosmică 
a ajuns pe Coleida odată cu această navă, vom comu- 
nica asta imediat celor de pe Pămînt şi vom solicita 
părerea unor savanți. Deocamdată, atît. Vă urez 
n-noapte bună și vă rog să nu fiți supărat pe mine. 

Cu aceste cuvinte, Petrov se despărţi de interlo- 
cutorul său și porni spre clădirea staţiunii tempo- 
rale. spre a face ultimele pregătiri pentru activitatea 
din ziua următoare. 

Gromozioka rămăsese nemișcat. Așa cum stătea, 
așezat pe niște bolovani, semăna leit cu o caracatiţă 
mare, cuprinsă de tristețe. 

Alisei i se făcu tare milă de el. Ieși de după stîncă 
și veni înspre dînsul. 

— Nene Gromozioka, spuse ea încet și-l mingiie 
pe una din tentaculele sale cu pieliţă aspră. 

— Poftim ? făcu el, deschizind un ochi. Tu erai, 
Alisa ? Ai auzit ce-am vorbit ? 

— Am auzit. 

— Îţi dai seama. prin urmare, că toate planurile 
mele s-au năruit. 

— Nu te necăji, nene Gromozioka. Orice ar zice 
dumnealor, eu tot cu tine ţin. Să nu găsim noi oare 
nici o soluţie ? 

— Ba o să găsim neapărat, se auzi în clipa aceea 
un glas subţirel. 

Apoi, de după o altă stincă, ţișni ca un pisoi micul 
arheolog Rrrr. Ochiul lui liliachiu licărea prin um- 
bra înserării ca o lanternă. 

— Am auzit şi eu tot ce s-a vorbit aici, continuă 
el. N-am izbutit să-mi înfrîng curiozitatea. Și. la 
rîndul meu, sînt de acord cu dumneavoastră. Noi nu 
putem aştepta pînă ce o sută de mii de experți au 
să ţină o sută de mii de consfătuiri. Noi, arheologii, 

descoperim trecutul. Pină acum nu-i aduceam nici 
o schimbare. Acum însă îl vom schimba și gata. Iar 
dacă tempologii nu vor fi de acord cu noi, îi vom lega 
fedeleș și în locul lor vom pleca în trecut noi doi, 
adică eu cu Alisa. 

— Aoleo, asta ne-ar mai lipsi, zimbi trist Gro- 
mozioka. Pentru așa ceva am fi daţi afară din rîndul 
geologilor. Şi chiar pe bună dreptate. 

— Mare pagubă ! Vom rămîne să trăim pe planeta 
asta. Iar coleidezii recunoscători ne vor înălța un 
monument. 

— Ştiţi ceva, dragii mei ? spuse Gromozioka ridi- 
cîndu-sc în toată statura lui de elefant. Nu mai um- 
blaţi cu povești din astea. Şi ar fi timpul să vă duceţi 
la culcare. 

Se urni din loc şi merse înaintea celor doi. abia 
mișcindu-și tentaculele de supărat ce era. Alisa şi 
Rrrr îl urmară, tot încercînd să-l consoleze. 

Dar Gromozioka răminea neconsolat, 

Se opriră în dreptul corturilor, să-și ia la revedere 
de la Rrrr. 

— Nu vă mai faceţi griji, spuse Rrrr. Miine, după 
ce Richard va asista la sosirea navei cosmice, vom 
trimite o scrisoare detaliată celor de pe Pămînt. Și 
vom aștepta răspunsul, că și așa coleidezii au murit 
de-acum un secol. N-o să se întîmple nimic dacă mai 
amînăm. Cît despre ideea dumneavoastră, ea rămîne 
oricum valabilă, chiar dacă ar fi să se înfăptuiască 
ŞI peste zece ani. 

— Grozavă consolare ! mormăi Gromozioka și in- 
tră pe brînci în cort. 

Alisa mai întîrzie o clipă în prag. În minte îi veni 
o nouă idee. 

— Care e cortul tău ? îl întrebă ea pe Rrr. 

— Acela. Al treilea din margine. 

— Te-aș ruga să nu te culci, îi șopti Alisa. Vreau 
să stăm de vorbă. Dar mai întîi să se liniştească toată 
lumea. 

Miîrîind și oftînd zgomotos, Gromozioka își pregă- 
tea culcușul. 

— Spune-mi, nene Gromozioka, i se adresă Alisa, 
aveai de gînd să-i vaccinezi pe astronauții aceia ? 
Doar ei n-au să stea să li se facă injecții. 

— Prostuţo ! mormăi, gata să adoarmă, arheolo- 
sul. Nici nu m-am gîndit la așa ceva. Cei de la insti- 
tutul medical mi-au dat balonul acela. Gromozioka 
arătă spre un fel de termos, agăţat cu o curelușă dea- 
supra patului său. Alisa îl mai văzuse de-o mie de 
ori pînă atunci, dar nu-i acordase atenţie. Balonul 
funcționează ca un stingător de incendii, continuă 
arheologul. E suficient. să apeşi pe un buton. ca dină- 
untru să ţişnească jetul de vaccin și să se împrăștie 
în jur, ca o ceață. Dacă îndrepţi jetul spre trapa des- 
chisă a navei, el va pătrunde înăuntru și va ucide toți 
viruşii. Va pătrunde totodată şi în plămînii astro- 
nauţilor, iar în cazul cînd ei s-au şi îmbolnăvit de 
ciumă, îi va vindeca. În trei minute pe Coleida nu 
va mai rămîne nici unul din viruşii ciumei cosmice. 
Și-acum. stinge lumina. Miine trebuie să ne sculăm 
devreme. 

Dindu-i ascultare lui Gromozioka. Alisa stinse lu- 
mina, dar stătu să tragă cu urechea la felul cum 
respiră acesta. Era greu de spus dacă a adormit sau 


356 


mai e treaz. Arheologul avea un somn foarte uşor. 
În afară de asta, îi băteau și trei inimi în piept, ceea 
ce îl făcea să respire foarte neregulat. 

Alisa se hotărî să numere pînă la o mie. Ajungînd 
la cinci sute cincizeci, simţi că-i dau ochii în gene. 
Asta nu şi-o putea îngădui în nici un caz. Se ciupi 
singură de mînă. dar ciupitura se dovedi cu totul 
anemică, şi chiar în clipa următoare se văzu mergînd 
cu trenul coleidezilor, într-un vagon mititel, ale că- 
rui roți zgomotau molcom și monoton: țaca-țac — 
țaca-ţac.. .. 

„Alisa“. i se adresă cu glas scăzut conductorul. Pe- 
semne că venise să-i controleze biletul. Ea însă 
n-avea bilet, căci banii îi uitase acasă. Încercă să-i 
spună asta conductorului, dar din gură nu-i ieși nici 
un sunet. 

„Alisa“ ... ţaca-ţac — ţaca-ţac. .. 

Conductorul o luă de mînă ca s-o scoată afară, dar 
ea se împotrivi, încercînd să-i scape. 

Deodată văzu că-n jurul ei e întuneric beznă. 
Și-abia atunci își dădu seama că nu se află în tren, 
ci în cort, şi că. adormind. a zădărnicit totul. 

Sări ca arsă în picioare. Patul scîrții. Gromozioka 
se foi în somn, bolborosind : 

— Care nu doarme ? 

Alisa încremeni. Alături auzi o respiraţie sacadată. 

— Cine-i acolo ? întrebă în șoaptă. 

Poala cortului era un pic săltată. 

— Sînt eu, răspunse micul Rrrr. 

Alisa înhăţă costumașul și ieși pe brînci afară. 

Preajma strălucea sub văpaia lunii, era îrig și în 
tabără nu ardea nici o lumină. Rrrr părea un mic 
ghemotoc negru. 


— Tot stau și te-aștept, îi spuse el, iar tu nici gînd 

să vii. Să știi că eu unul mă ţin totdeauna de cu- 
vînt. i-am făgăduit că nu mă culc şi nu m-am 
culcat. 

— lartă-mă Rrrr, spuse Alisa. M-am apucat să 
număr pînă la o mie, că aşteptam să adoarmă nenea 
Gromozioka, dar m-a furat somnul și pe mine. 

— Da’ de ce m-ai rugat să nu mă cule ? 

— Nu bănuiești ? 

-— Bănuiesc. Dar vreau să aud de la tine. 

— Miine dimineaţă, nenea Richard urmează să 
plece în trecut. El nu va face nimic altceva decit să 
asiste la coborirea navei. Așa i-a poruncit nenea Pe- 
trov. Mașina însă e gata de lansare. Ce-ar fi să-i dăm 
noi drumul și să plec eu în trecut în locul lui nenea 
Richard ? Nenea Gromozioka mi-a explicat. cu de-a- 
mănuntul ce și cum trebuie făcut. 

— Dar tu te pricepi s-o pornești ? 

— Stiu absolut totul. 

— Şi ce-ai să faci în trecut ? 

— Ajung la cosmodrom, m-apropii de navă și 
omor toţi virușii. 

— Cum ? 

— Nenea Gromozioka are totul pregătit. Știu şi 
asta. 

Micul arheolog căzu pe gînduri. 

— M-da, spuse el. Ar fi singura noastră șansă. 
Dacă nu facem treaba asta acum, n-o mai facem 
niciodată. Și totuși e o gravă încălcare a disciplinei ! 

— Mai încet, Rrrr, că-i trezești pe toți. Gîndeşte-te 
şi tu ce înseamnă o singură încălcare a disciplinei, 
cînd e vorba să salvezi o întreagă planetă. Ce mai, 
sînt datoare să merg la risc. 

— Parcă ai fi Ioana d'Arc, spuse micul Rrrr. Ai 
auzit de ea ? 

— Cuin să nu. A fost salvatoarea Franţei. 

— Exact. Am citit și eu despre ea. Numai că Ioana 
d'Arc avea șaptesprezece ani, iar tu ai doar zece. 

— Da. dar ea a trăit în urmă cu vreo mie de ani, 
în timp ce eu trăiesc în secolul al douăzeci şi unulea. 


— Ştii ceva, spuse ghemotocul negru aflat la pi- 
cioarele Alisei. Tu ai dreptate. Uneori ești nevoit să 
mai şi încalci disciplina. 

— Minunat ! exclamă Alisa. Miine dimineaţă. cînd 
sc vor trezi cu toţii, să le spui adevărul. Şi mai spu- 
ne-le să nu mă caute. Eu am să mă întorc imediat 
ce rezolv. 

— Ei au să plece negreşit după tine. 

— Nu. Rrrr, tu nu știi cum stau lucrurile. Ei nu 
vor putea să facă treaba asta, pentru că maşina e în 
stare să lanseze doar o singură persoană. Totodată 
ea memorează persoana aceea pentru ca, la momen- 
tul cuvenit, s-o aducă îndărăt. Dacă prin ea va mai 
trece un alt om, cel dintîi va rămîne în trecut pentru 
totdeauna. Nenea Petrov ştie asta mai bine decît ori- 
cine. Aşa că, orice ar face, vor trebui să mă aștepte 
aici. 

— Călătoria asta-i din cale-afară de primejdioasă. 

— Ei. nu-i chiar din cale-afară. 


— Ba-i din cale-afară. De aceea am să plec și eu 
cu line. 


— Tucu mine ? 

— Da. 

— Bine, dar tu nu semeni cu ei, nu semeni deloc. 
Ai să dai de bănuit. 

— Semăn în schimb cu pisoii lor. Așa că tu ai să 
călătoreşti cu pisoiul tău. Și-apoi, eu știu limba lor 
mai bine decît tine. Le-am studiat și viaţa și obiceiu- 
rile și, la nevoie, aş putea să-ţi șoptesc. Într-un cu- 
vînt. am să te supraveghez. 

— Vai. tare m-am săturat să tot fiu suprave- 
gheată ! suspină Alisa. 

În realitate însă îi păru foarte bine că micul Rrrr 
vrea să plece cu ea. Ţi-e totuși frică să călătorești de 
una singură cu o sută de ani în urmă şi-ntr-o ţară 
necunoscută. 

— Am să te iau în braţe și-am să te port ca pe-un 
pisoi. 

— Mai bine viră-mă-n geantă, spuse Rrr. 

— Fie, am să-mi iau geanta. Că tot aveam nevoie 
de ceva în care să pun balonul cu vaccin. Fără el nu 
facem nimic. 

— Atunci pregătește-ţi bagajul, iar eu dau o fugă 
pînă la cort. 

— Da dece ? 

— Să iau banii. Am în laborator niște bani colei- 
dezi. Doar trebuie să ne cumpărăm bilete de tren. 
Apoi îmi meșteresc o coadă și mă dezbrac. Normal, 
nu ? Unde s-a mai pomenit pisoi cu salopetă ! Să-ţi 
spun drept, nu prea-mi vine mie să umblu gol pușcă 
pe-o planetă străină, dar n-am încotro. 

— Lasă că nici nu ești chiar gol pușcă, spuse Alisa. 
Ai blăniţa asta atît de pufoasă. 

— Eşti foarte amabilă, chițăi Rrrr. Văd că avem 
păreri diferite asupra unor probleme identice. 

Și o zbughi spre cort, stîrnind praf în urma lui. 

Alisa îşi încheie anevoie costumașul, apoi se furișă 
în cort şi luă din cui balonul cu vaccin. Gromozioka 
dormea dus. Răsufla greu, iar tentaculele îi spînzu- 
rau de pe patul larg pînă pe duşumea. 

Alisa îşi căută geanta, puse într-însa puloverul şi 
balonul, apoi se gîndi că nu se cade să plece în trecut 

așa cum era îmbrăcată. Își scoase iute din valiză ro- 
chița cea nouă, încă nepurtată, și şi-o puse pe ea. 
Gromozioka trăgea mai departe la aghioase. 

Dar cînd dădu să iasă, i se păru că unul din ochii 
arheologului stă deschis. 

— Nu dormi, nene Gromozioka ? întrebă ea în 
șoaptă. 

— Ba dorm, șopti acesta. Puloverul ţi l-ai luat ? 

— L-am luat, spuse ea, mirată. 

Mai rămase o clipă locului, dar îl văzu că doarme 
tun. Poate i s-o fi părut numai că vorbise cu el. 

Şi ieşi tiptil afară din cort. 

— Totul e-n ordine ? auzi o şoaptă. 

Se aplecă și văzu la picioarele sale un pisoi cu 
blana stufoasă și coada scurtă. 

— Din ce ţi-ai făcut coada ? îl întrebă ea, tot în 
șoaptă, pe micul arheolog. 

— Vecinul meu de cort are o haină îmblănită, și 
mereu mă ia peste picior; zice că-i făcută din blana 
fraților mei. I-o glumă cam nesărată, nu-i așa ? Și 
totuși, blana asta mi-a fost de folos. Îţi place codița 
mea ? 

— Arăţi ca un adevărat pisoi, spuse Alisa. Păcat 
însă că ai doar un singur ochi. 

— Ei, ce să-i faci, asta-i situația, oftă Rrrr. Va 
trebui să-mi scot mai rar capul din geantă. Spune-mi, 
Gromozioka doarme ? 

— Doarme. răspunse Alisa. Dar are un somn cam 
ciudat. Mi-a spus dormind să iau puloverul cu mine. 

— Oho, făcu Rrrr, de parcă s-ar fi îndoit că Gro- 
mozioka doarme. 

Și porniră amâîndoi spre silueta întunecată a clădi- 
rii în care sc afla mașina timpului. 

Alisa apăsă mai întîi butonul verde. Ușa cabinei 
se închise. Apoi își potrivi mai bine geanta agăţată 
de umăr și-l strînse la piept pe micul arheolog. Rrrr 
miji din ochi. 

— Să nu-ţi fie frică, îi spuse Alisa. Totul va merge 
bine. 

Și apăsă butonul alb. 

Pe urmă, butonul roșu. 


Deodată o învălui un fel de ceaţă, simți că ame- 
ţeşte. laboratorul dispăru, și ea nu mai izbuti să-și 
dea seama dacă zboară ori stă pe loc: nu mai vedea 
în jurul ei nici pereți, nici tavan, nici duşumea. nu 
simțea decît o mișcare stranie ce părea că o rotește 
şi o poartă mereu înainte. 

Apoi o zguduitură și din nou trimbe de ceață. 

Ceaţa se risipi. 

Se luminase de ziuă. Alisa se afla pe același loc 
unde cu cîteva clipe mai înainte se înălțase clădirea 
stațiunii temporale. Doar că acum nu se mai vedea 
nici urmă din clădirea aceea, nici urmă din tabăra 
arheologilor. 

În jur se întindea o pajiște verde. mărginită de o 
pădurice în spatele căreia se întrezăreau niște acope- 
rişuri. Acoperișurile se aflau exact acolo unde arheo- 
logii dezgropaseră orăşelul. Priveliștea era de-a drep- 
tul uimitoare. pentru că doar cu cîteva clipe în urmă 
acelaşi orăşel fusese complet pustiu, cu casele fără 
acoperisuri și fără geamuri la ferestre. Fără de pomi 
şi fără pic de iarbă. Doar cerul era la fel ca aici. Şi 
colina din preajmă. 

— Era cît pe ce să mă strivești, auzi o voce slabă, 
care o făcu să tresară. 

Abia atunci își dădu seama că-l mai strînge cu pu- 
tere la piept pe micul Rrrr. 

— Nu mai pot nici să respir, mormăi arheologul. 
Lasă-mă deocamdaţă în voia mea. O să-ţi fie greu să 
mă cari tot timpul în geantă. 

Alisa desfăcu m'inile, uitînd cu totul că Rrrr nu-i 
pisică. Arheologul căzu ca un bulgăr jos și începu să 
geamă. 

— Vai, scuză-mă ! făcu Alisa. M-am zăpăcit de 
tot. 

Rrrr se frecă la piciorul lovit și răspunse îm- 
bufnat: 

— N-avem timp de zăpăceală. S-o pornim spre 
oraș. Că pleacă trenul fără noi. Şi rămînem cu buzele 
umflate. 

— Dar dacă mașina a greșit ? Dacă nava nu so- 
sește astăzi ? 

— Maşinile nu greșesc niciodată, spuse arheologul 
și o croi la fugă prin iarbă spre oraș. 

Alisa se luă după el. Culese o romaniţă și ọ duse 
la nas. Floarea n-avea nici o mireasmă. Deasupra ca- 
pului prinse a i se roti o albină. 

— Hai lasă-mă, îi spuse fata și tresări la gindul 
că dacă nu va izbuti să facă nimic. atunci. peste o 
săptămînă numai, aici n-o să mai rămînă în viață 
nici o ființă: nici albine, nici oameni, nici măcar 
copaci. 

Arhcologul ajunse primul la o cărăruie îngustă. 

— Nu mai rămînea în urmă. bombăni el. biţiind 
din coadă. 

— Ştii ceva ? îi spuse Alisa. Mai bine te-ai abţine 
să tot dai din coadă, că n-o prea faci ca o pisică ade- 
vărată. 

— Las! că-i prinsă zdravăn. spuse Rrrr, dar încetă 
să şi-o mai fluture. 

Ajunseră în preajma copacilor. Aceștia creșteau în 
șiruri drepte, ca şi cînd cineva i-ar fi sădit anume 
astfel. 

— Rămii aici, șopti arheologul. Că eu mă duc să 
văd dacă nu-i cineva acolo, înainte. 

Alisa se opri și, neavînd ce face, se apucă să rupă 
romanițe, ca să împletească din ele o cununiță. Are 
ea slăbiciunea asta: să împletească din romaniţe sau 
din flori de trifoi cununi. Numai că pe Coleida nu 
creştea trifoi. 

— Aoleu ! auzi Alisa un țipăt subţirel, apoi un 
miîrîit. Zvîrli romanițele și porni în fugă spre copaci. 
Pesemne că arheologului i se întîmplase ceva. 

Ajunse tocmai la timp. Arheologul alerga spre ea 
cît îl țineau picioarele, iar în urma lui venea, strîn- 
gînd în dinți mîndrețea de coadă a lui Rrrr, un dita- 
mai dulău. 

— Marş! Marş de-aici, n-auzi ! se răsti Alisa la 
câine. 

Dulăul își rînji colții, dar se opri. 

Alisa îl prinse în braţe pe arheolog, care. sfîrșit, 
șopti: 

— Îţi mulţumesc ! 

— Dă-mi coada, se stropşi fetița la ciine, care sta 
locului ceva mai încolo, fără a lăsa din gură codița 
stufoasă a lui Rrrr. Asta nu-i coada ta. E coada al- 
tuia. Dă-mi-o numaidecit. 

Făcu un pas spre dulău, dar acesta se dădu înapoi, 
ca și cind i-ar fi ars de joacă. Era un cîine mare. lă- 
tos, alb cu pete roșcate. Din spatele tufişului se ivi 
un om mititel, doar un pic mai înalt decit Alisa. 

— Ce se petrece aici ? întrebă el, și fata îi pricepu 
pe dată întrebarea, că doar învățase cu o zi înainte 
limba asta. 

— Ciinele dumitale a tăbărit asupra pisicului 
meu, Îi spuse ea în coleideză. 

— [Iate uită la el, ștrengarul ! 

Purta niște pantaloni cenușii și o cămaşă de ace- 
eași culoare, iar în mînă ţinea un bici lung. Pesemne 
că era păstor. 

— Să-mi dea coada înapoi, spuse Alisa. I-a rupt 
pisicului coada. 

— La ce bun ? se miră păstorul. Doar nu i-o mai 
poţi lipi la loc. 

— Ba să mi-o dea, insistă Alisa. 

— Rezra, lasă jos ! spuse păstorul. 

Cîinele slobozi coada din gură, iar Alisa o ridică de 
jos, fără a-i da lui Rrrr drumul din braţe. 

— Îți mulţumesc, îi spuse păstorului. Nu știi cum- 
va cînd pleacă trenul ? 

— Care tren ? 

— Care merge spre capitală. 

— Peste un ceas. răspunse păstorul. Dar dumnea- 
ta cine eşti ? Că nu-mi pari cunoscută. Eu cunosc pe 
toată lumea din orașul ăsta. 

— Păi eu am venit aici într-o excursie, spuse 
Alisa. Și plec acum spre casă. Locuiesc în capitală. 

— Și vorba ţi-e ciudată, zise păstorul. Înţeleg tot 
ce spui, dar rostești altcumva decit noi. 

— Locuiesc departe de aici, spuse Alisa. 

Păstorul clătină din cap a îndoială. 

— Și portul ţi-e altul, spuse el. 

Arheologul tresări și se lipi mai strîns de Alisa. 

— Cum adică altul ? 

— Arăţi ca un copil. dar ești aproape cît mine de 
înaltă. 

— i se pare, spuse Alisa. Am șaisprezece ani. 

— Oho-ho ! făcu păstorul. 

Se întoarse apoi spre dulău, îl chemă la el și, clă- 
tinînd din cap, se duse spre tufișul din preajmă. Dar 
tocmai cind Alisa gîndea că pericolul a trecut, el se 
opri din nou și o întrebă : 

— Dar ce pisic e ăsta ? De vreme ce ciinele i-a 
rupt coada, ar trebui să-i curgă singe. 

— Nu-i nimic. nu-ţi face griji. rosti ea. 

— Ia arată-mi-l. 

— La revedere, spuse Alisa. Mă tem să nu întirzii 
la tren. 

Și porni grăbită de-a lungul potecii spre oraș. fără 
a mai întoarce capul, deși păstorul o mai strigă o dată 
sau de două ori. Ar fi croit-o și la fugă, dar se temu 
să nu se ia dulăul după ea. 

— Ce face păstorul ? o întrebă arheologul în 
șoaptă. 

— Nu ştiu. Că nu mă uit în urmă. 

Poteca se lărgi, contopindu-se mai apoi cu un drum 
colbăit. Ajungînd la un fel de şopron sau magazie, 
Alisa se strecură pe lingă perete ca să dispară din 
ochii ciobanului. Tot avea impresia că acesta se va 
repezi după ea. 

Se opri în dosul șopronului să-și tragă răsuflarea. 

— Versiunea noastră a cam lăsat de dorit, rosti 
cu asprime-n glas arheologul. Și la pronunție o cam 
scrintim. Nu prea-i verosimilă nici povestea cu ex- 
cursia. Unde s-a mai pomenit să se întoarcă cineva 
din excursie de unul singur și încă în zorii zilei ? 
Trebuie să spui altceva și anume: că ai fost în vizită 
la bunica, iar acum te duci acasă... A, da, bine că 
mi-am adus aminte: află că fetele de aici se piaptă- 
nă într-altfel. Adică poartă breton. 

— Părul meu e prea scurt. 

— N-are a face. Piaptănă-l cum îţi spun eu. 

— Va trebui să-ți dau drumul din braţe. 

— Asta în nici un caz ! Pe aici sînt numai cîini răi! 

— Ba nu maie nici un ciine. Dacă vrei, te vir în 
geantă. 

— În geantă ? Minunat ! Dar ia mai întii briceagul 
și fă în peretele ei o găurică. Să am şi eu pe unde mă 
uita afară, nu ? 

Alisa îl așeză pe arheolog în geanta unde se afla 
balonul cu vaccin, vîrî acolo și coada ce i-o rupsese 
cîinele. apoi făcu găuricea prin care Rrrr să se poată 
uita afară. 

— Păcat că n-ai niște aţă la tine, spuse arheolo- 
gul. Cum o să-mi prind eu coada la loc ? 

— Parcă ziceai că se ţine zdravăn. 

— Pe tine nu te-a apucat nici un cîine de coadă, 
ripostă Rrrr, de-aia rizi de mine. 

— Ba nu rid deloc. Caută, dacă vrei, prin geantă. 
Poate găsești în buzunăraşul ei un ac și aţă. Bunica 
îmi pune de obicei acolo tot felul de lucruri netre- 
buincioase. 

Alisa trase fermoarul sacoșei, apoi se hotări totuşi 
să se pieptene cum îi spusese arheologul și porni mai 
departe. spre gară. 

Din fericire, oraşul încă dormea la ora aceea. Fe- 
vestrele erau închise. storurile coboriîte şi nici un om 
nu știa că o săptămînă mai tirziu pe aceste străzi. tot 
atit de pustii ca și acum. nu vor mai circula decît 
maşinile Salvării. 

— Mi-e milă de voi, rosti Alisa, adresîndu-se ca- 
selor în care dormeau atiția oameni. Aveţi însă în- 
credere în mine. 

— Poate că păstorul a și dat alarmă, se răsuci în 
geantă arheologul. Vocea i se auzi înăbușită. venind 
parcă de undeva, de departe. 

— Taci, spuse Alisa, că te mai aude cineva și face 
atac de inimă ; unde s-a mai pomenit geantă care să 
vorbească ? 


Chioşcul de ziare era deschis. Pe vînzător Alisa îl 
cunoştea. Îi văzuse chipul în fotografiile aduse de 

academicianul Petrov. Era cel pe care Petrov îl du- 
sese la spital. Adică avea să-l ducă în cazul cînd Ali- 
sa nu va putea să-l ajute. 

Fata scoase din buzunar niște mărunțiș. 

— Aveţi ziare de astăzi ? întrebă. 

Viînzătorul era un omuleţ în vîrstă, cu niște oche- 
lari dreptunghiulari de baga. 

— Trebuie să ne sosească dintr-o clipă într-alta, 
domnişoară, îi spuse el. Dacă mai zăboviţi niţel, vă 
servim. 

— Cam cît? 

— Citeva minute. Auziţi ? A și sosit trenul. E cel 
de dimineaţă, care vine din capitală. Aduce poşta și 
ziarele. 

— Pe urmă se-ntoarce în capitală ? 

— Da. Peste vreo douăzeci de minute. 

— Atunci daţi-mi un ziar de ieri. 

Vînzătorul i-l întinse, împreună cu restul. 

— Sinteţi venită din altă parte, nu-i așa ? o în- 
trebă el. 

— Da, sint o turistă străină, răspunse Alisa. 


— Aha, făcu vînzătorul. Mi-am dat seama ime- 
diat că nu sînteţi de pe aici. 

Depărtîndu-se de chioșc și traversînd o piaţetă în 
mijlocul căreia se înălța statuia ecvestră a unui per- 
sonaj necunoscut. statuie care avea să se afle aici și 
cu o sută unu ani mai tirziu, Alisa îi spuse arheolo- 
gului: 

— Ar fi trebuit să-mi cos o rochie așa cum se 
poartă pe aici. 

— Cui să-i fi trecut prin gînd treaba asta ? făcu 
Rrrr. 

— Lui nenea Gromozioka, firește. 

Dincolo de piațetă se afla un mic scuar. De-o par- 
te şi de alta a aleii se întindeau straturi cu flori. Flo- 

rile îşi desfăceau petalele, întîmpinînd razele soare- 
lui. În faţa gării se opri un autobuz. Din el coboriră 
mai mulţi omuleţi în haine de lucru şi intrară în clă- 
direa joasă a gării. Deasupra ei se înălța o trîmbă de 
fum și se auzea un pufăit de locomotivă. 

— Te-ai uitat prin ziar ? întrebă Rrrr. 

— Nu pot s-o fac mergînd. 

— Atunci dă-mi-l mie. 

Alisa făcu ziarul sul şi-l vîrî în geantă. O clipă 
mai tirziu, ziarul ieși înapoi. 

— Nu-ţi dai seama că nu-l pot citi stînd în gean- 
tă ? șopti furios arheologul. Aici e strimt și întuneric. 

— Păi tu m-ai rugat să ţi-l dau. 

— Caută o bancă, îi porunci arheologul, stai jos 
şi citeşte-l. 

— Mai întîi să-mi iau bilet, spuse Alisa. Să nu 
scăpăm trenul, că pe urmă putem citi cît poftim. Da’ 
de ce ai devenit așa nervos ? 

— Am amețeli, spuse Rrrr. Pe tine te-a purtat 
cineva în geantă ? 

— Nu. 

— Nici pe mine. Apropo, să știi că ai un mers cam 
dezordonat. Salţi întruna. 

— Zău ? N-am știut. 

Tot ciondănindu-se cu arheologul, Alisa intră pe 
ușa gării şi zări casele de bileţe. De fapt, ştia cam pe 
unde se află, întrucît arheologii din viitor reconsti- 
tuiseră gara aproape în întregime. Ce-i drept, mai 
greşiseră pe alocuri, dar asta n-avea acum nici o im- 
portanță. 

— Un bilet de copil, cu preţ redus. spuse Alisa, 
întinzînd banii prin ghișeu. 

Casieriţa, o coleideză cu chipul rotund şi rumen, 
iși strecură prin ghișeu capul afară, o măsură pe Ali- 
sa din creştet pînă-n tălpi și spuse: 

— Te văd cogeamite fată și vrei bilet cu preţ re- 
dus ! Plătește imediat încă opt monede pentru un 
bilet întreg. 

— Dar eu călătoresc totdeauna cu bilet de copil 
şi.... spuse Alisa, dar își înghiţi vorba. căci îl simţi 
pe arheolog săltînd în geantă. 

— A, da, firește, spuse ea și viri mîna în buzunar 
după bani. Îi mai rămăseseră foarte puţini. Zece mo- 
nede în cap. Și cînd pleacă trenul ? întrebă Alisa. 

Dar casierița nici nu catadicsi să-i răspundă și 
trinti ferăstruica ghișeului. 

— Cam nepoliticoase casierițele astea de pe 
aici. rosti Alisa cu glas tare. La noi nu-s așa. 

leşi pe peron și se opri în spatele unui stilp meta- 
lic. Nu voia să se plimbe în văzul lumii. 

Trenul era tras la peron, locomotiva pufăia gata 
de drum și călătorii îşi ocupau locurile. Unii mai erau 
somnoroși, căci abia se sculaseră din pat. 

Alisa căută un vagon în care să nu fie nimeni și, 
găsind unul. se duse repede spre ușa de intrare. În 
dreptul vagonului stătea conductorul, avînd pe cap 
o pălărie înaltă, portocalie. 

— Biletul dumitale ? 

Alisa i-l întinse. 

— Dumneata nu ştii: să citeşti ? o întrebă el. Doar 
pe bilet scrie clar : clasa a treia“. Iar vagonul ăsta 
e de clasa întii. 

— Şi care-i deosebirea ? întrebă Alisa. 

Conductorul o măsură din cap pînă-n picioare. 

— La preț. 

O luă iute din loc, pentru ca omul să n-o mai 
iscodească cu privirea, dar cind ajunse la vagonul 
alăturat. mai sărăcăcios, vopsit în mai multe culori 
și plin de lume. Alisa îl auzi pe conductor zicîndu-i 
cuiva cu glas tare: 

— Ai văzut minunea ? O fi vreo străină. 

Şi-atunci Alisa găsi cu atît mai potrivită ideea de 
a se da drept o străină. Se opri în fața vagonului. dar 
nu se grăbi să intre, ci, aplecindu-se peste geantă, îl 
întrebă în șoaptă pe micul arheolog: 

— Ce-ar fi să mă dau de-acum încolo drept o 
străină ? 

— Mă rog. Numai să zici că ești din nordul pla- 
netei și nu din sud. Să nu te împingă păcatul să spui 
că ești din sud. 

— Da’ de ce? 

— Pentru că locuitorii de aici sînt aliați cu ceci din 
nord, iar cu cei din sud sînt gata-gata să înceapă 
război. 

— Nu-l vor începe, spuse Alisa cu multă convin- 
gere. Nu vor mai avea timp s-o facă. 


— Ba. cu ajutorul tău. poate că vor avea. 


— Cu cine vorbeşti dumneata. domnişoară ? auzi 
Alisa un glas sever. 


Îndreptîndu-se de spate. observă în preajmă un 
omuleț gras, îmbrăcat într-o uniformă galbenă și a- 
vînd la pălărie o cocardă mare. aurie. Se gîndi că o 
fi vreun poliţai și primul ei gest fu s-o ia la fugă. Să 
fugă încotro o vedea cu ochii. 

— Stai-stai ! făcu omuleţul şi o apucă de minecă. 
la spune. de unde ești şi cu cine stăteai de vorbă ? 

— Sînt din nord. spuse Alisa. Sînt străină. Sint o 
străină din nord. 

— Parcă nu prea semeni, spuse omulețul. 

În clipa aceea se auzi însă şuierul locomotivei. 
Alisa se smulse din mîna care o ţinea și ţuști ! pe sca- 
ra vagonului. 

Omulețul în uniformă galbenă stătu în cumpănă, 
neștiind ce să facă, iar Alisa îi arătă conductorului 
biletul și își făcu loc prin mulțimea care umpluse va- 
gonul pină la refuz. Spre norocul ei, găsi un compar- 

timent în care moţăiau numai trei oameni îmbrăcaţi 
modest și cu niște pălării mototolite pe cap. Locul 
al patrulea sta liber. 

— Cine era omuleţul ? șușoti Alisa, trăgîndu-șşi 
răsuflarea și aplecîndu-se spre geantă. 

— Un hamal, i se răspunse în șoaptă. 

Trenul se urni din loc şi, duruind pe șine, porni 
spre capitală. 

— Elnu mă putea aresta ? 

— Nu știu, răspunse arheologul. Dar pe tine nu te 
aude nimeni ? 

— Nu. Toată lumea doarme. 

— Atunci apucă-te și citește odată ziarul. Şi pune 
geanta jos. Să-mi mai treacă ameţeala. 

Alisa desfăcu ziarul. Era într-adevăr din ziua pre- 
cedentă. Pe toată lățimea paginii întîi sta scris cu 
litere roşii: 

„Miine Coleida îi va întîmpina pe astronauți“. 

— Totul e în ordine, șopti Alisa. Ajungem la timp. 
Tempologii n-au dat greș. 

Din fericire, la a doua staţie, vecinii de comparti- 
ment ai Alisei coboriră din tren și ea rămase sin- 
gură. Îl scoase pe arheolog din geantă și citi cu el 
toate știrile din ziar, în care se vorbea despre sosi- 
rea astronauțţilor și despre felul cum vor fi ei întîm- 
pinaţi. Izbutiră chiar să stabilească în mare drumul 
pe care aveau să-l străbată prin capitală pentru a 
ajunge la cosmodrom. Arheologii nu apucaseră încă 
să scoată la lumina zilei și vechea capitală, însă Rrrr 


312 


găsise la o bibliotecă planul acestui oraş și îl copiase. 
Așadar, pînă în prezent toate erau bune. Doar cu ba- 
nii stăteau prost. Nu le mai rămăseseră decît pentru 
bilete de tramvai sau de autobuz. Nici măcar o gus- 
tare nu mai aveau cu ce să-și cumpere. 

— Ce putem face ? suspină cu tristeţe arheologul 
și-i făcu Alisei cu ochiul. Va trebui să procedezi ca 
în poveste, adică să mă pui în vînzare pe mine, sin- 
gurul tău prieten. 

— Aşa cum ești, fără coadă, n-are să te cumpere 
nimeni. spuse Alisa. 

— De asta să n-ai grijă, ripostă arheologul. Află 
că am găsit în geantă și ac, și aţă. Dar tu legănai 
geanta atît de tare, încît nu m-am încumetat să-mi 
cos coada la loc de teamă să nu mă înţep la degete. 
O s-o fac acum, pe îndelete. Doar mai avem de mers 
apruape un ceas şi jumătate. 

Alisa privi pe fereastră. Străbătea o ţară ca ori- 
care alta. doar că era cu mult rămasă în urmă față 
de Terra. dar n-a fost oare o vreme cînd s-a aflat și 
Pămiîntul într-o situație asemănătoare, cînd nu exis- 
tau nici monoraiuri, nici bule aeriene de mare vite- 
ză, nici antigravitatoare. nici case zburătoare sau alte 
lucruri dintr-astea, atît de obișnuite în ziua de azi ? 

Arheologul îngîna un cîntecel în timp ce se căz- 
nea să-și coasă coada. Alisa ar fi putut să-l ajute — 
doar se pricepea mai bine decit Rrrr să minuiască 
acul şi aţa — dar nu-și oferi serviciile; în fond, fie- 
care-i liber să-şi coasă coada după cum îi place, nu-i 
aşa ? Şi fata se apucă să cerceteze portretele astro- 
nauților publicate în ziar. Unul dintre ei îi plăcu în 
mod deosebit. Era tînăr, avea ochi negri și suridea 
atit de vesel, încît nici nu ţi l-ai fi putut imagina alt- 
fel decit suriîzînd. „Inginerul Tolo“, îi citi Alisa nu- 
mele. Şi îl ţinu minte. 

Ușa compartimentului se deschise. Intră o bătri- 

nică cu obrazul rotund şi rumen, îmbrăcată într-o 
rochie albastră. Alisa observă deodată că face ochii 
mari, privind înspăimîntată spre bancă. 

— Ah! făcu bătrîna. 

Urmărindu-i privirea, Alisa îşi dădu seama că fe- 
meia se uita ţintă la micul arheolog, care, luat prin 
surprindere, se repezise la geantă și, susținîndu-și cu 
o mînă codiţa, iar cu cealaltă ţinind strîns acul cu 
aţa, încerca din răsputeri să se vîre într-insa. Alisa 
trase iute fermoarul, ca să-i facă loc „pisoiului”. apoi 
îşi îndreptă iar ochii spre bătrinică. 

Aceasta însă da acum să iasă din compartiment, 
ba chiar deschisese gura, gata parcă să strige după 
ajutor. 

— Nu te speria, măicuţă, spuse Alisa. Nu te spe- 
ria. Aşa îi place lui să se joace. 

— Uf! făcu bătrîna. Glasul Alisei avu darul s-o 
mai liniștească. Mi s-a părut că... 

— Ce anume ? 

— Tfu, maică, ducă-se pe pustii ! mi s-a părut că 
pisicul tău își coase coada. M-au înșelat ochii. 

Uită repede de spaima prin care trecuse şi. așe- 
zindu-se în dreptul ferestrei, desfăcu o punguţă. 
Scoase de acolo două pătlăgele roșii şi una din ele 
i-0 întinse Alisei. 

— Unde mergi, drăguţa mea ? 

— La capitală. 

— De asta îmi dau seama. Dar cu ce treburi pe-a- 
colo ? 

— Vreau să-i văd pe astronauți... 

— Aşa ? făcu bătrina şi deodată rămase pe gin- 
duri. lan spune-mi, drăguţo, întrebă ea pripit, pisi- 
cul tău are doi ochi sau numai unul ? 


— Doi, răspunse calm Alisa. Numai că pe unul 
îl ţine veșnic mijit. 

— Să fie sănătos, spuse bătrîna și privi din nou, 
cu fereală, spre geantă. Şi eu tot la cosmodrom mă 
duc. 

— Să-i întimpini pe astronauți ? 

— A nu. nu pe toți, numai pe feciorul meu. Vine 
ȘI el cu ceilalți: E inginer. 

Și bătrina scoase din poșetuţa ei o fotografie, care-l 
înfăţişa chiar pe cosmonautul preferat al Alisei. 

— Uite. ăsta-i, spuse bătrinica. 

— Păi eu îl știu. zîmbi Alisa. Îl cheamă Tolo. 

— Cine nu-l știe ! rosti cu mîndrie băbuţa. 

— Dar de ce mergi dumneata cu un tren ca ăsta, 
obişnuit ? o întrebă Alisa. 

— Cum adică ? 

— Doar ești mama unui cosmonaut. La noi, pă- 
rinţii cosmonauţilor sînt întotdeauna serbațţi laolaltă 
cu ei. 

— Ce nevoie am eu de asta, zimbi băbuța. Trăiesc 
în sat la mine așa cum am deprins de cînd mă știu. 
Și Tolo al meu e modest. Nici n-ai zice că-i cosmo- 
naut. Poate ai citit prin ziare că nava lor a suferit 
o avarie; un meteorit le-a spart un perete. Află că 
Tolo al meu a fost acela care a ieșit afară și a astu- 
pat spărtura. 

Geanta îi dădu Alisei un brinci, dar ea pricepuse 
și așa că ciuma cosmică pătrunsese de bună seamă în 
navă tocmai prin spărtura aceea. Asta însemna că 
Tolo se și imbolnăvise. 

— Nu-i nimic. spuse ca cu glas tare. Îl vindecăm 
nol. 

— Pe cine vrei să vindeci ? întrebă băbutța. 

— A. nu, am zis și eu așa, o-ntoarse bruse Alisa. 


— Tolo al meu e sănătos tun. N-a fost bolnav nici- 
odată. Nici măcar durere de dinți n-a avut. Aşa fe- 
cior am eu, să știi. 

Bătrîna se mai uită o dată la fotografie, apoi o vîri 
la loc, în poșetă, 

Alisa simţi iar un ghiont. Arheologul părea tare 
surescitat. Ce mai voia oare ? 

— Roag-o să te ia cu dînsa, îi auzi şoapta. 

— Poftim ? făcu bătrîna. Ai spus ceva ? 

— Da-da, spuse Alisa. M-am pomenit vorbind 
singură. Ziceam că trebuie să fii tare fericită. 

— Cum să nu fiu fericită, cînd am un asemenea 
fecior ? Nici măcar durere de dinţi n-a avut vreodată. 

— Mă refeream la altceva, spuse Alisa. Fiind ma- 
mă de cosmonaut, O să ți se dea voie să ajungi pînă 
la navă. 

— D-apoi cum altfel ? Doar trebuie să-mi îmbră- 
țișez băiatul, nu ? 

— lar eu va trebui să rămîn departe de tot. Poa- 
te chiar în oraș. Și mi-ar fi fost atît de drag să-l văd 
pe băiatul dumitale. Dintre toţi astronauții, Tolo mi-e 
cel mai drag. Pe cuvînt de onoare. 

— Spui drept, domnişoară ? o întrebă cu o mină 
gravă bătrina. 

— Pe cuvintul meu de onoare. 

— Atunci trebuie să fac o faptă bună. 

Băbuţa căzu pe ginduri, iar Alisa puse mina pe 
geantă și o apăsă tare de tot. Arheologul era atît de 
îngrijorat, încît nu-și mai găsea astimpăr și geanta 
începu să salte, de parcă ar fi fost înţr-însa nu unul, 
ci o droaie de pisoi. 

—Cam nărăvaş motanul, zise bătrîna. Mai scoa- 
te-l niţel afară. 

— Nu se poate, ripostă Alisa. O ia razna. 

— Uite ce vreau să-ți spun, draga maichii, spuse 
deodată băbuţa. Pentru mine ziua de azi, ca să zic 
așa, e o zi mare. Feciorul meu se întoarce erou. Toc- 
mai de aceea vreau și eu să fac o faptă bună. Gin- 

desc că Tolo n-o să se supere pentru asta. Așa că am 
să te iau cu mine. Mergi cu mine pînă la navă și zici 
că-mi ești fiică și că Tolo ţi-e frate. Pricepi ? 

— Vai, îţi mulțumesc, măicuţă ! exclamă Alisa. 
Îţi mulţumesc din toată inima ! Nici nu-ţi închipui 
ce faptă minunată ai săvîrşit. Și nu numai pentru 
mine, ci și pentru dumneata, și pentru toți ceilalți ! 

— Fapta bună îl bucură nu numai pe un singur 
om, ci pe toți laolaltă, spuse bătrîna. 

Interpretase. fireşte, în felul ei vorbele Alisei, iar 
Alisa simţi o dorință atît de vie să-i povestească to- 
tul, încît își mușcă limba pînă la sînge aproape. Rrrr 
păru să-și dea seama cam ce gînduri o încearcă. Stre- 
curînd lama briceagului său prin orificiu, o înţepă 
fără veste. 

Alisa sări în sus. 

— Te bucuri, ai ? zise bătrinica. Se înveselise și 
ea, văzînd că a izbutit să fericească pe cineva. 

— Cum să nu mă bucur? spuse Alisa și trase o 
ciupitură genții de lîngă ea. 

Trenul încetini viteza. Prin fața geamului înce- 
pură să lunece clădiri noi, cu mai multe etaje. 

Se întîmplă uneori ca reușindu-ți de prima dată 
o treabă, reuşitele să se ţină lanţ și după aceea. Tot 
astfel s-a întîmplat și cu Alisa. Băbuţa nu numai că 
i-a făgăduit s-o ducă la cosmodrom în calitate de 
fiică a ei, dar a invitat-o şi la masă într-un local din 
preajma gării, ba a plimbat-o şi prin toată capitala 

cînd a aflat că Alisa-i venită de pe alte meleaguri. 
În cele din urmă, luă un taxi și se îndreptară amin- 
două spre cosmodrom. 

Mai era încă destulă cale pînă la destinaţie, cînd 
mașina începu să-și încetinească mersul; abia izbu- 
tea să iasă dintr-o îmbulzeală, că, la nici o sută de 
metri depărtare, frina din nou, nimerind într-alta. 
Părea că întreaga suflare a capitalei mîna acum la 
cosmodrom. 

Nici nu era de mirare: doar li se întorcea din călă- 
torie cea dintîi navă cosmică lansată de pe planetă. 
Străzile erau împodobite cu steaguri și cu portrete 
ale cosmonâuțţilor. De cîte ori zărea portretul fecio- 
rului ei. bătrinica o trăgea pe Alisa de mînecă şi o 
întreba: 

— Ian spune: cine-i acolo ? 

— E Tolo al nostru. 

— Adevărat. Ele, odorul nostru. 

Încetul cu încetul începuse și bătrinica să creadă 
că Alisa îi este fiică. 

În cele din urmă, cînd în zare căpătă contur şirul 
de clădiri ce alcătuiau cosmodromul, taximetrul se 
împotmoli de-a binelea în șuvoiul acela nesfirşit de 
autobuze. mașini, biciclete și tot soiul de vehicule de 
transport. Întorcîndu-se spre pasagerii săi, şoferul ie 
spuse cu tristeţe: 

— Mai departe vă sfătuiesc s-o luaţi pe jos. Alt- 
minteri, o ducem așa pînă deseară. Nu mai e nimic 
de făcut. 

Achitînd costul călătoriei, bătrinica şi Alisa iși 
luară rămas bun de la șofer şi porniră mai departe 
pe jos. Nu făcură însă nici douăzeci de paşi, cînd ṣo- 
ferul taximetrului le ajunse din urmă. 


— Am lăsat mașina în voia soartei, spuse el. Că 
n-o să i se întîmple nimic. Cine să aibă nevoie de ea 

la o zi ca asta ? Puteam eu să stau acolo și să nu văd 
cu ochii mei sosirea navei ? Nu, așa ceva nu mi-aş fi 
iertat în veci. 

În fața cosmodromului se afla primul cordon de 
polițiști în uniforme albe, de paradă. Aceștia nu-i 
îngăduiră șoferului să meargă mai departe și el rà- 
mase în imensa mulţime a celor care nu aveau legi- 
timaţii de liberă trecere. Bătrînei şi Alisei însă le 
făcură loc, aproape fără nici o vorbă. Cînd văzu ac- 
tele băbuţei. unul dintre poliţişti se oferi chiar să le 
însoțească. 

— Am să vă conduc personal pînă la cîmpul de 
aterizare. Să nu vă mai oprească nimeni. spuse el. 

Bătrinica se aplecă imediat și-i șopti Alisei la 
ureche: 

— Dacă n-am fi fost noi, n-ar fi putut ajunge nici 
el pină acolo în față. Parcă de asta-i ardea lui, să nu 
lase lumea să treacă ? Voia și el să vadă pe Tolo al 
nostru cînd coboară din navă. 

O jumătate de ceas mai tirziu, bătrîna şi Alisa a- 
junseră în preajma ultimului cordon de polițiști. Din- 
colo de acesta se întindea uriașa platformă de beton 
pe care avea să coboare nava. 

Prin radio se transmiteau întruna știri privitoare 
la zborul navei care începuse acum să îrîneze, apro- 
piindu-se de Coleida. Pînă la sosirea ei nu mai rămă- 
seseră decît vreo cîteva minute. 

Jur imprejur stăteau generali și mari personali- 
tăți — conducători de stat, oameni de știință, serii- 
tori și artiști. Așteptau toți cu emoție momentul ace- 
la deosebit. Nimeni din cei prezenţi însă nu-și pu- 
tea închipui că în mijlocul imensei mulțimi care 
inundase cosmodromul. cea mai puternică emoție o 
încerca o fetiță venită aici din viitor. ba chiar de la 

un alt capăt al Galaxiei. Era mai emoţionată decit 
toți ceilalți, pentru că de ea depindea soarta întregii 
planete. 

Alisa simţi că-i tremură mărunt genunchii. Că pal- 
mele îi sînt asudate. Încet-încet, începu să-și facă loc 
prin mulțime, pînă ce ajunse lîngă cordon. 

— Unde te duci? o strigă băbuţa. Stai că vin 
ȘI eu. 

Alisa desfăcu pe furiș fermoarul gențţii și-şi stre- 
cură mîna înăuntru după balonul cu ser. Îl scoase 
afară, agățîndu-și-l de umăr. 

— Ce-i asta ? o întrebă bătriînica. 

— Un termos, spuse Alisa. Cînd mi s-o face sete 
îl desfac și beau. 

Băbuţa nu-i mai puse nici o întrebare. Se uita 
țintă spre cer, căci acolo se ivise un punct luminos 
care creșteau văzînd cu ochii. 

Nava cosmică, purtînd la bord germenii ciumei 
cosmice, se apropia de Coleida. 

Cobora încet, ca în vis. Citeva clipe rămase sus- 
pendată chiar deasupra platformei, iar flăcările al- 
bastre ce țîșneau din duze făceau să se topească plă- 
cile de beton. Apoi ajunse la sol şi peste cîmpul de 
aterizare se abătu un scurt uragan, smulgîndu-le șep- 
cile și pălăriile celor aflați în preajmă. 

Detunară orchestrele, iar cîțiva lucrători de la cos- 
modrom se repeziră să desfacă sulul gros al covorului 
alb, pe care cosmonauțţii aveau să meargă spre cei 
ce veniseră în întîimpinarea lor. 

— Ce zici să fac ? îl întrebă Alisa pe arheolog. 
Ştia prea bine că n-o aude nimeni: toată lumea aș- 


tepta să se deschidă trapa prin care aveau să iasă 
cosmonauții. 


— Sintem departe de navă ? o întrebă Rrrr. 

— Cam la trei-patru sute de paşi. N-am să pot 
alerga pînă acolo. O să mă prindă polițiștii. 

— Na-ţi-o bună ! făcu arheologul. E așa de aproa- 
pe și zici că n-ai să poți alerga pînă acolo ? Ce-ar fi 
să încerc eu ? 

— N-ai să poți duce balonul. E prea greu pentru 
tine. 

Dar chiar atunci se întîmplă ca tot băbuţa să-i 
vină în ajutor Alisei. Văzînd că membrii guvernului 
coleidez își pierduseră răbdarea și porniseră spre na- 
vă. pășind de-o parte și de alta a covorului alb. bă- 
trina îl dădu la o parte pe polițistul dinaintea ei și 
spuse : 

— Acolo e fiul meu. 

O spuse cu atîta fermitate, încît polițistul nu făcu 
decît să se încline respectuos şi s-o lase să treacă. 

Alisa o prinsese de mînă, iar cînd polițistul dădu 
s-o oprească, bătrina se întoarse și spuse: 

— E sora lui. Fără ea nu fac un pas. 

— Atunci lăsaţi geanta aici, spuse polițistul. Cu 
geanta nu se poate. 

Alisa apucă strîns cu amîndouă mîinile de geantă, 
opunîndu-se cu strășnicie: se produse o mică învăl- 
mășeală: băbuţa o trăgea înainte, polițistul înapoi, 
iar ea se zbătea la mijloc. Chiar atunci însă îl auzi 
pe Rrrr spunîndu-i în grai cosmic, spre a nu îi inţe- 
les de cineva: 

— Lasă geanta. la aminte la ce ai de făcut. Aia-i 
mai important. 

Din fericire, polițistul nu-l auzi, întrucît cu brațul 
celălalt se căznea să-i oprească pe ceilalţi care încer- 
cau să dea buzna pe platformă. Alisa dădu drumul 
genţii şi o urmă în grabă pe băbuţă. 

Ajunseră în imediata apropiere a navei. Dar toc- 
mai atunci toată lumea se opri locului. Se opri şi 
bătrîna. 

Trapa se răsucea încet. 

„Cindva, pămiîntenii l-au întîmpinat şi ei pe Ga- 
garin. gîndi Alisa, Ce păcat că m-am născut atît de 
tirziu !... Gata ! Acum e momentul“, hotări ea. 

Și în clipa cînd trapa se deschise larg, iar cel din- 
tii cosmonaut, comandantul navei, apăru în prag, 
Alisa se strecură printre un general şi ministrul prin- 
cipal al Coleidei și, scăpînd printr-o fentă din mîi- 
nile șefului gărzii de onoare. ţișni spre navă. 

— Stai ! izbucniră strigăte. 

— Nu vă speriaţi, auzi ea glasul băbuţei, asta-i 
fiica mea. 

Alergînd. Alisa își smulse de pe umăr balonașul cu 
ser. 

Căpitanul navei o zări și rise, arătînd spre ea cu 
mina. 

Pentru o clipă, Alisa rămase locului, descumpăni- 
tă. Își dădu seama că trapa se afla prea sus și că ea 
nu poate să ajungă pînă acolo. Jetul de aer n-avea 
să pătrundă, deci, în interiorul navei 

— lată că ni se aduce și scara ! îi strigă căpitanul, 
crezind pesemne că fata venise să-i felicite și că acest 
lucru i-a fost îngăduit. 

În momentul acela. scara automată ajunse în 
dreptul navei. 

— Nu mişcaţi ! îi strigă Alisa căpitanului, care 
tocmai ridicase piciorul, pregătindu-se să coboare. 

Sări pe treptele scării înainte ca aceasta să fi fost 
atașată la navă. 

În spatele ei tropăiau poliţiştii, gata s-o ajungă din 
urmă şi s-o înhaţe. 

Alisa sui ca o săgeată în vîrful scării. Ținea în miini 
balonul. 

În clipa următoare; îl îndreptă spre obrazul căpi- 
tanului şi apăsă pe buton. 

Un jet puternic de lichid tulbure și puturos îl lovi 
pe căpitan, care, de surprindere, făcu un pas îndărăt. 

Milioanele de locuitori ai Coleidei, care asistau la 
această scenă pe cosmodrom sau acasă, în fața tele- 
vizoarelor, icniră de groază. Crezură cu toţii că asu- 
pra cosmonaâuților a fost săvirșit un atentat. 

Alisa sta în fața trapei și apăsa neîncetat pe bu- 
ton. Un nor de ceaţă învălui cu repeziciune întreaga 
navă, năvălind şi în compartimentele ei. 

Apoi se auzi un declic şi butonul reveni singur în 
poziţia inițială. 

Balonul de ser era gol. 

Nici n-apucă bine să se risipească norul acela de 
ceață, că Alisa se şi văzu înșfăcată de cîteva miini 
puternice. care o traseră de pe scară. 

Celula în care se pomeni era mică şi cu totul pus- 
tie. Nu se afla acolo nici măcar un scaun. În spatele 
uşii răsunau glasuri. De fapt. nu era o celulă. ci o 
încăpere a unuia din depozitele cosmodromului. de 
unde fuseseră scoase în grabă toate lucrurile, spre a 
fi închisă acolo cea care, atentînd la viaţa astronau- 
ților, săviîrșise o crimă împotriva statului. 

Alisa se aşeză pe duşumea. Era pe deplin fericită, 
atîta doar că nu mai avea nici pic de vlagă într-insa 
și o îngrijora soarta micului arheolog Rrrr. 

Îşi dădea seama prea bine ce panică stăruia acum 
în toată Coleida. Nimeni pesemne nu pricepea nimic. 
Toată lumea se întreba dacă cei sosiți din cosmos 
n-au avut de suferit de pe urma atentatului. Zvonuri 
sinistre circulau de bună seamă pe toată planeta. 

Trecură astfel vreo cinci minute. Pe urmă încă 
cinci. 

„Probabil că cei de aici le dau îngrijiri cosmonau- 
ților, gîndi Alisa, și n-au vreme de mine.“ 

Pe urmă îi veni în minte un alt gînd. Foarte bine: 
ea a reușit să salveze Coleida. Dar mai departe ? 
Nu-i va fi dat niciodată să mai scape de aici, nu-i va 
fi dat niciodată să-l mai vadă pe bunul și zgomotosul 
Gromozioka și nici să ajungă acasă la ea, pe Pămînt ... 

Ii veni să plîngă. Și lacrimile o și podidiră. Plînse, 
poate nu din milă pentru ea însăși, ci din pricina 
cumplitei oboseli și a nemăsuratei încordări nervoa- 
se la care făcuse faţă ore în șir. 

După ce plinse niţel, se simţi ceva mai înviorată, 
întrucît își dădu seama că prietenii n-o vor lăsa la 
necaz. Dacă va fi nevoie, pămîntenii vor mai trimite 
aici încă trei maşini ale timpului, nu una. 

Și-or să vină aici și Petrov, și Richard, ba poate 
chiar şi Gromozioka. Și au să le explice coleidezilor 
totul, de-a fir-a-păr. Şi poate că atunci, drept recu- 
noștință, aceştia au să înalțe aici, în cinstea ei, un 
monument... 

Și, sprijinindu-se de perete, Alisa aţipi. 

Lucrurile se petrecuseră întocmai cum bănuise ea; 
nimeni nu venise s-o interogheze. Căci, după acele 
momente de panică nemaipomenită de pe cosmo- 

drom, cînd Alisa a fost prinsă și adusă aici, pilcul de 
ceaţă se risipi și toată lumea constată că astronauții 
sînt absolut teferi şi nevătămați. Ca atare, ceremonia 
primirii se cădea să fie continuată. Şi ea continuă. 
Iar de Alisa nu-și mai aduse nimeni aminte o bucată 
de vreme. 

Nu izbuti să-şi dea seama cît aţipise, Poate zece 
minute, poate trei ceasuri. Deodată auzi o voce : 

— Alisa ! 

Brusc, deschise ochii şi privi în jurul ei. 

Camera era pustie ca și pînă atunci. Din spatele 
ușii continua să răzbată același zgomot de paşi: san- 
tinela o păzea cu strășnicie. 

— Alisa, mă auzi? 

— Tu eşti, Rrrr ? 

— Eu. Vino în colțul ăsta mai îndepărtat și aju- 
tă-mă. 

Alisa se ridică și păși cu băgare de seamă în direc- 
ţia indicată de Rrrr. 

Acolo, în ungher, observă în perete o răşuflătoare 
cu grătar. De partea de jos a grătarului se lipise 
obrazul pufos al micului arheolog. 

— Nu te necăji, îi făcu Rrrr cu ochiul. Te elibe- 
răm noi. 

— Dar cum aiajuns aici ? 

— Acum n-am vreme să-ți povestesc. Pe scurt, 
în timp ce poliţiştii ţipau, alergînd după tine, eu am 
desfăcut fermoarul genții și am ieșit afară. Cît pe ce 
să fiu călcat în picioare. Apoi am luat-o pe urmele 

celor care te-au adus aici ; doar e lucru știut că 
nimeni nu se uită după un pisoi. Mai ales că, de bine, 
de rău, apucasem să-mi cos coada la loc. 

— Șipeurmă ? 

— Pe urmă am cercetat toată clădirea asta. Și am 
dat de răsuflătoare. Grătarul era încuiat în partea 
de jos și am izbutit să-l descui, dar n-am putere să-l 
salt. Haide, încearcă tu s-o faci. Da’ repejor. 

Alisa puse mîna pe grătar, dar nu-l mișcă decit 
prea puţin. 

— Trage de el! o îndemnă arheologul. Astia pot 
să vină după tine dintr-o clipă într-alta. 

În spatele uşii se auziră mai multe glasuri. Cineva 
venea spre celulă. 

Alisa trase de gratii din răsputeri. Grătarul scăpă 
din rostul lui și căzu zăngănind pe dușumea. 

— Sări iute jos, șopti Rrrr. Înălțimea nu-i prea 
mare. 

Și în clipa cînd în ușa celulei zăngăni cheia, Alisa 
închise ochii și sări în gura aceea întunecată ce i se 
căscă la picioare. Rrrr abia izbuti să se ferească din 
calea ei. i 

— Şi-acum, fuga după mine ! spuse el. 

Alisa alergă multă vreme de-a lungul coridoarelor 
întunecoase ale complexei alcătuiri subterane a cos- 
modromului. Se umplu de vînătăi la genunchi şi la 
coate, își siîșie o mînecă a rochiţei, dar nu se opri de- 
loc : Rrrr alerga întruna înaintea ei şi o îndemna să-l 
urmeze : 

— Ai să te odihnești acasă. Îi auzi cum ne urmă- 
resc ? 

Izbutiră să iasă în curtea din spatele cosmodromu- 
lui doar cu cîteva minute înainte ca acesta să fie 

înconjurat de armată. Îi salvase faptul că pe cosmo- 
drom se mai afla încă atît de multă lume, încît soldaţii 
și polițiștii porniţi s-o prindă pe criminală se potic- 
neau la fiecare pas. 


Ziua aceea lungă și zgomotoasă se apropia de 
asfinţit pe Coleida. Soarele coboriîse pînă spre crește- 
tul arborilor înalți ai parcului, care se întindeau în 
spatele cosmodromului. 

— Vai, ce tare am obosit ! gîfii Alisa ajungind în 
dreptul primului arbore și cuprinzîndu-i trunchiul. 
Simt că pic din picioare. 

Arheologul cel pufos se uită cu băgare de seamă 
de după un alt pom, să vadă dacă nu cumva mai sînt 
urmăriți. 

— Fii tare, Alisa, spuse el. Nu te da bătută, că n-o 
să lăsăm treaba la jumătate. 

— Cum la jumătate? Doar am făcut tot ce trebuia 
făcut și am salvat planeta. 

— Nu ştiu, fetița mea, nu ştiu, spuse Rrrr. 

Vorbise ca un bunic bătrin și sfătos. 

— Drept e că ai izbutit să pulverizezi tot serul 
acela. Dar numai întorcîndu-ne la noi, în viitor, vom 
putea afla dacă această acţiune a fost sau nu încunu- 
nată de succes. 

— Vrei să spui că s-ar putea să găsim totul așa 
cum a fost ? 

— Ştiu şi eu... 

— Atunci mai bine să nu ne întoarcem. Să rămi- 
nem aici. 


— Ai obosit, Alisa, spuse Rrrr, și ești nervoasă ... 

De-acolo din depărtare ajungea pînă la ei bubuitul 
surd al tobelor: în inima orașului cîntau fanfare. 
Tobele făceau să tresalte aerul dens și cald, Deasupra 
cosmodromului se avîntă în văzduh ghirlanda unor 
baloane enorme. multicolore. 

— Pur și simplu, nu pot să-mi închipui că toată 
lumea asta se va îmbolnăvi, spuse Alisa. 

— Poate că nu se va îmbolnăvi. Dacă însă n-ai îi 
pulverizat vaccinul, ai fi știut precis că vor fi cu toţii 
sortiți pieirii. Şi ar fi fost mai rău. 

Alisa încuviință din cap. Micul arheolog avea 
dreptate. 

— "Ţi-ai mai revenit niţel ? o întrebă acesta. Tre- 
buie să ne grăbim. Să fim cît mai departe de oraș 
înainte de a se lăsa întunericul. 

— Unde ne ducem acum ? întrebă Alisa, căreia 
nu-i mai ardea să meargă nicăieri. Cum ar mai fi vrut 
să se întindă acolo pe iarba, să adoarma, iar de trezit, 
să se trezească acasă la ea. Pornim spre gară ? 

— Nicidecum, spuse Rrrr. Acolo ne-ar fila din 
prima clipă, căci, după cosmonauţi, tu ai devenit 
acum persoana cea mai cunoscută din capitală. Mili- 
oane de coleidezi ţe-au văzut la televizor... Va tre- 
bui să mergem pe jos. 

Și o luară la pas prin pădure. Rrrr mergea înainte. 
Se orienta după soare, încercînd să iasă la calea fe- 
rată. Aceasta avea să-i conducă spre orășelul de unde 
veniseră. 

Pe Alisa o rosese pantoful, însă Rrrr nu-i dădu 
voie să se descalțe. „Asta-i bună, gîndi Alisa. La 
venire, eu eram şefa. Acum dumnealui și-a adus 
aminte că-i mai mare și mă dirijează.“ N-avea însă 
chef să se ia la harță cu micul arheolog. Și nici să-l 
convingă că, oricum, Petrov și cu Richard vor ajunge 
aici şi îi vor salva. Căci Rrrr ar spune mai mult ca 
sigur că tempologii s-ar putea să nu-i găsească. 

Pe neașteptate, pădurea luă sfîrşit. Fusese doar o 
fișie de pămînt acoperită de arbori. Dincolo de pă- 
dure se întindea un loc viran. la capătul căruia se 
zăreau alte șiruri de case. 

Cei doi nu puteau ieși din pădure. Deasupra 
cîimpului se rotea un elicopter mic și galben, iar din- 
spre case înainta încet spre pădure un lung șir de 
polițiști. 

— Ne-au înconjurat, spuse Rrrr. Bănuiesc că ne 
ascundem în pădure. 

— Ce-i de făcut ? întrebă Alisa. Să ne cățărăm 
într-un copac ? 

— O să ne găsească. Să fugim înapoi. 

Mergind prin pădure. arheologul zărise la un mo- 
ment dat niște construcții ciudate. Hotări s-o con- 
ducă pe Ahsa acolo. 

Într-o poiană întinsă și colbăită, în spatele unui 
gărduleţ scund, se înălțau cîteva atracții : leagăne, 
tobogane. scrîncioburi și alte instalații distractive, 
aidoma cu cele întilnite prin parcurile de pe Pămînt, 
Şi totuşi altele. 

Fugarii se strecurară sub un carusel scîrțiitor şi se 
întinseră jos. Deasupra lor, aproape de tot, se afla 
dușumeaua de scînduri a caruselului ; printr-o cră- 
pătură Alisa desluși o dungă subțire din bolta strălu- 
ciloare a cerului. 

Se ascunseseră tocmai la timp. Citeva minute mai 
tîrziu, polițiștii ajunseră în preajma lor. Se auzea 
cum se strigă unul pe altul. Apoi unul dintre ei urcă 
pe dușumeaua caruselului şi păşi cu bocancii săi, 
făcînd scîndurile să se încovoaie una cîte una. 

Alisei îi veni să strănute, căci în ascunzătoare era 
zăpușitor şi se stirnise praful. Polițistul se opri chiar 
dcasupra ei, astupînd cu tălpile dunga luminoasă 
dintre scînduri, și întrebă cu glas tare pe un altul: 

— Sub carusel te-ai uitat ? 

— Nu, i se răspunse. Uită-te tu. 

— N-am lanternă. 

— Lasă c-ai să vezi și așa. Nu cred să se fi ascuns 
acolo. 

Polițistul cobori, iar Alisa se tîrî repejor spre pere- 
tele mai depărtat și se lipi de el. 

Ușiţa de lemn se deschise și în cadrul ei apăru 
silueta neguroasă a polițistului. Acesta stătu o vreme 
scrutind întunericul, apoi întrebă într-o doară : 

— E cineva aici? 

— Haide, nu vii ? se auzi un strigăt din depărtare. 

— Vin, vin, spuse polițistul și trînti ușiţa. Nu-i 
nimeni aici, adăugă el. Pesemne că dumneaei o fi 
întins-o cu vreun avion. 

— 'Tot ce se poate, încuviinţă un alt glas. E impo- 
sibil să săvîrșești un asemenea atentat de unul singur. 

— Rămiînem aici pînă se lasă întunericul, spuse 
Rrrr cînd pașii polițiștilor amuţiră. Altminteri ar 
pune gabja pe noi cît ai zice peşte. 

Abia noaptea tîrziu se-ncumetară să iasă de sub 
carusel. Cam la un ceas după plecarea polițiștilor. 
parcul începu să se aglomereze. Proprietarul șterse 
îndelung caruselul cu o cîrpă, mătură în jur, apoi îi 
dădu drumul și trei ceasuri în şir, în ritmul unei 
muzici vesele, dar extrem de obositoare pentru Alisa, 
caruselul li se roti pe deasupra capului, scîrțiind din 
toate încheieturile și lăsînd impresia că dintr-o clipă 
într-alta careva din cei ce se roteau se va prăbuși, 
prin duşumea, peste cei doi fugari și-i va strivi. 

Alisei îi amorţiseră toate mădularele, somnul o 
chinuia cumplit, dar îi fu imposibil să adoarmă în 
zgomotul acela al muzicii şi-n scîrțiitul necontenit al 
caruselului. 

În cele din urmă, larma cea veselă luă sfîrşit. 

Caruselul prinse a se învirti la răstimpuri tot mai 
mari ; curînd se răriră şi glasurile din jur. Către mie- 
zul nopții totul amuţi. 

Cei doi se strecurară afară. Rrrr fricționă îndelung 
cu mînuţele sale vînjoase picioarele Alisei. Erau atît 
de amorţite, încît nu și le putea urni din loc. Puțin 
mai tîrziu însă, se dovedi a fi și mai rău — și le putea 
mișca, dar avea impresia că mișună prin ele mii de 
acuşoare, 

— Ce zici, ai să poți merge ? o întrebă Rrrr. 

— Am să pot, îi răspunse Alisa. 

Acum. după toate cîte le îndurase, înțelesese și ea 
că trebuie să ajungă cu orice preț la ai lor. 

Şi ajunseră. 

Străbătură iarăși pădurea cea întunecată, ajun- 
seră la locul viran și, ocolind gropile și mormanele 
de gunoi, se tîrîră pînă în preajma cartierului nou 
al orașului. Cîtă vreme casele se aflară în faţa lor, 
merseră încet, cu băgare de seamă : Rrrr se îurișa 
înainte, cerceta cu privirea dacă nu le apare careva 
în cale și abia apoi venea și Alisa din urmă. 

Erau aproape orele două din noapte cînd ajunseră 
la terasamentul de cale ferată. Şinele străluceau sub 
razele lunii. 

Cei doi o luară pe cărăruia ce alerga de-a lungul 
terasamentului şi se îndepărtară de capitală. În 
timp ce înaintau astfel, Alisa încerca să-și imagineze 
cum o beștelea acum mama lui Tolo, în timp ce-i 
povestea fiului modul în care fata i se vîrîse pe sub 
piele. Avea impresia că aude aievea glasul băbuţei : 
„lar eu am mai și ospătat-o cu roşii. Să fi știut 
cine-mi e, nu i-aș fi dat nici atitica, de poftă. Și pi- 
soiul pe care-l avea dădea de bănuit.“ 

Abia spre dimineaţă izbutiră să se caţere pe plat- 
forma unui mărfar care-și încetinise viteza în 
dreptul unei halte. 

Si odată cu primele raze de soare, zdrențuiți, 
istoviţi peste măsură şi abia mai răsuflînd, dar feri- 
ciți la culme, cei doi urcară colina. Mai aveau de 
făcut doar un pas și mașina timpului i-ar fi luat și 
i-ar fi dus îndărăt în tabăra arheologilor. 

Dar Alisa înțelese deodată că-i va fi extrem de 
greu să facă acest ultim pas. 

— Mi-e frică, îi spuse ea micului arheolog. 

— Şi mie, răspunse acesta. Aşa că te înţeleg. 

— Ce-ar fi ca, intorcîndu-ne să găsim totul așa 
cum am lăsat? Să constatăm că n-am izbutit să 
facem nimic ? 

— Vai, muşcă-ţi limba ! spuse Rrrr. 

Își pierduse iar cine știe pe unde coada, dar de 
astă dată pentru totdeauna. 

Stătură un răstimp în tăcere. 

Apoi Alisa se aplecă, îl luă pe arheolog în braţe și 
făcu ultimul pas. 

Se auzi un plesnet. O ceaţă ușoară o învălui şi 
fata avu senzația că plutește încotrova, apoi cade... 
cade ... 

Și deodată. iat-o stînd în cabina mașinii timpului. 

Dincolo de fereastră se înălța figura impunătoare 
a lui Gromozioka. Alături de el se afla Petrov. 
Richard sta aplecat asupra tabloului de comandă. 

Alisa şedea în cabină, necutezind să se clin- 
tească. 

Ușa răminea închisă. 

Gromozioka își săltă o tentaculă, arătîndu-i că a 
uitat să apese pe buton. 

— Sigur că da, butonul, rosti ea. 

Apăsă butonul verde. Ușa glisă într-o parte. 
Alisa îi dădu drumul din mîini arheologului și acesta 
căzu ca un bolovan. 

— Totul e-n ordine, spuse Gromozioka. Vă pu- 
teţi lua startul. 

— Ne luăm startul, se auzi răspunsul la difuzor. 

Duduiră surd motoarele, tabloul de comandă se 
clătină şi Alisa simţi cum îi sporește greutatea. 
Intrase în funcțiune aparatura gravitațională. 

— Ei, cume ? întrebă în sfîrșit Rrrr. 

Gromozioka întinse înainte tentaculele sale lungi, 
o ridică pe Alisa, care observă deodată cum pe obra- 
zul lui lătăreţ și verde se preling lacrimi fumegoase. 

— Fetiţa mea dragă, rosti el. Scumpa mea ! Îţi 
mulțumesc. 


— Ei, cum e ? întrebă fata. 

— T-totul e-n ordine, spuse Petrov. Totul e-n 
ordine. Deși asta-i neobrăzare din partea voastră. 

— Pe învingători nu se cade să-i judeci, spuse 
Richard. Şi dumneavoastră, Mihail Petrovici, știți 
bine asta. 

— Cît despre mine, spuse Gromozioka, ţinînd-o 
şi acum pe Alisa în tentaculele sale, eu sînt de acord 
să primesc orice pedeapsă. 

— Va să zică, am izbutit ? stărui cu întrebarea 
Rrrr. 

— Pe deplin. 

— Dar de ce ne mișcăm ? 

— Zburăm, răspunse Gromozioka. Ne-am luat 
zborul. 

— De ce?! se miră Alisa. Îi era atît de bine în 
îmbrățișarea lui Gromozioka și nu-și mai simţea 
defel picioarele. 

— Pentru că din clipa în care voi ați plecat în 
trecut, eu am trezit întreaga tabără, spuse Gromo- 
zioka. 

— Ca să porniţi în căutarea noastră ? 

— Da de unde ! Păi eu știam că tu vei încerca să 
pleci în cursul nopții în trecut. Şi că-mi cunoști 
părerea în această privință. De aceea nici n-am vrut 
să-ți stau în cale. 

— Va să zică, nu dormeai atunci ? 

— Oare nu eu ţi-am adus aminte să-ţi iei pulove- 
rul ? 

— Şi eu care umblam în vîrful picioarelor ca să 
nu produc zgomot, spuse Alisa. 

— Am făcut tot ce mi-a stat în putere. Ți-am 
explicat cum funcționează balonul cu vaccin, te-am 
îndemnat să faci toate injecțiile preventive. Şi l-am 
rugat pe Rrrr să te însoțească în călătorie. N-am 
vrut să te las să pleci de una singură. 

— Va să zică, și tu, motănel, ai știut dinainte că 
eu voi pleca, se întoarse Alisa spre însoțitorul ei. 

— Am știut, spuse micul arheolog, că în afară de 
mine, nu putea nimeni să te însoțească. Doar sînt 
cel mai mic dintre toţi. lar coada mi-o pregătisem 
din vreme. Şi ţi-am fost de folos, nu-i așa ? 

— Cum să nu. Vreau, nene Gromozioka, să-ţi 
spun că el m-a salvat atunci cînd am fost prinsă şi 
închisă în celula aceea. 

— Zău ? Ei bravo ! Ai să-mi povestești de-a fir-a 
păr mai pe urmă. În orice caz, să ştii că am tremu- 
rat cu toții pentru tine. Giîndeam că dacă vei fi 
prinsă, vom fi nevoiţi să trimitem în trecut o echipă 
de salvare. 

— Şi totuşi nu pricep de ce ne aflăm în navă? 
întrebă Alisa. 

— Pentru că, de cum aţi plecat în trecut, am dat 
ordin ca întreaga tabără și centrul temporal să fie, 

pentru orice eventualitate, gata de plecare, deoarece 
n-aveam de unde şti ce se petrece aici pe parcursul 
a o sută de ani. Dacă pe locul în care se aflau cortu- 
rile noastre avea să se înfiripe un nou oraș ? Sau să 
se ivească o mare artificială ? 

— Am avut de lucru, nu glumă, interveni Ri- 
chard. A trebuit ca în decurs de șase ore să demon- 
tăm întreaga tabără, precum și stațiunea, și să urcăm 
camera timpului în ultima navă pe care o aveam la 
dispoziție. 

— Și n-aţi așteptat în zadar, nu-i așa ? întrebă 
Alisa. Pot să mă uit și eu niţel afară ? 

Gromozioka o apropie de hublou. 

Nava se ridicase destul de mult şi Coleida acope- 
rea jumătate de cer. Întreaga faţă a planetei era o 
mare de pete luminoase. Sclipeau luminile orașelor 
şi uzinelor ei. 

— Toate acestea s-au petrecut în a doua jumătate 
a zilei, spuse Gromozioka. Noi stam în faţa hublou- 
rilor și ne uitam. Doar știam ora la care avea să 
vină pe Coleida nava aceea. Stam și număram minu- 
tele. Nu eram pe deplin siguri că vei izbuti să te 
apropii de navă... 

— Şi deodată, îi luă vorba Richard, am văzut cu 
ochii noștri cum într-o secundă cîmpiile au devenit 
verzi de la un capăt la altul. 


— lar pe locul vechiului oraș au răsărit o puz- 
derie de clădiri înalte, adăugă Petrov. 

— Şi pe deasupra noastră trecu în zbor o pasăre, 
spuse Gromozioka. 

— Atunci am înţeles cu toţii că Alisa i-a venit de 
hac ciumei cosmice. 


— Dar cum se face că nu ați fost observați de 
coleidezi ? întrebă Rrrr. 


— Nava noastră se afla îngropată în sol, iar dea- 

supra avea o plasă de camuflaj. Am avut noroc că 
terenul acela era viran. Acum însă, cînd ne-am luat 
zborul, e mai mult ca sigur că ne-au observat. 

În clipa aceea se auzi un glas la difuzor. 

— Vorbește căpitanul navei. Chiar în momentul 
acesta au stabilit legătura cu noi sateliții din jurul 
planetei Coleida. Ne întreabă ce-i cu nava noastră, 
încotro se îndreaptă și de ce nu l-am anunţat pe 
dispecer despre zborul navei noastre. 

— Răspunde-le că ne îndreptăm spre satelitul 
lor de serviciu, spuse Gromozioka. Să ne aștepte. Le 
vom povesti totul cînd vom ajunge. 

În timp ce pășea alături de Gromozioka pe cori- 
doarele satelitului de serviciu al planetei Coleida, 
Alisa. care era acum îmbrăcată în straie noi și spă- 
lată frumos. îi spuse arheologului-șef : 

— Atunci cînd ai să stai de vorbă cu ei și ai să le 
explici totul, întreabă-i te rog, dacă nu mi-au ridicat 
și mie un monument pe Coleida. 

— Ce-ai spus ? se miră Gromozioka. 

— Dacă nu ne-au ridicat mie și lui Rrrr un mo- 
nument, repetă Alisa. Că doar noi i-am salvat. 

Gromozioka zimbi pe sub mustață, fără a-i da 
însă vreun răspuns. 

Dispecerul de serviciu își întimpină oaspeţii în 
biroul pupitrului central de comandă. Era un om 
micuţ dc statură, puţin mai răsărit decît Alisa. și 
semăna la chip cu inginerul Tolo. Cînd dădu cu 

ochii de Gromozioka. avu o tresărire și se trase cu un 
pas înapoi, înspăimiîntat, dar imediat îşi reveni și 
încercă să zimbească. 

— Noi sîntem de pe planeta Pămînt. spuse Gro- 
mozioka, dînd bineţe, și de pe alte planete ale 
Uniunii Galactice, unde curînd veţi fi primiţi, de- 
sigur şi dumneavoastră. Scuzaţi-ne că am fost pe 
Coleida fără a vă solicita, în prealabil, încuviința- 
rea, dar așa s-a întîmplat să fie. 

— Nu pricep în ruptul capului cum aţi reușit să 
coboriîți în preajma unui oraș atît de mare fără să vă 
observe nimeni, spuse dispecerul. 

— Nu numai că am coborit, dar am și petrecut 
pe planeta dumneavoastră aproape o jumătate de an. 

— Cum vine asta ? 

— Noi sintem arheologi şi am descoperit cauza 
care a dus Coleida la pieire, explică Gromozioka. 

— Dar planeta noastră n-a pierit niciodată, 
spuse dispecerul. Dumneavoastră rîdeţi de mine ? 

— Nici pomeneală, răspunse Gromozioka. Spu- 
neţi-mi, o cunoaşteţi pe fetița asta ? arătă el spre 
Alisa. 

— Se-nţelege că nu, răspunse dispecerul. 

— Ciudat, interveni Alisa. 

— Ea a mai fost pe planeta dumneavoastră. Dar 
demult. 

— Cînd ? 

— Acum o sută de ani. 

—  Vorbiţi în șarade, spuse dispecerul. Și dacă 
sint glume, atunci mi se par foarte bizare. 

— Acum o sută de ani, urmă Gromozioka, s-a 
intors din călătorie prima dumneavoastră navă cos- 
mică, așa-i ? 

— Întocmai. Am sărbătorit centenarul acestui 
eveniment anul trecut. 

— Dar nu s-a întîmplat nimic deosebit în mo- 
mentul în care nava a coborit pe Coleida ? 

— Nu, spuse dispecerul. Totul a decurs normal. 
De-atunci, ziua întoarcerii primilor noștri astronauți 
a devenit la noi sărbătoare. 

— Și totuşi eu susțin că în ziua aceea și-n mo- 
mentul acela fetiţa pe care-o vedeţi, pe nume Alisa, 
se afla pe cosmodrom, ba chiar a salvat planeta 
dumneavoastră de la pieire. 

— lar dumnealor m-au băgat și la închisoare, 
adăugă Alisa. 

Dispecerul oftă din greu, ca şi cînd ar fi obosit 
să-i tot asculte pe musafirii aceștia într-o ureche. 

— Nu ne crede, Alisa, nu ne crede și pace, zise 
Gromozioka. Dar ia spuneţi-mi, n-aveţi cumva la 
bord o bibliotecă ? 

— De ce întrebaţi ? 

— S-ar putea să fie acolo vreo carte de isturie. 

— Bine strînse dispecerul din umeri. Aşteptaţi 
puțin. 

Apăsă un buton al tabloului de comandă, lambriul 
se dădu într-o parte și în perete se putu vedea un şir 
de rafturi pline cu cărți. Dispecerul luă de acolo o 
carte. 

— Se află aici descris momentul sosirii astronau- 
ţilor ? întrebă Gromozioka. 

— Stați puţin, spuse dispecerul. Şi începu a răs- 
foi cartea. 

— Citiţi cu glas tare, îl rugă Gromozioka. 

Savurînd dinainte clipa satisfacției, arheologul 
ţopăia cu tentaculele lui pe pardoseala netedă a 
satelitului de serviciu. 

— „Şi iată că-n zare apăru nava“, citi dispecerul. 

— Mai departe, mai departe, îl zori Gromozioka 
pe omuleţ, privind în carte peste umărul lui. Uite 
aici. Și arătă cu gheara un pasaj. 

— „Unul din momentele cele mai frumoase ale 
sărbătorii l-a constituit fapta interesantă a unei 
fetițe, citi dispecerul. Ea a fost cea dintii care s-a 
apropiat în fugă de navă şi i-a stropit pe cosmonauți 
cu parfum. Numele ei a rămas necunoscut. “ 

— Atiîta tot ? întrebă Alisa. 

— Atâta tot. 

— Eu am fost fetița aceea. Dar n-a fost vorba de 
nici un fel de parfum, ci de vaccin. 

Gromozioka însă își dădu seama că dispecerul își 
pierduse cu desăvirșşire răbdarea și spuse : 

— Să lăsăm gluma la o parte. Ne așteaptă o dis- 
cutie lungă și serioasă. Eu mă adresez dumneavoas- 
tră în mod oficial : nava Terra cere Coleidei permi- 
siunea de a face o escală pe unul din cosmodromurile 
pe care-l veţi considera potrivit. N-am de gînd să 
vorbesc mai mult în șarade și voi explica totul, amă- 
nunțit, reprezentanţilor guvernului dumneavoastră. 

— Aşteptaţi o clipă, răspunse dispecerul ușurat. 
Voi afla imediat pe ce cosmodrom există o platformă 
liberă. 

Si-n timp ce Alisa se întorcea împreună cu Gro- 
mozioka la nava lor. acesta o scutură ușurel cu ghea- 
ra de umăr și spuse : 

— Nu te necăji, fetița mea. S-ar putea pînă la 
urmă să ţi se ridice totuși un monument pe această 
planetă. 

— N-am eu nevoie de monumentul lor, răspunse 
ea. Important e că oamenii au rămas vii și nevătă- 
maţi. Apoi, după o tăcere. adăugă : De un singur 
lucru mi-e necaz — că în istoria lor scrie cum că eu 
i-aș fi stropit pe cosmonauţi cu parfum. 

— Istoria păstrează doar esențialul. spuse Gro- 
mozioka. Cît despre amănunte, acestea pot să şi 
lipsească din memoria oamenilor. 

Cuprins 


FETIȚA CU CARE NU SE VA ÎNTÎMPLA NIMIC 


În loc de prefaţă . 
Am format un număr 


Brontea . 


Tutekşii . 


Sfiosul Şuşa . 
Despre o fantomă 
Oaspeţii dispărut 


Prietenul din trecut 


CĂLĂTORIA ALISEI 


Capitolul 
Capitolul 
Capitolul 


1 Alisa — infractoare 
2 Cei patruzeci şi trei 


3 Ai auzit vorbindu-se despre cei 


trei căpitani ? 

Capitolul 


4 Dispariţia mormoloilor 


5 Slaturile doctorului Verhovţev . 


6 Boscheţeii 

7 Enigma Planetei pustii 

8 Ce ne-au istorisit urecheaţii . 
9 Avem nevoie de un guraliv . 
10 Am cumpărat un guraliv . 
11 Spre sistemul Meduzei 
12 O invenţie atît de tristă 
13 Roboții paralizaţi 

Capitolul 

14 Goana după lady Winter . 
15 Puiul păsării Krok 

16 Florile-oglindă 

17 Privim în trecut 

18 Spionul . 

19 Unde-i puştoaica ? 

20 În captivitate 

21 Între timp... 

22 Grăsanul minte 


23 Prizonierul din subterană . 


24 Sfirşitul călătoriei 

